
			Bu kitabdakı material „Şəxsən mən evlənmək üçün hazırammı?“
və
„Bizim məhəbbətimiz bitkinliyi qorumaq, həyat boyu davam edən nikah və intim münasibətlər üçün kifayət qədər yetkindirmi?“ suallarına aydın cavab verməkdə sizə kömək edəcəkdir.

			Əgər siz bu sualları verməyə başlamamısınızsa, bunu etməniz gərəkdir.

		

		
			Öz çagalaryna, söýginiň syrynyň nusgasyny görkezen, gaýynatam Jime we gaýynenem Doris Ýuda çuň hormat we guwanmak duýgusy bilen bagyşlanýar. Meniň özüm we maşgalam bütin ömrümizde olaryň söýgi göreldesine eýerip, minnetdarlykda baý ýaşadyk.

		

	
		
			SÖZBAŞY

			Köplenç, menden: „Joşuň beýle köp syýahat etmegi siziň durmuşyňyza zyýan etmeýärmi?“ ýa-da: „Eýsem Joşuň şeýle köp leksiýalary sebäpli siziň gatnaşyklaryňyza zyýan ýetmeýärmi?“ diýip soraýarlar.

			Men Joşuň köpräk ýanymda bolmagyny isleýändigimi gizlemeýärin: emma onuň her gün gije öýde bolmagy biziň nika gatnaşyklarymyzyň hiline hiç hili täsir edip bilmez. Joş, özi üçin meniň we çagalaryň, hiç bir zada seretmezden, onuň durmuşynda esasy zatdygyny subut etmegiň täze-täze usullaryny tapýar. Munuň üçin, onuň biziň bilen bile ýa-da aýry bolmagynyň parhy ýok. Joşuň, her gün, bu kitapdaky söýgi, nika, jyns gatnaşyklary we ata-ene baradaky ýazylanlar babatda biziň bilen paýlaşyp ýaşaýandygyna düşünýärsiňizmi?

			Elbetde, ajaýyp maşgala gatnaşyklary zähmeti talap edýär. Joş, ilkibaşdan biziň nikamyzy meniň göz öňüme getirip bilişim ýaly etmek üçin 150 göterim yhlas etdi. Meniň hem 150 göterim gaýtargy bilen ony söýmegim geň bolmasa gerek.

			Joş, bu kitapda hakyky äriň we hakyky aýalyň nähili bolmalydygy baradaky öz öwrenenlerini, ýürekden paýlaşýar. Şeýle hem ol, ýetişen söýgi gatnaşyklarynyň on bir açaryny hödürleýär. Olaryň size gerek boljagyny bilýärin, sebäbi olar bize-de gerek bolupdy. 

			Dotti Makdawell

		

		
			Syr — bu siz

			Söýgi gatnaşyklarynda „onuň edil özi“ bolmak

		

	
		
			1.Biraz köp

			Bir gezek, gije iş wagty telefon üznüksiz jyrlady.

			„Jenap Makdawellmi?“

			Görnetin aljyraňňy ýaş aýal meniň jogabyma bisabyr garaşdy. „Jenap Makdawell, men soňky bäş gijäniň dowamynda bäş sany dürli erkek bilen bolup gördüm. Bu gün agşam men düşekde ýeke özüm oturdym we öz-özüme sorag berdim: «Eýsem şu bar bolanymy?» Sandyraýan sesi bilen ol sözüni soňlady: «Haýyş edýän, ýene bir zatlar bardygyny aýdyň»“.

			„Bar, — diýip, men jogap berdim. — Bu ýakynlyk diýip atlandyrylýar“.

			Belki, siz şol ýaş aýal ýaly özüňizden edil şu wagt: „Bu onda bar bolanymy?“ diýip soraýansyňyz. Siz özüňiziň gatnaşyklaryňyz oňatlaşýar diýip hasap eden wagtyňyzda öz jübütiňiziň siziň bilen diňe gijäni geçirmek isleginiň bardygyny duýduňyz. Siz ärli aýal we siz şemler ýakylan ýerde agşamlyk edinmek arzuwynda ýaşaýarsyňyz, emma şowly bolan ýagdaýynda ol entek futbol oýnuna seredýärkä az-owlak hüňürdisini eşidip bilersiňiz. Belki, siz eýýäm aýrylyşansyňyz we yzyňyza seredip: „Eýsem şu bar bolanymy?“ diýip soraýansyňyz.

			Eger siz şu soragy özüňize berýän bolsaňyz siz ýeke däl. Hakyky söýginiň gözlegi ähli meşhur aýdymlaryň we tas ähli kinofilmleriň içinden eriş-argaç bolup geçýär. Bu, birgiden adamlaryň ürç edip okaýan romanlarynyň gany we teni bolup durýar. Diňe biziň jynsy ýakynlygymyza islegi mahabatlandyrýan reklama kompaniýalara millionlarça dollarlar sarp edilýär. Melodramalar we gülküli sahnalar deň derejede biziň arzuwlarymyzy açyp görkezýärler. Eger-de siz orator hökmünde üstünlige eýe bolmak isleseňiz, onda „Söýgüde, nikada we jyns gatnaşyklarynda hädip üstünliklere eýe bolmaly?“ diýen mowzukdan seminar guraň.

			Eger-de, bildirişde „Maksimum jyns gatnaşyklary“ diýen mowzuk görkezilen bolsa, onda meniň talyp şäherçelerindäki çykyşlaryma diňleýjileriň uly toplumy taýýar diýip biläýmelidi.Ýogsam, ýaş mesihilere ýüzlenmek bilen, men has az çagyryşly mowzuklardan çykyş edýärin. Men söýgi baradaky, jyns gatnaşyklary baradaky islendik gürrrüňdeşligiň adamlary ýygnaýandygyny bilýärin.

			Siziň şu kitaby okamagyňys hem hakyky söýginiň köplenç şowsuz gutarýan gözlegindäki umumy aladalarymyzdan gürrüň berýär. Oňat bolan ýagdaýynda hakyky söýgi el ýetmezligine galýar. Tanymal synçy we ýazyjy Leo Baskalýa şeýle ýazýar:

			Biz bütin töweregi aýlandyk.Biz maşgaladan aýra düşmäge baryp ýetdik. Biz ahlak gymmatlyklaryndan, ähli oňat zatlardan, biziň elhenç diýip atlandyrýan zatlarymyzdan ýuz öwürdik. Biz ählisini — jyns gatnaşyklaryndaky düşnüksizligi, köp sanly nika gatnaşygyny — synap gördük. Emma bularyň barynyň bize ýekelik we boşluk duýgusyny berýändigini duýduk. Şonuň üçin hem, biz indi şol köneçil gymmatlyklara, olarda hakykatyň böleginiň bardygyna göz ýetirmäge ýüzlendik.

			Jyns gatnaşyklary ýeterlik däl

			Bu „köneçil“ gymmatlyklaryň biriniň jynsy ýakynlykdygyny biz bilýäris. Ýazyjy Enn Lenders soralan 90000 aýaldan 64000-sinden öz: „Jyns gatnaşygyna derek diňe gujaklaşmagy islärmidiňiz?“ diýen soragyna haýran galdyryjy, tassyklaýjy jogaby aldy. „Gyzgyn gujaklama ýa-da mylaýym galtaşma jyns gatnaşygyndan has möhümdir“. Men jogap berenleriň birini beýlekiden ileri tutýandyklaryna anyk göz ýetirmesem-de, olar jyns gatnaşyklarynda ýakynlygy halaýarlar.

			Sizi şu gün kimdir biri gujakladymy? Onda siz doktor Jerom Şermanyň: „Adam bolmak bilen biz ýakynlygy, ýylylygy isleýäris. Bu, esasy adamçylyk islegidir. Jyns gatnaşygy özboluşly mehanikidir“ — diýmegi bilen ylalaşarsyňyz.

			Emma bu erkeklere degişlilikde hem hakykatmyka? Göwnüme bolmasa, erkekleri diňe jyns gatnaşygy gyzyklandyrýan ýaly?

			Enn Lendersiň soraglaryny tassyklamak bilen ABŞ-da belli psiholog doktor Joýs Brazers: „Biziň netijelerimiz anyk. Uzak-uzak ýyllaryň dowamynda — wiktorian eýýamyndan — aýallar we erkekler galtaşmagy we ýylylygy duýmak üçin jyns gatnaşyklary bilen meşgullanypdyrlar. Biz ýakynlyga isleg duýgusyny başdan geçirýäris, jyns gatnaşygy bolsa onuň muzdudyr“  — diýýär.

			Biz hakykatdan hem söýgi we jyns gatnaşyklary barada örän az bilýäris, şeýle gerek? Ýurt ölçegindäki aýrylyşmalaryň sany — biziň bu ýoldaky syry açmazymyzdan öň entek köp işlemelidigimiziň subutnamalarynyň biri bolup durýar.Muny hatda seksologlar hem tassyklaýarlar.

			„Öwrenijiler söýgi we söýgi gatnaşyklarynyň meselelerine tarap ilkinji ädimi hem ätmediler — diýip, Jons Hopkins Uniwersitetiniň doktory, jynsy gatnaşyklar meseleleri boýunça tanymal hünärmen,Jon Mani boýun alýar. — Jyns gatnaşygy barada gürrüň açmak, bu aňsatdyr. Emma tutuş adamzady aladalandyrýan zat — söýgi we adamzat gatnaşyklarydyr“.

			Synan azatlyk

			Özümiň ýüzlerçe maşgalalar bilen bolan gürrüňdeşligimde, esasy meseläniň wiktorian gatnaşyklar däldigine göz ýetirdim. Är-aýallar öz ýakyn gatnaşyklaryndan soň şatlygyň we hyjuwyň gidenligini boýun alýarlar. Bu seksologlar tarapyndan hem tassyklanylýar. Rollo Meý öz „Söýgi we erkinlik“ atly kitabynda şeýle ýazýar:

			Şu günki günde lukmanlar çöken jynsy gatnaşyklarda ejir çekýän hassalara az duş gelýärler... Hakykatda biz düýpden tersine kömek soraýanlary görýäris: jynsy gatnaşyklary we jynsy işjeňlik barada uly gürrüňleri eşidýäris we düýbünden hiç kim näçe ýygy we näçe jynsy ýoldaş bilen düşekde bolmalydygyna medeni gadagançylykdan söz açmaýarlar. Biziň syrkaw müşderilerimiz bolsa duýgularyň we hyjuwyň kemliginden zeýrenýärler. Bu ýagdaýy seljermekde gyzykly ýeri, görnüşi ýaly, olaryň tabynlykdan azat edilmekden az lezzet almaklary bolup durýar. Jyns gatnaşyklary şeýle köp, emma ondan alynýan lezzet we many az!

			Tehnika — jogap däldir

			Jyns gatnaşyklarynyň mehanikasy baradaky giňişleýin habar we dogurmaklyga gözegçilik, bu oňa jogap bolup durmaýar. Dünýä belli seksologlar Uilýam Master we Wirdžiniýa Jonson şeýle aýdýarlar:

			Jyns gatnaşyklaryna degişli bolan iň soňky barlaglar, soňky ýyllarda açyk bolmak bilen, olaryň hiç biri hem erbet jyns gatnaşyklary baradaky islendik kitapçadan öwrenen tehnikasyny öwrenmek bilen „bejeriler“ diýen pikirden zyýanly däldir... Tehnikanyň möhümligini häsiýetlendirmeklige şeýle bir uly ähmiýet berilýär welin, bu günki gün, ol maslahat ýaly duýulýar. Är-aýalyň arasynda düşege geçmänkäler oňat zat bolmadyk bolsa, düşege geçenlerinden soň hiç hili oňat zat bolup bilmez. Hiç wagt jyns gatnaşygynyň oňat mehanikasy erbet duýgy gatnaşyklarynyň dermany hasaplanmandy. Erkegiň we aýalyň düşekde biri-birinden lezzet almaklary üçin, olaryň ikisiniň hem biri-biri bilen düşekde bolmagyny islemegi gerekdir.

			Bu günki gün, hakykatdan hem köplere öz gatnaşyklaryny dowam etmegi üçin höwesi, şatlygy we ýakynlygy gaýtaryp getirmek ukyby ýetmezlik edýär. Köp adamlar muňa derek jyns gatnaşyklarynda oňat ýoldaş bolmak üçin ummasyz güýç, pul we wagt sarp etmäge taýýar. Olar aladanyň, söýginiň we duýgudaşlygyň gerekli endiklerini ösdürmegi unudýarlar. Haçanda tehnika tamany ödemese, jogapkärçilik we gaýtaryp bermeklik, eger oňa ýeterlik wagt we güýç berilse, är-aýallyk gatnaşyklarynda zerur bolan ýakynlygy we şatlygy dikelder.

			Sözleriň dogry düzümi

			Är-aýallyga „söýgi, nika we jyns gatnaşyklary“ hökmünde seretmek bolar. Edil şu kesgitleme, erkegiň we aýalyň arasyndaky deň derejeli gatnaşyklaryň ösmek işine getirer. Bu kitapda biz är-aýallykda we özara gatnaşyklarda gerek boljak gymmatlyklary we hili açyp görkezeris. Olar siziň jynsy tutgaýda däl-de, är-aýallyk gatnaşyklaryňyzyň dowamly bolmagyna, ünsüňizi jemläp bilmegiňiz üçin gerekdir. Şulary göz öňüne tutmak bilen, siz köp sanly özüne çekiji, emma soňy bolmadyk söýgä we ýakynlyga bolan „gysga ýollardan“ gaça durarsyňyz. Eger siz maşgalaly bolsaňyz, bular size öz jübütiňiz bilen bilelikde, jynsy düşnüksizlikden ýa-da aýrylyşmakdan sowlup geçip, esasy gymmatlyga we hile düşünmeklige mümkinçilik berer.

			Bu kitaby öwrenmek iki basgançakdan durýan ösüş hökmünde kesgitlenip bilner. Ilki bilen biz siziň şahsy derejäňizi we size „şol aýdylýan“ bolmagyňyz üçin talap edilýänleri öwreneris. Siz, söýginiň syrynyň başga biri üçin şol aýdylýan bolmakda jemlenýändigine düşünýänsiňiz. Bu kitabyň ikinji bölüminde, biz hakyky söýgini — özara gatnaşyklardaky ýeke-täk geçmejek güýji öwreneris. Aňrybaş söýginiň, är-aýallygyň we jyns gatnaşygynyň syry — aňly-başly gatnaşyklarda görünýän ýetişen söýgüdir.

			Gorkynyň agalygy 

			Men ýagny nikada jyns gatnaşyklaryndaky adamlara başardýar. şatlygyny duýmaga päsgel berýär diýip hasap edýärin. 

			Olaryň biri hiç wagt hiç kim tarapyndan söýlüp bilmezlik gorkusy, beýlekisi — hiç wagt hiç kimi söýüp bilmezlik gorkusydyr.

			Bu gorkularyň dowam etmeginiň esasy sebäbi, biziň dünýäde görýän söýgümiziň çagşamagydyr.

			Hakyky söýginiň endikleri bizde awtomatiki taýdan ösmeýär. Biz olara rollarda hereket edýän nusgalara — has dogrusy, gün-günden biziň ata-enelerimiz biri-birine söýgi bildirişine syn etmek bilen aň ýetirýäris.

			Sebäbi, doktor Benjamin Spok söýgi çagalyk döwürde has zerurdyr — diýip belleýär. Ak Tamda çagalyk we ýetginjeklik boýunça ýüzýyllygyň ortalygy Konferensiýasynda eden dokladynda, ol şeýle talap edýär: „Bu, ýöne bir sentimental ýaňrama däldir. Mylaýymlyga we sözleşmeklige mätäç ýaş çagalar ... ruhy we ten taýdan tapdan düşüp bilerler. Olar, adamlar bilen gürrüňdeş bolmakdan şatlygy ýitirýärler... Şeýle gynançly ýagdaýlar seýrekdir, emma olar söýginiň hem edil ýokumly iýmit ýaly zerurdygyny subut edýär“.

			Duýgularynyň bozulmagyndan ejir çekýän adamlar bilen uzak wagt işlän doktor Leo Baskalýa şeýle ýazýar:

			Ýaşlygyndan özüni ýitiren adamlar bar, sebäbi olar hiç wagt söýgüni synap görmediler. Olar ony nädip bolüşmelidigini bilmeýärler, nädip bermelidigini, nädip kabul edip almalydygyny bilmeýärler. Eger siz olara eliňizi uzatsaňyz, olar başagaý bolýarlar we „Meni öz günüme goýuň...“ — diýýärler. Bu kyn ýol, olaryň käbiri hiç wagt yzyna dolanmaýarlar.

			Köplenç, şeýle adamlar duýgy tarapdan ösmedik, söýgini alyp hem, berip hem bilmeýän adamlar bolup ösýärler. Sebäbi olar özlerinde ýok zady berip bilmezler. Beýleki tarapdan, biz ata-enemizden näçe köp söýgi alsak, şonça-da ony bölüşmegi öwreneris. Emma ilki bilen biz kabul ediji tarap bolmaly.

			Şeýle hem çaganyň öz ata-enesiniň „diňe çagany söýýändigine“ däl, eýsem, olaryň „biri-birini söýýändigine“ ynanmagy zerurdyr. Haçanda çaga öýde söýgüni görmän ulalsa, ol söýgüni almagy we bermegi bilmez.

			Şu günki gün biziň köpimiz şol ýol görkeziji ata-ene nusgasyz ulaldyk. Netijede, biz aňly-başly ýa-da aň ýetirmezden nika ýaly ýakyn aragatnaşyga girmekden gorkýarys. Eger şu söýgi nusgasy siziň öýüňizde bolmadyk bolsa, eger siz hiç wagt nädip söýmegi öwrenmedik bolsaňyz, onda bütin galan ömrüňizde durmuşyňyzda kimdir birini söýmek we onuň bilen bile ýaşamak baradaky pikir size gorkuly we howsalaly bolar. Siz eger çuň söýgi duýgusynda ýakynlygy we ýylylygy näçe isleseňizde, olaryň öňünde yza tesersiňiz. Siz hatda nikany ündejek islendik duýgy aragatnaşygyndan „guýrugyňyzy ýamzyňyza gysyp“ gaçarsyňyz.

			Söýgüden gorkusyny bir talyp şeýle beýan edýär: „Mesihi bolmazymdan öň meni hiç kim söýmez diýip gorkýardym. Has hem meniň özümiň özgäni söýüp biljegim ýa-da bilmejegim gorkuzýardy... Men adamlary ulanýandygymy bilýärdim. Meniň ähli gatnaşyklarymda haýsydyr bir gizlin niýetler ýatyrdy. Netijede men hiç kim bilen ýakyn gatnaşykda bolup bilmedim“.

			16 ýaşlaryndaky gyz, meniň „Söýginiň syry“ telegepleşigime seredeninden soň, öz gorkusy barada şeýle ýazdy: „Men hiç wagt hakyky söýgini duýup bilmerin diýen netijä geldim. Men özümiň hiç wagt aragatnaşyklara girip bilmejegimi duýdum“.

			Umyt bar

			Bu gepleşik oňa täze umyt berdi: „Men siziň programmaňyza seretdim we ol munuň meniň üçin bolup biljek zatdygyny görkezdi we kimdir-biri hakykatdan hem meni söýüp biler“. Ine, bu biziň şu kitaba siňdiren umydymyz — siz gorkyny ýeňip geçip bilersiňiz we özüňiziň oňa kämil bolmadyk taýýarlygyňyza seretmezden söýgüde kämil bolup bilersiňiz.

			Hatda Leo Baskaliden hem göwün göteriji nota görünýär: „Biziň köpimizde ýene bir şans bar. Hakykatda her gün bize täze şans berýär.“ Emma bu kitap ony aňrybaş ulanmagy öwreder. Eger siz uly ýaşly mekdep okuwçysy ýa-da ýeke bolsaňyz, onda hereketiň bu meýilnamasy siziň bolmak isleýän adamyňyza, ýetişen söýgini almaga we bermäge ukyply adama öwrülmegiňize kömek eder. Eger siz jyns gatnaşygy uzak gatnaşyklary ýola goýýan „superýelim“ diýip ynanan we aldanan bolsaňyz hem bu size umyt berer. 

			Bu kitabyň içindäkiler size: „Men nika taýýarmy?“ we „Biziň söýgimiz bütin ömrümize sagdyn jyns gatnaşyklarynyň we kämil nikanyň esasy bolup biler ýaly ýetişenmi?“ diýen şahsy soraglara jogap berip biler. Eger siz entek özüňize şu soraglary berip başlamadyk hem bolsaňyz, olary özüňize bermeli bolarsyňyz.

			Eger siz eýýäm maşgalaly bolsaňyz, bu kitapdaky seljermeleri öwrenmek durmuşyňyzyň dürli sferasyny ösdürmeklige we hakykatdan lezzet beriji ýakyn gatnaşyklary terbiýelemekde uly kömek berer.

			Şeýle-de ahyrsoňunda, eger siz ata-ene, maslahat beriji, ruhany, mugallym bolup ýaşlar we ýeke adamlar bilen işleseňiz, uzak möhletli jyns gatnaşyklaryny we är-aýal gatnaşyklaryny döretmekde, bu hakykatlar size şahsy häsiýetiňizi we gatnaşyklaryňyzy olar bilen bölüşmäge mümkinçilik berer.

			Siz öz bütin durmuşyňyzda başdan geçirmelere taýýarmy? Siz edil şu pursat durmuşyňyzda ýetişen söýgüde „şol adam“ bolmaga başlap bilersiňizmi?

			Pikirlenmek üçin soraglar

			
					■Siz gatnaşyklardan nämä garaşýarsyňyz?

					■Siz nähili edip uzak wagtlyk är-aýallyk gatnaşyklaryny döredip bilersiňiz?

					■Size ýakynlyga ýetmeklige näme päsgel berýär?

			

		

	
		
			2.Şol aýdylýan“ adamyň gözleginde.

			Siz erkek adamda haýsy häsiýetleri möhüm hasaplaýarsyňyz? Siziň pikiriňizçe, haýsy tipli adam oňat söýgüli bolmaga ukyply?

			„Maşgala žurnalynyň“ ýaňy-ýakynlardaky öwrenenleri şu günki günde köp aýallar üçin, duýgurlygyň sanawda birinji ýerde durýandygyny görkezdi. Hakykatda, owadan erkek soralanlaryň sähelçe bölegini özüne çekýär.

			Biziň köpimiz özümizi bagtly edip biler diýip çak edýän adamymyzyň gözleginde agtaryja dönýäris. Sankt-Peterburgda sallahlaryň konferensiýasynda meniň ýanyma otuz ýaşlaryndaky aýal gelip şeýle diýdi: „Jenap Makdawell, özümiň äre barmak isleýän erkegimiň tipi barada gürrüň bermäge maňa rugsat beriň“. Ol ellerini galgadyp, özüniň erkeklerden gözleýän kyrk dokuz häsiýeti özünde jemleýän sanawy açyp öňümde goýdy.

			Onuň sanawyny görüp, men oňa: „Hanym, size är däl-de, Isa gerek“ — diýdim

			Emma diňe aýallar erkekleriň häsiýeti barada sanaw düzmeýärler. Kiýew uniwersitetinde meniň ýanyma ikinji kursda okaýan talyp ýigit geldi we öz gündeligini görkezip, şeýle diýdi: „Men özümiň öýlenmek isleýän aýalymyň häsiýetnamasyny görkezmek isleýärin“. Onuň sanawyndaky on dört häsiýetden diňe wepalylyk we mylaýymlyk ýadymda galdy.

			Bu gezek men başgaça çemeleşdim.

			„Size sorag bilen ýüzlenmek mümkinmi? Siziň özüňiz şu sanawa näçeräk dogry gelýärsiňiz?“ — diýip soradym.

			„Siz nämäni göz öňünde tutýarsyňyz?“ — diýip, ol sorady.

			„Siziň geljekki aýalyňyzda bolmaly häsiýetler“ — diýip, men jogap berdim. — „Olar siziň öz gylyklaryňyzda barmy?“

			Men onuň oýlanyşmaga durandygyny gördüm.

			„Iş «şol aýdylýan» adamy tapmakda däl, — diýip, men dowam etdim,-nikada «şol aýdylýan» adam bolmak — ine esasy ähmiýet. Eger size şa gyzy gerek bolsa, onda size hem şazada bolmak gerek. Eger size söýýän adam gerek bolsa, onda siziň hem söýüp bilmegiňiz gerek“.

			Söýginiň syryny gözlemeklik edil kelläňdäki äýnegiňi ýa-da eliňdäki açaryňy gözlemäge örän meňzeşdir.

			Emma nädip biz „şol aýdylýan“ adam bolup bileris? Biziň duýguly durmuşymyzyň biziň häsiýetlerimizden gelip çykjakdygyna düşünmeklik örän möhümdir.

			Siz hasabatyň ölçegine öwrülersiňiz

			Haçanda kimdir-biri „Oňat aýal ýa-da erkek bolmaýar“ — diýip bellände, men şeýle jogap berýärin: „Belki, mesele oňat aýalyň ýa-da erkegiň ýoklugynda däl-de, siziň özüňizde bolaýmasyn“.

			Men, munuň köpler üçin oňat derman boljagyny bilýärin, emma iş oňat aýallaryň we güýçli erkekleriň, oňat aýallara we erkeklere tarap çekýändigindedir.

			Muny tassyklamak bilen doktor Ewelin Dýuwall we doktor Ruben Hill şeýle ýazýar:

			Naçanda nikalaşanyňyzda siz özüňiz bilen näme getirýärsiňiz? Täze şkaf? Bankdaky tegelek hasap? Size miras galan mebeli? Bir-iki sany ekleýjiňizde galan garyndaşlaryňyzy? Ösmegiňize ýardam berjek oňat işiňizi? Siziň duýup boljak baýlygyňyz ýa-da bergileriňiz nähili bolanda hem has möhüm zat bar: bu siziň şahs bolmagyňyz, başgalara degişlilikde özüňizi alyp barşyňyz we nika alyp gelen özüňizi alyp barşyňyzyň görnüşi.

			Siziň özüňiziň nähili adamdygyňyza siziň nikaňyzyň nähili boljakdygy baglydyr. Eger siz şadyýan, hemme tarapy deň tutup bilýän adam bolsaňyz, onda, siziň nikaňyzyň bagtly boljakdygy aýdyňdyr.Eger şu çaka çenli size göwni galmak bilen däl-de, kanagatlanma duýgusyny almak bilen öwrenişmeklik başardyp gelýän bolsa, onda siz maşgalalylyga we är-aýallyga kanagat bilen öwrenişersiňiz. Eger siz öz ykbalyňyzdan öýkeli we kanagatsyz bolsaňyz onda size bagtly durmuşy we „dag ýaly şatlygy“ arzuw etmeziňizden öň üýtgemek gerek.

			Dýuwall we Hill şowsuz nikalaryň köpüsiniň sebäbinin durmuş ýoldaşyňy nädogry saýlamakda, pul ýetmezligi, jynsy taýdan gabat gelmezlik we din diýip hasap edilýändigi barada netije çykarýarlar. Olaryň aýtmagyna görä, kanagatlanmazlyk hakykatda siziň nika näme getireniňizdedir.

			Birleri nika ýanýoldaş üçin uly ähmiýeti bolan taýýarlyk bilen gelmegi nygtaýarlar. Är-aýal gatnaşyklarynda üstünlik birleşmäge şatlanmak we söýüp we söýlüp bilmek endiklerini getirip bilmek ukybyndan gelip çykýar. Bular duýgy taýdan bişişen şahsyň häsiýetleri bolup, siziň nika getirip biljek iň oňat mirasyňyz hasaplanýar.

			Bu barada Elof Nelsonyň „Siziň bilelikdäki durmuşyňyz“ atly kitabynda: „Är-aýallykda üstünlik — bu ýöne dogry adamy tapmakdan hem köp durýar. Dogry adam bolmak has möhüm. Men özüm bilen maslahatlaşýan ýaşlaryň özlerine kämil jübüti onuň nähili taý alýandygy barada alada etmezden gözleýändiklerine göz ýetirdim“.

			Eger siz ajaýyp adam bilen nikalaşmak isleýän bolsaňyz, onda siziň özüňiziň hem ajaýyp bolmagyňyz gerek. Özüňiziň haýsy şahsy häsiýetleriňizi üýtgetmeli boljakdygyna düşünmek aňsat zat. Öz taýyňyzda görmek isleýän häsiýetleriňiz barada sanaw düzüň. Soň bolsa her bölegi boýunça şol sanawa özüňizi deňeşdirip görüň. 

			Är-aýallyk diňe „almak-bermek“ görnüşi boýunça bolup biler; siz özüňiziň almak isleýän zadyňyzy bermegi hem başarmaly. Bir terapewt şeýle degişipdir: „Diňe iki zat şowsuz nikanyň sebäbi bolup biler aýal we erkek!“

			Alýan zadyňy gazan

			Biz özümiziň gazanan zadymyzy alýarys. Ýazyjy Bob Fillips tarapyndan ulaldylyp görkezilen hem bolsa, biziň alýan we agtarýan zadymyzy suratlandyrmakda ol gatybir hakykatdan daş hem däl.

			Aňrybaş oňat aýal: her bir erkek nämä garaşýar?

			
					■Hemişe owadan we şadyýan aýal tele ýyldyzyna hem durmuşa çykyp bilerdi, emma ol diňe siz bilen durmuş gurmak isledi. Onuň hiç-haçan serenjam bermek gerek bolmaýan saçy bardy.

					■Ýagyş bilen ýuwup aýryp bolmajak şugla eýe. Gymmatbahaly şaý-seplere we possunlara bolan allergiýa keselinden başga zat bilen kesellemeýär.

					■Öý goşlaryny özbaşdak ýerinden gozgaşdyrmak onuň syraty üçin peýdalydygyny tekrarlaýar.

					■Kulinariýa, arassaçylyk, ulaglary we telewizory bejermek, öýleri reňklemek we dymmak boýunça ussa.

					■Kredit kartalaryny ýigrenýär.

					■Onuň iň halaýan soragy: „Mähribanym, men seniň üçin ýene näme edip bilerin?“

					■Sizde Eýnşteýniň aňy we „Amerikanyň jenabynyň“ syraty bar diýip hasap edýär.

					■Öýde ýeke galyp arkaýyn tikin işlerini etmek üçin, siziň dostlaryňyz bilen nirädir bir ýere gitmegiňizi isleýär.

					■Sizi jyns gatnaşyklaryna ökde bolanyňyz üçin söýýär.

			

			Ol näme alýar 

			
					■Ol aýal minutda 140-dan 180-e çenli sözleri aýdyp bilýär.

					■Ol birwagtlar totem diňinde model bolup işläpdir.

					■Ol säher bilen az-azdan iýmäge başlaýar.

					■Nirede tüsse bolsa, ol şol ýerde taýýarlaýar.

					■Sizde iki kemçiligiň bardygyny: siziň aýdýan zatlaryňyzyň we edýän işleriňiziň barysyny aýdýar.

					■Ol olary nähili goýsa-da onuň saçlary makaron fabrikasynda partlama bolana meňzeýär.

					■Eger siz ýitirseňiz siz gapjygyňyzy açyň ol sizi tapar.

			

			Aňrybaş oňat är: aýal nämä garaşýar?

			
					■Ol oňat gürrüňdeş bolup biler.

					■Örän duýgur adam-ýagşy gylykly we düşünjeli, hakakatdan söýýän.

					■Örän köp işleýän adam.

					■Gap-gaçlary ýuwmak, tozan sorujy bilen pollary arassalamak, mellekde işlemek bilen öýe kömek berýän adam.

					■Aýalyna çagalary ösdürmekde kömek berýän adam.

					■Ruhy we fiziki taýdan ösen adam.

					■Edil Eýnşteýn ýaly akylly, emma edil Robert Redforda meňzeýän adam.

			

			Aýal näme alýar

			
					■Ol aýalyny iň oňat restoranlara alyp barýar. Haçanda bolsa bir gün ol ony içine hem girizer.

					■Onuň özünde ýara ýok, sebäbi onuň özi şol keseliň başgalarda döremegine sebäp.

					■Her gezek onda täze bir pikir peýda bolanda ol oýmaga sygarlyk bolýar we onda başga zat galmaýar.

					■Ol tanymal gudrat dörediji — haçanda ol bir zat edende gudrat döreýär.

					■Ol öz aýalyna şeýle endikde kömek berýär — ol oňa işlemekligi dowam etmäge ýol berýär.

					■Ol şeýle bir ýürege düşgünç, hatda ol size öwgüli sözleri aýdanda hem bizar edýär.

					■Onda dymmak endigi seýrek peýda bolýar we ol ony ajaýyp gürrüňdeşe öwürýär.

			

			Elbetde, siz gürrüňiň näme barada gidýändigine düşünýärsiňiz. Şowly nikanyň altyn düzgüni şeýleräk nusgalanyp bilner: eger siz öz jübütiňizde haýsydyr bir häsiýeti görmek isleseňiz, şony özüňizde terbiýelemäge çalyşyň.

			Peýdaly söýgä we alada gurşalan maşgala gatnaşyklaryny gurmak uzak wagty we zähmeti talap edýär. Hakykatda, gurmak bütin durmuşyň dowamynda gerek bolýar. Entek söýüşilýän wagtda peýda bolan tekepbirlik häsiýeti terbiýelemek, oňat nikanyň esasy hasap edilýan päk söýgä öwürmek uly erjelligi talap edýär.

			Haçanda siz indiki bölümi okanyňyzda şu iki soraga üns beriň: 

			(1) Men nähili adam bolmaly? we (2) Ýeterlik söýgüni, maşgala we är-aýallyk gatnaşyklaryny edinmek üçin men özümde haýsy häsiýetleri ösdürmeli? Özüň baradaky oňat häsiýetnama hasabyň başlangyjyna öwrülýär. Siziň häsiýetnamaňyzyň näçeräk sagdyndygyna geliň bile seredeliň.

			Pikirlenmek üçin soraglar

			
					■Siz, öz söýýan adamyňyza guwanmagyň nähili wajypdygy barada näme pikir edýärsiňiz?

			

		

	
		
			3. Hakyky awtoportret

			Siz kimdir birine öz gapjygyňyzdaky suraty görkezipmidiňiz? Mysal üçin aspiranturada günorta nahary wagtynda esasy gürrüň gelin-gyzlar barada bolýar. Şol pursatlaryň birinde, men işjeň, ýaş aýala duşdum we buýsanmak bilen gapjygymy açyp, Konniniň suratyny görkezdim. Oglanlar ah urdular... men hem şeýle etdim.

			Köplenç ata-eneler we elbetde babalar hem mamalar öz çagalarynyň ýa-da agtygynyň suratyny görkezmegi dostlarynyň haçan haýyş ederine tagapyl edip bilmeýärler. Ýagtylygyň çaltlygynda we uly höwes bilen suratlar çykarylýar.

			Has dogrusy... olaryň aglahasy. Adatça siziň hiç kime görkezmek islemeýän bir suratyňyz bolýar. Siz hem ony uly höwes bilen gizleýärsiňiz. Ol suratyň entek ýarysy hem görünmänkä, siz ony görer gözden daşrak ýygnamaga çalyşýarsyňyz. Bu siziň pasportyňyzdaky suratyňyz sizde bar bolan suratlardan iň gelşiksizi, siziň iň bir gaharly, ýakymsyz ýüz bilen alynan suratyňyz.

			Emma sizde bu suratdan has möhüm bir portretiňiz bar. Ol psihologlaryň „men“ diýip atlandyrýan özüň baradaky içki häsiýetnama. Bu ýeke keşp her günki gün özümiziň başga adamlaryň arasynda nähili görünýändigimizi kesgitleýär.

			Eger-de biziň ýüzümiz we göwrämiz nähilidir bir biziň özümizi görmek isleýşimizçe üýtgese gyzykly bolardy gerek? Bu pikiriň özi hem bizi sowuk dere batyryp biler. Emma käbir derejede bu hakykatdan hem bolup geçýär, haçanda biz orta ýaşlara baranymyzda biziň ýüzümiz (köplenç göwrämiz hem) özümiz barada göz öňüne getirmelerimiziň täsin aýnasy bolup durýar.

			Siz özüňizi nähili diýip pikir edýärsiňiz?

			„Men“ baradaky jedeli başlamaklyga ýol açmak üçin, size iki sorag bermäge rugsat beriň.

			
					■Siz nämä durýarsyňyz? Men bu ýerde manady ýa-da dollary göz öňüne tutmaýaryn, şahs hökmünde siz nämä durýarsyňyz?

					■Siz öz bolşuňyzdan minnetdarmy? Siz öz bolşuňyzda özüňizi oňat duýýarsyňyzmy?

			

			Şu soraglary bilip we bilmezden her gün jogap berýärsiňiz, ol siziň saýlawyňyzy, siziň jogaplaryňyzy we özüňizi alyp barşyňyzy umuman siziň öz durmuşyňyzda nähili ýaşaýandygyňyzy kesgitleýär. Biziň özümiz baradaky pikirimiz edýän işlerimize täsir edýär.

			Mysal üçin, Lui-Sentden Masters we Jonson institutyndan doktor Robert Kolodni bejerişiň 10 göteriminden hem az bölegi, är-aýalyň ýüz tutmagynyň esasy sebäbi bolup görünýändigine garamazdan olaryň özara fiziki gatnaşygyny bejermeklige gönükdirilendir. Bejerişiň togsan göterimi öz-özüňe baha bermekligi we adamçylyk sözleşigi bejermeklige üns berýär.

			Siziň öz-özüňize baha bermekligiňiz diňe siziň özüňizi alyp barşyňyza täsir etmän, eýsem ata-eneňize, dostlaryňyza we ýanýoldaşyňyza we Hudaýa gatnaşyklaryňyza täsir eder. Tymsallaryň Köne Ähtdäki awtory haçanda şu zatlary ýazanda şulary göz öňünde tutupdy: „Adamyň kalbyndaky pikirleri nähili bolsa özi hem şeýledir“. Şeýlelik bilen, siziň näme edýändigiňizi nähili görünýändigiňizi ýa-da näme diýýändigiňizi kesgitlemeýär. Öz kalbyňyzyň töründe nämeleri pikir edýän bolsaňyz — öz içki dünýäňizde özüňizi nähili duýýan bolsaňyz, şol hem size ýolbaşçylyk edýär.

			Psihologlar köplenç „pes ýa-da ýokary, oňat ýa-da erbet“ öz-özüňi bahalandyrma barada gürrüň edýärler. Men muny „sagdyn“ ýa-da „nädogry“ baha bermek diýip atlandyrmakçy. Ýarlyk nähili bolanynda hem esasy sorag şunda jemlenýär: özüň barada sagdyn baha bermeklik näme bolup durýar? Biz özümizi nähili bahalandyrmaly? 

			Eger siz Täze Ähtde resul Pawlusyň hatlaryny okan bolsaňyz, ol hiç kimiň öňünde peselmedi. Emma şeýle-de bolsa ol mesihiniň „özi barada gereginden artyk oýlanmaly däldigini“ ýazýar (Rimlilere 12:3). Emma mesihiler muňa köplenç özüň barada ýokary pikirde bolmaly däl diýip düşünýärler. Emma Pawlus düýbünden bu zatlary göz öňünde tutmandyr. Ol bize gereginden „artyk“ pikir etmeli däldigini aýdýar. 

			Onda biz näme pikir etmeli? Pawlus muny şol aýatda düşündirýär. Biz „sypaýyçylykly“ has dogrusy aň-düşünjeli pikir etmeli. Has ýönekeý aýdanymyzda, bu özüňi Hudaýyň garaýşy bilen seretmegi — az hem däl, köp hem däl. „Köp däl“ özüňi has ulumsy tutmazlygyň üçin, „az“ däl özüňi ýalan göwnüçökgünlige ýüz bermezligiňiz üçin. Şonuň üçin hem eger siz aň-düşünjeli pikir etmekçi bolsaňyz, onda özüňize Mukaddes Kitap perspektiwalarynda seretmegiňiz gerek.

			Ýekeje minut saklanyp, özüňizi nähili duýýandygyňyza we özüňiz barada nähili pikirdedigiňize seljerme beriň. Mysal üçin, siziň kimdir biri ýaly bolasyňyz gelenokmy? Eger şeýle bolsa size, belki, garaýşyňyzy üýtgetmek gerek bolar. Özümiň ähli ýetmezçiliklerime seretmezden şu planetadaky kimdir birine meňzemegimi isleýşimi göz öňüne getirip bilmeýärn. Bu bolsa maňa Hudaýyň mende ýerleşdiren güýçli taraplaryny we ukyplaryny görmegime kömek berendigi barada käbir zatlary aýdýar.

			Ruhy baş aýlanma

			Biziň ählimize dogry awtoportret almagymyz üçin, bize tejribede birnäçe mesihilik ýörelgelerini ulanmagymyz gerek. Siziň köpüňiz üçin bu pikir täze bolmagy mümkin, emma Hudaýyň siz barada Öz Sözünde  Mukaddes Kitapda bu hakykat bolup durýar. Siziň duýgularyňyz, medeniýetiňiz, özüňiziň kimdigiňizi görkezip biler. Eger siz olara özüňize erk etmeklige ýol berseňiz, onda siz aňsatjyk azaşyp bilersiňiz. Käwagt men özümi Hudaýa şeýle ýakyn duýýaryn welin, ondan ýakyn bolmak mümkin däl. Käwagt bolsa olar maňa Hudaý bilen meniň aramda uly aralygyň ýatandygyny aýdanlarynda men öz ters düşünjelerime ynanmakçy bolýaryn. Men Mukaddes Kitabyň Hudaý baradaky aýdanlary bilen öz duýgularymyň arasyndan haýsy hem bolsa birini saýlamaly bolýaryn. 

			Bir gezek Isa şeýle aýtdy: „Men dünýäniň soňuna çenli siziň bilen bolaryn“ (Matta 28:20) we „Seni hergiz terk etmerin. Seni hergiz taşlamaryn“ (Ýewreýler 13:5), men öz duýgularyma däl-de, Oňa ynanmagy saýlaýaryn.

			Bu uçuşda başdan geçirilýän „aýlanma“ ýa-da „baş aýlanma“ diýip atlandyrylýan täsin hadysa meňzeş. Haçanda kiçeňräk uçar bulutlardan ýa-da ümürden geçende, ýer tekizligine gabat düzülen ölçegi ýapyp biljek güýçli şemala ýoluganda uçarman özi bilmezden uçary haýsydyr bir ganaty tarapa gyşartmagy mümkin. Ol özüni göni uçýan ýaly duýýar. Emma muňa anyk göz ýetirmegiň ýeke-täk usuly bu ýalan sözlemejek görkeziji gurala seretmek gerek.

			Uçarmanyň bäş duýgusy — görmegi, eşitmegi, aňmagy, duýmagy-ol ähli zady oňat diýip biler. Emma eger ol tejribeli uçarman bolsa ol öz duýgulary arkaly düýbünden ters netije almagynyň mümkindigine ynanyp, özüni gurallara bil baglamaga yrar. Olar bu jedelsiz hakykatda onuň ýeke-täk ýoldaşlary. Bu düzgüne boýun bolmakdan ýüz öwren uçarmanlara ikinji gezek synanyşmak seýrek nesip edýär.

			Men her gezek öz mesihi durmuşymda „ruhy baş aýlanmanyň“ dürli görnüşini başdan geçirýärin. Maňa uky ýa-da sport hereketleriniň ýetmezinden, kimdir biriniň meniň göwnüme degip meniň duýgularymyň üýtgemegine getirýär. Olar meni aýgytly bir herekete we netijä getirýär. Emma maňa Hudaýyň Sözi başga zady görkezýär: edil şol wagt saýlamak kynçylygyny başdan geçirýärin: hakykatda haýsy görkezijä ynanmaly?

			Edil uçarman bilen bolşy ýaly aýgytsyzlygyň şowsuz gutarmagy mümkin. Ol meni ruhy „hiňňildikde“ aýlamagy mümkin — uly uçuş we ýene aşaklamak, galmak-düşmek. Emma haçanda men özüme gelenimde diňe Hudaýyň men barada hakykaty aýdýandygyna düşünýärin, men hiňňildikden düşýärin we ýene özümiň Mesihe göz ýetirmegime ýetişip ösmäge başlaýaryn.

			Siz özüňiziň iň soňky gezek haçan kelle döwüp çözmeli tapmaça-suratyň üstünde işländigiňizi ýadyňyza salyň. Iň oňat usul bu gapyrjagyň üst tarapyndaky tapmaça-surata syn etmek. Ýakyn dostum Dik Deýiň öz garyndaşynyň doglan gününe sowgat hökmünde birbada iki tapmaçany alandygyny aýdany ýadyma düşýär. Olary dolamazdan öň ol üstki gapaklaryny çalyşypdyr. Sowgady alan adamyň ruhdan düşüşini göz öňüne getirip bilersiňizmi? Emma bu günki gün köp sanly mesihiler hem öz durmuşynda şeýle kelle döwmeli tapmaçalary nädogry gapyrjagyň gapagyndan salgylanyp düzmeklige synanyşýarlar. Duýgularyň gapagy nirede Hudaýyň Sözüniň Mukaddes Kitabyň gapagy nirede bolsa, ol hem şol ýerdedir. 

			Şonuň üçin hem geliň, gurallary barlalyň. Geliň, ýene bir gezek ruhy gapagymyza ser salalyň we Hudaýyň aýdýanlaryndan käbirlerini gaýtalalyň; Ol bize degişlilikde hakykatçy.

			Siz hakykatda nämä durýarsyňyz? 

			Siz haçanda bir wagtlar: „Men hiç zada degmeýärin. Men ýiterin, emma adamlar ony duýmazlar we alada hem etmezler“ diýipmidiňiz. Adamlaryň köpüsi öz durmuşynyň ol ýa-da başga böleginde şeýle pikir edýärler. Emma Mukaddes Kitap bize Hudaýyň bize düýbünden başgaça seredýändigini aýdýar. Ol Mukaddes Kitapda bizi aýratyn edip ýaradandygyny aýdýar, sebäbi Ol bizi Özüne meňzeş edip ýaratdy. Köne Ähtiň başynda, Gelip çykyş Kitabyň 1 böleginde Hudaýyň „Adamy öz nusgamyz boýunça döredeliň“ diýendigini okaýarys. Ol şeýle hem etdi. Bu biziň söýmäge, maksadymyza ýetmäge ahlak kararlary kabul etmäge ukybymyzy düşündirýär. Biziň köpümiz munuň näçeräk uludygy barada pikir hem etmeýäris.

			Mysal üçin aýdalyň, siz köçede agajyň ýanynda dursyňyz. Köp gatnaşyklarda siz ol agajyň gymmatlygyna deň durýarsyňyz, sebäbi siz hem, agaç hem Hudaý tarapyndan ýörite ýaradylan. Emma bu ýerde düýpli bir tapawut bar — Hudaý sizi Özüne meňzeş edip ýasady. Hudaý Öz ýaradanlarynyň hiç bir bölegine Öz keşbini bermedi.

			Şeýle hem siz, Hudaý üçin uly gymmatly we ähmiýetli bolanyňyz üçin aýratynsyňyz. 1-nji Korintoslylar 6-njy babynda Pawlus, biziň „gymmatbaha alnandygymyzy“ — aýtdy. Zadyň bahasy bolsa ony aljagyň töläp biljek nyrhy bilen kesgitlenilýär. Bu biziň üçin mundan artyk hakykatçyl bolup bilmez. Haçanda kimdir biri meniň nämä durýandygymy sorasa, men faktlara esaslanyp meniň üçin Hudaýyň tölän bahasyna durýandygymy aýdyp biljek — ol baha bolsa — Isa. Mesihi bolmazymdan öň muňa aň ýetirmegim meni kaýyl edýärdi. Eger men ýeke-täk ýaşaýan adam bolan hem bolsam Isa meniň üçin gurban bolardy. Eger siz Oňa mätäç ýeke adam bolanyňyzda hem Ol Özüni siziň üçin gurban ederdi. Bir ýaş aýal maňa şeýle diýdi: „Joş, men muňa ynanýaryn, ol hakykat. Emma eger men ýaşaýan ýeke adam bolanymda Ony haja çüýlemeli ýeke-täk adam men bolardym“.

			Hiç bir gürrüňsiz, siz örän uly adam we siziň bahaňyz uly. Isa muny Matta 6:26-da nygtaýar. Ony dowam etdirijileriň kynçylyklary bolupdyr; olar näme geýmeli, näme iýmeli, nirede ýatmalydygy barada aladalanypdyrlar. Şonda Isa Öz pikirini obrazly aňlatmak üçin guşy saýlap alypdyr. Ol: „Siziň gökdäki Ataňyz guşlary iýmitlendirýär“ — diýipdir. Siz serçäniň aç bolanyny görüpmidiňiz? Soňra Isa görnetin netije çykardy: „Siz olardan has oňat dälmisiňiz?“.

			Men adamlaryň köpüsiniň özlerini hatda serçäniň gymmatyça hem saýmaýandyklaryna göz ýetirip haýran boldum. Hudaý sizi örän gymmatly ýaratdy. Öz-özüňe baha bermegiň sagdyn esasy bolup Hudaýyň özüňde ýerleşdiren gymmatlygyna düşünmek bolup durýar.

			Şu hakykatyň üstünde oýlanýan wagtyňyzda onuň siziň bitiren haýsydyr bir hyzmatyňyz üçin bolup geçmeýändigine düşünmegiňiz zerurdyr. Siziň bahaňyz we gymmatyňyz eden işleriňizden däl-de, Isanyň şahsynda we Onuň siz üçin bitiren işlerine esaslanandyr. Isanyň siziň üçin söýgüden dolduryp eden hereketleri, siziň Hudaý üçin hemişelik beýik gymmatyňyzy aýdyň etdi we berkitdi. 

			Millionlardan ýekejesi oňatmy? 

			Siziň aýratynlygyňyzyň ýene bir sebäbi bu siziň ýeke-täkligiňizdedir. Ýer ýüzünde ýaşaýan 4,5 milliard adamdan size meňzeş ýekejesi hem ýokdur. Eger 4,5 milliard adamlardan ýeke siz ýene nämäniň hatyrasyna kimedir birine meňzemek islärdiňiz. Emma barybir köp adamlar başgalaryň zadyna, gurluşyna, saçlaryna, zehinine we başarnygyna gözi gitmek bilen ýaşaýarlar. Siz öz pikirleriňiňzi Hudaýyň sizi ýeke-täk edip ýaradandygy baradaky pikirlerde jemlemeklige yhlas ediň. Kimdir biriniň „Hudaý bolgusyzlyk etmeýär“ — diýşi ýalydyr.

			Meniň ýeke-täklik baradaky eden çykyşlarymdan soň bir ýaş ýigit ýöne „Men“ diýip atlandyrylan goşgyny ýazypdyr. Onda çuň pikir jemlenipdir: eger-de men başga biri bolmak üçin ähli wagtymy sarp etsem, onda kim men bolmak üçin öz wagtyny sarp eder? Indi bolsa şu barada oýlanyň. Eger siz kimdir biri bolmak üçin öz wagtyňyzy sarp etseňiz, onda siz bolmak üçin kim wagtyny sarp eder? Hudaý sizi özüňiz bolamgyňyz üçin ýaratdy, sizden oňat hiç kim siz bolup bilmez. Aýyrmak tükeniksizliginden başlap, goşmak tükeniksizligine çenli başga edil siz ýaly adam bolup bilmez. Edil şuňa göz ýetireniňizden siz özüňiziň ýeke-täkdigiňize göz ýetirersiňiz we bu sizi başga meňzemek ýaly weýran ediji endikden halas eder.

			Käwagtlar adamlar menden Aleksandr Men ýaly bir iş etmeýändigimi soraýarlar. Ýa-da näme üçin men Wladimir Solowýew ýaly okatmaýaryn. Ýa-da näme üçin men Billi Grem ýaly gürlemeýärin. Elbetde, jogap ýönekeý. Hudaý meni Aleksandr Men, Wladimir Solowýew, Billi Grem ýa-da başga biri edip ýaratmandyr. Ol meni men edip ýaratdy. Ol sizi siz edip ýaratdy. Meniň aňrybaş ýeke-täkligim we siziň aňrybaş ýeke-täkligiňiz biziň aramyzdaky bäsleşigi aýyrýar.

			Şeýleleikde, Hudaýyň siz baradaky aýdýan birinji hakykaty bu siziň aýratynlygyňyzda jemlenýär. Siz uly gymmatlyga eýesiňiz, sebäbi Ol sizi Özüne meňzeş edip ýaratdy we siz doly ýeke-täksiňiz.

			Özüňizi kimiň söýýändigini ýadyňyzda saklaň

			Siz edil şu wagt özüňizi kimiň ýürekden söýýändigini aýdyp bilermisiňiz? Eger siz hiç kimiň adyny agzap bilmeseňiz-de, ýatda saklaň, Hudaý sizi söýgüli diýýär. Şeýdip, biz Oňa ynanýarys.

			Barlaglar hatda kiçijik çaganyň hem eger ol söýgüden mahrum edilse ýaşasy gelmän ölmegi islemegi mümkindigini görkezdi. Biziň hemmämiz biziň ene-atamyzyň we ýakyn goňşuçylykdaky, işdäki dost ýarlarymyzyň söýmegini gazanmaklyga çalyşýarys.

			Ýakyn aralykda „rok sazynyň atasy“ hasaplanýan Marwin Geý özüni atdy. Aýdymlarynyň tanymallygy arşa göterilen artistiň dostlary, onuň ähli islän zady onda bardy diýip gürrüň edýärler. Emma ölmezinden birnäçe hepde öň ol özüniň isleýän ýeke-täk zadynyň atasynyň söýgüsidigini aýdypdyr.

			Men Miçigandaky kiçiräk şäherleriň birinde nädip söýgüni almalydygyny we bermelidigini bilmän ösdüm. Ata-enem meniň ilkinji söýgümiň nusgasy bolmandylar. Olar biri-birini hiç wagt söýmediler; olar diňe bile ýaşaýardylar. Men atamyň hiç wagt meni ýa-da ejemi gujaklanyny görmedim.

			Meniň ilkinji „Inkär edip bolmajak şaýatlyk“ atly kitabymy okanlar meni intellektuallyk bilen mesihiligi ret edip bilmändigim üçin mesihi bolandyr diýip hasaplaýarlar. Emma olar Hudaýyň maňa Öz söýgüsiniň gapysyny açmak üçin akyl-paýhasdan peýdalanandygyny bilmeýärler. Ol apologetikanyň — mesihiligi goldaýan salyhatly intellektual şaýatlygyň üsti bilen meniň ünsümi çekdi. Emma edil Onuň söýgüsi meniň garşylygymy ýeňdi. 

			Ýeremiýa Pygamberiň kitabynda Hudaý şeýle diýýär: „Men seni ebedi söýgi bilen söýdüm; munuň üçin seni mähribanlyk bilen Özüme çekdim“ (Ýeremiýa 31:3). Hut Hudaýyň söýgüsi meni Oňa tarap döndürdi. „Çünki Hudaý dünýäni köp söýýänligi üçin, ...... Özüniň ýekeje Ogluny berdi“ (Ýahýa 3:16)

			Emma siz bu hakykatdan hem öten zamandygyny aýdarsyňyz. Edil häzirki wagt nähilikä? Edil şol kitapda Isa Atamyzyň bizi söýýändigini aýdýar (bu häzirki zaman). Rimliler 8-nji bapda bolsa Pawlus biziň ýolumyzda ýolukjak hiç bir kynçylyklara we synaglara seretmezden hemişelik geljekde, bize Hudaýyň söýgüsini açyp görkezýär we meni ýa-da sizi Hudaýyň söýgüsinden hiç bir zadyň aýryp bilmejekdigini aýdýar (38-39-njy aýatlar).

			Köp adamlar özlerini mesihi bolmazyndan öň hem Hudaýyň söýendigine düşünmeýärler. Rimliler 5-nji bapda biz hatda onuň duşmany bolan wagtymyzda hem, biz hatda günäli bolan wagtymyzda hem Onuň bizi söýendigini aýdýar (8-aýat). Eger Ol bizi şol halda hem söýen bolsa, onda Ol häzir bizi öz ogullyga alan çagasy hökmünde söýýär!

			Onuň söýgüsiniň çuňlugy hakda Ýahýanyň Hoş habary 15:9-da açylyp, Isa şeýle diýýär: „Atamyň Meni söýşi ýaly, Men-de sizi söýdüm. Meniň söýgimde galyň“. 

			Bill we Gloriýa Geýser „Men söýgüli“ diýip atlandyrylan aýdymy düzdüler. Şol aýdymyň biraz ýeri meniň ýadyma düşýär: „Men söýgüli, men söýgüli... Meni özümden oňat bilýan kişi, meni hemmeden oňat görýär“. (Meniň tarapymdan bölünen — D.M.). Bu dogrudan hem hakykat. Zebur 139-njy bapda meniň agzymda söz peýda bolmanka, Hudaýyň ony bilýändigi aýdylýar (4-aýat). Emma Şol Hudaý, meni öz aýalymdan we dünýädäki başga bir islendik adamdan oňat tanaýan Hudaý seni hem, meni hem hemmeden oňat söýýär.

			Dotti, meniň aýalym hiç bir çirksiz ata-ene söýgüsinde ulalanyna örän bagtyýar; bu onuň üçin Hudaýyň şertsiz söýgüsine nusga bolupdy. Ol: „Özümi kabul etmeklige öwrenmegimiň sebäpleriniň biri meni ata-enemiň hiç bir şertsiz söýmegi. Men olaryň meni söýýändigini bilýärdim. Men olaryň men üçin jan bermäge taýýardygyny bilýärdim. Men özümiň ene-atama şatlyk berýändigimi we olaryň maňa guwanýandygyny bilýärdim. Olar meni aýdyp öwünýärdiler we meniň bilen bile bolmak üçin wagtyň bolaryna howlugýardylar. Meni edil bolmaly şahs hökmünde arzylaýardylar.“

			Haçanda seni arzylaýan adamlar bolup, olar seni öz edýän işinden geň galdyryjy garaşsyz hasaplaýan bolsalar, bu sizi ugrukdyrar we siz ýalňyşanyňyzda hem özüňiz barada oňat pikire gelmegiňize kömek eder. Ene-atam meniň ýeke-täkdigimi nygtaýardylar. Oňat ýa-da gaty bir gowy däl işleri etsemde, mysal üçin pes baha alsam-da, olar meni söýýändiklerini maňa hemişe aýdýardylar. Olaryň meni söýýändigi babatda şübhäniň kölegesi hem ýokdy. Bu häzir hem şeýle. Men olaryň söýgüsini kesip biljek haýsydyr bir işi edip bolar diýip pikir hem etmeýärin. Ine, meni ulaldan söýgi şeýledi“.

			Öz-özüňi kabul etmek

			Eger-de haçandyr bir wagt sizden ýüz öwüren bolsalar, maňa ynandyrmaga rugsat ediň, sizi kabul hem ederler. Hakykatda sizi „söýgülileriň“ hataryna kabul ederler.

			Biziň ählimiz bizi öýde, işde, ybadathanada şu bolşumyz ýaly kabul etmeklerini isleýäris. Hawa, dogrudan hem biziň köp güýjümiz kabul etdirmeklige bolan synanyşyklara gidýär. Meniň Isa Mesihiň haçda eden işlerine minnetdarlykda, günälerimi geçip, Hudaýyň meni şu bolşum ýaly kabul etjekdigine göz ýetirmegim uly kömek berdi. Onuň Ynamyny gazanmak üçin nämedir bir zat eden bolanymda hem, meniň halas bolmagym diňe ynamyň hasabyna bolup geçmezdi. Isa Mesihiň ajaýyp hyzmaty üçin Hudaý bizi şu bolşumyz ýaly kabul edýär. Muny oňatlaşdyrmak mümkin däl. 

			Eger siz edil men ýaly bolan bolsaňyz, onda sizi Hudaýyň hakykatda hem kabul edýändigine ynanmak kyn. Men hatda Isa Mesihiň haçda meniň peýdama eden zähmeti üçin Hudaýyň meni kabul edýändigine göz ýetirsemde, men öz-özümi kabul edip bilmedim. Eger men özümi kabul edip bilmedik bolsam, onda başganyň meni kabul edendigine nähili ynanyp bilerdim? Hudaý, ýanýoldaşym, islendik adam menden ýüz öwrüp bilerdi. Haçanda men özümi kabul edip bilmedigimde, meniň hakyky ,,menligimiň’’ daşynda diwar çekilerdi.

			Men özümi kabul etmegime päsgel berýän iki ýalňyş düşünjäni tapdym. Belki, olar siziň özüňize baha bermegiňize hem päsgel berýändir? Birinjisi, edil meniň pikir edişim ýaly kämil bolmak gerek. Diňe kämil hem däl, eýsem iň oňat bolmaly.

			Bu häzir biderek ýaly bolup görünse-de men hakykatdan hem kämillige ýetmegi karar edindim. Men ýeňiji bolmak üçin güýçli yhlas etdim, hatda öz bütin durmuşymda ýetmek isleýän zatlarymyň her minudyny meýilleşdirdim. Näme üçin? Sebäbi kabul bolmaklygyň ýeke-täk ýoly bu özüňe we başgalara özüňiň nämä durýandygyňy subut etmek bolup göründi. Aslynda men ýüregimiň töründen özimiň içki gymmatlyga eýedigime ynanmaýardym. Öz başymdan geçiren käbir zatlarymyň meni Hudaýyň görmek isleýänine öwrer diýen umyt bilen we meniň eden ýalňyşlarymdan gaça durmak maksady bilen, maňa size açyk bolmaga rugsat beriň.

			Köp adamlar menden kitaplarymyň, filmlerimiň köplügi, uly märekeli ýerlerde çykyş etmeklikden tanymallyk kellämi aýlamadylarmy diýip soraýarlar. Dogrusyny aýtsam, ýok, sebäbi men bu zatlary meniň üstüm bilen Hudaýyň edýändigini bilýärin. Meniň geçmişime bir göz gezdirmek näme üçin bu zatlara meniň özümi mynasyp däl hasap edýändigimi düşündirse gerek.

			Çepbekeýe rehimdarlyk 

			Görşüňiz ýaly meniň ata-enem ikinji synpdan soň okuwyny dowam etdirip bilmändirler. Men Miçigandaky grammatikany öwredýän kiçijik mekdebe okuwa bardym, emma men ony ata-enemden hem, mekdepden hem öwrenip bilmedim. Men grammatiki bilimim örän gowşak bolmagyna galdy. Dil baradaky az-owlak bilimimi men öz doganym Jimden aldym. Ol menden iki ýaş uludy we düşünjelidi. Ýadyma düşýär, men her gezek onuň Miçiganyň Döwlet uniwersitetinden gelerine uly alada bilen garaşardym, sebäbi ol her gelende maňa grammatikany öwretmäge başlardy. 

			Men Jimiň ýanynda agzymy açmaga gorkýardym. Bir gezek şeýle diýdim: „Maňa gerek däl, bu däl“. Ol: „Ýokluk formany iki gezek ulanma“ diýdi. Men iki gezek ýoklugyň nämedigini bilmeýändigimi aýtdym.

			Meniň ikinji synpdaky mugallymam maňa çep ele derek sag bilen ýazmagy öwretmäge synanyşdy, emma men häzir hem sag ele derek çep el bilen ýazmaklyga hiç bir garşylygym ýok. Men häzirki wagtda çep elde ýazýanlara nähili seredilýändigini bilmeýärn. Şol wagtlary meniň dostlarym meýdança woleýbol ýa-da basketbol oýnamaga gidenlerinde mugallymam bilen hepdede iki gezek sag elde türgenleşmäge gitmeli bolýardym. Mugallymam maňa haýsydyr bir ýumşy bererdi ýa-da bir zatlary gurmagy tabşyrardy. Her gezek men çep elimi ulananymda ol ýigrimi santimetrlik lineýka bilen elime ... şarp! Elbetde, men elimi tiz çekip alardym.

			Adamlar muňa gülmek bilen bolardylar, emma mende şol zerarly sakawlama güýjedi. Her gezek men özümde ýadawlygy duýanymda, ýa-da aljyrasam, gorksam mende sakawlama başlanardy. Bir gezek synpda meniň ýatdan Gettisburg ýüzlenmesini okamaly bolanym ýadyma düşýär. Ine, men bütin synpyň öňünde sakawlap durdum, mugallyma bolsa „Jogap ber, jogap ber“ diýip gaýtalaýardy. Ahyrsoňunda men ähli dostlarymyň öňünde aglap goýberdim we çykyp gaýtdym. Bu meniň durmuşymyň ýatda galyjy böleginde meniň köpçüligiň öňünde çykyş etmegime bagyşlanypdy. Munuň üstesine-de bu barada ähli mugallymlar eşidipdirler.

			Esasy kynçylyk olaryň hijisiniň maňa kömek bermek isleýändigini aýtmaýandygyndady. Men çep el bilen işlemegimde özümi kemis ýa-da has beter bir zatdyr öýdüp pikir edýärdim. Muňa seretmezden olara meni üýtgetmek başartmaz diýen karara geldim. Bu dogrudan hem olara başartmady.

			Emma meniň özüme baha bermegim orta mekdepde gutarmady. Uniwersitetiň birinji kursunda wagtymda iňlis diliniň professory sanawy okan wagtynda meniň kursdaşym barada sorady. Men: „Ol ýarawsyz şu gün“ diýip goýberdim. Professor haýal etmän meni ýaňsylady: „Jenap Makdawell, ýarawsyzmy bu gün?“. Bu bolsa meniň synpda geplemegimiň iň soňkusy boldy. Siz meniň özümi häzirki edýän işime bap gelmeýän adam hökmünde saýmagymyň sebäbine indi düşündiňizmi? Haçanda kollejiň birinji kursunda maňa maslahat beren doktor Hempton meniň bahalar belligimi açyp görende: „Joş, siz adaty üçlikçi-talyp. Emma sizde barybir başgalarda bolmadyk bir zat bar“ diýip belledi.

			Men: „Bu näme bolup biler?“ — diýip soradym. — Men näme diýseňiz hem diňlemäge taýýar“.

			„Sizde aýgytlylyk we güýç bar“ diýip, ol aýtdy. — Bu hem sizi başgalaryň aňyna seredeniňde has daşa alyp gidip biler. „Eger siz şonuň üstünde işlemäge taýýar bolsaňyz, men siziň bilen işlemäge taýyn“.

			Men bu mümkinçilige ýapyşyp aldym we yzly-yzyna ýazgy ýazyp oňa öz sözleýşimi diňletmäge we düzetdirmäge sagat yzyna sagat geçirýärdim. Her gezek sözümi düzedenlerinde öýke duýgusyny —„sen kim diýýän ýaly“ — başdan geçirýän bolsam-da, men özüme kömek edilýändigini bilýärdim. Men ony hormatlaýardym.

			Meniň öz gymmatlygym baradaky belent bolmadyk pikirim öý ybadathanasynda, kollejde, talyplar şäherçesindäki ýygnaklarda barha berkeýärdi. Ynama çagyryşlaryň mysaly şeýleräkdi: „Öz zehiniňizi, ukybyňyzy getiriň we olary Isa beriň. Ol olary almak we sizi ulanmak isleýär.“ Men hiç wagt öňde çykyş etmeýärdim. Hatda, haçanda Isa Mesihi öz Halasgärim hökmünde tananymdan soň hem men ol çagyryşy özüme degişlidir diýip oýlamadym. Düşünýärsiňizmi, men özümi haýsydyr bir ukyba ýa-da mertebä laýykdyr diýmeýärdim. Elbetde, mende olar bardy, emma Tymsallaryň bize ýatladyşy ýaly: „Göwnündäki pikirler nähili bolsa onuň özi hem şeýledir“, men özüme hiç zat garaşmaýar diýip hasaplaýardym. Men şonuň bilen hem ýaşadym.

			Hudaýa hiç zat getirmezden 

			Uiton kollejiniň soňky ýylynda okaýarkam, güýzki okuw möwsüminde, men ABŞ senatynyň katolik buthanasynyň täze ruhanysy, doktor Riçard Halwersonyň çykyşyny diňledim. Iň soňky agşam ol Ruhy Gaýratyň Hepdeligi barada aýtdy we zal adamdan hyryn-dykyndy. Haçanda çakylyk ýaňlananda men pikir etdim: „Ine, ýene başlandy. «Öz zehiniňizi, başarnygyňyzy, ukybyňyzy getiriň we gurbanlyk sypasynyň üstünde goýuň: „Hudaý, ine men. Meni ulan»“ — diýiň.

			Ýüzlerçe talyplar seslendiler. Men bolsa sesimi çykarman oturdym we näme üçin men bu zatlary çykarmalydygyny oýlandym we hemmeleriň gözüniň öňünde gapdaldaky gapydan köçä gaçyp çykdym. Men umumy ýaşaýyş jaýyna çenli ylgap gitdim we baryp düşege geçenimden uklamaga synanyşdym, emma bolmady. Men özümiň nikalaşmakçy bolýan gyzyma jaň etdim, emma ol kömek edip bilmedi.

			Daňdan dörtlerde men özümiň Illinoýs ştatyndaky Uitonda Uest Ýunion Strit köçesinden barýandygymy bildim. „Awçylaryň aýy“ — oktýabr aýy — gijäni ýagtyldýardy. Men bar sesim bilen „Eý, Hudaýym, meniň üçin ýeterlik“ diýip gygyrdym“. Men özümiň sözlerimiň we özümi alyp barşymyň dogrudygyny ýa-da ýalňyşdygyny bilmeýärdim.Emma men: „Hudaý, men özümde haýsydyr bir güýçli tarapym bardyr diýip pikir etmeýärin. Men özümde haýsydyr bir zehin bardyr diýip oýlamaýaryn. Men sakawlaýaryn. Men grammatikadan gowşak. Men hiç bir zady başarmaýaryn. Ine, olar meniň kemçiliklerim we başarmaýanlarym. Ine, meniň gowşaklyklarym. Eger sen olary alyp, Özüňi şöhratlandyryp bilseň, onda men bütin ömrüme her demimde Saňa gulluk ederin.“

			Şol duýdansyz dilegden soň, men düýbünden başga adam boldum. Men adatdan daşary derejede ýaşamaga başladym. Öz Mukaddes Ruhumyň içki barlygyna minnetdarlykda Hudaý meniň kemçiliklerimi aldy we olary meniň güýçli tarapyma öwürdi. 

			Örän köp adamlar özleriniň gowşak taraplary üçin durmuşda nägile bolýarlar. Olar edil şonuň üçin özlerini Hudaý ulanyp bilmez diýip ynanýarlar. Men Hudaýyň kämil däl adamlary ulanýandygyna diri şaýat. Hudaý biziň çäklendirmelerimizden ýokarda. Haçanda mesihiler özlerine ýürekleri awap, ikirjiňlenmeklerini bes edip, Hudaýyň öňünde dogruçyl dursalar, olar Isanyň özleriniň duran ýerinde olary tapyşyny görerler. Ol olary Öz derejesine çenli göterer.

			Siziň „menlige“ sagdyn garaýşyňyz bolup, özüňize edil Hudaýyň seredişi ýaly — az hem däl, köp hem däl — seretseňiz, — şonda siz öz ýetmezçilikleriňize dogruçyl seredip bilersiňiz. Siz olary Hudaý olaryň üstünde işlär ýaly Onuň öňünde goýup bilersiňiz. Edil şol bir wagtyň özünde siz öz güýçli taraplaryňyzy we ukyplaryňyzy hem olar sizi durmuşda ulumsylyga getirmez ýaly, Onuň öňünde goýup bilersiňiz. Size özüňiz barada sagdyn pikirde bolmak üçin, kämil bolmak hökman däl; size Hudaýyň döreden şol uly şahsyna ýöne guwanmak gerek.

			Men özümi köplenç „alnyp barylýan gurluşyk obýekti“ hökmünde göz öňüme getirýärin. Men özümi Hudaýyň meni Isa Mesihiň we Onuň haçdaky ölüminiň üsti bilen kabul edişi ýaly esaslarda kabul etmegi öwrendim. Maňa, mesihi hökmünde, muňa düşünmek üçin ýyllar gerek boldy. Haçanda men özümi kabul etmekligi öwrenenimden, men başgalary hem öz gatnaşyklarymyzy hiç bir zatda gysman, bolşy ýaly kabul etmegiň azatlygyny aldym.

			Hudaýyň söýgüsiniň hem, Onuň kabul etmeginiň hem şertsizdigine siz düşünýärsiňizmi? Ol sizi edil şu wagtky bar bolşuňyz ýaly kabul eder. Ine, näme üçin Ýahýa şeýle ýazypdyr: „Biz Hudaýy däl, eýsem, Ol bizi söýüp, Öz Ogluny günälerimize bagyşlanma gazandyrýan gurban edip iberdi“ (1 Ýahýa 4:10). Hudaý sizi kabul edýär, sebäbi Ol sizi Isanyň siziň üçin eden işlerinde bagyşlady. Men özümiň ilkibaşdaky kabul edilmek üçin kämil bolmaly diýen ters düşünjäme ynanmaýaryn. Men Isa Mesihde kämil, bu kabul bolmaklyk we goldanmak ine maňa bar gerek zat şol.

			Oňat zat ýeterlik!

			Meni yzarlaýan özüňi hormatlamak baradaky ikinji ýalňyşlyk bolsa, meni kabul etmekleri üçin men iň oňat bolmaly diýen pikirdi. Men özlerini dünýäde iň oňat kulinar, ştatda iň oňat biznesmen, Balykçylaryň Milli Ligasynda iň oňat balykçy bolmaly diýip oýlaýan adamlara duş gelýärin. Olar özlerini kabul edip bilmegi başarmak we olary başgalar hem kabul etmekleri üçin bu hyjuwa gaplanan. Mesele eger siz özüňizi kabul etmek üçin öz işiňizde iň oňat bolmaly bolsaňyz, onda bütin ýurtda diňe bir sazanda ýa-da bir talyp, satyjy haçandyr bir wagt özüni kabul edip biler. 

			Birinji beýsbol ligasyndaky ýaş top oklaýjydan: „Näme boldy?“ diýip soradylar. Ol: „Birinji yzyna gaýtaryjyny şu gün gördüm, ol men dördünji synpda okaýarkam «Red Soksda» oýnamaga başlapdyr. Men oňa birinji gezek oklanymda, bütin ömrümdäki iň güýçli we çalt topumy okladym“ — diýdi.

			„Soň näme boldy?“

			„Ol haçanda top deňinden geçende oňa tüýkürdi“.

			Bu täze oýunçy bela galdy. Onuň özüni hormatlamagy ýagdaýa bagly boldy. Ýetginjekleriň arasynda ol uly, wajypdy. Yzyna gaýtaryjylar ony kyn alyp beriji hasap edýärdiler. Emma haçanda forma çalt üýtgedilenden soň ol ýetginjeklerden Birinji liga geçdi, onuň güýçli top oklamasy hem, onuň özi hem ýeňlişe sezewar boldy. 

			Şeýle görnüşde ýaşamaga taýýarlanmak bilen (köpümiz taýýarlanýarys hem), siz öz öňüňizde hemişe we hemme zatda iň oňat bolmak zerurlygyny goýýarsyňyz. Ýogsam biziň birimiz bir işi oňat diýýäris, başga bir işi onçakly däl. Şonuň üçin hem eger biz ýagdaýa bagly bolsak, bize özümiz baradaky pikir bilen göreşmek gerek bolar.

			Hudaý biziň şeýle ýaşamagymyzy isläp bilermi? Elbetde, ýok! Resul Pawlus şeýle diýýär: „Her kim öz işini derňäp görýär“. Näme üçin? „Her kişi öz işini derňesin. Onsoň onuň başga biri hakda däl-de, özi hakda magtanjy bolar“ (Galatýalylar 6:4). Hudaýyň söýgüsi we biziň kabul edilmegimiz aýratyn bir zähmeti talap etmeýär, Ol biziň özümize edil şu nukdaýnazardan seretmegimizi isleýär.

			Eger-de men konferensiýada özüme Hudaýyň beren bar zehinini we ukybyny ulanmak bilen çykyş edip yhlas eden bolsam, ýene bäş-on oratoryň menden hem oňat çykyş etmegi meni alada goýmaýar. Men myhmanhana, öz otagyma gaýdyp gelip: „Berekella, jenap Makdawell! Siz maňa ýaraýarsyňyz! Siz Hudaýyň şöhraty üçin özüňize berlen zady aldyňyz we eliňizden gelenini etdiňiz“. Haçanda sizde özüňize sagdyn baha bermeklik bolanynda siz muny edip bilersiňiz. Haçanda men wajyp zatlara degişlilikde öz elimden gelenleri etmesem, onda men özümden nägile bolardym. 

			Nämeleriň wajyplygynyň ölçegi bolup biler? Hudaýyň diýýänleri wajypmy? Siziň maşgalaňyz näme diýýär? Siziň dostlaryňyz? Siziň özüňiz? Biz öz durmuşymyzda elimizde baryny etmegimiz hökman bolmadyk ýagdaýlaryň hem seýrek bolmaýandygyny ýatdan çykarmaly däl. Käbir adamlar iýmiti taýýarlamaklyga öz bar yhlasyny siňdirýärler, men oňa garşy däl, aýratyn hem haçanda olar meni nahara çagyranlarynda. Emma olar her bir ertirlige, agşamlyga ýa-da buterbroda şeýle uly üns berseler, onda olar tizden iýmit taýýarlamak sebäpli garyp düşerler. Biz hakykatda talap edýändigi sebäpli maksimum güýji ulanmalydyrys.

			Maňa haçanda meni Hudaýyň şu bolşumda meni söýýändigini ýadyma salanymda muňa düşünmek ýeňil düşdi. Haçanda men Isa Mesihiň ýanyna gelip, Oňa öz Halasgärim we Hudaýym hökmünde garanymda, Hudaýyň meni şu bar bolşumda söýýändigini we kabul edýändigini mesihi ylymynda göz ýetirdim. Hudaý meni ähli ýetmezçiliklerim, ýalňyşlyklarym bilen bile kabul etdi. Şeýlelik bilen, meniň özümiň kabul edilmegim logiki esasa eýe bolýar. 

			Haçanda siz oňat iş edeniňizde, hiç kim bilen ýaryşmaýansyňyz we özüňizi Hudaýyň ýaradyşyça bahalandyryp bilersiňiz. „Balamutyň hatlarynda“ K. S. Lýuis ýazýar: „Ahyrky netijede Hudaý adamy öz peýdasyna öňden görüjilikden erkin görmek isleýär, ol öz zehinine hem, goňşusynyň zehinine hem edil günüň dogşuna, pile ýa-da suw şaglawugyna guwanyşy ýaly deň, adalatly guwanmagyny isleýär. Ol her bir adamyň ähli jandarlary (şol sanda) özüni hem ajaýyp hem şöhratly zatlar hökmünde kabul etmegini isleýär“.

			Muňa aň ýetirmegim meni beýleki adamlaryň kabul etmegiň gapysyna getirdi. Haçanda olar nämedir bir zady subut edenlerinde men olaryň ukyplaryny ýazgarmaly däl. Men başgalary edil meni Hudaýyň kabul edişi ýaly kabul edip bilmeli. Men özümi Joş Makdaweli şu bolşumda kabul edişim ýaly meniň aýalym, Dotti hem meni şu bolşumda kabul etmegine ynam edip bilerin. Dotti meni bar bolşum ýaly kabul eder. Şonuň üçin hem men oňa açylyp we ähli hereketlerimde we gürrüňlerimde hakykatdan hem erkin bolup bilerin.

			Hakyky söýgi bilen söýmek 

			Özüňe sagdyn garaýşy edinmegiň başga usuly (has dogrusy, Hudaýyň sizi görşi ýaly görmeklik) — bu söýginiň ugradyjysy bolmak. Ybadathananyň şu günki günde mätäçliginiň biri mesihileriň biri-birine we olary gurşap alan dünýä Hudaýlykly söýgini görkezmekleridir. 

			Bir gezek maňa üç sagada çeken, „Pleýboý“ žurnalyny döredijileriniň biri bilen telewizion çekeleşige gatnaşmak miýesser etdy. Ol her hili ýagdaýdaky ahlak kadalary baradady we erbetlik hem, gowulyk hem bolmaýar, her pursatda ýagdaýyň özi nähili bolmalydygyny öwreder diýip çak edýärdi. Başga söz bilen aýdamynyzda, haýsydyr bir kesgitli ýagdaýda oňat ýa-da erbet ýok, her bir ýagdaýa düşeniňde-de siz „özüňize dogry görnüşi ýaly-söýgi boýinça“ hereket etmeli.

			Bu pikiriň tarapdarlary Rimliler 13:8-de berlen filosofiýany getirýärler: „Biri-biriňizi söýmekden başga hiç kime bergili bolmaň, sebäbi kim başgany söýýän bolsa, kanuny berjaý edýändir“. Emma olar hiç wagt 9-njy aýatda, Pawlusyň: „zyna etme“, „öldürme“, „ogurlama“, „özgäniň zadyna göz dikme“ diýen ýerine baryp ýetmeýärler.

			Bu nämäni aňladýar? Bu bize özümizi söýýän Hudaýyň wagyz edýändigini aýdýar. Injiliň bütin dowamynda Ol biziň söýgümizi aňladýan hereketlerimiziň dýüpli esasa eýe bolar ýaly duýduryşlar berip gelýär we haçanda Ol „biri-biriňizi söýüň“ diýende haýsy hereketiň söýgüli boljakdygyny men bilýärin. Eger siz birini hakykatdan hem söýýän bolsaňýz, onda siz ony öldürmersiňiz we ondan ogurlamarsyňyz.

			Haçanda kimdir biri maňa: „Eger birini söýýän bolsaň, şonuň bilen jyns gatnaşygynda bolmaly“ diýip aýtsa, men size hakykaty aýdyp biljek, eger bu är-aýal gatnaşyklarynda bolmasaňyz we siz ol adamy ýürekden söýýän bolsaňyz, onda siz beýle etmersiňiz. Bu hakyky söýgi bolmaz. Hudaý bize her pursatda dogry gelýän kesgitlemäni tapmak üçin söýmegi ündemeýär. Ol biziň üçin söýgüni Birinji Korintoslylarda, On tabşyrykda (Çykyş 20) we bütin Injilde kesgitleýär.

			Ynamly duýgy düşünjesiniň esasynda söýginiň ýoldaşy bolmaklygyň ýatda galyjy mysaly „Eastern Airlines“ awiaýolunyň stýuardessasy görkezdi. Soňky on sekiz ýylyň içinde men takmynan 5000 uçuş etdim, şonuň üçin hem men uçarda bolup biläýjek ähli pursatlary başdan geçirdim. Emma men Atlantadan Çikago uçuşdaky ýaly wakany hiç wagt görmändim. Haçanda men birinji klasyň salonyndan geçip, uçaryň yzynda ýerleşýän „göle wagonyma“ tarap ugranymda, men uludan ýylgyrýan, bägül çemenini elinde saklap duran stýuardessany gördüm.

			„Bu adaty däl“ diýip, men pikir etdim. Alçak adam bolandygym sebäpli, deňinden geçenimde sorap geçdim: „Size bu gülleri ýigidiňiz alyp berdimi?“ Ol şeýle jogap berdi: „Ýok“. „Onda kim?“ „Meniň özüm!“. Geň, şeýle gerek? Men näme diýjegimi bilmedim we öz ýerimde oturdym. 

			Men onuň jogaby barada oýlanman durup bilmedim. Ol meni şeýle bir gyzyklandyrdy welin, men entek uçar terminaldan sowlup ýetişmänkä onuň ýanyna bardym we tanyşlyk berdim. Onuň mesihidigini bilip, men şeýle diýdim: „Men size örän şahsy soragy berip bilerinmi? Näme üçin siz özüňize munça güli aldyňyz?“

			„Sebäbi men özümi söýýärin“ - diýip, ol jogap berdi. 

			Oýlanyp görüň, özüni söýýändigi üçin ol özüne bägül çemenini satyn aldy!

			Gülleriň çeper dilliligi

			Indi bolsa sorag bermäge rugsat beriň, siz haçan hem bolsa bir wagt özüňize gül satyn alypmydyňyz? Köp ýyllaryň dowamynda men öýümden, aýalymdan, üç gyzymdan we ýeke oglumdan uzakda ýeke gijeleri örän köp geçirdim. Haçanda men ştat lektory wagtymda, meniň üçin iň agyr gijeleriň biri Täze Ýyl gijesi boldy. Men edil Täze Ýyl gijesi öýden gitdim we Birleşen Ştatlarda syýahat edip, Täze Ýyl konferensiýalarynda çykyş etdim. Gündiz leksiýa okaýardym, gijelerine bolsa ýola düşýärdim. Soňra indiki gün gündiziň dowamynda leksiýa okap, gije ýene ýola rowana bolup, Täze Ýylyň öňüsyrasy Kaliforniýa ştatynyň San-Hose şäherine bardym.

			Soňky on döpt ýylyň on üç ýylynda ähli zat gutarandan soň, men her ýyl saklanýan we kimdir biri sataşyp, plýažyň golaýyndaky myhmanhana alyp gidýän, Oranj-Kauntidäki Jon Ueýn aeroportuna uçdum. Meniň aýalym we çagalarym Bostonda aýalymyň ata-enesiniň öýündedi. Men ruhy, fiziki we ahlak taýdan ýadawdym we men dynç alýardym.

			Birnäçe ýyl mundan ozal, meni leksiýa möwsümi gutarandan soň, Don Ueýn aeroportunda, meniň bilen birmäçe kitaplary ýazan Don Stýuart özüniň „Honda Siwik“ maşynynda garşy aldy we biz uly ýol bilen barýardyk. Laguna-Biçe giren ýerimizde biz üsti gülden doly ýük maşynynyň deňinden geçdik. Men Dona saklanmagy haýyş etdim we ol ýoluň ortasynda saklady. Men oňa gapdala geçip saklamagy haýyş etdim we maşyndan düşüp, ýük maşynynyň ýanyna bardym we bäş topbak güli aldym. 

			Siz haçanda bolsa bir wagt bäş topbak gül bilen „Honda Siwik“ maşynyna münmekçi bolup gördüňizmi? Aýratyn hem hiç kim size gapyny açmadygynda. Ine, men ýoluň ýakasynda şol güller bilen durun we Don maňa hiç zat diýmän seredýär. Soňra ol şol pursat näme pikir edendigini gürrüň berdi: „Ine, Joş Makdawell, mesihi lektory, onuň aýaly Bostonda, Täze Ýyl ýetip gelýär we ol myhmanhananyň nomerine bäş topbak gül bilen barýar. Bu gyzykly!“

			Birnäçe wagt dymandan soň ol haçanda kiçi ýola öwrülenimizde, şeýle diýdi: „Sen näme üçin gül satyn aldyň?“ Meniň şeýle diýesim geldi: „Ol seniň işiň däl“, emma men ony etmedim. Men oňa özümiň ýadandygymy aýtdym we şol ýagdaýda şeýtan meniň durmuşyma aralaşmagy söýýär. Oňa meni ýolumdan sowmak, Hudaýdan we kynçylyklary ýeňmegimden daşlaşdyrmak ýaraýar. 

			Men şeýle diýdim: „Don, men bu ýerde dört günümi geçirmeli. Men bu gülleriň baryny öz otagyma goýuşdyrjak. Bir topbagy balkonda, birini-telewizoryň üstünde, ýene birini-gijeki stolikde goýaryn. Haçanda men güllere seredenimde, Hudaý maňa şeýle diýer: «Joş, men seni söýýärin. Men seni kabul edýärin. Edil Atamyň meni söýşi ýaly, men hem seni söýýärin. Joş sen aýratyn». Men gülleriň her toplumyna serederin we Hudaýyň sözlerini eşiderin: «Joş, sen gymmatbahaly, Men seni Özüme meňzeş edip ýasadym. Sen ýeke-täk»“. Men şol Täze Ýyldan soň güllere öňki seredişim ýaly seredip bilmedim.

			Şonuň üçin hem men ýene bir gezek sizden soraýaryn, siz haçanda bolsa bir wagt özüňize köp gül satyn alypmydyňyz? Söýginiň syryny bilmek üçin söýgüde, nikada, jyns gatnaşyklarynda köp zatlara ýetmek üçin size „şol adam“ bolmagyňyz gerek. Muňa ýetmegiň ilkinji şerti bolsa özüňe sagdyn baha bermek bolup durýar. Eger-de siz oňa ynanmagy we ony kabul etmegi isleseňiz, Hudaýyň siz üçin döreden hakyky barlygy siziňki bolup biler.

			Pikirlenmek üçin soraglar

			
					■Hudaýyň sizi ýaradyşynda size näme ýaraýar?

					■Siz haýsy tarapdan ýeke-täksiňiz?

					■Siz özüňizi Hudaýyň kabul edendigini nireden bilýärsiňiz?

					■Siz, söýginiň baş ýol beletçisi bolmak üçin, şu gün ýa-da ertir näme edip bilersiňiz?

			4.Goý, sözleşmek arassa bolsun

			Öz gatnaşyklaryňyzdan nämeler getirýändigiňiz barada oýlanyp görüpmidiňiz? Siziň ýoldaşyňyz näme getirýär?

			Haçanda iki adamy özara gatnaşyklar baglanyşdyranda (aýratyn hem nikada), olaryň ikisi hem şahsy geçmişini, medeniýetini we sözleşmek endigini getirýär. Iki dürli durmuş ýasaýşy, iki dürli durmuş tejribesi we ykballar bir bütewilige öwrülýär. Emma jübütleriň her biri sözleşmek we başga düşünmek endigi bolmasa, lezzet beriji ýakynlyk bolmaz. Ýoldaşyňyň ukybyny hasaba alyp sözleşmeklik „şol adam“ bolmaklygyň esasy talaplarynyň biridir.

			Sözleşmegi oňarmazlyk şu günki är-aýallar tarapyndan psihologlaryň we terapewtleriň diňleýän arzlarynyň biridir. 730 sany öz işine ökde konsultantlaryň nikanyň meseleleriniň soraglarynyň netijesine seretmeklerinde diňe özara sözleşmekligiň bozulmaklygy sebäplidigini anykladylar.

			„Aýallar üçin öý žurnaly“ 30000 aýaldan sorag geçirmek bilen, pul ýetmezçiligi ýa-da başga bir meselelere garanda sözleşmekde kanagatlandyrylmazlyk meselesidigini anyklady. Öwreniji Terri Şuls şeýle ýazýar: „Köp aýallaryň özlerine ýoldaşy fiziki taraplaryna seredip saýlaýan hem bolsa, olaryň köpüsi özara sözleşmekligi has wajyp saýýarlar“. Şeýle akylly aýallar üçin jynsy özüne çekijilikden, fiziki artykmaçlykdan we şansdan, sözleşip bilmek ukyby has ýokarda durýar.

			Durmuşa ukyply, hemme taraplaýyn doly nika gurmak öz duýgularyny biri-biri bilen paýlaşýan, biri-birine açyk aýdyşyp bilýän jübütlere başardýandygyny barlaglar görkezýär. Dargan nikalaryň esasy meselesi jyns gatnaşyklarynda däldir. Ol sözleşmek ýetmezçiliginde jemlenýär.

			Doktor Mark Li on bir ýurtda edilen barlaglary seljermek bilen, „iň bagtly nikalaryň diňe öz aralarynda köp sözleşmegi başarýan är-aýallaryň arasynda bolýandygyny görkezýär“. Maşgala meselelerine seretmek boýunça maslahatçy hökmünde, Li şeýle belleýär: „Nikada ösýän kynçylyklaryň biri özara daşlaşmak bolup durýar. Ortaça, bir ýyl bile ýaşaşan maşgalada är-aýal her hepdede otuz ýedi minudyny ähmiýetli, şahsy gürrüňlere bagyşlaýarlar elbetde, munuň örän azdygyny biz bilýäris“.

			Aýrylyşmagyň meseleleri we maşgala kanunçylygy boýunça 28 ýyl iş tejribeli tanymal adwokat Herbert A.Glibermandan öz söhbetdeşliginde aýrylyşmagyň iň esasy sebäbini aýtmagyny haýyş etdiler. Gliberman şeýle jogap berdi: „Birinji ýerde durýan sebäp bu öz ýoldaşyň bilen açyk gepleşip bilmezlik we öz ýoldaşyňa iň oňat dostuň hökmünde seretmezlik... Men köp adamlary biri-biri bilen däl-de, biri-biriniň üsti bilen sözleşýärler diýip hasap edýärin...“.

			Leo Baskalýa nika soragnamalaryny 1000 adama ýollady we „Ýu-Es-Eý-Tudeý“ gazetinde şeýle habar berdi: „Soralanlaryň azyndan 85 göterimi, gatnaşyklary saklamagyň wajyp görkezijisi iki adamyň öz aralarynda ýürekden sözleşmegi başarmagy bolup durýar diýip hasaplaýarlar“.

			Setona Holla uniwersitetiniň sosiology, Linn Atuoter, aýallar nikadan daşary gatnaşyklary has çuň duýgy gatnaşyklaryna ýetmek üçin açýarlar diýýär. Ol aýallaryň fiziki lezzeti we dürliligi möhüm hasaplaýan hem bolsalar, erkeklerden tapawutlylykda olar diňe jyns gatnaşyklary üçin roman döretmeýändigini täze barlaglaryň görkezendigini belleýär. „Köplenç erkekler öz aýallary başga göwün bermezligi üçin näme etmelidigini, menden soraýarlar,“ — diýip, Atuoter aýdýar. Men: „Olar bilen köpräk gürrüňdeş bolmagy maslahat berýärin“. Atuoter bilen ylalaşyp, köp aýallar her bir gatnaşykda duýgudaş sözleşigi iň oňat baýrak hasaplaýarlar.

			Gürrüňdeş bolmak — bu biri-biriňe göz ýetirmek üçin esasy usul bolup durýar. Adamyň sözleşip bilmek ukyby näçe ösen bolsa, iki jübütiň hem gatnaşyklardan aljak lezzeti şonça-da çuň bolar. Bile ýaşaýan iki adamda örän tiz tapawut ýüze çykýar. Eger bu tapawut ara alyp maslahatlaşylmasa çolaşyklyga we düşünişmezlige getirer. Muny hatda resul Pawlus we onuň ýoldaşy Warawwa hem başdan geçiripdirler. Görnüşi ýaly, olar Mark Ýahýanyň gaçmagy barada öz duýgularyny aýdyşmadyk bolmaga çemeli. Muňa haçanda göz ýetirilende bolsa, düşünişmekligi gözlemek eýýäm giç bolupdy.

			Dilden sözleşmek

			Sözleşmek näme? „Rendom Haus“ sözlügi bilen ylalaşyklykda „bir zady habar bermek, ýa-da pikirler, duýgular, habarlar we ş.m. hat üsti bilen, dilden we ş.m. alyşmagy aňladýar“. Maşgalada sözleşmek baradaky köp kitaplaryň awtory, maşgala meseleleri baradaky maslahatçy doktor Norman Raýt ýönekeý kesgitlemäni hödürleýär: „Sözleşmek — başga biri bilen habarlary alşylýan (dilden aýdylan ýa-da dilden aýdylmadyk) ýagdaý, şeýlelik bilen beýleki siziň näme diýýändigiňize düşünýär. «Geplemek», «diňlemek», «düşünmek» — bularyň bary sözleşmek ýagdaýynda bolup geçýändir“.

			Sözleşmek — bu başga biri bilen özüňi paýlaşmak bolup durýar. Şeýle özara gepleşik şu günki günde är-aýallaryň arasynda örän wajyp hasaplanýar. 

			„Haçanda iki adam öz durmuşynyň manysy barada biri — birine habar berende, olar biri — biriniň durmuşynda, diňe oňa ukyply bolan ähmiýet bilen gatnaşanda, gepleşik bolup geçýär" diýip, Duaýt Smoll ýazýar.

			Sintiýa Doýç „Dymma ýoldaşyňyň howplylygy“ makalasynda şeýle ýazýar: 

			Söz alyşmak üçin iki ýoldaş gerek. Eger ikisiniň biri muny islemese, gürrüňdeşlik bolup biler, emma sözleşmek däl. Kynçylyklar barada sözleşmek — bu adamlary özlerini goragsyz duýmaga mejbur edýän kyn ýagdaýdyr. Emma kynçylyksyz, olary aýdyşmazdan gatnaşyk bolup bilmez — bu olary çözmegiň usulydyr. Eger ýoldaşlaryň biri muňa gatnaşmasa çözgüt bolmaz we mesele kynlaşyp başga derejelere ýetip biler. Bu taraplaryň biri aýdylýan soraglary seljermekden hemişe tutanýerli ýüz öwrende bolar.

			Haçanda taraplaryň biri sözleşmekden ýüz öwrende, ikinji adamda hem sözleşmek höwesi gaçýar we kesgitli wagtyň dowamynda ikisinde-de birek-birege bolan gahar, ýakymsyzlyk we ýat bolmak duýgulary dörär. Köplenç, esasy meselede düşünişilenden soň, beýleki ownuk kynçylyklary hem ortadan aýyrmak zerurlygy ýüze çykýar. Ýürekden, gürrüňdeş bolmak örän näzik zat bolup, özüne diýseň çeýe çemeleşmegi talap edýär. Eger ol bozulsa, ýerine diklemek örän hupbatly, hysyrdyly iş bolýar.

			Köp adamlar öz nukdaý nazaryny tassyklatmak maksady bilen gürrüňdeşligi söz alyşmak hasaplaýarlar. Emma manyly söz alyşmak iki bölümden durýar: geplemegi we diňlemegi başarmakdan. Bu günki inkär edilen är-aýallaryň ýagdaýy köplenç diňlemegi başarmakdyr.

			Hudaýyň bize iki gulak we bir agyz bermeginden akylly irlýandlylar şeýle parasatly netije çykarypdyrlar: Biz aýdanlarymyzy iki esse diňlemeli. Ýakup şeýle ýazýar: „Her adam eşitmekde çalt, geplemekde assa, gaharlanmakda assa bolsun“ (Ýakup 1:19) we şu aýdylanlara ýaň bolup Şekspiriň şeýle sözleri bar: „Hemmeleri diňle, emma az adam bilen gürleş“.

			„Çalt eşitmek“ söz düzümi „ünsli diňleýji bolmagy“ aňladýar. Emma köp adamlar gürlände, özlerini oňaýly duýýarlar. Olar öz hususy tekliplerini tassyklamak bilen özüni ynamly duýýarlar we başgalaryň pikirlerini diňlemeýärler. Öz — özünden peýda bolmaýan diňlemek endigi köpler üçin sözleşmegiň kyn sepgidi bolup durýar.

			Köp gepleýänler, goranyň! 

			Haçanda adamlaryň gatnaşyklarynda kimedir birine diňlemek ukyby ýetmeýän bolsa, eger wagtynda öňi alynmasa şahsy gatnaşyklara geçip gitjek meselä öwrülýän, kanagatlanmazlyk duýgulary dörär. Köp gepleýänler (maňa meňzeş) köplenç az diňläp, köp gürleýändikleri üçin günäkär bolýarlar. Öz maşgala durmuşymda bu meseläni men hemişe çözüp gelýärin. 

			Biz toý edenimizden ýedi ýa-da sekiz aýdan soň Dotti meniň ýanyma çekinjeňlik bilen geldi. Men ondan nämeden öýkelidigini soradym. „Sen meni söýýän dälsiň diýip pikir edýärin“ — diýip, ol boýun aldy.

			„Näme? — diýip men gygyrdym, — belki, sen degişýänsiň! Men seni ýer ýüzünde her kimden beter söýýän“.

			„Mähribanym, — diýip, ol jogap berdi. Men hakykatdan hem durmuşymyň, maňa gyzykly bolan, «kiçijik» bölejikleri seniň üçin gyzykly dälmikä diýip pikir edýärin" — diýip ol jogap berdi“.

			Wah! Bu ýürege urlan pyçak ýalydy. Men tizden jogap gaýtardym: „Ýok, beýle däl, maňa gyzykly!“

			Men näme üçin Dottiniň beýle pikir etmegini düşündirende haýran galdym. „Sen hiç wagt meni diňlemeýärsiň. Haçanda men nämedir bir zady saňa gürrüň bermekçi bolsam sen arasyny bölýärsiň ýa-da başga gürrüňe geçýärsiň, düýbünden başga zat barada pikir edýärsiň. Köplenç diňleýän ýaly görünseň-de, seniň aňyň Boliwiýanyň tribunasynda“. Şeýlelik bilen meniň aýalym maňa seýle diýdi: „Mähribanym, haçanda men seniň bilen gürrüňdeş bolanymda sen başga zady pikir edýärsiň“.

			Köplenç sagdyn aragatnaşyklaryň görkezijisi onçakly bir ähmiýeti bolmadyk, diňe är-aýal üçin manysy bolan kiçijik frazalaryň köplügi bolup durýar. Men Dotti bilen aramyzdakylary ähli kişi bilen bölüşip bilmerin, emma haçanda ol bir zat aýdanda meniň pikirim ondan daşlaşsa, ol: „Mähribanym, sen Boliwiýanyň tribunasynda!“ — diýýär. (Men öz iş hereketimi Latyn Amerikasynda, marksistler bilen açyk çekeleşikden başladym).

			Bu bolýan zatlardan meniň nähili netije çykarandygymy bilýärsiňizmi? Men hiç haçan adamlary diňlemegi öwrenmändigim sebäpli, özüm bilmezden aýalyma bu zatlaryň gyzyksyzdygyny aňdyrdym. Ol dymmalygy öwrenip başlady. 

			„Öz ýoldaşyňyň aýdýanlaryna üns bermek, sylaşygyň görkezijisi bolup durýar — diýip, Riçard Ostin aýdýar. Biz köplenç gürrüňiň sözlerini eşitsekde onuň näme barada barýandygyny eşitmeýäris. Sözleri diňlemek we aýdylanlaryň manysyna düşünmek bu düýpden başga zatlar“.

			Meniň hiç wagt diňlemeklige aňly-başly synanyşyk etmezligim (käwagt bolsa düýbünden synanyşmazlygym) Dottä, onuň aýtmak isleýän zatlarynyň düýbünden maňa gyzykly däldigine düşünmeklige ýol berdi. Ine, şeýdip bu ýoldaşyňyň güýçli höwesini köýdürmek bolýar! Hakykatdan diňlemeklik bu ýoldaşyňa: „Sen maňa gerek! Men seni sylaýaryn!“ — diýmek. Sylaşyk diňlemegi başarmakdan başlanýar.

			Diňlemegi başarmak kimedir-birine özüňiziň oňa çynlakaý garaýandygyňyzy görkezmegiň usuly bolup durýar; siz oňa göwnübir däl; siz onuň pikirine hormat goýýarsyňyz. Doktor Ogsburger muny şeýle jemleýär: „Açyk gulak — bu açyk ýüregiň ýeke — täk ynamly alamatydyr“. Ogsburger netijeli diňlemegi özüňe baha bermek bilen baglanyşdyrýar: 

			Eger siz meni diňleýän bolsaňyz, diýmek men diňlemäge mynasypdyryn.

			Eger siz meni ret edýän bolsaňyz, onda men iňňirdidirin.

			Eger siz meniň garaýşyma baha berseňiz we goldasaňyz, onda men nämedir bir gymmatly zady aýdyp biljekdirin.

			Eger-de siz meniň düşündirişlerimi we synlamalarymy goldamaýan bolsaňyz, onda maňa aýdara zat ýok.

			Eger-de men siz bilen bile bolup bilmesem, özüme baha bermek üçin siziň düşündirişleriňizden peýdalanmaýan bolsam, bir sydyrgyn söz alyşmak mümkin bolup bilmez. Eger-de men siziň men barada näme pikir edýändigiňiz barada alada edýän bolsam, diýmek men sizi sözleşikden aýrypdyryn.

			Diňe diňlemek däl.

			Size: „Sen meni diňlemeýärsiň“ diýip, jogabyny: „Ýok, men seni diňleýärin“ we soň öz iň soňky aýdan jümläňizi gaýtalanmagyny eşitmek miýesser boldumy? Eger, hawa, onda siz „eşitmek“ bilen „diňlemegiň“ düýpden başga zatdygyna düşünýärsiňiz. Doktor Norman Raýt tapawudy suratlandyrar:

			Eşitmek — bu öz şahsy pikirleriň üçin aýdylýan habaryň manysy bilen tanyş bolmak. Diňlemek — gepleýän adama duýgudaşlyk bildirmek, onuň gaýgysyny paýlaşmak... Eşitmek — gürrüň wagtynda öz içki pikiriň barada aladalanmak. Diňlemek — başga adamyň duýgularyna düşünmäge çalyşmak we onuň öz hatyrasyna diňlemek.

			„Diňlemek“ — Injil düşünjesinde diňe bir sesleri eşitmegi aňlatman, eýsem ol „üns bermegi“ hem aňladýar. Diňleýän gulagyň manysy, Floridadaky uniwersitetiň sosiologlary Jorj Uorhaýt we Çarlz Holser III ýene bir gezek tassyklaýarlar.

			Maşgalaň we dostlaryň bilen söz alşyp bilmezlik, başdan geçirýän gaýgyly ýagdaýyňyzdakydan hem köp ruhdan düşmeklikde getirer. Barlaglar, köp sanly gaýgyly ýagdaýlardan, eger olar öz aralarynda şahsy jebislikde ýaşaýan bolsalar, oňat baş alyp çykyp bilýändigini görkezdi. Siziň aňyşyňyz ýaly, kimiň aýaly ýa-da äri ýok bolsa onuň depressiýa düşmeklige mümkinçiliginiň köpdügini görkezdi.

			Diňläp bilmekligiň dürli derejeleri bar. Doktor Ogsburger öz „Diňlemek we diňlenen bolmak üçin şonçarak raýdaşlyk“ kitabynda her derejä şeýle gatnaşyk berýär:

			Adam deliller üçin maglumatlary we anyklaýjy bölekleri, olary öz gerek maksatlarynda getirmek üçin diňleýär we şonuň üçin hem olara hiç hili raýdaşlyk bildirmeýär.

			Adam ýüregi awamakda gelip çykýan ýakymlylyk üçin diňleýän bolmagy hem mümkin. Öz ýuka ýürekliligiňden lezzet almak — bu başgalaryň aladasynyň üsti bilen öz ulumsylygyňy köşeşdirmek bolýar. Diňe oňat görmeklik duýgudaşlyk bolup bilmez.

			Adam biriniň özi ýok wagtyndaky gürrüňlerini diňlemek bilen, ýok adamyň gürrüňini etmek — gürleşmegiň peýdaly formasy hasaplamak bilen, olaryň arasyndaky agyryny we daşlygy hasda beterleşdirip biler. Bu düýbünden duýgudaşlyk däldir.

			Adam sussypeslikden, borçlulykdan, hünärine degişli endikden ýa-da oňat gylyklylykdan hiç hili duýgudaşlyk etmezden diňläp biler. Duýgudaşlyk etmek — bu diňe gulak goýmaklyk däldir. Netijede, endik bolan diňlemeklik, duýgudaşlyk bildirmeklik däldir.

			Adam diňe bir bilesigelijilik bilen başganyň şahsy durmuşyna edil açar deşiginden jyklap seretmek ýaly gyzyklanma bilen hem diňläp biler. Duýgudaşlyk — bu geň galmakdan gözleriňi petretmek däl. Gysganç gulaklar we gözler düýbünden duýgudaş bolup bilmez.

			Adam ilkinji kömege gelen lukman ýaly „kömek“ bermeklige taýýarlyk bilen her bir dyngy berlen ýerinde özüniň kömegini, düşünýändigini we goldaýandygyny aýtmak bilen diňläp biler. Kömek etmeklige yzygider alňasamak düýbünden kömek bolup bilmez.

			Siziň duýgudaşlyk etmegiňiz ýokarda agzalanlaryň baryny özünde jemlemelidir. Aýdylýanlara ünsli bolmak, ýürekden oňat görmeklik, diňlemekligi dowam etmäge taýýarlyk, haçanda ol gaýgydan ulaldyp gürlände, şahsy gyzyklanmanyň bolmazlygy, ony hakykatda bolşy ýaly görmeklige taýýarlyk, hakykatdan gerekli kömek bermek pursaty dörän wagtynda ýürekden kömek etmeklige aýgytlylyk, bularyň bary hakyky duýgudşlygyň düzüjileri bolup durýar, emma bularyň bary esasy duýgy elementiniň üsti bilen anyklanýar.

			Şeýleleik bilen, eger ýanýoldaş diňlemegi başarmaýan bolsa onuň dymmak bilen gutarmaklygy hökman däl. Köp ýagdaýlarda bu gürrüňiň gyzyşmagyna hem getirip biler. Köp adamlaryň näme üçun gürrüňleşmezden gezip bilmeýändigini Joýs Lendorf düşündirýär. Ol aýallary hemişe gürleýän erkeklerden soraýar:

			Siz oňa öýlenmezden öň hem ol şeýlemidi? Sizde ol wagtyň geçmegi bilen şeýle boldy diýen pikir döreýärmi? Käbir aýallar doglan wagtyndan gürleýärler we soň olaryň durmuşynyň her bir bölegi sözleriň uly toplumy bilen geçýär, emma başgalarda tükeniksiz gürrüňlere ulaşmak endigi başga sebäplere görä döreýär.

			Köplenç, köp gepleýän adam özüni eşitdirmek üçin gygyrýar. Siz näçe içgyçgynç görünseňiz, näçe köp pallasaňyz, näçe köp ite ýa-da telewizora seretseňiz, ol şonça-da köp gürlär. Ol ýitirilenleriň öwezini dolmak üçin gürlär. Siz ony bireýýäm diňlemegi bes etdiňiz we ol muny hemmeden oňat bilýär.

			Göwnüňize şu zatlar siziň bilen bolýan ýaly dälmi? Haçan siz öz aýalyňyza şeýle sorag bilen ýüzlendiňiz: „Sen bu barada näme pikir edýärsiň...?“ we (ýa-da) „Şu gün öýdäki ýagdaýlar nähili?“ Siz herwagt özüňiziň şeýle bellikleriňizi edýärsiňizmi? „Mähribanym, belki seniňki dogrudyr?“ Eger-de siziň aýalyňyz özüniň diňlenilmeýändigini duýsa oňa iki mümkinçilik galýar: gatyrak we güýçlüräk gürlemek ýa-da içiňe salyp dymmak. Haýsy bolanda-da bu nika öz ters täsirini ýetirer.

			Biziň şeýle ýa-da başgaça sözleşýändigimize düşünmegimiz zerur. Başga söz bilen aýdanymyzda hatda dymmaklyk hem sözleşmek hasaplanýar. Şonuň üçin hem has ynamlylygyň we ýakynlygyň döremegi üçin gürleşmegi netijeli etmek hasaplanýar. Emma entek biz öz diňlemek endigimizi gowulaşdyrmazymyzdan öň, geliň, netijeli sözleşmegiň ýene bir tarapyna üns bereliň.

			Sözleşmek — azmy ýada köpmi

			Gürrüňdeşlik sözleşmegiň ikinji elementi hasaplanýar. Adamlaryň köpüsine diňlemegi ýa-da gürlemegi gowulaşdyrmak gerek bolup durýar. Emma men ýaly şahsy aýratynlyklary sebäpli iki tarapdan hem ösmäge zerur bolýanlar hem bardyr.

			Dotti her bir bölejigi hem aýdyşmagy halaýar we ol jikme-jik eşitmeli. Maňa bolsa bu gerek däl. Maňa diňe umumy suratlandyrma gerek. Netijede uzak ýyllaryň dowamynda biziň gatnaşyklarymyzda kanagatlanmazlyk peýda boldy, sebäbi men onuň jikme-jik habar bermek zerurlygyna düşünip bilmedim.

			Bir gezek Dotti maňa şeýle diýdi: „Mähribanym, sen nädogry gürleşýärsiň“. Men: „Men bütin ömrüme şeýle gürledim“ diýip jogap berýärin. Ol: „Ýagşy, emma biz gürleşmeýäris“. Men ondan, nämäni göz öňünde tutýandygyny soradym we ol men oňa hiç wagt jikme-jik aýdyp berip, näme bolup geçýändigini düşündirmeýändigimi aýtdy. Örän wajyp konferensiýadan soň ol nähili geçendigi barada soraýar we men ýöne : „O, örän oňat“ diýip jogap berýärin we soň başga gürrüňlere geçýärin. Ol ýene bir zatlaryň bolup geçendigini bilýär we anyklap eşitmek isleýär.

			Ýene bir gezek ikimiziň hem oňat tanaýan dostlarymyzyň biriniň çagasynyň dogulandygy baradaky habary aýtmagym muňa mysal bolup biler. „Haçan?“ —diýip, ol soraýar. „Bilemok“ - diýip, men jogap berýärin. „Çaganyň agramy näçe?“ Men ýene-de bilmeýärin. „Gyzmy ýa-da oglan?“ „Meniň habarym ýok“ — diýip, men jogap berýärin. „Oňa näme diýip at dakdylar?“ diýip, ol ş.m. soraýar. Men öz aýalym bilen ýeterlik derejede sözleşip bilmeýändigime düşünmeklik ýeterlik boldy.

			„Her bir bölejiklere hem üns ber!“ — diýip, men özüme şygar edindim. Men özüm üçin bellikleri etmäge başladym: „Joş, sen aýalyň bilen gürleşen wagtyňda saňa jikme-jik habar bermek gerek“. (Bu biziň başga gatnaşyklarymyza hem oňat täsir etdi). Men indi dostlarymyzyň çagasynyň dogulandygy barada gürrüňdeş bolmaklyga sabyrsyz garaşýaryn. „Haçan?“ „Ikinji güni“ „Onuň agramy näçe?“ „Sekiz funt“ „Gyzmy, oglan?“ „Oglan“ „Adyna kim goýdular?“ „Jim“ we ş. m. Men indi hakykatdan hem oň pikir etmedik zatlarymy ýatda saklaýaryn we men olary Dottä habar berip bilýärin, bu bolsa öz gezeginde biziň maşgala gatnaşyklarymyzyň oňatlaşmagyna getirýär. Dottä ony söýýändigime düşünmeklige kömek edýär.

			Biziň köpümiz üçin bular owunjak zatlar. Başga birleri üçin bolsa duýgularyňy paýlaşmak üçin, oňa içinde näme bolup geçýändigine düşünmek üçin möhüm zat. Bu bölüm meni alada goýýar. Men aragatnaşyklar üçin aýratyn temalardan gürrüňdeşlige düşünýän hem bolsam, maňa şu gürrüňdeşlik kynlyk bilen başardýar.

			Biz näme üçin känbir ähmiýeti bolmadyk zatlar — howa ýagdaýlary, özüňi duýşuň we ş. m.barada gürrüňdeş bolmaga çalyşýarys. Biziň az sanlymyz öz içimizdäki pikirlerimiz we duýgularymyz bilen bölüşýäris. Emma seýle sözleşmekden gelip çykýan ýakynlyk biziň maşgala gatnaşyklarymyzda we söýgümiziň sagdyn bolmagy üçin gerek. 

			Belki siz: „Nädip oňat sözleşmegi öwrenmeli? Oňat diňlemelimi? Oňat gürrüň bermelimi?“ diýip sorarsyňyz.

			Yzyny okaň.

			Pikirlenmek üçin soraglar

			
					■Öz ýanýoldaşyňyza siziň aýratyn gatnaşyklaryňyzy aňladýan jümläni ýadyňyza salyň.

					■Siz nähili diňleýji hasaplanýarsyňyz? Öz ýanýoldaşyňyza siziň nähili diňleýändigiňizi suratlandyrmagyny haýyş ediň.

					■Haçan siz ýa-da siziň ýanýoldaşyňyz öz sözleýşiňizi oňatlaşdyrmak üçin wagt taparsyňyz?

			

		

	
		
			5.Sözleşmegi nädip öwrenmeli

			Siz indi: „Mende kynçylyk bar ekeni, men indi oňa düşündim. Aýdyň, indi men näme etmeli? Aragatnaşyklar oňatlaşar ýaly meniň nähili sözleşmegimiň gerekdigini öwrediň“ diýýänsiňiz.

			Men entek nähili sözleşmelidigini öwrenýärkäm on bir usul bu işde maňa kömek berdi. Men siz olary tizden durmuşa geçirmek üçin ýatda saklarsyňyz diýip umyt etmeýärin. Emma size bu bölümi birnäçe gezek okap çykmak, soň stoluň deňinde ýa-da rakowinanyň üstünden asyp goýmak hatda onuň düzgünlerini göçürip almak bolar.

			Eger siz ýeke bolsaňyz bu düzgünler siziň dostlaryňyz bilen gatnaşyklaryňyzy gowulaşdyrar. Eger siz kimdir birini halaýan bolsaňyz, onda size bu düzgünleri tizden ulanmak gerek bolar.

			Siziň nikada durýanlaryňyzyň maşgala durmuşyňyzy düýpgöter gowulaşmagynda bu düzgünler uly rol oýnar. Köp nikalarda ýakynlyk är-aýalyň arasyndaky sözleşikden ýokary ösmeýär, bu elbetde siziň açyk  gürrüňe näçeräk höweslidigiňize baglydyr. Eger siz ata-ene bolup, bu düzgünleriň ulanylmagy: „Sen meni diňlemeýärsiň“ diýen zeýrenjiň bolmagyny azaldar. (Ýetginjekleriň öz ata-enesine edip biläýjek göwni galmaklygy).

			Siz hereket etmäge taýýarmy? Ine, ol düzgünler:

			
					1.Sözleşmegiň üstünde işläň.

					2.Diýilýäne boýun bolmagy öwreniň.

					3.Başgalara düşünmäge çalşyň.

					4.Öz ýanýoldaşyňyzyň gymmatlygyny, mertebesini we ähmiýetini tassyklaň.

					5.Jaýdar we ruhlandyryjy seljermäni başaryň.

					6.Ynanmagy ulanyň.

					7.Gabat gelýän wagta garaşyň.

					8.Öz duýgularyňyzy bölüşiň.

					9.Başganyň pikirini okamakdan gaça duruň.

					10.Soraga hemişe jogap beriň.

					11.Dogruçyl boluň.

			

			Geliň, indi olaryň gündelik durmuşda işleýşine syn edeliň. Siz bu düzgünleri biziň durmuşa ornaşdyrmaga synanyşymyzy görüp bileriňiz ýaly, Dotti ýene maňa birleşýär.

			1. Sözleşmegiň üstünde işläň

			Biziň medeniýetimiziň şygary oňat başarýan işimizi etmek bolardy, emma sözleşmegi başarmak ýöne şeýle peýda bolmaýar. Biziň ählimiz durmuşyň tekepbir barşyndan ýagyr bolan, şonuň üçin hem bizden az bolmadyk zähmet we berk kararly bolmaklyga yhlas etmegimiz talap edilýär. Biz Hudaý bilen şahsy gatnaşyklara girenimizden soň, Hudaý biziň depämizden jadyly taýajygyny aýlamaýar. Muňa derek Ol oýlanan zadymyzy ýerine ýetirmegimiz üçin gujur-gaýrat berýär.

			Meniň pelsepäm şeýle: eger siz kimdir — biriniň sizden gan akýandygyny bilmegini isleseňiz, onda sizden gan çykmaly. Maňa Dottä gyzykly bolan zatlaryň ählisiniň meni hem gyzyklandyrýandygyny düşündirmek üçin öz üstümde köp işlemeli boldum. Munuň öz-özi bolup geçmedi.

			Meniň bir endigim — ertirlik wagtynda gazet okamak. Biziň bile ýaşap başlamagymyzyň başynda men şeýle edýärdim. Emma haçanda, Dotti ertirlik edinilýän saçagymyzyň gürrüňdeşlik üçin ajaýyp ýerdigini aýdanyndan soň men ol endigimden el çekdim. Men saçaga tarap ýönelenimde özüme görkezme berip başlaýaryn: „Indi, Joş, ýadyňda sakla, sen aýalyňy diňlärsiň“.

			Haçanda Dotti meniň ýanyma kabinete geleninde men, adatça: „Häzir däl, mähribanym! Men örän işli“ — diýerdim. Emma sözleşmegiň üstünde işlemeklik başga jogaby talap edýär. Indi meniň näme bilen meşgullanýandygyma garamazdan, haçanda Dotti ýanyma gelende men oňa tarap öwrülip, onuň aýdýanlaryna ünsümi gönükdürmeklige çalyşýaryn. Men bu endigimi ösdürmek üçin özüme şeýle diýýärin: „Men öz aýalymyň diýýänlerini diňlärin we onuň ähli soraglaryna jogap bererin“.

			Hemişe öýden daşda bolanymdan soň men öýe edilýän jaňlaryň näçä durýandygyny oňat bilýärin. Emma men öýde galan adama syýahata giden ýanýoldaşyndan hem has kynrak düşýändigine-de düşünýärin. Dotti, mümkin şu gün öýde bolan bir wakany meniň bilen bölüşmek üçin garaşandyr. Men bolsa: „Mähribanym, bu daşdan edilýän jaň. Men haçan öýe dolananymda aýdyp berersiň“ diýýän.

			Şeýle jogap Dottiniň açyklyga we sözleşmäge höwesini derbi-dagyn eder. Şonuň üçin hem men özüme: „Joş, haçanda Dotti jogap berende, sen işler bilen meşgullanmagyňy bes edersiň“. Sen: „Bu gün näme boldy?“ diýip sorarsyň we onuň öz pikiri hem-de gerek zatlary baradaky aýdanlaryny ünsli diňlärsiň. Indi öýe jaň etmek maňa gymmat düşýär — ýöne ol meniň iň oňat maýa goýumlarym.

			Bir gezek men giden ýerimden dolanyp gelenimde, Dotti meni bagryna basyp: „Saňa köp sag bolsun aýdýaryn“ diýdi. Men: „Näme üçin?“ diýip soradym. „Meni diňleýäniň üçin“ — diýip, ol jogap berdi. Men hakykatdan hem diňlemäge çalyşýardym we bu ähli gatnaşyklarymyzda öz miwesini berdi. Indi Dotti öz aýdýanlarynyň meniň üçin hem wajypdygyny bilýär.

			Eger siz durmuşa çykmak ýa-da öýlenmek isleseňiz, başga zatlar bilen birlikde diňlemek döredijiligini hem özleşdirmeli bolarsyňyz, bu bolsa zähmeti talap edýär. Men özüme şu maslahaty has öňräk bermeklerini islärdim.

			2. Ylalaşmagy öwreniň

			Sagdyn maşgala gatnaşyklary — almagy hem bermegi başarmagy talap edýän ýagdaý, aýratyn hem gürrüň sözleşmegiň dürli görnüşleri barada barýarka. Her bir adama öz-özüň bilen erkin bolmaklyk talap edilýär, emma özgäniň isleglerine hem uýgunlaşmaly. Bir görnüş beýlekiden hökmany suratda oňat bolmaly däl, sebäbi her adamda sözleşmeklige bolan zehin dürli hilidir we sözleşmäge tejribesi bolan adam haçan başgaça bolmalydygyny özi bilýändir.

			Meniň öň belläp geçişim ýaly, Dotti bilen meniň her bir kiçijik detallara degişlilikde başgaça garaýyşlarymyz bar. Belki barha ösýän kanagatlanmazlyk duýgusy size mälimdir. Dottiniň aýdyşy ýaly: „Joş, dessine gepiň manysyna ýetmegi halaýar. Ol faktlary bilmek isleýär. Oňa esas gerek. Maňa özümde teatrallyga ýykgyn etmekligiň bardygyny aýtdylar. Öz şahsy ýagdaýymdan çen edip aýdýaryn. Haýsydyr bir taryhy gürrüň bermeklik surat çekmäge çalymdaş döredijilik eseri bolup biler.

			Surat çekilýän üç aýakly stoljyga reňk ussasynyň walik guraly bilen işlemäge barmaýarlar. Siz bölekleri biri — birine sepläp gidýärsiňiz. Şonuň üçin hem gürrüň berýärkäm, men hakykatda, dramalaşdyrmakçy bolmaýaryn. Men diňe sahnany kesgitlemeklige, atmosfera we ton bermeklige çalyşýaryn.

			Joş bilen är-aýal bolup ilkinji ýaşap başlan günlerimizde meniň sözleýiş äheňim ony haýrana goýandyr diýip pikir edýärin. Ol sessiz: „Esasy ýerini aýt!“ diýip gygyrýan ýalydy. Ahyrsoňunda ol: „Bu taryhyň esasy ýeri nämede?“ diýip soraýardy. Men bolsa: „Bilýärmiň. Sen meniň aýdyşymy diňlemeli bolarsyň. Bu meniň taryhym“ — diýip jogap bererdim. Ol soňlugy bilen gürrüňlerdäki jikme-jikligiň meniň üçin möhümdigine düşündi.

			Men hem nikada biri-biriň bilen ylalaşmagyň örän wajypdygyna göz ýetirdim. Men häzir biziň ikimiz hem biri-birimiziň zerurlygymyzy kanagatlandyrmagyň üstünde zähmet çekýäris diýip pikir edýärin. Ol her bir bölegi ýatda saklamaga çalyşýar we men gürrüň berenimde çydamlylyk bilen giňişleýin gürrüňi diňlemäge çalyşýar. Men hem öz gezegimde gürrüňlerimde has çintgäp durmazlyga, jemleşdirip aýtmaga, duýgularymy ýygşyryp, diňe esasy zada geçip ony kösemezlige çalyşýaryn.

			Ikimiziň hakykatdan hem sözleýiş äheňimiz her dürli, bilelikde biz biri-birimizi doldurýarys. Biriniň güýji beýlekiniň güýji bilen deňleşdirilýär. Joş hem, men hem endik etmegi öwrendik. Bu biziň dünýägaraýşymyzy giňeltdi we men nikalaşan iki adam üçin möhüm zat diýip hasap edýärin. Siz dürli zatlary dürli hili edýärsiňiz; zatlary dürli hli görýärsiňiz; siz başgaça gürleşýärsiňiz.

			Meniň üçünji çagam Keýtide göwreli bolmagym muňa mysal bolup biler. Çagalarymyz Kelli we Şon dogulanyndan soň biziň ikimiz hem ýene bir çaga gerekdigini bilýärdik, emma çaga meniň göwrämde garaşanymyzdan has ir galdy. Men muny ilkinji gezek duýan wagtymda Joş öýden daşdady. Men onuň begenjegini bilýärdim, emma onuň şol wagtky berk grafigini bozasym gelmedi. Men muny telefon bilen oňa habar edip bilerdim. Şonuň üçin hem entek öz ýagdaýyma gutarnykly göz ýetirýänçäm, oňa aýtmagy soňa goýdum. Men bularyň baryny birnäçe günüň dowamynda özümde saklap gezmeli boldum.

			Men bu täzeligi Joşa ýetirmek üçin kiçiräk bir poema düzdüm we onda meniň göwreliligim biraz başgaçarak edip ýaňzydylýardy. Men ony tä iň soňky setiri okamazdan aýdylýan zatlaryň manysyna düşünip bolmaz ýaly edip ýazdym.

			Şol wagtlary biz Tehasda ýaşap antikwariat almak we satmak bilen meşgullanýardyk. Joş Kaliforniýadady we meniň oňa San-Bernardino jaň etmegim uly antikwariat satylmagynyň bäş minut öň ýanynda boldy. Men: „Men seniň bilen gürleşmeli“ — diýdim. Ol: „Ýagşy, emma meniň wagtym örän az. Olar bäş ýüz adam bolup gapyny açmaklyga garaşýarlar we girmäge taýýar“ — diýdi. Men oňa bir zat okajakdygymy aýtdym we ol eger men çaltrak okasam diňlejekdigimi aýtdy. 

			Men poemany okamaga başladym we ol ortasynda meni bölüp: „Ýekeje sekund, bu kimiň goşgusy?“ diýip sorady. Men oňa ýekeje minut sabyr edip diňlemegini haýyş etdim. Ol ýene iki gezek meniň okamagymy bölýär: „Dursana, sen näme barada aýdýaň? Kimiň çagasy?“ „Hiç zat diýme. Sen bütin poemany soňuna çenli diňlemeli“ diýip, men erjellik bilen dowam etdim.

			Ine, ahyrsoňunda ol ikimiziň çagamyzyň boljakdygyna düşündi. Eger muny Joş habar bermeli bolanynda: „Men göwreli. Biziň iýunda çagamyz bolar“ diýip aýdardy. Emma maňa töwerekden aýlanyp, suraty çekmek, atmosferany döretmek we bularyň baryny özüňe çekiji edip guramak gerekdi. Men ony gaty aljyratdym. (Belki ol gutaranymdan soň begenendir). Bu meniň käbir wajyp zatlary habar berşim we maňa şeýleligime hem galmak gerek. Birnäçe minutlap oňa kyn düşen hem bolsa ol diňledi we bu meniň üçin köp zada durýar.

			Köplenç, men onuň pikirleniş usulyna endik edip, örän çalt aýdyp berýärin. Başga wagtlarda men şeýle diýýärin: „Saňa ähli zady diňlemek gerek. Men bu taryhy özümçe aýdyp bererin!“ diýýärin. Bu almak we bermek, nika şeýle hem bolmaly. Bu ony bagtly edýänleriň bir bölegidir.“

			3. Başgalara düşünmäge çalşyň

			Siz öz boýdaşyňyz bilen, siz oňa yhlas bilen garaýan wagtyňyzda ol sizi ýarym kwartal aňyrda gözläp ýörer ýaly, şäheriň ortasyndaky binanyň ýanynda sataşmaklygy belleşipdiňizmi? Siziň göwnüňize siz oňa anyk düşündirdiňiz, emma ol size anyk düşünmedi. Ýaňy-ýakynda meniň dostlarym aýalynyň ata-enensini Los-Anjeles aeroportyna alyp bardylar. Haçanda aeroporta golaý gelenlerinde meniň dostum aýalyndan sorady: „Garrylary ugradylýan zala çenli alyp barmalymy?“ Ol ýol hereketine şeýle bir üns berdi welin oňa aýaly maşyny goýmak barada bir zatlar diýen ýaly boldy we ol aýaly ilki maşyny goýmaly diýdi diýen netijä geldi.

			Sürüp girenlerinde aýaly duralgadaky dürli maşynlary görkezip bir zatlar diýdi we ol ony aýalynyň maşyny goýmak islegi diýip düşündi. Emma haçanda ol maşyny duralga gönükdirende aýaly garşylyk görkezdi.

			„Indi terminala çenli bu agyr ýükleri özümiz alyp barmalymy“ diýip, ol gatyrgandy. 

			Biraz sene-mene edişilenden soň ol özüniň duralgadan gidip ugradylýan zala aýlanyp barmagyny, aýalynyň bolsa maşyny duralgada goýup gelmegini makul bildi. Haçanda aeroportdan yzyna gaýdanlarynda aýalynyň aeroporta ýetip gelýärkäler iň soňky sözlemi: „Diňe olary düşürip, soňra men maşyny goýaryn“ — diýendigi onuň ýadyna düşdi. Onuň aýdanlaryna doly düşünmäge onuň wagty bolmandygy üçin ol aýalynyň aýdanlaryny ters etdi.

			Meniň edaralarda duş gelýän kiçijik plakatym şeýle diýýär: „Men bilýärin, siz meniň aýdanlaryma özüňizçe düşnükli hasap edýärsiňiz. Emma siz meniň göz öňünde tutan zadyma düşünendigiňize ynamym ýok, ol meniň aýtmakçy bolýan zadym däl“. Ýakynlygy ösdürmegiň we sözleşigiň açarlarynyň biri başganyň düşünmek isleýändigine däl-de onuň ýürekden siz bilen bile aldanýandygyna aň ýetirmek bolup durýar. Şeýle ýaraşyklylyk jübütleriň ikisine-de özara gatnaşyklarda has açyk bolmaga mümkinçilik berýär.

			Başga bir tarapdan, haçanda siz başga biriniň sizi diňlemek ýa-da size düşünmek islemeýändigi siziň özüňizi sylaýşyňyza täsir edýär. Siz örän tiz içiňizi hümletmäge başlarsyňyz, sebäbi siz özüňiziň diňlenmeýändigiňize, aýdýan zatlaryňyzyň olar üçin wajyp däldigine düşünersiňiz. Siz hiçhili täsiriňiziň ýokdugyna göz ýetirersiňiz we gatnaşyklar tizden howply zona gelip ýeter. Köne ynamlaryňyz we garaşylýan ýakymsyzlyk siziň bolup geçýän gürrüňleriňize päsgel bermez ýaly has daşrak ýygnalyp goýlan bolmaly. Biziň meselämiz özgäniň, garaýyşlaryňyzyň dürlüligine ýa-da ylalaşmazlygyňyza bagly bolmazdan, hakykatdan hem eşitmek bolup durýar.

			Doktor Norman Haýtyň aýdyşy boýunça: „Gürrüňdeşiňi kabul etmek siziň aýdylanlar bilen doly ylalaşýandygyňyzy görkezmeýär. Has dogrusy, siz ýanýoldaşyňyzyň aýdanlaryndan onuň nämäni duýýandygyna göz ýetirýärsiňiz“. Ol: „Ünsli diňlemek bu başga adama tarap ýöremegi, onuň aýdýan ýa-da aýtmak isleýän zadyna işjeň goşulmaklygy aňladýar“ diýip goşýar.

			Isanyň ähtlerine degişlilikde maňa eşitmäge dogry gelen iň oňat bellik: „Goňşyňy edil özüň ýaly söýmek“ (Matta 22:39), Dawut Ogsburgeriň: „Seni edil özümi söýşüm ýaly söýmek — bu seni edil özümi eşitmeklerini isleýşim ýaly eşitmek we edil özüme düşünmeklerini isleýşim ýaly saňa düşünmekdir“. Eger bu her bir adam üçin gatnaşyklarda ulanylýan şygar bolan bolsa, onda biziň aýrylyşmak boýunça meselelere seredýän ýuristlerimiz işsiz galardy.

			„Sözleşmeklik öz ýanýoldaşymyzy tanamaga we olara düşünmäge kömek edýän serişdedir. Emma Hudaý eýýäm biziň ýoldaşymyza düşünýär; şolary Ol döretdi. Geliň, Ondan özara gatnaşyklaryň kanallaryny bize açmagyny soralyň we Ondaky ýaly düşünjäni bize bermegini, biziň är-aýallyk gatnaşyklarymyzyň gün-günden gowulaşmagy üçin haýyş edeliň“.

			4. Öz ýanýoldaşyňyzyň gymmatyny, mertebesini we ähmiýetini tassyklaň 

			Her bir adamda eşidilen we diňlenen bolmaklyga çuň isleg bar. Diňlenen bolmaklygyň özi adama hormat, söýgi we mertebe duýgusyny berýär. Ol adama öz gymmatlygyny duýmaklyga mümkinçilik berýär. Gatnaşyklar bolsa biri-biriňize görkezilýän söz alyşmak, hormat goýmak derejesinden daşa gitmeýär. Hemişe Mesihiň obrazyny berkleşdirmeklige çalşyň.

			Jorj we Nikki Keler, ünsli diňlemeklik bilen arzylamagyň we hormatyň tassyklanmagynyň gerekligini düşündirýärler: 

			Haçanda biz başga birini diňlänimizde biz oňa: „Sen maňa şahs hökmünde gyzykly we men seniň duýýan zadyňy wajyp hasap edýärin. Men seniň pikirleriňi olar bilen ylalaşmasam-da sylaýaryn. Olaryň seniň üçin manysynyň bardygyny men bilýärin. Sende aýtmaga zadyň bardygyny men bilýärin. Men seniň pikiriňi üýtgetmäge ýa-da çalyşmaga synanyşmaýaryn. Meniň ýöne saňa düşünesim gelýär. Men seni diňläniňe degýän adam diýip hasap edýärin we men seniň gepleşip biljek adamyňdygyma düşünmegiňi isleýärin.

			Özüne pes ýa-da sagdyn bolmadyk baha berýän adam özi babatda hiç zat aýdyp bilmerin diýip hasap edýär. Şeýle adam açylyşyp geplemekden, ýüz öwrülen bolaryn diýip gorkýar. Dotti meniň onuň akyl başarnygyny öwýän halatlarymy özüniň meniň söýgümi we hormatymy duýýan wagty diýip hasap edýär.

			Ol hemişe meniň nähili çalt düşünýändigimi meniň nähili akyllydygymy aýdýar, Joşuň aýdanlary bolsa meniň üçin hakyky öwgi, sebäbi men ony örän akylly hasap edýärin.

			Onuň söýgüsiniň ýene bir ýüze çykan ýeri haçanda ol meniň meýletin başlangyç mekdepde okadýan ýerime baryp işlemegi boldy. Men okamak boýunça synp ýolbaşçysynyň kömekçisi hökmünde işleýärin. Emma iki gezek haýsydyr bir sebäbe görä men baryp bilmedim we maňa ýerime kimiňdir biriniň gitmegi gerekdi. Joş gitdi we ikinji synpy okadyp geldi. Bu bolsa maňa: „Maňa seniň edýän işiň gyzykly we men seni söýýärin hem-de kömek etmek isleýärin“ diýýän hereket boldy.

			Şeýle hem Joş maňa hemişe meni söýýändigini we sylaýandygyny aýdýar we muny hereketleri bilen tassyklaýar. Ol haçanda kitaplary, kinony, leksiýany redaktirlände meniň pikirimi soraýar. Ol hemişe meniň pikirlerime açyk we olara ýönekeý garaýar. Onuň meniň käbir zatlara garaýşym gyzykly we ol meniň aýtjak zatlaryma hormat goýýar. Men haçanda haýsydyr bir zada endik boýunça ünsli seretsem, ol ony çynlakaý hasap edýär. Onuň ähli hereketleri onuň meni aýratyn hasap edýändigini habar berýär.

			Men sizi munuň „hakyky“ men däldigime ynandyryp biljek. Haçanda men oňa ynanmaga yhlas edenimde bu „miwe“ döredi.

			5. Hakyky we ruhlandyryjy seljermä eýe boluň

			Positiwlik — bu sözleşmekde hakyky oňat ýagdaý. Ol sagdyn sözleşmegiňize badalga boljak tankyda derek, siziň gürrüňdeşiňiz bilen açyk bolmagyňyza kömek eder. Iki sany tankyda höwesli adam gürleşip biler, emma bu sagdyn sözleşmek bolmaz. Tebigatymyz boýunça biziň ählimiz zady ulaldyp görkezýäris we erbet zatlary ýatda saklaýarys.

			Sankt-Peterburgdaky uniwersitetleriň birinde üç günlük leksiýada „Täze durmuş“ guramasynyň ýolbaşçysy we birnäçe talyplar bilen duşuşygym boldy. Bir talyp gyz şeýle diýdi: „Men mundan bu ýana çakylyk paýlamaryn. Ýygnaklara hemmeler örän erbet seredýärler. Irden meniň ähli eşidenlerim erbet bellikler“.

			Men derrew şeýle diýip soradym: „Size şu gün näçe adam ýakymsyzlygy döretdi? Ýigrimi bäş“?

			„Ýok“

			„On“?

			„Ýok“.

			„Belki bäş“?

			Ol ýene „Ýok“ — diýdi.

			Onuň paýlan iki-üç ýüz çakylygyna diňe iki adamyň ters seredendigini biz anykladyk. Hemmeler şol sanda onuň özi hem erbetligiň ulaldylyp görkezilendigini bildi.

			Özara gatnaşyklarda biziň barymyz özümize bolan ters gatnaşygy ýatda saklamaklyga ýykgyn edýäris. On sany oňat zat, bir sany erbet zat aýdylan hem bolsa biz şondan diňe erbedi uzak wagtlap ýatda saklamaklyga ukyply. Gürrüdeşlikdäki öwgi bilen tankydyň arasy 90:10 bolmaly.

			Siz adamlara dostlukly gatnaşykdamy? Eger siziň özüňizde adamlara oňat gatnaşyklar bar bolsa, olar siziň bilen açyk we oňat gatnaşykda bolarlar. 

			Resul Pawlus haçanda bu hakda ýazanda, özümizi alyp barşymyz we sözleýiş endigimiz barada ajaýyp ýolbaşçylygy berdi: „Mahlasy, eý doganlar, dogry, hormatly, adalatly, tämiz, ýakymly, taryplanýan näme bar bolsa, artyk we öwgä mynasyp bir zat bar bolsa, siz şol hakda oýlanyň“ (Filipililer 4:8).

			Öz gürrüňdeşiňizi goldaň we goý, siziň sözleşmegiňiz ýakymly bolsun. Eger siz şu aşakdaky aýdylanlary deňeşdirseňiz haýsynyň sizi ruhlandyrjakdygyna düşünjegiňize men ynanýaryn.

			„Sen indi maňa hiç wagt gül sowgat etmeýärsiň!“

			„Men seniň gül sowgat eden wagtlaryňy şeýle arzylaýaryn“.

			Dotti meni hemişe ruhlandyrýar. Haçanda men öz ýetişiksiz iş düzgünim sebäpli ýadaw bolup zatlara erbet gözüm bilen seretsem, ol: „Sen ýadaw, mähribanym, emma sen öz kömek eden adamlaryň barada oýlan“.

			Ol oňatlygy belleýär.

			6. Ynamlylygy iş ýüzünde ornaşdyryň

			Sözleşmekde oňat faktoryň biri hem öz ýoldaşyňyzyň siziň syr saklap bilýäniňize ynanmagydyr! Siziň bilen has açyk bolmaklyga isleg öz-özünden dörär. Eger siz gybat edýän bolsaňyz, has dogrusy başgalar barada gürrüň edýän bolsayňz, onda siz öz gürrüňdeşiňiz bilen araňyza araçäk geçirýärsiňiz we adamlar öz syrynyň äşgär bolaryndan gorkusyna size ýüregini açmaklyga gorkarlar. Men öz şahsy durmuşymdan mysallary öz gürrüňlerimde hemişe ulanýaryn, emma men Dotti bilen aramdaky zatlary aýdanymda örän seresap bolmaly. Eger men aramyzdaky jyns gatnaşyk durmuşymyzdan aýtsam, onda Dotti maňa howatyrly we ynamsyz bolar.

			Wera atly ýaş gyz maňa onuň Sergeý diýen ýigit bilen arasyndaky ýagdaýy seljerip bermegini sorady.

			Sergeý olaryň gatnaşyklarynyň has çynlakaý ösmegini we nika tarap gitmegini, Weradan hem tizräk kesgitli karara gelmegini talap edipdir. Wera bolsa entek öz duýgylaryna ynamly däl. Sergeý bilen bolan gürrüňde ol birnäçe şahsy soraglara jogap almandygy sebäpli geljekdäky gyssagly borçnamalary alyp bilmejekdigini aýdypdyr. 

			Sergeý näme etjegini bilmän köp sanly adamlardan maslahat sorap (we duýgudaşlyk) ýüz tutypdyr. Olardam maslahat soramak bilen ol öz arasynda Wera bilen bolan gürrüňi hem aýdyp beripdir. Haçanda Wera bu barada eşidende, ol gaharlanýar. Ol muny öz şahsy durmuşyna aralaşmak diýip hasap edýär we düşnükli sebäplere görä Sergeý bilen açyk gürleşip bilmeýär.

			Siz syr saklamagy başarýarsyňyzmy? Ýa-da siz başgalara „aýtmagyn“ diýip tabşyrmak bilen gybat edýärsiňizmi? Öz şahsy durmuşyň barada köpçülige ýaýratmak nikadaky biri-biriňe bolan ynamy aýyrýar. Haçanda är-aýalyň biri özüniň äşgär bolanyny duýsa, ol soňra açyk bolup bilmez.

			7. Amatly wagt gelýänçä garaşyň

			Süleýmanyň tymsallary 25:11-de biz „Ýerinde aýdylan sözler kümüş gabyň içindäki altyn almalar kimindir“ diýen sözleri okaýarys. Süleýmanyň tymsallaryndan 15:23 ýaňlanýan owaz bolup eşidilýär: „Ynsana şatlyk agzynyň ýerlikli jogabyndan gelýändir; ýerlikli söz nähili gowy!“. Eger gerekli sözler gerekli wagtynda eşidilse gepleşik oňatlaşýar. Söýgi bolsa erbet täzeligi ýa-da kyn soragy nirede we haçan seljermelidiginde size ýolbaşçy bolmaly.

			Meniň ejem haçanda kakam bilen bir çynlakaý soragy çözmeli bolanynda ol ony ilki naharlaýandygyny aýdyp berdi. Oňa aç garna erbet täzeligi aýtmak bu gödek taktiki ýalňyşlygy goýbermekdi. Ol kakamyň haçan doýandan soň bu soragy oňat kabul etjekdigini bilýärdi. Öz kursdaşlarymyz, dostlarymyz, ýanýoldaşymyz bilen bolýan gürrüňlerde biz diňe bir aýdýan zatlarymyza ünsli bolman, eýsem, ony aýdýan wagtymyza hem üns bermeli. „Oňat täzelikler, erbet täzelikler“ diýmek ýaly degişmeler gülkünç, sebäbi olar şu düzgüne esaslanan.

			Köp ýagdaýa degişlilikde, ýanýoldaşyň bilen öz meseläňi çözmekde gowsy ertire çenli garaşmak oňat bolar. Bu haçanda olaryň biri üçin agyr gün bolanynda has ýerlikli bolar. Dotti özüniň wagt saýlaýşyny şeýle düşündirýär: 

			Men sözleşmegi halaýan adam we bu meniň üçin örän möhüm. Meniň ähli wagtda, hemme zat barada aýdyşmagy halaýaryn we şeýle gatnaşyklary isleýärin. (Men hemişe şeýle edýärin). Emma nikamyzyň irki döwründen men özümiň haýsydyr bir kyn meseläni çözmekde we başga-da islendik kyn sorag ýüze çykanda maňa ony diňe nahili aýtmagy däl, eýsem aýtmagyň wagtyny hem saýlamagyň gerekdigine düşündim.

			Onuň hiç hili kynçylyklary islemeýän sagatlary bolýar (käwagt bolsa tutuş bir güni, haçanda ol leksiýalar bilen durşuna gümra). Hatda çagalaryň biriniň meselesi ýüze çyksa ýa-da men özümi öýkeli duýsam-da, edil şol wagtlary gürrüňi başlamaýaryn. Haçanda bir adam 700 adam bilen ýüzbe-ýüz bolmaga taýynlanyp durka, siz onuň pikirlerini eýelejek we täsirliligini gaçyrjak mesele barada, ol näçe möhüm bolanynda hem, söz açmaly däl. Men şeýle hem gije Joşa agyr gürrüňi aýdasym gelmeýär, sebäbi ol onuň ukusyny bozýar. Onuň hakykatdan hem beýnisi oňat işleýär. Şonuň üçin hem bu gaty gyssagly bolmasa, men ertire çenli garaşýaryn.“ 

			8. Öz duýgylaryňyzy paýlaşyň 

			Öz duýgularyňyz, pynhan syrlaryňyzy paýlaşmaga ýol berýän goragsyzlyk, çuň öýkelemek, uly şatlykly jyns gatnaşygynyň we ýakynlygyň sagdyn klimaty üçin gerek bolýar. Öz gürrüňleriňizde öz pikir edýän zatlaryňyz barada däl-de, öz duýýan zatlaryňyz barada aýtmagy öwreniň. Jübütler duýgular barada däl-de, pikirler we öňe sürülýän teklipler barada jedel edip bilerler. Duýgulary diňe hakyky hasap edip bolar. Şonuň üçin hem biri-biriňiziň duýgularyňyz bilen tanyşmak — bu psihologiki ýakynlygyň gapysydyr. Eger-de är-aýalyň arasynda duýgulary beýan etmeklik yzygider dowam edip durmasa, olar özleriniň hazynasy hasap edilýän söýgüden we ýakynlykdan mahrum bolarlar.

			Terapewt är-aýallar Bladlar we „Är-aýallyk“ kitabyň bilelikdäki awtorlary, gapma-garşylykdan gaça durýan jübütleri suratlandyrýarlar: „Duşmançylykly duýgulardan we açyk dawa-jenjelden gaça durmak bilen, olar köplenç öz gürrüňlerini ýokary öýke duýgusy, kanagatlanmazlyk we gahar duýgusy bilen gutarýarlar. Öýkäňi içiňde saklamak geljekde depelenmäge, içiňi hümledip gezmeklige, gaharjaňlyga we saglygyň bozulmagyna getirer. (mysal üçin, ýara we demgysma). «Içiňden ejir çekmek, ynamy, ýakynlygy we mundan beýläk ösmegi zäherleýär» diýip, är-aýal duýdurýar.

			Nika, är-aýalyň arasynda özara düşünişmeklige esaslanan ýakyn gatnaşyklar üçin baglanyşylýar diýip nikanyň we maşgalanyň soraglary boýunça professor doktor Allan Petersen ýazýar. — Bu ýürekleriň birikmesiniň amala aşmagy üçin gürrüň öýüň we çagalaryň çäklerinden daşa çykmaly we onda durmuşyň her günki wakalaryna degişli pikirler we duýgular alşylmaly“. Biz ýygy-ýygydan diňe gündelik wakalar barada, öz pynhan duýgularymyzy özümizde alyp galmak bilen gürrüň edýäris. Emma jyns gatnaşyklary hakdaky gürrüňleri başarmaklyk doly derejeli söýgi we maşgala durmuşy üçin aýgytlaýjy bolup durýar. 

			Has hem duýgy derejesinde sözleşmegiň ýollary açyk bolmaly. Dawut Meýsiň aýdyşy ýaly, bu iki taraplaýyn ylalaşykdyr.

			Erbet duýgularyň bilen olaryň haçan dörändigine garamazdan ajysyz paýlaşmaly. Mysal üçin siz şeýle aýdyp bilersiňiz: „Mähribanym, sen meniň erbet gaharymy getirjek zady etdiň, emma men saňa gaharlanmakçy däl. Eger men saňa aýdyp bersem, sen meniň näme üçin beýle gaharlananyma düşünip bilersiň?“ Bu hemişe bolmasa-da köplenç täsir edýär. Bi düzgün biri-biriňize degişli bolan islendik erbet duýguny özüňde saklamaly ýa-da içiňe ýuwutmaly däldigine esaslanýar (olar sizde ýeterlik derejede peýda bolýar), olary ýüze çykarmaly bolýar. Eger ähli är-aýallar şeýle etmegi öwrenen bolsadylar, olar köp sanly maşgala konsultantlaryny işsiz goýardylar.

			Erkekler köplenç duýgy alyşmagy gowşaklyk hasap edýärler. Olar „aglamaklygy we ýalňyşyňy boýnuňa almaklygy“ erkeklikden däl diýip hasap edýärler. Erkekler duýgy bildirmeklige garanda, aňly-düşünjeli we adaty jedele ýykgyn edýärler. Raýt erkekleriň düşýän kyn ýagdaýyny şeýle düşündirýär: haçanda, olar ,,öz şowsuzlyklaryny, göwni galmaklaryny, aladalaryny paýlaşanlarynda özlerini oňaýsyz duýýarlar. „Men özüm muny edip bilerin. Maňa hiç hili kömek gerek däl“ diýen pozisiýa muňa görkeziji bolup biler. Gynansakda, bu „maňa kömek ediň“ diýmegi başarmazlyk kömegiň aýny gerek ýerinde gelmezligine getirer.

			9. Özgäniň pikirini okamakdan gaça duruň

			Duýduryş: başga adamy öz ümüňize, siziň sesiňiziň tonuna, ýüzüňiziň aňladyşyna düşünmäge borçly diýip hasap etmäň. Nikada är-aýalyň biri beýlekisiniň pikir edýän, duýýan ýa-da aýtmak isleýän zady barada ähli zady bilýär diýip hasaplamak kanagatlanmazlyk we kejikmek duýgularyna getirýär. Özgäniň pikirini okamak köplenç başardýan hem bolsa bu hemişe beýle däl. Eger siz öz öýkäňizi, geregiňizi, minnetdarlyk ýa-da şatlyk duýgyňyzy dilden aýtmadyk bolsaňyz, siz öz ýanýoldaşyňyzy olar üçin jogapkär hasap edip bilmersiňiz. Her kim sözde aýtmaly!

			„Ilkinji toý eden aýymyzda, Joş bilen bolan öýkeleşmegimize men doly günäkär“ diýip, Dotti boýun alýar. — Biz Meksikadadyk we Akapulko gitmek üçin biz birnäçe wagtlap maşynda ýol ýöredik. Men ýaş gelin: „Men bu adama durmuşa çykdym we ol men baradaky ähli bilmeli zatlary bilmeýär- diýip pikir etdim. Hatda meniň ýakyn boýdaşlarym meniň ýanýoldaşymyň men barada bilmeýän zatlaryny bilýärler. Men muňa durmuşa çykdymmy, ol men barada ähli zady bilmeli“. (Entek oňat tanyşmak üçin biziň öňümizde tutuş durmuşyň ýatandygy meniň kelläme hem gelmedi). Şonuň üçin hem men ol öz aýalyny has içgin tanar ýaly, dünýädäki zatlara düşünişimi gürrüň bermekçi boldum.

			Biziň ilkinji duşuşygymyz bilen toýumyzyň arasy bary-ýogy alty aý bolandygy sebäpli, bu az wagtyň içinde, men Joşa köp zatlary aýdyp bilmändigimi bilýärdim. Men pikir alyşmak gerek diýip hasap etdim we gürlemegimi dowam etdim. Joş şol wagty ýol hereketine we görkeziji karta bar ünsüni berip gelýärdi. Men oňa bir zatlar diýdim, ýöne jogap almadym. Men oňa ýene bir zatlar diýdim we: „Hä, gyzykly“ — diýen jogaby eşitdim. Men onuň bilen näçe pikir alyşsamda şonça-da az jogap eşitdim, ol başga zatlar bilen gümrady. Meniň has beter gaharym gelýärdi we nähili aýtjagymy bilmeýärdim: „Sen meniň göwnüme degýärsiň, sebäbi men seni gyzyklandyrýandygymy duýmaýaryn“. Meniň gürleýänim üçin ol meni diňlemeklige borçly diýip hasap edýärdim we ol diňlemeýändigi üçin gaharly dymdym.

			Dymyp gelýän wagtymyň köp geçdigiçe men has gaharlanýardym. Mesele onuň pikirleriniň entek hem daşda bir ýerlerde ýörüp, meniň kellämde nämeleriň bolup geçýändiginden habarsyzdygyndady. Joşda pikirleriňi bir ýere jemläp, töwerekdäki zatlary unudyp, birnäçe zatlar barada birbada pikir edip bilmek ajaýyp ukyby bardy. Emma şol ilkinji günlerde men oňa düşünmedim we ol meniň aýdýan ähli zatlarym bilen bolar diýip çak etdim.

			Haçanda biz Akapulko ýetenimizde, men dogrudan hem titreýärdim. Men maşyndan düşüp özümiň gaharlydygymy aýtdym. „Näme üçin?“ diýip, ol sorady. „Sebäbi şu ýere gelýänçäk bütin ýolda sen meniň bilen gürleşmediň!“ diýip, men jogap berdim. Joş görgüliniň meniň gürleşmek isländigim barada hiç hili düşünjesi ýokdy, sebäbi şol wagtlar men öz duýgyňy nähili aňlatmalydygyny bilmeýärdim.

			Ol bu waka bilen düýpden çaşdy we biz birnäçe wagtlap biri-birimize ýöne gygyrdyk. Ahyrsoňy ol özüni ele aldy we dymandygy üçin ötünç sorady we duýgusyz bolandygyny we oňa gynanýandygyny boýun aldy. Bu maňa örän täsir etdi, sebäbi men özümi oňat alyp barmandygyma düşündim.

			Bu biziň ilkinji gezek sözümiziň azaşmagy boldy we ol maňa öz duýgularyň we pikirleriň barada aýdyşmagyň nähili wajypdygyny görkezdi. Siz öz hakyky duýgularyňyzy aňlatmaly we olara düşünmeli, olary ýüregiňiň törüne dykyp goýmaly däl. Bu wakany we öz duýgularymyzy ara alyp maslahatlaşmak biziň biri-birimize oňat göz ýetirmeklige kömek etdi we bu biziň üçin oňat durmuş sapagy boldy“.

			Howply çaklamalardan gaça duruň. Haçanda siziň dostuňyz ýa-da ýanýoldaşyňyz siziň göwnüňize degjek bir zat etse siz oňa bu barada aýtmaly. Onuň özi bu barada düşünip siziň ýanyňyza ilkinji bolup geler diýip umyt etmek gerek däl. Eger biz çak edip oturmany öz duýgularymyz barada açyk aýdyşýan bolsak, her bir nika bagtly bolardy. Haçanda Dotti maňa nämedir bir zady aýtmaýan bolsa, men ony onuň keşbinden bilýärin (men entek hem onuň pikirlerini kynlyk bilen okaýaryn). Haçanda ol men diňlemek islemesem, ol hem gürlemek islemeýär. Haçanda men başga bolmaklyga ymtylmasam, onda hem üýtgemeklige höwes bolmaýar.

			Leo Baskalýanyň duýgularyňy basyp saklamagyň nähili howpludygyny düşündirişine üns beriň: „Erbet duýgularymyzy biz öz içimizde saklasak, onda biz hökman ýarylarys; olar örän biwagt daşa çykarlar. Eger biz olary içimizde saklasak haýsydyr bir bigünä adam muňa dogry gelip ujypsyzja zat eder we biz oňa ajymyzy pürkeris“.

			Dotti biziň nikamyzyň irki döwürlerinde meniň duýgysyzlygyma öz kejikmesini aňladyp bilmändigini aýdýar. Ol şeýle düşündirýär: „Men otaga giren dessime kimiňdir biriniň ýagdaýynyň erbetdigini duýup bilýärin, men ony gözlerinden aňýaryn. Joş muny, tersine, seýrek duýup bilýär. Meniň etmeli bar işim oňa maňa kyndygyny aýtmak — ol dessine duýgydaşlyk bildirýär. Meniň özüm kimedir birine kömek gerek bolup, oňa egin diremelidigini aýtmak gerek bolmaýandygy üçin, men onuň duýgularyny bir seredenimde okap biljekdigimi hem aňsat çak edip biljek.

			Bir gezek men gaharlydym, sebäbi men ol maňa ýeterlik üns bermeýär diýip hasap edýärdim. Ine, Joş, erkin çykyşlar üçin zalda Hoş Habary adamlar bilen paýlaşýardy, arkaýyn, rejeli, ýagdaýy öz elinde saklaýan şol wagtyň özünde garşydaşlary oňa öýke, günä oklaýardylar. Edil şol wagt uly adam gürmeginiň iň ýzynda duran maňa ýetdi: Eger ol meniň bolşum ýaly her bir adamyň duýgysyny aňýan bolsa, onda ol şu wagtky edýän işini edip bilmezdi. Ol haçanda her kim nädogry zady aýdyp, onuň göwnüne degende, her gezek özüni göwnüne deglen hasap edip bilmez. Sonuň üçin hem ony onçakly bir duýgur etmän Hudaý oňa rehim edipdir. Men her bir adama, ol bolsa tutuş mähellä gönükdürilen, Hudaý maňa biziň biri-birimiziň üstümizi ýetirýändigimize, ikimiziň birlikde netijelidigimize anyk düşünmeklige ýol berdi.

			Ilki öýlenen wagtlaryňyzda ýanyňdaky adamy Hudaýyň nähili ýaradandygyna göz ýetirmek üçin esli wagt gerek bolýar. Siz özüňizdäki uly häsiýetleriňiziň az hem däl, köp hem däl, edil ýoldaşyňky ýalydygyna düşünmeli, ýöne olar az-kem başgaça. Meniň kynçylygym Joşa onuň özüni meniň tama edişimden başgaça alyp barýandygyny aýdyp bilmezlik gorkusy jemlenipdi. Durmuşa çykmak bilen hem eger diňe men bir zat diýenim bilen ol başgaça bolar we ähli oňa buýsanjym ýitip gider diýen gorky bardy. 

			Mysal üçin, ilkinji günlerden biz özümizde bar bolan zatlary „biziňki“ diýip hasap etmegi karar etdik we ýöne bir zat däldi. Meniň kiçijik, täze „Meýwerigim“ bardy we men ony satyn alanymda Joş oňa edil meniň kakamyň garaýşy ýaly garar diýip pikir edýärdim. Maňa kiçiligimden meniň kakamyň öz maşynlaryny diýseň arassa saklaýşy ýaraýardy — aýnalarda hiç hili barmak yzlary, içinde hiç hili hapa, her şenbede boýdan başa ýuwmalydy.

			Joş öz maşynlaryna diňe ulag serişdesi hökmünde seredýärdi. Ol hapysa däl, emma hiç bir oýlanmazdan boşan „Koka-Kola“ gabyny ýere taşlaýardy we onda her şenbe güni maşyny ýuwmak endigi ýokdy.

			Toý edenimizden birnäçe hepde geçensoň, men näme etjegimi bilmeýärdim, sebäbi ol bir gezek hem maşyny ýuwmagy teklip etmedi. Men muny erkegiň borjy diýip hasap edýärdim we Joşuň bu hereketine öwrenişip bilmeýärdim. Men: „Meniň kakam maşynyny beýle zaýalamaýar“ diýip pikir etmegimi dowam etdim we öz kakamyň maşynyny arassa saklaýandygy barada duýduryş berdim, kakamyň ol bu edýän işleri barada gürrüň berdim. Joş meni öz ejesi ýa-da başga biri bilen deňeşdirmeýärdi, men bolsam ony kakam bilen deňedim.

			Meni Joşdan öň söýen adam maşynyny diýseň arassa saklaýardy we men eger erkek şeýle etmese ol söýgüni däl-de başga bir zady göz öňünde tutýan ýaly bolup göründi. Men bu duýgulary özümde tä olar gaýnaýança sakladym. Ahyrsoňy haçanda men Joşa onuň maşynymyzy nähili saklaýandygy barada aýtdym we muňa meniň özümiň nähili seredýändigimi aýtdym we ol maňa we meniň duýgularyma başgaça seretmäge başlady. Men öz duýgylarym bilen has öň paýlaşmalydygyma düşündim. Men ýene bir zada aýdyň göz ýetirdim: oňat adam bolmak üçin hökmany suratda öz maşynyňy arassa saklamaly, ýekeje-de nokatsyz saklamaly!

			Haçanda adamlar öýlenenlerinde öňünden pul, näçe çaga bolmaly diýen meseleleri soň olar päsgelçilik bolmaz ýaly aýdyşýarlar. Hiç wagt pikir etmedik maýda zatlar hem seljerilmegini we karar edilmegini talap edýärler. Haçanda iki adam bire öwrülende, beýik şatlygyň bölegi şol meseleleri çözmek bolup galýar“.

			Hiç bir är-aýallar jübütiniň irden oýananyndan pynhan syrlaryny bölüşmegi jadyly ýol bilen başaryp biljegi bolmandyr. Bu okuw prosesi. Size we siziň ýanýoldaşyňyza açylmaklyga we bu duýgylary paýlaşmaklyga öwrenmek üçin wagt gerek bolýar. Söýginiň beýik meseleleriniň biri, biri-biriňe söýgi bildirmegiň ýollaryny öwrenmek.

			10. Hemişe soraga jogap beriň

			Eger sözleşmegi kadalaşdyrýan bir usul bar bolsa, onda ol söz bilen ýa-da üm bilen tersleýin baglanyşykdyr. Hiç hili jogapsyz galmakdan öýkelän bir aýalyň gatyrganyp aýdyşy ýaly: „Eger sen meni eşidýän bolsaň, jogap ber! Bir zatlar aýt. Nämede bolsa aýt. Diňe maňa eşidýändigiňi subut et!“. Haçanda biziň ýüregimiz kimedir birine açylanda ol tassyk bolmaklygy isleýär.

			Ine, özgeleriň aýdýanlaryny tassyklamak üçin birnäçe peýdaly maslahatlar.

			Öz diňleýändigiňizi fiziki aňdyryň. Gepleýän adama tarap öwrüliň. Biraz öňe eňiliň. Jogap hökmünde kelle kakyň. Adamyň gözlerine serediň. Gözleriň bilen baglanyşmakdan oňat hiç hili gyzyk bolup bilmez.

			Köpräk sorag beriň. Aýdylanlary tassyk etmek we köpräk habar almak üçin soraglary beriň: „Sen nämäni göz öňünde tutýarsyň? Hem-de: „Saňa bu näme üçin wajyp?“ diýen soragy bermek bilen siz aýdyň: „Maňa ýene gürrüň ber, bu gyzykly“.

			Aýdýlýanlara baha beriň, şeýle sözlemleri ulanyň: „Onuň bilen duşuşyk seni begendirýän ýaly“. „Bu saňa kyn düşen bolmaly“. Has içgin sözleşmek has ýakyn diňlemekligiň miwesi bolýar.

			Sözlemleri we jümleleri duýgudaşlyk bilen gaýtalaň. Pikirleri we duýgulary gaýtalamak, aýdylan pikirleri düşündirmek bilen mundan beýläk sözleşmegi kadalaşdyrýar.

			Haçanda kimdir biri taryhy gürrüň berýän wagty arasyny bölmäň. Sözlemleriň arasyny bölmäň we başganyň sözüni onuň adyndan gutarmaň. Bu maňa kynlyk bilen başardýar. Men özüme hemişe: „Arasyny bölme, arasyny bölme“ — diýip gaýtalamaly bolýaryn. Mundan hem başga, gürrüňiň arasyndaky dymyşlygy söz bilen doldurjak bolmaň, siz başga bir kişiniň aýtjak bolýan bir möhüm zadyna päsgel berersiňiz..

			Dotti: „Haçanda, Joş meniň taryhyma aralaşanda meniň biraz gaharym gelýär. Men özümi, mysal üçin şeýleräk duýýaryn: «Ol näme muny meniň özümiň aýdyp biljegime ynanmaýarmyka ýa-da men has ownukçyl gürrüň berýärmikäm? Belki,olaryň ikisi hemdir?» Men, munuň bary-ýogy onuň bilesigelijiligidigini bilýärin. Ol meniň aýtmakçy bolýan zatlarym bilen gyzyklanýar we ýöne gürrüňe „böküp girýär“ — ol muny girýän ýa-da bölýärin, menden bir zady alýaryn diýip hasap etmeýär.

			Men onuň aýdýan zadymda maňa goşulmak isleýändigini bilýärin, emma haçan men öz duýgylarymy beýan edýärkäm, maňa gowsy päsgel bermezliklerini isleýärin“. Sabyrly bolmak — bu alkyşlanmak.

			Jogap bermeklikden gaça duruň ýa-da özge biri gepleýän wagtynda garşy gitmekligi bes ediň — bu sizi gürlemek isleýändigiňiz sebäpli sabyrsyz edýär. Haçanda siz hemişe özüňizi aklamagyň usulyny düzýän wagtyňyzda, siz her näme aýtsaňyz-da özüňizi goramagyň mehanizmini gurýarsyňyz.. Netijede bolsa, siz hakykaty eşitmeýärsiňiz.

			Margaret Leýn özüniň „Siz hakykatdan hem diňleýärsiňizmi?“ atly kitabynda oňaýsyz ýagdaý bilen onuň ýeterlik bolmadyk diňlemeginiň netijesi hakda bölüşýär: „Birnäçe ýyl mundan öň, kolleji gutaran ýylym, kiçijik şäheriň gazetine işe girmek üçin gürrüňdeşlikde, men gerekli sapagy edindim. Gürrüňdeşlik oňat typyp eden, dagdaky gezelenjini gürrüň bermäge başlady. Öz taryhym bilen oňa oňat täsir etmek maksady bilen öz daga gezelenjimi ýadyma salmak üçin oýlanmaga başladym. «Hawa, diýip, ol sorag berdi. — Siz bu barada näme pikir edýärsiňiz?» Onuň bir sözüni hem eşitmedik men samsyklaç jogap berdim: «Görşüňiz ýaly ajaýyp zähmet rugsady we siz, belki uly lezzet alansyňyz». Ol meniň ýüzüme çiňňerildi we: «Lezzet? — diýip, ol buz ýaly sesi bilen sorady, — Men size edil häzir özümiň döwlen aýagym bilen köp wagtymy keselhanada geçirendigimi gürrüň berdim»“.

			Özgäniň aýdýanlaryna öz goldawyňyzy we ruhlandyrmalaryňyzy aýdyň. Olaryň ikisi hem sagdyn sözleşmeklige getirýär. Akyldar Süleýman bilipdir: „Ýakymly sözler jana bal ýaly süýji, .... şypadyr“ (Süleýmanyň tymsallary 16:24). Aýdyň: „Siziň şu zatlary meniň bilen aýdyşýandygyňyza minnetdar. Men şeýle kyn bolandygyny bilýärin we men muňa haykatdan hem uly baha berýärin“. Ýa-da: „Seniň aýdanlaryňda uly many bar we men onuň kömek etjekdigine ynanýaryn“.

			Bu usullar işjeň diňleýji bolmaklygyň diňe birnäçe usuly. Ýatda saklaň, siziň gulagyňyz özgäniň ýüregini açar, şony ýatda saklaň we şonuň üçin ony beklemäň. Maňa ynanyň, eger siz oňat diňleýji bolmagyň üstünde işleseňiz, siz öz zähmetiňiziň miwesini görersiňiz. Siz diňe Dottiden soraň! Ol meniň nähili üýtgändigimi gördi.

			11. Dogruçyl boluň

			Resul Pawlus haçanda bize: „Öz goňşyňyza hakykaty aýdyň“ diýeninde, meseläni görüpdir. (Efesliler 4:5). Söýgüde hakykaty aýtmaklyk diýmek, özgäniň duýgusyna üns bermek diýmegi aňladýar. Hakykatda tejribeli we söýýän gürrüňdeş öz sözüniň we işiniň soňuna duýgydaşdyr.

			Haçanda Süleýman bize akylly maslahat berende, ol: „Söz sözlemekde çalt adamy gördüňmi? Akylsyz üçin umyt onuňkydan köpdür“ (Tymsallar 29:20) diýýär. Riçard Stross şeýle ýazdy: „Söýgi biziň belliklerimizi haýsydyr bir sözüň we ruhlandyrmagyň üsti bilen amala aşmagyna kömek eder we biz öz pikirlerimizi ýakymly, manyly we hakykat bilen öňe süreris. Biz öz ýoldaşymyzyň göwnüne degmeris, gaýtam olary goldarys“.

			Dogruçyl bolmagyň ýolundaky päsgelçilikler örän köp. Olaryň biri örän howply bolmakdan durýar. Raýta bilen ylalaşykda, „Ähli çuň gatnaşyklar, has hem maşgala gatnaşyklary düýbünden açyklyga we dogruçyllyga esaslanmalydyr. Bu örän kynçylykly iş, sebäbi öz dogruçyllygyň sebäpli ýüz öwrülen bolmagyň ahmal, emma bu durmuş üçin örän möhüm, sebäbi ol maşgala gatnaşyklarynyň ösmegine getirer“.

			Haçanda biz haýsydyr bir zatda dogruçyl bolmaklyga zerurlyk ýüze çykanyny duýsak we ol özgä agyr düşjek bolsa, biz diňe habar bermekde özümizi alyp barşymyzy anyklamaly däl-de, öz meýlimizi hem anyklamaly. „Dogruçyllygyň“ hatyrasyna köp sanly hyrsyz zatlar aýdylandyr.

			Dogruçyl bolmaklygyň ýene bir päsgelçiligi ol onuň maýdaçyllygydyr. Dogruçyllyk adamy diňe öz şahsy kemçiliklerini anyk ýazgysyny ýöredýändigini açmak üçin gerek. Söýgüde aýdylan we eşidilen dogruçyl sözleşmeklik „özünde gahar saklamaýar“. Haçanda „söýgi bilen söz alyşmak“ bolup geçende, siz iň esasy zat bilen bölüşip bilersiňiz-kämillik we ähli beýlekiler bilen.

			Söýgüde hakykatyň aýdylmagy şeýle hem siziň söýgiňiziň şu sözlerde bezelmegi bilen baglanyşylandyr:

			„Seniň senligiň üçin sag bol“.

			„Men saňa guwanýaryn“

			„Meni söýýäniň üçin minnetdar“.

			„Men özümiň saňa öýlenendigime örän şat“.

			„Maňa seniň bilen bile bolmak ýaraýar“.

			Mundan başga-da, söýgüde hakykaty aýtmak, delilleri ulaltmazlygy ýa-da kiçeltmezligi talap edýär. Doktor Raýt: „Baýap, öz gelip çykyşy barada kitap ýazmaklygy buýran aýalyň taryhy barada gürrüň berýär. Onuň bu maksady üçin tutan belli awtory, olaryň ata-babalaryndan biriniň Sing-sing tussaghanasynda tussaglykda, elektrik oturgyçda gynalyp öldürilendigini bilipdir. Haçanda awtor bularyň kitaba girizilmelidigini aýdanda, ol muny hakykat görünmez ýaly başgaça işlemegini haýyş edipdir.

			Haçanda kitap çap bolup çykanda, onda şeýle okamak bolýardy: „Onuň ata-babalarynyň biri, Amerikanyň belli edaralarynyň birinde, goýma elektrik bilen baglanyşykly bir uly ýeri eýeläpdir we ol öz işine şeýle bir berlipdir welin, hatda «işinde ýanypdyr». Raýt: «Är-aýallaryň arasyndaky birnäçe söz alyşmaklyga synanyşyk hem edil şeýle çolaşyk we bulam-bujar bolýar»-diýip nygtaýar. Adatça eger ony aýtmak gerek bolsa, «bolşy ýaly aýtmak» gerek“.

			Gürleşmekde netijeli we täsirli bolmak „şol adam“ bolmaklygyň esasy serişdesi we siz oňa edil şu wagt başlamaly. Eger siz ýeke bolsaňyz şu usuly öz dostlaryňyz bilen geçirip başlaň, duşuşykda gaýtalap görüň. Eger siz maşgalaly bolsaňyz öz ýanýoldaşyňyzdan başlaň. Nusga görkezmek bilen, söýýän we dogruçyl çydamlylyk görkezmek bilen, öz ýoldaşyňyzy özüňiz bilen söz alyşmakda ösmeklige getiriň.

			Edil daşary ýurt dilini öwrenendäki ýaly, düşünjeli sözleşmekligi öwrenmek hem aýgytlylygy, ünsliligi we praktikany talap edýär. Biziň käbirimizde başgalara garanda has oňat başa baryp biler. Şonuň üçin hem çydamlylyk olara hem, bize hem gerek. Emma hemmämize yzygider kämilleşmek gerek.

			Başlangyç üçin, netijeli sözleşmegiň köp zady üýtgedip biljek bir durmuş ýagdaýyny saýlap alyň. Indi käbir usullary ulanyp görmek bilen meýilnama düzüň. Öz meýilnamaňyzy amal etjek wagtyňyzy saýlaň.

			Pikirlenmek üçin soraglar

			
					■Sözleşmegiň esasy iki nukdaýnazary haýsylar?

					■Oňat sözleşmegiň esasy elementleri haýsylar?

					■Näme üçin diňlemegi başarmaklyk sözleşmegiň möhüm nukdaýnazary hasaplanýar?

					■Diňlemegi başarmagyň dürli basgançagy haýsylar?

			6.Dawanyň çözgüdi

			Nähili edip Hudaýyň döreden adamy bolup galyp we şol bir wagtyň özünde bolsa ähli adamlar bilen oňat gatnaşykdaky adam bolmak başardar? Bu az sanly adamlara başardýar, has hem nikada jyns gatnaşyklarynda.

			„Maňa özümi tapmak zerur“ diýip, on ýedi ýyl bäri är-aýal gatnaşyklaryndaky adam boýun alýar. — Meniň gymmatlyklar baradaky düşünjäm aýalymyňkydan hemişe büs-bütin başgaçady, bu biziň ikimiz hem mesihi bolanymyzdan soň hem şeýle. Dawadan gaça durmak üçin men hemişe öz duýgularymy, arzuwlarymy we ynamymy basyp saklamaly bolýardym. Ýogsam men entek hem özümi hyzmatkär hasap edýän hem bolsam, indi beýle edip biljek däl“.

			On dört ýyl bäri maşgala durmuşynda ýaşaýan bir aýal şeýle aýdýar: „Men özümiň ikinji ärim edil birinji nikadaky ýaly söýgi we ýakynlyk berer diýip umyt etdim. Haçanda beýle bolmadygynda men dawa-jenjelsiz muňa ýetmäge jan çekdim. Haçanda aýrylyşanymyzdan soň men onuň meni gorkak hasap edendigini bildim, sebäbi men hemişe dawadan gaçardym“.

			Özüňi şeýle alyp barmak nika bilen çäklenmeýär. Köpçülikde, söwdada we ybadathanada köplenç biz dawalaşmak dogry däl diýip hasap edýäris. Munuň seýledigi resul Pawlus tarapyndan hem bellenilip geçilipdir. Ol dawalaryň esasy sebäbini Rimliler 12:4,5-de aýdyp geçýär: „Çünki biziň bir tenimiz we köp agzamyz bolup, bütin agzalaryň işiniň bolsa bir bolmaýşy ýaly, köp bolan biz-de Mesihde bir ten we biri-birimiziň agzalarydyrys“.

			Biziň birek-birege meňzemeýändigimiziň özi garşylykly ýagdaýy gaçyp gutulgysyz edýär. Biz öz gatnaşyklarymyza dürli geçmişi, garaýyşlary, we medeniýet getirýäris. Her gezek iki sany janly adam birleşende haçan hem bolsa dawa bolup geçýär. Şonuň üçin hem söz azaşmalaryň sany mesele bolup durmaýar. Biziň olary çözmegi başaryşymyz hakyky synag bolup durýar. 

			Gynansakda, köp adamlar öz täze durmuşynda hem dawa edil mesihi bolmadyk ýagdaýyndaky ýaly garaýarlar. Biz entek hem Isanyň dawa düýbünden täzeçe seretmegi görkezendigine düşünip bilmeýäris. Mukaddes Ruhuň güýjünden peýdalanýan mesihiler, dawa bilen ýüzbe-ýüz bolup ony söýgüde we hakykatda ýeňip çözmegi başarýar.

			Haçanda şol bolmadygynda siziň Isa Mesihe şaýatlygyňyz aýdyň bolmaýar. Siz altmyşynjy-ýetmişinji ýyllardaky, polisiýanyň we hökümetiň eziji hereketlerine garşy köp sanly çykyşlary guran, negrler hereketiniň işjeň baştutany Eldridž Kliweri ýadyňyza salyp bilersiňiz.

			Birnäçe ýyl mundan öň E. Kliwer mesihi bolupdyr diýen habar ýaýrady. Emma biraz soň ol mesihilikden ýüz öwürdi we mormon boldy. Öz çykyşlarynyň birinde ol: „Men mesihileriň arasyndaky bar bolan dawalara düşünip we düşündirip bilmedim“ diýýär.

			Özüňe zyýan

			Biziň gorkyny eýgerip bilmezligk ukybymyz her gün iş ýagdaýlarynda ýüze çykýar. Men adamlaryň iş ýerlerinde bir kynçylyga duş gelenlerinden tizden işini täzelemek bilen bolmaklaryna haýran galýaryn. Köpler öz gatnaşyklaryndaky garşylygy çözenlerinden başga iş tapyp oňa ýerleşenlerini oňat görýärler. Emma bu göreşden gaçmaklyga meňzeýär.

			Haçanda men Ysraýylda bolanymda Kaýsaryň galalarynyň birinde bolmak maňa miýesser etdi. Men ol ýerde bütin taryhyň dowamynda adamlaryň özlerini goramaklyga çalşandyklary barada oýlandym. Kaýsar galasy „gury çukur“ diýip atlandyrylýan suwsyz boş çukur bilen gurşalandy. Bu boş çukury geçmekçi bolan islendik adam dört tarapdan gurşalýardy. Galanyň esasy derwezeleri hem gorag üçindi. Olar esasy çykalganyň gapdalyndan ýerleşip, olary açmakçy bolan duşman güllesine nyşana bolýardy. Galanyň içinden geçenimde hemişe özüni goramak isleýän millionlarça adamlar barada oýlandym. Olar hakyky duýgy ýakynlygyna teşne, emma ony başgalar bilen gatnaşyklarda tapmaýarlar, sebäbi hemişelik ýakyn gatnaşyklarda döreýän dawalary duýgy bilen çözüp bilmeýärler. Ine, şonuň üçin hem uzak wagtlyk gatnaşyklar ýok.

			Iki gorkyny ýeňip geçmek

			Men öň häzirki wagtda adamlary yzlaýan gorkynyň iki görnüşi barada aýdyp geçipdim: özüňi hiç wagt hiç kimiň söýmezliginden gorkmak; we hiç haçan öz-özüňi söýüp bilmezlikden gorkmak. Biz özümizi Hudaý hiç wagt söýüp bilmez diýip we Ol biziň söýgümizi özüne mahsus hasap etmez diýip içimizden gorkmaýarys. Hudaý özge adamlary Öz söýgüsini biziň hakykatda duýmagymyz, biz hakykatda oňa ynanmagymyz we ony synamagymyz üçin ulanýar. Bize köplenç Hudaýyň söýgüsini biziň üçin hakyky edip biljek kimdir biri gerek.

			Emma Hudaý bilen biziň gatnaşyklarymyzyň ösüşiniň barşynda dawanyň hem bolmak mümkinçilikleri ösýär. Iki şahsyň biri-birine göz ýetirmekde ösýän gyzyklanmalarynyň özara kesişmesinden, uly döwletleriň gatnaşygyndakydan hem köp dawanyň döremegine güýç bardyr. Özara gatnaşyklardaky çolaşyklygy çözmeklik iki duşmançylykly halkyň dawasyny çözmekdäki gepleşiklerden hem uly yhlasy talap edýär. Şonuň üçin hem, hakyky ýakynlyga ýeten adamlaryň hem ýakynlygyň şu çägine ýeten meselelerinde dawany nähili çözmelidigini bilmezlikleri mümkin.

			Çözmeli ýa-da ýykmaly

			Men siziň bir zady ýatda saklamygyňyzy isleýärin: gatnaşyklary bozmakdan dawany çözmek has mynasyp. Elbetde, dawa çözmeklige güýç sarp etmekden, ondan ýöne gitmek has ýeňil. Ony ýeňip, siziň her bir dawany çözeniňizden soň onuň size baýragy, şahs hökmünde — özüňize geljegiň taýýarlaýan dawalaryny çözmeklige ukyply bolmagyňyzdyr.

			Biz käwagtlar gatnaşyklaryň Hudaýyň beýik meýilnamasynyň başlangyjydygyny ýadymyzdan çykarýarys. Gelip çykyş kitabynyň 2:18-de Hudaý şeýle diýýär: „Adama ýekelik ýagşy däl, oňa özüne laýyk kömekçi ýaradaýyn“.

			Men bu ýerde, Hudaý diňe är-aýal gatnaşyklary barada aýdýar diýip hasap etmeýärin. Biz diňe ýeke ýaşamak üçin däl-de, özgeler bilen gatnaşykda bolmak üçin ýaradylan. Hudaýyň biz üçin başgalar bilen gatnaşyklardan aljak ýalkanyşymyzy duýmak üçin, biz öz günlerimiziň ýalan akyllylygyna garşy gidip, öz dawalarymyzy çözmeli. 

			Häzirki wagtda sizi öz hukuklaryňyzda durmaklyga we bar zady „özüňçe“ etmegi ündeýärler. Goşun rekrutlary şeýle diýmek bilen: „Hemmeler bilen öz bolşuň ýaly bol“; başga bir mahabatlandyrma bolsa bize şuny ýatladýar: „Siz şu gün dynç almaklygy gazandyňyz“.

			Biziň medeniýetimiz siziň gatnaşyklaryňyz üçin däl-de, özüňiz üçin jedel edýär. Öz „men-menligiňi“ özgelerden ýokarda goýmak „Men 1-nji orunda“ diýen pelsepäniň döremegine getirdi we ol bize uzak wagtlaýyn gatnaşyklary gurmagy we dawany çözmekligi öwretmeýär. Ýeňmek bu siziň üçin birnäçe şahsy maksatlaryňyza ýetmek, emma şonuň bilen birlikde öz gatnaşyklaryňy pida etmek bolsa, ol ýeňiş däl, sebäbi ol yza çekilmek bilen ýetilendir. Şonuň üçin hem, eger biz doly ýakyn gatnaşyklary islesek, öz medeniýetimizden ýokary galmaklyk gerek. Men muny Mesihiň üsti bilen edip biljekdigimize ynanýaryn.

			Aýyrmaklary goşmaklara öwürmek bilen

			Siz haçandyr bir wagt dawa çözülenden soň alynýan lezzeti alyp görüpmidiňiz? Eger hawa, onda dawalardan peýda bardygyna ylalaşarsyňyz. Men Hudaý meniň başgalar bilen dawamy ulananyndan soň, özümiň Mukaddes Ruhyň elindäki has ýiti ýaraga öwrülendigimi bilýärin. Süleýmanyň tymsallary kitaby 27:17 bize şuny ündeýär: „Demir demri ýiteldýändir; adam hem öz dostunyň ýitelmegini gazanýandyr“. Dawalaryň netijesinde men duýgulara we göwne degilmelere has çydamly boldum. Rimliler 5:3-nji aýadynda, synaglaryň çydamlylygy we durnukly häsiýetliligi döredýändigi düşündirilýär. Hudaý meniň durmuşymdaky dawalary şu häsiýetleri terbiýelemek üçin ulanýar.

			Netijesiz jogaplar

			Biz bolsa, tersine, dawalara köplenç dürli görnüşdäki netijesiz jogaplara ýüzlenýäris. Olaryň käbirlerini öwrenmek bilen, men özümi dawalary we olardan gelip çykýan netijäni nähili başarmalydygyny düşündirip bilmeklige ukyply hasap edýärin.

			1. Men muny „ahli zat gül ýaly“ diýen alamaty diýip hasap edýärin. Dawanyň esasy diýip hasap edilýän adam ýa-da zat, ýok diýip hasaplanýar we dawa belli bolman galýar.

			2. Çözgütden gaça durmak. Dawa „sessiz geçip gidýär“. Siz ol barada dil ýarmaýarsyňyz. Adamdan ýa-da dawaly zatdan gaça durýarsyňyz. Gyzykly, Adamyň we Howuň, olaryň Erem bagyndaky etmişlerinden soň Hudaýa bolan gatnaşygy şeýle bolupdyr. Mukaddes Kitap olar „gizlendiler“ diýýär. Olar gizlendiler we Hudaý olary gözlemeli boldy. Dawa şeýle seredýän adam bilen men näçe gürrüňdeş bolsam, ol şonça-da dymmaga başlaýar. Men nähilidir bir netijäni almak üçin sesimi gataltsam, şonça-da dawany ula goýberýärin we ters netijäni alýaryn.

			3. Dawanyň ähmiýetini inkär etmeklik. „Meniň üçin bary bir“ diýen jümle biziň şygarymyza öwrülip barýar. Bu ýagdaýda göwnüne deglen tarap: „Maňa bary bir, sebäbi ol meni näme bolanynda-da diňlemeýär“ diýip pikir edýär. Ýa-da „Bary geçer“. Dawa ýüzleý we ýeňilkellelik bilen garamak onuň çözgüdi däl. Tersine, ol oňa has uly partlama çenli ösmeklige elter.

			4. „Ruhy çemeleşme“. Ýygy-ýygydan ulanylýan jümle „onda näme, Hudaýa sag bolsun aýdalyň!“ we tizden şu ýerde Rimliler 8:28: „Ähli zat oňatlyga barar“ diýen mysal getirilýär. Emma köplenç aýdyyňlygyň ýetmezliginde hakykat jemlenýär, sebäbi bu usul hem gaça durmagyň bir görnüşi.

			5. Öýke saklaýjy. Gahar we öýke dawanyň netijesi hökmünde ýatda saklanýar we — partlamakdan gaçyp gutulyp bolmaz. Filipililer kitaby gahary unutmak üçin, bize muňa derek „ruhy ot söndürijini“ ulanmagy salgy berýär. Men ähli är-aýallar dawany has tutaşdyrmazlyk üçin geçmişdäki wakalara ýüzlenmezlik barada ylalaşyga gelmeli diýip hasap edýärin. Bir adam maşgalanyň soraglary boýunça hünärmene şeýle zeýrenç bilen ýüz tutdy: „Her gezek men aýalym bilen dawalaşanymyzda ol geçmişi gorjaýar!“

			Maslahat beriji arasyny bölýär: „Siz basga düşmekligi göz öňünde tutýarsyňyzmy?“

			„Ýok, men taryhy göz öňünde tutýaryn — diýip erkek adam jogap berdi. „Aýalym hemişe taryhy ýatlaýar!“

			Bu içiňde gahar saklamaklyk.

			6. Meselä derek şahsa geçmek. Bu ýygy-ýygydan duş gelýän jogaba men Hoş Habar mesihileriniň ýerlerdäki toparlarynyň birinde, bir aýal: „Siz şeýle-şeýle adamyň ýazan şeýleräk zatlaryny okadyňyzmy?“ diýip soranda sataşdym. Men: „okadym“ diýip jogap berdim. Ol şol wagtyň özünde ýazan zatlaryna däl-de, ýazyjynyň özüniň üstünden düşdi: „A siz bilýärsiňizmi, ol üç gezek aýrylyşan?“ — diýip ol sorady. Meselä geçip, onuň çözgüdini gözlemeklige derek, ol şahsyýete geçdi.

			7. Günäni kimiňdir başga biriniň üstüne ýüklemek. Bu günäleýän adamyň öz günälerini boýun almaga ukypsyzlygyny aýdýar. Haçanda olar, gadagan edilen miweden dadanlaryndan soň Adamyň we Howuň bolşy, (Gelip çykyş 3:9-13) muňa oňat mysal bolup biler. Hudaý: „Sen näme etdiň?“ diýip sorady. Adam şeýle jogap berdi: „Seniň maňa beren aýalyň agaçdan alyp berdi we iýdim“. Adam ilki bilen Hudaýy, soňra bolsa aýaly günäkärledi. Howuň jogaby bolsa: „Meni ýylan azdyrdy“. Olaryň ikisi hem başgany günäledi.

			8. Islendik baha bilen ýeňip geçmek. 

			9. Dawadan gaçmak üçin hemme zatda boýun bolmak. 

			Bu ýagdaýlaryň hijisi hiç zady çözmeýär. Bu iki ýagdaýda hem ýanýoldaşlaryň ikisi hem haýsydyr bir zada ýetmek başartdy diýen duýgy bilen gidýär. Mundan başga-da iki taktika hem öýke duýgysyny oýarýar.

			10. Başga biri üçin ýörite sowgadyň alynmagy. Bu ärleriň halaýan usuly. Dawany çözmeklige derek olar ondan boýnuny satyn almaklyga çalyşýarlar.

			Çözgüt şu ýerden başlanýar

			Siz öz dawa çözmek oňaýyňyzy şu kämil bolmadyk usullaryň birinde ýa-da birnäçesinde görüp bilersiňiz. Eger bu şeýle bolsa, onda size öz durmuşyňyzy oňarmak üçin olary çözmegiň pozitiw we gurnalan çözgütleriniň öz durmuşyňy Reb Isa Mesihe bagyşlamaga islegden başlanýandygyny bilmek ýakymly bolar. Ruhy ýetişenlik dawalaryň ýoklugynda peýda bolmaýar, emma olar öz-özüňe gözegçiligi saklamak bilen olary injil ruhunda çözmekdedir. Siziň dawany çözmeklige islegiňiz öz gatnaşyklaryňyza bagly bolar: siz başga adama näçe ýakyn bolsaňyz, şonça-da dawaly ýagdaýy çözmeklige çalyşarsyňyz.

			Haçanda men öýlenenimde, men „Hawa“ diýdim, sebäbi her näme bolsa-da Dotti ikimize duş geljek islendik dawany çözmekligi karar edinipdim.

			Haçanda biziň oglumyz Şon alty ýaşyndaka maňa bir sorag bilen ýüzlendi: „Kaka, sen ejemi taşlamakçy bolýarsyňmy?“ Men ondan näme sebäpden beýle sorandygyny soradym. Ol öz dostlarynyň kakalarynyň birnäçesiniň aýallary bilen aýrylyşandygyny aýtdy. 

			Men gowy maşgalalaryň çagalarynyň hem dargan maşgalanyň çagasynyň başdan geçirýän gorky duýgusyny başyndan geçirýändigine düşündim. Şonuň üçin hem men Şonuň gözlerine göni seredip, sesimi biraz gataldyp: „Oglum, men seniň ejeňi söýýärin we ony hiç wagyt taşlamaryn! Nokat!“. Ol ýeňillik bilen dem alyp: „Sag bol, kaka!“ dýidi. Ol meniň özüne wepalylygyma tassyklamany gözlemedi, sebäbi är-aýalyň arasyndaky päklik onuň howpsuzlyk duýgusynyň çogup çykýan çeşmesidi.

			Ýaşamaga kömek edýän hakykatlar

			Men özümiň her gün ýaşaýan düzgünlerimiň birnäçesini siz bilen paýlaşmakçy. Maňa hemişe olara eýermek başartmaýar, emma men ak göwünden olary her günki durmuşymda ulanmakçy, has hem özara şahsy gatnaşyklarymda.

			Birinji düzgün siziň öz-özüňize berýän bahaňyz bilen baglanyşykly: boýun alyň siz hem ýalňyşyp bilýärsiňiz. Tankyda çydamly bolmak we öz ýalňyşyňy boýun almak, özüňi alyp barmanyň zerur görnüşidir. Süleýmanyň tymsallary 13:18-de Mukaddes Kitap oňat maslahaty hödürleýär: „Temmini ret edýäne garyplyk we utanç bardyr; käýinje gulak beren bolsa hormatlanar“. Şonuň üçin hem haçanda siziňki nädogry bolsa ony boýnuňyza alyň. Eger siziňki makul bolsa, onda hiç zat gürlemäň. Bu — dawany çözmeklige sagdyn çemeleşmekdir.

			Pawlus bizi şeýle ynandyrýar: „Sizde oňat işe başlan Hudaýyň Mesih Isanyň gününe çenli muny bitirjekdigine ynamym bar“ (Filipililer 1:6). Siziň goýberip biljek hiç bir ýalňyşyňyz şowsuz hasap edilmeýär. Hudaý siziň iň uly ýalňyşlaryňyzy hem geçýär. Gurnalan tankydyň kömegi bilen Ol siziň ýalňyşlaryňyzy siziň Ony we başga adamlary has oňat söýmegiňizi öwretmek üçin ulanýar. Ine, näme üçin biz Süleýmanyň tymsallary Kitabynyň 28:13-aýadynda şeýle okaýarys: „Günälerini ýaşyrýan üstünlik gazanmaz; günälerini boýun alyp, oňa ökünýänlere bolsa rehim ediler“. 

			Pawlus Rimliler 14:13-de şeýle ýazýar: „Munuň üçin biri-birimizi ýazgarman, gowusy, bir doganyň öňüne büdreme, taýma daşyny goýmazlygyň pikirini edeliň“. Dawalara öz gatnaşygymy men şeýle ýazyp biljek: „Reb, men seniň bu dawany çözmegiňi isleýärin we haýyş edýärin, menden başla“.

			Meniň tutýan ikinji düzgünim bolsa, öz duýgy jogaplarym üçin men jogapkärçilik çekýärin. Men öz häsiýetim ýa-da gaharym üçin başgany günäläp bilmerin. Gahar başganyň ýalňyşlary üçin däl-de, biziň nädogry ýagdaý üçin jogabymyz bolmaly. Öz „Eşitmek we eşidilen bolmak üçin, şonçarak duýgudaşlyk bildirýärin“ kitabynda Dawut Ogsburger bu barada şeýle diýýär: „Haçanda siziň ýetmezçiligiňiz mende gahar alamatyny döredende, men siziň ýetmezçiligiňiziň meniň ýetmezçiligimdigini bilýärin. Eger men öz gaharymy içde köşeşdirmesem, onda siziň gaharyňyzy görüp, meniň gaharymyň hem oýanmagy mümkin. Haçan men özümi ýigrendirjek zatlary eşitsem we olary aýtsam, onda meniň içimde gaý turar“. Köplenç adamlar başgalary ýigrenýärler, sebäbi olarda özünde bar bolan erbet gylyklary görýärler.

			Mundan bu ýana men dawanyň döremeginde özüňi başga adamyň ýerine goýup görmekligiň möhümligini nygtamak isleýärin. Rimliler 10:2-de resul Pawlus şeýle ýazýar: „Men olaryň Hudaýa yhlaslarynyň barlygyna güwä geçýärin, ýöne bu aňly-düşünjeli yhlas däl“. Ol özüni olaryň ýerine goýup görendigi sebäpli olara düşünýändigini aýdýar. Şeýle gatnaşyga „duýgudaşlyk etmek“ ýa-da „gaýgysyny çekişmek“ diýilýär. 

			Siz gadymy indeý nakylynyň akylly maslahaty bilen tanyşsyňyz: „Adamy tä onuň bilen bir çakrym ýoly onuň mokasinide bile geçýänçäň tankytlama“. Dawa başga adamyň nukdaý nazaryndan seredip görüň. Soň bolsa onuň aňy bilen göz ýetirmegiň bir zatdygyny — ony hakykatda duýmak we öz duýgylaryň bilen aňlatmagyň bolsa başga bir zatdygyna göz ýetirmäge çalşyň. Siz başga adamyň dawalara bolan aýgytly gatnaşygy üçin degerli easaslarynyň bardygyna göz ýetirersiňiz. Ony çözmek üçin size meseläni başga adamyň görşi ýaly görmek gerek.

			Aladany paýlaşmagyň şu görnüşi örän kyn. Emma bu Filipililer 2:3, 4-de bize resul Pawlusyň ýatladyşy ýalydyr: „Hiç bir zady igenjeňlik, şöhratparazlyk bilen etmän, eýsem, kiçigöwünlilik bilen beýlekileri özüňizden üstün saýyp ediň. Her kim diňe öz peýdasyny däl-de, beýlekileriň hem peýdasyny gözlesin“. Başga sözler bilen aýdanda, başganyň agyrysyny duýmak üçin, biz öz öýkämizde ýokary galmaly. Şony başarmak üçin bolsa, biz Hudaýa kömek etmegini sorap ýüz tutmaly.

			Bir pikir meni başganyň maňa düşünmegini isleýşim çenli başgalara düşünmeklige kömek etdi. Mukaddes Fransisk Assizskiý şeýle aýtdy: „Rebbim, meni düşünilen bolmaklykda düşünmeklige yhlas ederim ýaly et“. Eger biziň ählimiz şu aýdylyşy ýaly özümizi alyp baranymyzda nähili boljagyny göz öňüne getiriň? Dawalaryň köpüsi şol wagtyň özünde çözülerdi, sebäbi olar her kimiň öz pikiriniň üstünde berk durmagynyň netijesi.

			Eger siz dawalaryň injil boýunça çözülmeginiň tarapdary bolsaňyz, onda özüňize sorag beriň: „Bu dawada Hudaý maňa näme öwretmek isleýär?“ Ol näme bolanynda hem men ondan bir zatlar bilip bilerin.

			Ýeňiş getiriji görnüş

			Size dawalary çözmegiň, Matta 7-nji bapdaky ilkinji bäş aýatda berlen, dört punktdan ybarat bolan ajaýyp meýilnamasyny hödürlemeklige rugsat ediň. 1 we 2 aýatlar şeýle diýýär: 

			Üstüňizden höküm çykarylmaz ýaly, başgalaryň üstünden höküm çykarmaň.

			Çünki nähili höküm çykarsaňyz, siziň-de üstüňizden şonuň ýaly höküm çykarylar; haýsy ölçeg bilen ölçeseňiz, size-de şol ölçeg bilen ölçeler“. Bu bize boýun bolmaklygy aýdýar. 3-nji aýat şeýle dowam edýär: „Näme üçin sen doganyňyň gözündäki çöpi görýärsiň-de, öz gözüňdäki agajy saýgarmaýarsyň?“ Bu ýerde bize dogruçyl bolmaklyk aýdyň aýdylýar. Men özümi, hiç bir sebäpsiz, dawa goşulandyryn diýip hasap etmeýärin.

			Soňra biz 4-nji aýady okaýarys: „Ýa-da öz gözüňde agaç barka, doganyňa nädip: Gel, gözüňdäki çöpi çykaraýyn — diýjek?“ Bu aýadyň manysy hakykatçy bolmak. Iň soňunda 5-nji aýatda bize söýgüde dawa aýdyňlaşdyrylýar: „Eý ikiýüzli, ilki öz gözüňden agajy çykar, onsoň doganyň gözünden çöpi çykarmak üçin oňat saýgararsyň“. Isa bizi kaýyl, dogruçyl we hakykatçy bolmaklyga we söýgi bildirmeklige çagyrýar.

			Bu ýerde howp ýatyr. Sizi dawada ar almak, hasaplaşmak höwesi gurşap alar we siz Hudaýyň size bu ýagdaýda öwredenlerine düşünip ýetişmersiňiz. Bar ünsüňiz Hudaýyň size aýdanlaryna düşünmeklige gönükdürilen bolmaly. Bu size entek kämil däldigiňizi boýun almagy talap edýär. Biziň dilegimiz şeýle bolmaly: „Rebbim, maňa öz ýetmezçiliklerimi boýun almaklyga güýç ber“. Boýun almak gowşaklygyň alamaty däl. Tersine, öz nädogrylygyňy boýun almak üçin batyrgaýlyk gerek. Edil öz gowşaklygyňy boýun alan badyňa, durmuşda özgäniň kemçilikleri bilen ylalaşmak ýeňil düşer.

			Düzelmäge taýýarlyk — Hudaýyň bize berýän sapagyna düşünmegiň ýene bir şertidir. Biz köplenç, özgäniňkä garanyňda öz kemçiliklerimize geçirimlilik bilen çemeleşýäris.

			Dogry gatnaşyk we üýtgemäge taýýarlyk hem durmuşda wajypdyr. Her bir ýagdaýda sizde ondan oňat bolup çykmak islegi bolmaly, oňat gullukçy we oňat dost bolmaly. Şol ýagdaýda siz Mukaddes Ruhy Öz işini ýerine ýetirer ýaly goýberersiňiz.

			Dawalar bilen iş salyşanyňyzda söýginiň köp günäleri ýapýandygyny ýatda saklaň. Resul Petrus bize şeýle aýdýar: „Her zatdan öň birek-birege bolan söýgiňiz joşgunly bolsun, sebäbi, söýgi köp günäleri basyrýandyr“ (1 Petrus 4:8). Men Isanyň Bedeninde wyždan bolmaly diýip hasap edýän köp mesihilere duş geldim. Näme üçindir olar her bir gören ýalňyşlyklaryny ýüze çykarmagy ruhylyk hasap edýärler. Rimliler 15:1-de Pawlus zerur hereketiň keşbini janlandyrýar: „Ýöne biz güýçlüler ejizleriň ejizliklerini götermelidiris, öz göwnümizden turmaly däldiris“. Biz köplenç Mukaddes Ruhuň işini etmeklige dyrjaşýarys!

			Eger siz adamy hakykatdan söýýän bolsaňyz, siz onuň kemçiliklerine çydarsyňyz ýa-da olary öz üstüňize alarsyňyz. Eger men kino giden bolsam, ynamlary ýanyp gitjek adamlara duş gelerdim. Olar ýöne kinoteatra gitmegiň sypaýyçylykdygyna ynanmaýarlar. Şeýle ýagdaýlarda men olaryň kemçiliklerini görkezmeklige we olary film görmeklige yrmaga gyssanmaýaryn. Oňa derek men ol adam bilen biraz wagtymy geçirýärin we Hudaýyň ol adamy: „Men siziň garaýşyňyza düşünýärin“ diýmeklige getirişi nähili ajaýyp.

			Söýgi köp günäleri ýapýar we gowşaklygy bagyşlaýar. Efesliler 4:2-de Pawlus muny „Birek-birege söýgi bilen“ baş egmek diýip atlandyrýar. Siz başganyň hatyrasyna bagyşlamaklyga ýykgyn etmeli. Munuň ahlak soraglara däl-de, şahsy aýratynlyklara degişlidigine üns beriň. Bu özara söýgi gatnaşyklaryna degişlilikde hereketdäki rehimlilik.

			Işjeň gatnaşyklar 

			Meniň aýdyp geçen özüňi alyp barşyň görnüşleriniň ýany bilen, dawalary çözmekde size kömek edip biljek ýörite hereketler hem bar.

			Iki ugurda bilimleri almakdan başlaň.

			Birinjiden, Mukaddes Ýazgydan siziň duş gelen dawaňyzy gözläň. Maňa köplenç özümiň duçar bolan ýagdaýlarymy Injilde tapmak başardýar.

			Ikinjiden, şu ýagdaýda başga adama degişli delilleri gözläň. Men Süleýmanyň tymsallary Kitabynda 18:13 bilen ylalaşýaryn: „Diňlemän jogap bermek adama akmaklykdyr, utançdyr“. Köp dawalar aýdylanlara doly göz ýetirmezden we oňa düşünmezlikden ýüze çykýar.

			Birnäçe wagt mundan öň Dotti öz ýakyn joralarynyň birini çaýa çagyrypdyr we ol biziň çagalarymyzyň birine degişli bellik aýdypdyr. Dotti ony ýazgarmak hökmünde kabul edipdir. Ol şeýle bir gaty görüpdir we ötünç sorap ýatylýan otaga gidipdir. Edil şol hepdede biraz soň Dotti garşy durmak baradaky temadan çykyş etmeli boldy. Şonuň üstünde işlemek bilen ol öz ynamyny herekete girizmelidigine we ol ýaş aýal bilen gürleşmelidigine düşündi. Bu aňsat däldi, sebäbi Dotti gatnaşyklarda oňaýsyzlygy halamaýardy. Emma entek şu sorag çözülmese dostluk hem dowam edip bilmez. Gürrüňdeşligiň dowamynda Dotti öz jorasynyň aýdanlaryna nädogry düşünendigini bildi we dawa ýönekeýlik bilen çözüldi.

			Dileg, hereketiň ýene bir görnüşi. Ilki bilen akyllylyk barada dileg ediň. Ýakup bize şuny söz berýär: „Siziň biriňize akyldarlyk ýetmezlik edýän bolsa, ol hemmelere jomartlyk bilen käýemän berýän Hudaýdan dilesin, oňa berler“ (Ýakup 1:5). Emma akyllylyk bilen bilimi garyşdyrmaň. Akyllylyk bize öz bilimimizi dogry ulanmaklyga kömek edýär.

			Diňe bir adam üçin dileg ediň, onuň adyny aýdyň. Hudaý siziň şol adama gatnaşygyňyzy üýtgeder we meseläni çözmeklige kömek eder. „Biri-biriňiz üçin dileg ediň“ — bu Ýakubyň oňat maslahaty.

			Dileg-doga ynam bilen ýerine ýetirilmeli. Ýakup 1:6-da biz şeýle okaýarys: „Ol iman bilen dilesin, hiç hili şübhe etmesin, sebäbi, şübhe edýän adam ýel bilen çaýkalyp, eýläk-beýläk kowlup ýören deňiz tolkuny ýalydyr“. Köplenç meniň dogam şeýleräk bolýar: „Atam, men adamçylyk nukdaýnazardan bu dawany nähili çözmelidigini bilmeýärin, emma gatnaşyklary bozmagyň Saňa mynasyp däldigini bilýärin. Şonuň üçin hem Öz Sözüňi we başga adamlary meseläni çözmekde ulanmagyň üçin ynam bilen men özümi Saňa ynanýaryn“.

			Ahyrsoňunda başganyň üstünligi üçin doga okaň. Petrus bize şeýle ýatladýar: „Ýamanlyga ýamanlyk, sögünje sögünç bilen gaýtargy bermän, tersine, haýyrdoga ediň; çünki siz bereketiň mirasçysy bolmak üçin muňa çagyrylansyňyz“ (1 Petrus 3:9).

			Üçinjiden, akylly maslahat gözläň. Bu barada bize Süleýmanyň tymsallary Kitabynda 12:15 ýatladýar: „Akmagyň ýoly öz gözüne dogrudyr; akyldar adam bolsa nesihaty diňleýändir“. Emma maslahat gözlemekde seresap boluň. Haçanda dawaly ýagdaýlarda biziň duýgularymyz joş alýar we bize hemme taraplaýyn ýagdaýy öwrenmeklige we dawada öz ýerimizi bilmeklige päsgel berýär

			Bu duýduryş meniň şahsy tejribämden gelip çykdy. Gynansakda, mende kim meniň bilen ylalaşyp meniň tutýan ýolumy goldasa, şondan maslahat soramaga ýykgyn etmek gylygym bar. Şonuň üçin hem maňa özüme maslahaty ýeňmek üçin däl-de, dawany çözmek üçin gerekdigini her wagt ýatlatmak gerek bolýar.

			Ilki bilen öz duýgylaryňa düşünmek hem gerekli ädimleriň biridir. Efesliler 4:26 bize ýolbaşçylyk edýär: „Gaharlanyň, ýöne günä etmäň. Gaharyňyzyň üstüne gün ýaşmasyn“. Bu aýat gahary gadagan etmän, onuň sebäplerine gyssagly düşünmekligi bize öwredýär. Eger siz öz gaharyňyza ýolbaşçylyk etmeseňiz, ol size ýolbaşçylyk eder. Şol öýke we gahar duýgusy, eger olar wagtynda çözülmese siziň aňyňyza täsir eder we wagtyň geçmegi bilen has ýitelip ahmyr duýgusy güýç alar. Eger siz tizden öz duýgularyňyza düşünmeseňiz, onda siz şeýtana özüňizde sapak geçmegine doly mümkinçilik berersiňiz.

			Arassalygy saklaň

			Ýakynda men, Hoş Habar mesihileriniň birnäçesiniň görnükli ýerlerde işläp, öz aýalyna biwepalyk etmek we aýrylyşmak ýaly peslikleri edendiklerini eşidip alada galmaly boldum. Men bu aladamy dostum we Dotti bilen paýlaşdym. Öz gatnaşyklarymyzy sagdyn saklamak üçin näme edendigimiz baradaky gürrüňde Dotti gyzykly bir temany gozgady. Ol biziň bile ýaşan döwrümizde, aramyzda eger dawa bolan bolsa ony çözmezden meniň hiç ýere ugramandygym barada aýtdy.

			Bir gezek meniň maşyna baryp, ötünç soramak üçin yzyma dolanan wagtym boldy. Ýene bir gezek bolsa gar ýagýan wagtynda üç kwartal geçip, men maşyny yzyma doladym we öýe gaýtdym. Soňra bolsa Dotti, meniň pikirimçe uly ähmiýeti bolan belligi aýtdy. Ol: „Eger biziň gatnaşyklarymyz oňat bolsa sen üç aýada gidip bilersiň, men oňa çydaryn. Emma eger sen gatnaşyklarymyzda bir nätakyklygy goýup giden bolsaň men oňa çydamazdym. Ahmyr we öýke edil köwşe gaçan daşjagaz ýaly dürtülip durardy“.

			Men öýdäki dawany çözmezden, irden turup işe gitmek oňat zat däl diýip hasap edýärin. Aýalym ikimiz bu düzgüni berk tutýarys. Edil şeýle hem haýsydyr bir zady çözmezden ýerimize ýatmaga girmeýäris.

			Ýaňy-ýakynda men aýalym barada bilmeýän zadymy bildim. Meniň saçlarym seýreklemäge başlady we men saç üçin suwuklykdan peýdalanmaga başladym. Bir gün irden biziň ikimiz hem el ýuwulýanyň ýanyna bardyk we men pürkülip sepilýänden peýdalanmaga başladym. Dotti: „Mähribanym, beýle etme“ — diýdi. On dört ýyl bile ýaşaşan wagtymyzda, suwuklyk barada hiç haçan gürleşmändigimizi we men onuň diňe bir ol suwuklygy erbet görmän, eýsem öýde hiç kime ondan peýdalanmaga rugsat bermeýändigini bildim.

			Şonuň üçin hem, özümi örän ýakymly alyp barýandyryn diýen pikir bilen, el ýuwulýandan daşa süýşdüm we işimi dowam etdim. Ol gaýtalady: „Men saňa aýtdym, bu maňa ýaramaýar“. Gaharlanmak bilen men elimdäki pürkýäni aýlap zyňdym we onuň gymmat bahaly atyrlarynyň birini döwdüm. Soňra bolsa öýden ok bolup atylyp çykdym.

			Ertirlik edinmek üçin restorana barýan ýolda, men özümiň nähili duýgusyz bolandygym barada pikir etdim we Hudaýdan ötünç soradym. Restorana girip, men şol bada telefona bardym we öýe jaň etdim. Haçanda öýde telefon sesi ýaňlananda, Dotti oglumyza: „Şon, trubkany al. Bu seniň kakaň“ — diýipdir. Biz bu wakany maslahatlaşdyk we biri-birimize özümizi alyp barşymyzy bagyşladyk.

			Öz duýgularyňyza düşünip we dawany çözmäge başlamazdan öň, size olary ýüze çykarmak gerek bolýandygyna belki düşünensiňiz. Gahar we öýke duýgylarynyň köşeşmegi üçin birnäçe wagt gerek bolýar. Siz öz dawany seljerip bilersiňiz we olara duýgularyňyzyň garyşmagyna ýol bermersiňiz.

			Men bir gezek Kolorado ybadathanasynyň ruhanysyndan hat aldym. Onda ol güýçli sözler bilen meniň gelmegimi we çykyşymyň üýtgedilmegine degişli gürleşmegimi talap etdi. Ol baş ruhany we ybadathana ýolbaşçysy bilen maslahatlaşypdyr we olaryň pikiriçe men köp pul talap edýärmisim.

			Şonuň üçin hem olar maňa olarda çykyş etmezligimi haýyş etdiler. Meniň olara jogap bermedigime dört hepde bolupdy. Bu wagt meniň öýkämiň ýazylmagy üçin gerekdi, şeýle hem ybadathananyň işgärlerine hem köşeşmäge wagt gerekdi. Meniň hatym kyrk sahypadan ybarat bolup, men ony sekiz göçürmesini ybadathananyň baştutanlaryna gyssagly poçta bilen ugratdym.

			Tizara men ruhanynyň ýanyna bardym we onuň ilkinji aýdan zady: „Siz meni haçandyr bir wagt bagyşlap bilermisiňiz?“ boldy. Soňra ol meniň hatymyň ybadathananyň ähli ýolbaşçylaryna diýseň täsir edendigini aýtdy, sebäbi olar birnäçe ýyllaryň içinde adamlara nähili erbet çemeleşendiklerine göz ýetirdiler. Eger-de men olara öz duýgularymyň gyzgyny bilen jogap ýazan bolanymda, onda biz Mesihiň Bedeniniň sagalmagynyň we şöhratlanmagynyň şatlygyny ýitirerdik.

			„Ýerlikli söz nähili gowy!“ (Süleýmanyň tymsallary 15:23) jümläni ýadyňyza salyň. Men bu tymsallaryň 28-nji aýady bilen ylalaşýaryn: „Dogrynyň ýüregi jogap berende köp oýlanýandyr; erbetleriň agzy bolsa ýaman sözler sowurýandyr“. Meniň lukmanym mende ýara keseliniň ýoklugyny, meniň köp gülmegimden we öz pikirimi adamlaryň ýüzlerine aýtmagymdan görýär. Men olaryň ikisini hem edýärin, emma aýtmaga dogry wagt, dogry äheň öz arkaýynçylygymy saýlap alýaryn.

			Öz kemçilikleriňizi barlaň

			Dawaly ýagdaýda wagtyňyzda hemişe oňat zady aýratyn bellemeli. Öz ünsüňizi dawany bähbitli ýerine gönükdüriň. Filipililer 4:8 şeýle öwredýär: „Mahlasy, eý doganlar, dogry, hormatly, adalatly, tämiz, ýakymly, taryplanýan näme bar bolsa, artyk we öwgä mynasyp bir zat bar bolsa, siz şol hakda oýlanyň“.

			Indiki soraglary ünsli pikirleniň:

			
					1.Siziň köp wagtyňyz nirä gidýär: adamlary tankytlamagamy ýa-da olaryň oňat taraplaryny öwrenmäge?

					2.Siz özgeleri ýüzüne ýazgarýarsyňyzmy?

					3.Siz özüňize dogry gelmeýän ölçegler boýunça başgalary deňäp görýärsiňizmi?

					4.Olary kabul etmek size aňsat bolar ýaly başgalary öz ölçegleriňize dogry gelmegini talap edýärsiňizmi?

			

			Bu soraglara jogaplar dawalary çözmekde siziň özüňizi alyp barşyňyz barada köp zady gürrüň berer.

			Meniň durmuşymda meni bolşum ýaly kabul edýän adamlar bar. Olar meni oňat bolmaklyga ündeseler-de, men hiç wagt şundan oňat bolmadygymda hem, olaryň meni şu wagtkydan az söýmejekdigini bilýärin. Olar aýyrmaga däl-de, goşmaga gönükdirilen. Belki, size dawaly ýagdaýda goşmaklaryňyzy aýratyn bellemek üçin biraz yhlas etmek gerekdir.

			Öz durmuşyňyza Mukaddes Ruhuň ýolbaşçylyk edýändigine anyk göz ýetiriň, bu meniň iň soňky, emma örän wajyp maslahatym. Eger siz Mukaddes Ruh bilen bile bolmasaňyz, eger mümkin bolmasa-da, bu düzgünleri durmuşa geçirmek örän kyn bolar. Ol size göz ýetirenleriňizi amala aşyrmaga güýç berjek çeşme we ol size indi aýan boljak täze açyşlara alyp barar.

			Pikirlenmek üçin soraglar

			
					■Gatnaşyklary togtatmakdan meseläni çözmek näme üçin oňat?

					■Dawalara ters jogaplar haýsylar?

					■Dawanyň çözülmegine kömek etmek üçin özüňi alyp baryşyň haýsy görnüşlerini ösdürmek gerek?

					■Siz dawany çözmek üçin haýsy hereketleri edersiňiz?

			7.Bagyşlamagy öwreniň

			Ýaňy-ýakynda men Gawaýada haýran galdyrýan jentlmen we onuň aýaly bilen tanyş boldum. Biz gürrüňleşdik we men onuň işi barada soradym.Ol korporasiýada işgärleri ösdürmek we dawaly meseleleri çözmek boýunça maslahatçy bolup işleýändigini aýtdy. Haçanda men ondan haýsy meselä has köp duş gelýändigini soranymda ol oýlanmazdan „Dawa“ diýdi.

			Onda men indiki soragy berdim: „Dawany çözmegiň haýsy usuly siziň üçin birinji ýerde durýar?“ Gözüni gyrpmazdan ol şeýle jogap berdi: „Bagyşlamak“. Onuň duş gelen iň agyr pursady, ol adamlara ahmyr duýgusyndan ýüz öwrüp bagyşlamaklygy almaklygy we bermekligi öwretmek. Bu mesihi däl adam bagyşlamaklygyň ýaraşdyryjy güýjüne oňat düşünýärdi.

			Billi Grem Gonoluluda Hoş Habarçy bolup ýören wagtynda, onuň wagzyny diňlemek we gazet üçin hasabat ýazmak üçin ol ýere ýigrimi sany psihologlar iberildi. Olaryň bary öz hasabatlarynda bir zady ýazýarlar: Haçanda doktor Grem adamlary toba etmeklige we Hudaýyň bagyşlamagyny kabul etmeklige çagyranda, onuň çagyryşlary psihologiki esaslanandylar.

			Bize bagyşlamak gerek. Tennessi ştatyndaky Nokswilliň akyl taýdan kemterleriň klinikasynyň direktory, eger-de olar özleriniň bagyşlanandygyny bilseler we oňa ynansalar, kesellileriň 50 göteriminiň öýlerine gaýtmaklaryna mümkinçiligiň bardygyny aýtdy

			Biz öýkeler, närazylyk, ahmyr we ýaralanan ýüreklerden doly dünýäde ýaşaýarys. Eger olara üns berilmese we çözülmese bu meseleler Mesihiň Bedeniniň birligine täsir ederler we gatnaşyklary bölüp, aýry adamlaryň durmuşyna Mukaddes Ruhuň täsirini kemelderler we maşgalalardan başlap uniwersitet hereketleriniň baryny garyşdyrarlar. Bize bagyşlamak gerek!

			Özara gatnaşyklara çalynýan ýag

			Bagyşlanmak — bu gatnaşyklar üçin ýag. Ol sürtülmegi kemeldip, adamlara ýakynlaşmaga kömek eder. Eger siz başga birini bagyşlamaklyga ukyply hasap etmeseňiz, onda siz onuň bilen gatnaşyklarda hakykatda açyk we aýdyň bolup bilmersiňiz. 

			Bagyşlap bilmeýän adam çuň, uzak we ýakyn gatnşyklary ýola goýmaklyga ukypsyzdyr. Siziň näçe akylly we tejribeli bolanyňyzyň tapawudy ýok: eger siz bagyşlamagy başarmasaňyz size ýakyn gatnaşyklary gurmak başartmaz. Olar ýatdan çykmadyk öýkeler bilen bozularlar, sebäbi olar çözülmän galdylar.

			Mundan hem başga, eger bagyşlamagy başarmasaňyz size ýekelik garaşýar, sebäbi adamlar siziň bar ýeriňizde açyk bolmakdan gorkarlar. Siz öz daşyňyzdan diwar çekersiňiz. Bagyşlamasy bolmadyk dostluk uzaga çekmez. Dostlugyň has ösüp berkemegi üçin siziň öz dostuňyzyň öňünde ýene we ýene bir gezek yza çekilip biljekdigiňize we edil öňkiňiz ýaly söýgüli bolup galjakdygyňyza, günäňiziň doly geçiljekdigine ynamyňyz bolmaly. 

			Nikada geçirimlilik edip bilmeýän ýanýoldaş bu ýagdaýda bolup biljek we has hem sözleşmeklige gezek gelende, aňrybaş ýakynlygyň bolmak mümkinçiligini ýykýar. Ikinji adam geçirimlilik edilmezinden hemişe gorkuda ýaşaýar we ýanýoldaşynyň ony ulanmazyndan gorkusyna açyk sözleşmekden gaça durýar. Şeýle gatnaşyklarda bu ýagdaýlarda ahmyr we närazy bolmaklyk agalyk sürer. 

			Başga bir tarapdan är-aýallyk gatnaşyklarynda yzygider bagyşlamaklyk has ýakynlyga we açyk sözleşmeklige getirer. Eger kimdir biri siziň kemçilikleriňize we siziň onuň göwnüne degendigiňize seretmezden sizi söýse, siz ol adama has uly söýgi bilen jogap bermezligiňiz mümkin däl.

			Bagyşlamaklyk — bu ulaldyjy aýnadyr

			Siziň bagyşlamaklyga garaýşyňyz we indiki hereketleriňiz uly derejede dawalary siziň nähili çözýändigiňizi kesgitleýär. Özüňizden soraň:

			
					1.Men her bir bagyşlamagy talap edýän ýagdaýda öz gatnaşyklarymyzy berkitmek we öz häsiýetimi ösdürmek mümkinçiligini görýärinmi?

					2.Men özümiň göwnüme degen adamyň gerek zatlary bilen gyzyklanýarynmy we oňa düşünmeklige çalyşýarynmy?

					3.Meniň göwnüme degen adam bilen Hudaýyň dogruçyl boljakdygyna we eger ar almak, öwezini dolmak gerek bolanynda olaryň meniň jogapkärçiligim däldigine men düşünýärinmi?

					4.Men bolup geçýän zatlar barada Hudaýa minnetdar bolýarynmy we Onuň söýgüsiniň we rehimdarlygynyň mende ösmegine ýol berýärinmi?

			

			Gatnaşyklar we nika bir gezeklik söz azaşmalar bilen bozulmaýarlar. Islendik ýarylma bu ýygnalyp galan we çözülmedik dawalaryň iň soňkusy.

			Doktor Tim Laheýi şeýle ýazýar:

			Biziň haýsymyz erbet keýpe, kejikmäge, inkär etmek ruhuna we tankydy garaýyşlara mahsus däl? Umumy garaýyşda seredeniňde mesihi nikalarynda olar bolmaly däl, emma olar bar. Arasynda hiç bir garşylygy, iň bolmanda gün içinde bir gezek bolmaýan är-aýal jübütleri ýokdur. Emma biz öz gatnaşyklarynda söýgüden, düşünişmekden we parahatçylykdan lezzet alýan köp jübütleri hem görýäris. Olaryň syry diňe bagyşlamaklyk bolup durýar.

			Hakykatyň gözüne seredip göreliň. Mukaddes Kitap bagyşlamaklyk barada diýseň iki pikiri aýdýar. Bize bagyşlamaklyk wagyz edilen. Markusyň Hoş habary 11:25-de Isa biziň doga okaýan wagtymyzda kimdiginiň tapawudy ýok, onuň günäsini geçmelidigimizi aýdýar. Mattanyň Hoş habary 6:14, 15-de „Biziň Atamyzdan“ soň, Ol şeýle diýýär: „Siz adamlaryň ýazyklaryny bagyşlasaňyz, Gökdäki Ataňyz hem siziň ýazyklaryňyzy bagyşlar. Adamlaryň ýazyklaryny bagyşlamasaňyz, Ataňyz hem siziň ýazyklaryňyzy bagyşlamaz“.

			Başda seredeniňde biziň bagyşlamagymyz, Mesihde peýda bolan Hudaý rehimdarlygynda däl-de, biziň özgäni bagyşlamagymyza esaslanan bolup görünýär. Emma bu Mesihiň beýleki ylmyna garşy gelýär. Emma men Isanyň, eger biz öz göwnümize degen adamy bagyşlamakdan ýüz öwürsek, onda biziň Hudaýa öz günälerimizi boýun almagymyz aýdyň bolmaz we biz onuň mugt berýän geçirimliligini hakykatda alyp bilmeris.

			Riçard Stross şeýle ýazýar: „Öz hususy günäsiniň pesligini boýun alyp, Hudaýyň bagyşlamagynyň ýalkanyşyny alan adam özgeleri bagyşlamaklyga jogap bermän bilmez“. Edil Hudaýyň söýgüsiniň we ýagşylygynyň bizi ökünmeklige getirişi ýaly, biziň başgalara bagyşlamaklyk bilen aňladylan söýgümiz we ýagşylygymyz olary ökünmeklige getirip bilmezmi?

			Mesihiň bagyşlamagy — biziň aňrybaş we gaýra goýulmasyz ölçegimiz bolup durýar. Emma Onuň bagyşlan adamlaryny biziň köpümiz arzuw edip hem ýetip bilmeris. Lukanyň Hoş habarynyň 7-nji babynda Isanyň günäli aýaly bagyşlaýşyny okaýarys; Ýahýanyň Hoş habarynyň 8-nji babynda Ol azgynçylygy äşgär bolan aýaly bagyşlaýar. Ol hatda Özüni depen adamlary hem bagyşlady! Şeýle ýagdaýlarda biz başgalardan ýüz öwrerdik we olary masgara ederdik, Isanyň hereketi bolsa  geçirimlilik.

			Bagyşlamak näme?

			Bagyşlamagy nädip kesgitläp bolar? Biz köp kesgitlemäni bilýäris we olaryň biriniň size dogry geljegini bilýäris.

			1. Öçürmek, karzlary aýyrmak; öýkeden ýüz öwürmek, ýazgylary öçürmek, karzlary bermek, öz göwnüňize degen adama garşylygyňyzdan we öýkeden galan duýgulardan ýüz öwürmek. Bu diňe bir: „Men seni bagyşladym“ diýmek däl-de, öýkeden galan ähli duýgylardan ýüz öwürmek. Bu bolsa size öýke duýgusyny saklamaklyk ýarasa-da, olaryň ýitirim bolmagyny aňladýar.

			Bagyşlamak — bu bize başga biriniň ökünmegine elimizi gowşuryp garaşmaklyga ýol bermeýän hereket. Edil şeýle hem Isa biziň üçin biz entek günäli wagtymyzda öldi. Bagyşlamaklyk biziň gatnaşyklaryň sagdynlaşmagy üçin ilkinji ädim ätmegimizi aňladýar.

			2. Ýüz öwürmelimi ýa-da bermeli. Eger kimdir biri siziň hukugyňyzy kemsitse, siz özüňiziň ýiti jogap bermek artykmaçlygyňyzdan we hasaplaşmakdan, hernäçe oňa islegiňiz uly bolsa-da, siziň islegiňiz aklanmaga hakly bolsa-da ondan el çekmegi aňladýar. Bagyşlamak bu kiçi göwünliligi aňladýar, hakykatçylygy talap etmezlik has dogrusy öz jemgyýetimiziň öwredýänleriniň tersine jogap bermekligi aňladýar.

			Eger Hudaý her gezek biz günä edenimizde hasap ýöretmekligi talap edeninde nähili bolar? Biziň ählimiz bir wagtlar bolmazdyk. Men öz dogalarymda hiç wagt men oňa hakykatçylygy haýyş etmedim. Men hemişe rehimdarlygy soradym. Diňe birnäçe ýyllardan soň meniň öz, Hudaýa rehimdarlyk haýyş, emma başgalar bilen gatnaşyklarymyzda hakykatçylygy talap eden, meseläme kaýyl bolmak bilen aň ýetirmeklik geldi.

			Dünýä bize ýigrenmekligi, Hudaý bolsa söýmekligi öwredýär. Dünýä bize ar almagy maslahat berýär, emma Hudaý bolsa biziň bagyşlamagymyzy isleýär. Näme üçin? Sebäbi biziň bagyşlanmagymyzyň esasy bolup Isanyň haçda bitiren işi durýar. Koloselilerde Pawlus şeýle ýazýar: „Biz Onda gutulyşa, günäleriň ötülmegine eýediris“ (1:14). Bu barada Ýewreýler 10:10-12-de has giňişleýin aýdylýar: „Biz bu isleg boýunça Isa Mesihiň bedeniniň bir gezek hödürlenmegi bilen mukaddes edildik. Her bir ruhany bolsa günuzyn durup, gulluk edip, günäleri asla ýuwup bilmeýän şol bir gurbanlary öwran-öwran hödürleýär. Emma Mesih günäleriň deregine hemişelik üçin diňe bir gurban hödürländen soň, Hudaýyň sagynda oturdy“. Ol bizi hemişelik bagyşlamak üçin bir gurbanlyk berdi. 

			Biziň üçin bagyşlanmanyň esasy 1 Petrus 1:18-19-da beýan edilen: „Ata-babadan galan biderek ýaşaýşyňyzdan altyn ýa kümüş ýaly pany zatlar bilen däl-de, eýsem, müýnsüz, tegmiltsiz guzy ýaly, Mesihiň gymmatly gany bilen satyn alnandygyňyzy biliň“. Hudaýyň biziň üçin geçiriminiň esasy biziň ýerine ýetiren haýsydyr bir işimizde däl-de, Isa Mesihiň kimdiginde we Onuň haçda biziň peýdamyza edenlerinde ýatyr. Bu biziň başgalary bagyşlamagymyzyň nusgasy.

			Menemmi?

			Hudaýyň bagyşlmagynyň hakyky rewolýusion pursaty we biziň wagtymyzyň nähili bolmalydygyny Onuň bagyşlamagynyň giňligi hasaplanýar. Hudaý dolulygyna bagyşlaýar. Zebur 103:12-de aýdylyşy ýaly, Ol biziň günälerimizi bizden daşa alyp gitdi: „edil gündogaryň günbatardan daş bolşy ýaly“. Ileri bilen gaýranyň arasyny ölçäp bolar, emma günbatar bilen gündogary ölçäp bolmaz. Bu jümle ähli bakylyk barada aýgytly aýdýar.

			Özara gatnaşyklardaky dawalary çözmeklik, siziň Hudaý bilen gatnaşyklaryňyzdaky dawalary çözmekden, Onuň geçirimliligini almakdan başlanýar. Emma köp ýyllaryň dowamynda men muňa meniň hem özümi bagyşlamagymyň girýändigini bilmeýärdim. Men özümi Isa Mesihiň eden işleri netijesinde bagyşlanandygymy bilýärdim, maňa ol işimi bes edip, özümiň bagyşlanmagym üçin işleri etmelidim Uzak wagtlap meniň bagyşlanmagymyň meniň eden işlerimiň netijesinde däl-de, Isanyň haçda meniň üçin eden hyzmatynda bagyşlanandygyma men hiç düşünmedim. Mesihilere her gezek özlerini bagyşlamaklary gerek, eger olar şeýle etmeseler, Hudaýy harlaýarlar.

			Uzak wagtlaryň dowamynda men köp mesihileriň kabul eden adatlary bilen ýaşadym. Men Hudaýa öz günälerimi açdym, Onuň bagyşlamagyny aldym we soň özümi günälemäge başladym. Muny şeýle etmek bilen Isa Mesihiň haçdaky ölümi meniň ähli günälerimi ýuwmak üçin ýeterlik däl diýip güman etdim.

			Biziň durmuşymyzdaky meselelriň biri biziň özümizi az ýa-da köp ökünýändigimizde däl-de ýa-da hakyky günä edenimizde biziň özümizi nahili alyp barşymyzda däl-de, günä edenimizden soň özümizi alyp barşymyzda. Bir gezek, mysal üçin kiçiräk bir topbak bolup, meniň ýaşaýan çaklaňja şäherimizde bir restoranda men aýtmasyz jümläni aýtdym, sebäbi ol ýanymyzdaky doganlarymyzyň biriniň göwnüne degdi. Şol wagt men hakykatda öz aýdanlarymyň doly manysyna düşünmedim, emma bu meni aklamaýar.

			Öýe barýan ýarpy ýolda

			Bu meselä aň ýetirmezden nahardan soň hemmeler bilen hoşlaşyp öýe tarap ýola düşdüm. Ine, birdenkä, wah! Meniň bütin durmuşymda Mukaddes Ruh meni munça açyp görkezmedi. Meniň nahar başynda aýdan zadymyň ýalňyşdygyna düşünmeklik dolup-daşyp gitdi. Men şol bada bu barada Hudaýa boýun aldym, emma eýýäm öýe dolanyp bilmedim. Men yzyma dolanyp, eden günäm barada doganyma aýtmalydym.

			Men yzyma dolandym. Men ony tapyp: „Meniň aýdanlarym nädogry boldy we men seniň göwnüňe degendigimi, günä edendigimi bilýärin. Men muny Hudaýa aýtdym we günämi boýnuma aldym, indi bolsa senden bagyşlamagyňy sorap geldim. Sen meni bagyşlarmyň?“ — diýdim.

			Meni geň galdyryp, ol: „Ýok!“ — diýdi.

			Men dogry düşünen däldirin diýen pikir bilen, ýene bir gezek bagyşlamagyny soradym.

			Ol: „Sen hiç wagt şeýle diýmeli däldiň“ — diýdi.

			Elbetde, men eger şoňa düşünmedik bolsam, onda restorana dolanmazdym! Şonuň üçin hem men ýene bir gezek düşündirmeklige synanaşmakçy boldum we ol aýtdy: „Edil seniň ýaly adam muny hiç wagt aýtmaly däl“. (Maňa hemişe: „Seniň ýaly adam..“ diýen ýaňsyny aýdýarlar, ýogsam men hem edil başgalar ýaly adam).

			Muňa çenli meni bagyşlamadyk adamlar köp boldy, emma olar muny açyk aýtmadylar. Olar şu günki güne çenli menden öýkeli bolsalarda şol wagt: „Men seni bagyşlaýaryn“ diýerdiler. Emma bu meniň durmuşymda ilkinji adam bolup, meniň gözlerime seredip: „Men seni bagyşlamaýaryn“ — diýdi.

			Muňa nähili seretmeli? Men muňa nähili seretjegimi hem, hatda näme düşündiriş tapjagymy hem bilmedim. Men maşynyma münüp öýe gaýtdym we özümi diýseň erbet duýdym. Men öz ýanymdan onuň aýdanlaryny „hiňlenmäge“ başladym: „Nähili edip sen, mesihi, şuňa meňzeş zady aýdyp bilýäň? Sen özüňi kim diýip hasap edýäň? Hudaý seni nädip ulanyp bilsin?“ Men biziň ählimiziň ybadathana üýşüp: „Wah, meniň betbagtlygym!“ atly gimnimizi düzdüm. Men öýe barýan ýolda gaýta-gaýta özüme: „Seni Hudaý ulanyp bilmez“ — diýip gaýtalaýardym.

			Men birden näme bolup geçýändigine düşündim. Men özüme: „Hany, muny bes et! (men hemişe öz-özüm bilen gürleşýärin). Sende saýlamaga mümkinçilik bar. Sen Isa we haja ýeňsäňi öwrüp bilersiň we özüňe ýüregiň awap bilersiň ýa-da özüňiň öte geçendigiňi göwnüne degen adamyň we Hudaýyň öňünde boýun alarsyň hem-de mundan beýläk şu eden işiňi gaýtalamazlygy öwrenip ýaşarsyň“ — diýdim.

			Meniň bu gelen kararymyň şol ýerde täsiri boldy diýip aýtmak islesem-de, ol beýle bolmady. Men birnäçe wagtlap özüme rehimim inip durdy.

			Siz meniň näme edenimi gördüňizmi? Men ol doganymyzdan bagyşlamaklygy özümiň bagyşlanan bolmaklygym üçin şert hökmünde goýdum. Men ýene birine meniň durmuşyma we gökdäki Atam bilen gatnaşyklaryma ýolbaşçylyk etmeklige ýol berdim.

			Ahyrsoňunda, şu bagyşlanmadyk duýgylarymyň gynamagy bilen ýene ýarym sagat gezip: „Joş, bu samsyklyk! Sen muny oňat bilýarsiň“ — diýdim. We men şol wagt meniň bagyşlanmagymyň esasy — Isanyň haçdaky ölümidigine düşündim. Men ýene bir gezek Hudaýa özüm üçin açyldym we soň şulary goşdum: „Eý, Joş, Men seni bagyşlaýaryn“. Men şondan soň „öwgi“ aýtdym we ynamda ýaşamagymy dowam etdim.

			Meniň içki bagtym şol doganymyň dünýäsini çynlakaý bozdy. Bu ýagdaý bir ýyla golaý dowam etdi. Şol wagtyň özünde men birnäçe gezek her hili ýagdaýda oňa söýgümi bildirdim. Bir gezek men ýagdaýy ölçerip görüp, Dottä: „Sen bilýarmiň, biziň gatnaşyklarymyz oňatlaşdy. Hakykatda olar islendik wagtdakysyndan oňat“ — diýdim. Ol şeýle hem bolupdy! Ýakyn günleriň birinde men şäherden aeroport tarapa çykyp barýarkam, şol dogan dükandan çykdy we meni saklady. Biziň ikimiz ol ýerde edil ýoluň ortasynda durdyk we ... tasdan maşynyň aşagyna düşüpdik.

			Meniň köp gezek uçmaly bolýandygym sebäpli, uçmazymyň oň ýany birnäçe minut geçen wakalary we Hudaýyň döredenleri barada birnäçe minut pikir etmek endigim bardy. Bu gezek men haçanda, eger men özümi bagyşlamak we ynamda ýaşamak barada karar kabul etmedik bolsam, onda meniň gatnaşyklarymyň hiç wagt ýerine dikelmejekdigi baradaky pikir kelläme gelende, meni sowuk der basdy.

			Bu barada pikir edip görüň. Şu günki gün köp gatnaşyklar dikelmeýärler, sebäbi köp mesihiler özüni bagyşlamagy bilmeýärler. Eger siz özüňizi bagyşlamagy bilmeseňiz, onda siz öz gatnaşyklaryňyzdaky uzaga çeken dawalary alarsyňyz. Isanyň haçdaky ölümi biziň öz-özümizi bagyşlamagymyzy aňladýar. Bize bütin durkumyzy öz etmişlerimize däl-de, Onuň edenlerinde jemlemek gerek.

			Bagyşlamak başga adamlara hem ýaýrap biler. Hel Lindsi öz „Ýer planetasynyň azat edilmegi“ kitabynda şeýle ýazýar: „Eger Hudaý biziň günälärimizi bagyşlan bolsa, onda biziň öz we başgalaryň günäsine gatnaşygymyz nähili bolmaly? Meniň üçin özümi ýa-da göwnüme degen başga birini bagyşlap bilmezlik, bu meniň talaplarymyň Hudaýyňkydan ýokarydygyny aňladýar, sebäbi meniň göwnüme degip, meni öýkeledeni we meniň bagyşlap bilmedigimi Hudaý eýýäm bagyşlady“. Ýewreýler 10:14-de Ol bize şeýle öwredýär: „Çünki mukaddes edilenleri diňe bir gurban bilen hemişelik kämillige getirdi“. Muňa goşmaga zat ýok.

			Islendik bagyşlanmagyň, goý, ol özüňi bagyşlamak ýa-da başgany bagyşlamak bolsun tapawudy ýok, Isanyň haçdaky ölümi esasy bolup durýar. Özgäni bagyşlamakdan ýüz öwren adam, hakykatda Hudaýyň bagyşlamagyndan mahrum bolar.

			Siz haçanda bolsa bir wagt „Biziň Atamyz“ dogasyndaky rewolýusion arza üns beripmidiňiz? Erkin terjimede Isa bize şeýle dileg etmegi öwretdi: „Reb, meni özümiň başgalary bagyşlaýşym ýaly bagyşla“. Men biziň üçin ýigrimi ýylyň dowamynda nusga bolup gelen, emma düşünmedik, „Biziň Atamyz“ dogasyny gaýtalaýardym. Emma barybir Hudaýdan bizi özümiziň başgalary bagyşlaýşymyz ýaly bagyşlamagyny soraýardyk.

			Köprüleri ýakmaň

			Men siziň bu jümläni ýadyňyzyň ýatkeşlik tagtasynda ýazyp goýmagyňyzy isleýärin: „Haçanda men bagyşlamakdan ýüz öwrenimde, özüme haçandyr bir wagt gerek boljak köprini ýakýaryn“. Siz kim bolanyňyzda hem başgalaryň sizi bagyşlamagy, siziň pikir edişiňizden has çalt gerek bolýar.

			Siz kimi bagyşlamaga borçly? Siz öz göwnüňize degen, gaharyňyzy getiren, siz bilen oňat sözleşmedik, öýkeleden islendik adamy bagyşlamaly. Siz muňa öz aýalyňyzdan (äriňizden) başlamaly. Pygamber Hoşeýanyň kitabynda biz onuň azgyn bolup giden aýalyny kim ýokary bazarynda satyn alyp, öýüne getirendigi we bagyşlandygy barada okaýarys. Biz diňe häzirki ýoldaşlarymyzy dälde, eýsem öňki ýoldaşlarymyzy hem bagyşlamaly. Birnäçe aýrylyşan adamlar ahmyr bilen dolanmak we bagyşlamak islemeýärler. Diňe olaryň özleri däl, eýsem olaryň çagalary hem bu duýgulardan ejir çekýärler.

			Şeýle hem siz näçe gaharyňyzy getirseler-de, öz çagalaryňyzy hem bagyşlamaly we erbet wakany ýadyňyzdan çykarmaly.

			Köp adamlar öz ata-enesiniň haýsy hem bolsa birini jynsy azar bermeklik, aýrylyşmak, gödeklik ýa-da alkogol sebäpli ýigrenýärler. Siz ol ata-eneden tötänden dogulmadyňyz. Olary siz üçin Hudaý saýlady. Ýagdaý näçe erbet hem bolsa Hudaý ony siziň hözüriňiz üçin ulanyp biler, size öz ata-eneňizi bagyşlamagyňyz gerek. Bu diňe bir Injil bilen baglanyşdyrylmaýar, men muny öz şahsy tejribämden bilýärin.

			Siz maşgalanyň başga agzalaryny hen bagyşlamaly. Meniň uly doganym Uilmot ata-enemiziň iň söýgüli çagasydy, emma fermadan göçüp gidende olary bar emläginiň 50 göterimini bermeklerini sorap suda berdi. Men köp ýyllaryň dowamynda ata-enemizi öýkeledeni we şol maşgala ýagdaýymyzdan kemsidiji äşgär ýagdaý döredenligi üçin onuň bilen görüşmek islemedim.

			Basym mesihi bolanymdan soň Hudaý meni Uilmota bolan ahmyrymda äşgär edip başlady. Men hem doganyma hat ýolladym, bu kimedir birine bagyşlamakdan ýüz öwürmekde aýdyň mysal boldy. Hat bäş sahypadan bolup, onuň 4,9 bölegi onuň eden erbetlikleri we näme üçin ony bagyşlamalydygym ýazylandy. Men oňa bir kiçijek ajaýyp arza hem goşdum: „Sen ejemi öldürdiň“, sebäbi men onuň şeýle bolandygyny bilýärdim, meniň arakhor kakamyň gödekliginiň we suddan gelen Uilmata degişli edilip alynmaly emläkden bizar bolan ejemiň ýaşamak höwesi gaçypdy.

			Dördünji sahypanyň ahyrynda men şeýle ýazdym: „Men Isa Mesihe aň ýetirdim we men seni bagyşlaýaryn“. Men oňa gol goýdum we soňra şeýle sözsoňy goşdum: „Men seni indi hiç wagt görmek islemeýärin“.

			Ine, şeýdip, men bir adamy bagyşlamakdan özüňde ýeňillik duýýansyň öýdüp pikir edýärdim, emma men özümi ýigrenji duýdym. Ahyrsoňunda maňa ähli zady bulaşdyranymy boýnuma alyp, men doganymy ters ýagdaýda goýanlygym üçin bagyşlamagyny soramagym gerekdi (köpler muny etmeýärler). Men az ýazmak üçin otkrytka satyn aldym. Men ýönekeý sözleri ýazdym: „Uilmot, men seni bagyşlaýaryn we söýýärin. Joş“. Resullaryň Işleri kitabynyň 7-nji babynda biz şuny okaýarys: „Ýa Reb! Bu günäni olara ýazma!“ (60-aýat). Biz öz garşymyza jenaýat edýänleri bagyşlmagy öwrenmeli.

			Agyr bagyşlamaklyk

			Goldi Bristol öz 21-ýaşly gyzynyň haýwanlarça zorlanylmagy we öldürilmegi baradaky habary sülçüden gelen gysga telegrammadan bildi. Onda şeýle ýazylýar: „Siziň gyzyňyz Diananyň jesedi bizde saklanylýar. Siz indi ony näme etmekçi?“ Jeset jaýlanylandan soň Hudaý olaryň maşgalasyny jenaýatça doga okamaklyga oýardy. Ony tussag etdiler we Goldi federal türmä baryp görmäge rugsat aldy. Ol şol ýerde jenaýatkäriň gözlerine dikanlap seretdi we şeýle diýdi: „Men sizi bagyşlaýaryn“.

			Biz öz iň ýakynarymyza erbetlik eden jenaýatçyny hem bagyşlamaly. Meniň ýakyn doganlarymyň birine baryp bary-ýogy alty aý ýaşaşan ýaş aýal içgili şofýer tarapyndan öldürildi. Çarli ol adamyň ýanyna bardy we öz aýalynyň ölümini bagyşlady, maňa bolsa ol adamy öz ýüregimde bagyşlamak üçin ähli güýjümi bagyş etmek gerek boldy.

			Biziň käbirlerimizi biziň tarapymyzdan bagyşlanmak alyp bilmedik adamlaryň keşpleri yzarlaýar. Biz geçmişdäki adamlary hem bagyşlamaly. Şeýle hem biz özümizi yzarlaýan, gorkuzýan, bize hüjüm edýän we biziň gaharymyzy getirýän adamlary hem bagyşlamaly. Ilki bilen biz meseläniň biziň edýän işlerimizde däl-de, başga adamdadygyny anyklamaly. Emma eger biz özümize nädogry çemeleşilýändigine göz ýetirenimizden, özümiziň günäkär adama bolan gatnaşygymyzy anyklamaly we özümiz bagyşlanmagy edinenimizden soň, Hudaýdan ony bagyşlamagyny sorap doga okamaly.

			Biziň medeniýetimiz şeýle aýdýar: „Seniň hukugyň bar. Şony berk tut!“ Emma Hudaý biziň hukugymyzy depelän adamyň pul, abraý, wagt, oňaýlylyk meselelerine degişlidigine ýa-da däldigine seretmezden bagyşlamaklyga çagyrýar. Muňa ähli zat girýär — göwne degilmek, tankyt we ähli ýaramazlyklar. „Men bir zatdan başga zady bagyşlaýaryn ...“ diýen formula bu düýbünden hakyky bagyşlamaklyk däl. Bagyşlamaklyk biziň Hudaý Atamyz bilen we öz aramyzdaky gatnaşyklarymyza hem ýaýraýar. Ol hemme zady öz içine alýar we baky.

			Şol bada ýaraşyň

			Belki siz, „Men haçan bagyşlamaly?“ — diýip soraýansyňyz. Efesliler 4:26-da Pawlus bize şeýle duýdurýar: „Gaharyňyzyň üstüne gün ýaşmasyn“. Injil bize öz gaharyňa gözegçilik etmegi ündeýär. Men eger siz gahar bilen ýatsaňyz, onda gahar size ýolbaşçylyk eder. Esasanda bagyşlanmak şol bada berilmeli, hödürlenmeli we kabul edilmeli. Öýke bilen hakykatda bagyşlanmagyň arasyndaky wagt siziň Hudaýa berlen güýjüňiziň görkezijisi bolýar.

			Başga adamlar bilen sözleşmek eger siziň bagyşlamagyňyz oňa kömek, ýalkanyş we goltgy boljak bolsa, onda siz her gezek bagyşlamagyny soramaly. Mett atly ýaş ýigit öz dostuna ýerli ruhanynyň gümürtik hereketleri barada aýdypdyr. Haçanda Mett öýüne dolanyp gelende, ol özüniň nädogrudygyna düşündi we öz dostuna jaň etdi. Ol: „Meniň iň uly aladalarymyň biri Mesihiň Bedeniniň içindäki iki bölünşik bolup durýar we onda men aýrylyşmaklyga alyp barýan zatlar barada aýtdym. Meniň seni bu zatlary diňlemeklige mejbur edendigim utanç we sen meni bagyşlarsyň diýip umyt edýärin“ diýdi. Onuň dosty şeýle jogap berdi: „Sen bilýärmiň. Men hatda bu zatlar barada pikir edip hem görmedim. Emma seniňki dogry, bu zatlary aýtmaly däldiň. Men, elbetde, seni bagyşlaýaryn. Aýdanyň üçin, sag bol“.

			Emma käwagt şol bada bagyşlamagyny soramak adam üçin goltgy bolmaýar, sebäbi ol oňa duýgy tarapdan taýýar bolmaýar. Belki, size bu zatlary duýgy taýdan başdan geçirmek üçin birnäçe gün gerek bolar we soň başga adam bilen düşünişip bolar.

			Esasy netijeleri jemlemek bilen

			Bizde bagyşlamak üçin üç çeşme bar. Birinjisi: bu biziň nusgamyz Isa Mesih we Onuň bagyşlamaklyga şertleri. Ikinjisi: Mukaddes Ruhuň bize bagyşlamak üçin berýän güýjünde biz öz-özümizden bagyşlap bilmeris. Biz näçe köp Ruh bilen doldurylsak, şonça-da köp bagyşlarys. Hudaýyň Sözüniň ýolbaşçylygy bolsa üçünji çeşme bolýar. 

			Ýene biziň üns bermeli üç ugrumyz bar we biz olara bagyşlamaga düşünmek we onuň her günki durmuşymyzda ulanmak üçin ünsümizi gönükdirmeli. Birinji: Mesihiň bagyşlamasynyň çuňlugyny öwrenmeli. Ol ähli wagtdaky ähli günäler üçin bir gurbanlyk berdi. Soňra biz näçe jan çeksek-de, bagyşlanmak üçin hiç zat edip bilmeris. Eger biz Mesihe öz bagyşlanmagymyzyň esasy hökmünde seretsek, onda basym biziň ony gazanyp biljekdigimize göz ýetireris. Rimliler 1:17-de şeýle aýdylýar: „Biz ynamdan ynama barýarys“ we men muňa bizi mesihi durmuşyna ynam bilen girip, ynam bilen ýaşaýarys diýip düşünýärin. Men käwagtlar öz-özüme haýran galýaryn. Haçanda kimdir biri meniň göwnüme degse, men düýbünden haçandyr bir wagtlar meni kimdir biriniň bagyşlandygyny ýadymdan çykarýaryn. Men edil bug maşyny ýaly yňdarma bolup bilýärin, men öz häsiýetim bilen bagyşlamakdan hem bagyşlanan bolmaklyga has mätäç bolýaryn. Haçanda men özümiň hususy bagyşlanan bolmaklyga mätäçligimi duýanymda, maňa başgalaryň bagyşlanmaga mätäçligine has anyk göz ýetirýärin.

			Bu — bagyşlamak däl

			Bagyşlamak bu diňe: „Aý, bagyşla“ diýmegi aňlatmaýar. Siz şeýle edeniňizde diňe meseläni duýýarsyňyz, onuň çözgüdindäki jogapkärçiligi bolsa duýmaýarsyňyz. Bagyşlanmakda şeýle diýilýär: „Bagyşla. Meni bagyşladyňmy?“ Men nämede bagyşlanmagymy soraýandygymy açyk aýtmagy halaýaryn.

			Bagyşlanmak şertsiz we ony gazanyp bolmaz. Siz kimdir birinden onuň üýtgemegini talap edip bilmersiňiz. „Belki sen öz durmuşyňy tertibe salsaň, men seni bagyşlaryn“. Hakyky bagyşlamaklyk hiç hili şertler bilen baglanyşylmadyk.

			Bagyşlamak — bu duýgy däl. Meniň bagyşlasym gelmedik, emma ähli güýji ynama bermeklige yhlas etmeli wagtlarym hem bolupdy. Emma men soňra bagyşlamak duýgusy ynamyň yz ýany bilen gelmedik wagtyny ýadyma salyp bilemok. Bagyşlamaklyk — bu gaýratyň güýji.

			Bagyşlamak — hasap ýöretmeýär. Siz haçan bir zatlar bolup geçip, özüňiziň bagyşlaýandygyňyzy öz aňyňyzda bellik edip bilersiňiz. 1-nji Korintoslylarda (13:5) Pawlus söýginiň „içinde hylt saklamaýandygyny“ ýatladýar we bu bize adamy söýmelidigimizi we oňa göwne degişilmezinden öňki ýaly gatnaşykda bolmalydygyny aýdýar.

			Bagyşlamak hiç zat bolmadykdan hem bolup bilmez. Köplenç, adamlar hiç zat bolmadyk ýaly, hiç wagt mesele ýüze çykmadyk ýaly özlerini alyp barýarlar. Eger siz ýagdaýy edil şeýle hasap edýän bolsaňyz, onda şol ýagdaý ýene bir gezek gaýtalansa öýkelemäň.

			Bagyşlamak — bu göwnübirlik däl. Eger siziň gatnaşyklaryňyz: „Bolanda näme?“ diýmeklige gelen bolsa, onda siz çözülmeli meselä göwnüýetmezçilik edýärsiňiz. Bu ýüzleýdir

			Bagyşlamaklyk adalatsyzlyk bilen ylalaşmaýar. Siziň öz şahsy öýkäňizi bagyşlamak bilen çözmegiňizi, bu siziň adalatsyz hereketler bilen ylalaşýandygyňyzy aňlatmaýar.

			Bagyşlamak — bu: „Gel, ähli zady unudaly“ diýmegi aňlatmaýar. Siz ony ýatdan çykarmarsyňyz. Tizden bu siziň kejikmek çeşmäňiz we närazylygyňyz bolar. Ýadyňdan çykarmak bagyşlamaklyga getirmeýär. Hakykatda bary tersine: bagyşlamak unutmaklyga getirer. 

			Bagyşlamak — bu çydamaklyk däl. Siziň her gezek çydaýan we ylalaşýan meseläňiz hiç bir zady çözmeýär we size gatnaşyklary çözmeklige ýol bermez.

			Bagyşlamaklyk öýkeledene sapak bermegi maksat edinmeýär.

			Bagyşlamaklyk yzynyň bolmajakdygyny söz bermeýär. Onuň soňunda abraýyňy, pul ýagdaýyňy, ukybyňy ýitirmeklik ýaly islendik ýakymsyzlyklar bolup biler. Siz nädogry hereket edýän adamyň şahsy we ýuridiki jogapkärçilik çekýändigine düşünmeli. Siz öz araňyzda bagyşlamagyňyz meseläniň gutarandygyny aňlatmaýar, ol adam Hudaýyň öňünde jogap bermeli bolar. Siz sürüjiniň ätiýaçlandyryşsyz siziň maşynyňyzy döwendigini bagyşlarsyňyz, emma ol adama kanunyň öňünde jogap bermek gerek.

			Bagyşlamak siziň bagyşlan adamyňyzyň üýtgejekdigini aňlatmaýar. Ol adam üýtgese üýtgemese bize Hudaý tarapyndan bagyşlamak wesýet edilen; siz başganyň hereketi üçin jogapkärçilik çekmeýärsiňiz.

			Bagyşlamaklyk ýetirilen ýaralary netijeli bejerýär, emma ol sizi geljekki göwne degilmekden gorap bilmez. Emma eger siz edil şu wagt bagyşlap bilseňiz, onda geljekki dawalarda oňat baş alyp çykyp bilersiňiz.

			Nikadaky ýakynlyk öz ýanýoldaşyňy hiç wagt ökeletmezlige ukybyňyzdan bagly bolmaýar. Bu eger seýle bolanda hiç bir nika uzak saklanmazdy. Has dogrusy, ýakynlyk siziň bagyşlamaklyga we ony gözlemekligiňizden baglydyr. „Söýginiň taryhy“ aýdymyndan alnan jümleleri ulanýan adamlar: „Söýgi — bu saňa hiç wagt bagyşla diýmek gerek bolmaýar“ diýip düşünýän adamlar jyns gatnaşykdaky durmuşyň tebigatyna gowşak düşünýärler. Söýgi gatnaşyklary bilen baglanyşdyrylan iki adam hökmany suratda özara kejeleşmeklige geler, emma hakyky söýgi hemişe bagyşlamaga taýýar. Bişişen gatnaşyklardaky bagyşlamaklygy soramak sizi gödek jogabyň öňünde goragsyz goýmaýar. Tersine, haçanda men Dottiden bagyşlamagyny soran wagtymda onuň meniň goragsyzlygymdan peýdalanmajagyny bilýärin.

			Bu — bagyşlamaklyk

			Geliň, indi nämeleriň bagyşlanmak hasap edilmeýändigine göz ýetirenimizden soň, bagyşlanmagyň nämedigini öwreneliň. Birinjiden, ötünç soramak ejizligiňi görkezmek däl-de, güýçlüligiňi görkezmek. Aýallara garanda erkekler „hakyky erkek“ derejesine dogry gelýän abraýdan düşmeklikden çekinmek bilen ötünç soramakdan gorkýarlar. Emma siz maňa ynanyp bilersiňiz, ötünç soramak bilen gatnaşyklary düzetmeklik hakykatda häsiýetiň güýjüni alamatlandyrýar.

			Bagyşlamak teklibi talap edýän söýgini aňlatmakdyr. Siz haçandyr bir wagt: „Näme üçin men bagyşlamaly, ol bagyşlamaklygy gözlemeýär ahyry?“ diýip pikir etmeli bolduňyzmy? Emma Hudaýyň söýgüsi bize bagyşlamaklygy sorap ilkinji ädimi ätmegi ündeýär. 1-nji Ýahýada 1 (4:10-da) biz şuny okaýarys: „Biz Hudaýy däl, eýsem, Ol bizi söýüp, Öz Ogluny günälerimize bagyşlanma gazandyrýan gurban edip iberdi. Ine, söýgi şudur“. Eger Hudaý biziň haçan puşman edip ökünmegimize garaşsa, onda biz edil öňkümiz ýaly bolardyk. Eger siz başga bir adamyň ökünip, sizden bagyşlamagyny ilkinji soramagyna garaşsaňyz, onda siz ol adama öz durmuşyňyza ýolbaşçylyk etmeklige ýol berýärsiňiz.

			Isa şeýle aýtdy: „Şonuň üçin gurbanyňy gurbanlyk edilýän ýere alyp baranyňda, doganyň senden öýke-kinesiniň bardygy ýadyňa düşse, gurbanyňy şol ýerde, gurbanlyk edilýän ýeriň öňünde goý-da, gidip öňürti doganyň bilen barlyş, onsoň gelip gurbanyňy bagyş et“ (Matta 5:23-24). Bu ýerde Hudaý bize kimiň günälidigine seretmezden, bagyşlanmaga mätäçdigine seretmezden başlangyjy öz elimize almaklygy isleýändigini düşündirýär. Ol eger düzedilmeklige mätäç gatnaşyklar bar bolan wagtynda biziň Oňa baş egmegimizi hem islemeýär. Eger şu injil teklibine eýerip, ybadathana bagyşlamaklygyny ýa-da bagyşlanan bolmaklygyny sorap gelmeseler, indiki dynç güni näçe adamyň ybadathana geljekdigi gyzykly?

			Bagyşlamaklygyň üç maksady bar. Birinjisi, biziň edil şu wagt gaýtalan Isanyň sözlerinde durýar. Bu iki şahsyň özara ylalaşmagy. Ikinji maksady Koloselilere hat 3:15-de tapmak bolýar: „Ýüregiňizde Mesihiň parahatçylygy höküm sürsün. Siz bir bedeniň agzalary bolup, bu parahatçylyga çagyrylansyňyz. Minnetdar hem boluň“. Bagyşlamak Isa Mesihiň bedeninde birlige ukyplylyk edýär. Üçinji maksat duýgy taýdan bejerilmek, Isa Mesihiň biziň yzymyzdan dünýä gözegçilik edýän derman söýgüsini açyp görkezmek üçin iň oňat usullaryň biri.

			Biz näme üçin bagyşlamaýarys?

			Geliň, indi bagyşlanmagy biziň durmuşymyzda has oňat düşünmek üçin, biziň bagyşlamaly bolýan käbir sebäplerimize seredip geçeliň.

			Ynamsyzlyk, elbetde bu sebäpleriň biri bolup durýar. Eger biz öz-özümize bahamyza we Hudaý bilen gatnaşyklarymyza ynamymyz bolmasa, onda biz özümizi äşgär etdirmek üçin islendik mümkinçiligi gözläris. Biziň bagyşlaýan haýsydyr bir adamymyzyň üstünden „ýeňiş“ belli bir derejede ýalan ynam duýgusyna getirip biler.

			Gizlenip ýatan gahar duýgusy bu bize bagyşlamaklyga päsgel berýän ikinji sebäp. Bu Efesliler kitabynda (4:30, 32-de) aýdylýar, biz ahmyr ýygnamaly däl, emma biz şeýle öýkede haýsydyr bir lezzetiň bardygyny bilýäris.

			Birnäçe ýyl mundan öň Kaliforniýanyň ştatynda, Kal-Poli, Pomonda söýginiň rewolýusiýasy barada leksiýa okadym. Leksiýa gutarandan soň meniň ýanyma garaýagyz aýal geldi. (Men onuň negr aýaly bolandygyny, biziň jemgyýetimizde negrleriň başgalaryň haçandyr bir wagtkysyndan närazy bolmaklyga we ahmyra has köp sebäp tapýandyklary üçin aýdaýaryn. Akýagyzlaryň köpüsi garaýagyzlaryň başdan geçirýän ruhdan düşmekligini we adylsyzlygyny öz göz öňlerine hem getirip bilmezler). Ol: „Bilýäňizmi, jenap Makdauell, maňa siziň çykyşyňyz örän ýarady, emma meniň adamlary siziň meni söýşüňiz ýaly söýesim gelmeýär“.

			Bu hakyky urgudy!

			„Näme üçin ýok?“ — diýip, men soradym.

			„Sebäbi men özümi ýigrenýänleri ýigrenip, lezzet alasym gelýär!“ diýip, ol jogap berdi.

			Köp adamlar bütin durmuşynda ahmyrly gezýärler. Gahar derekli birgiden taryhy wakalar bolup geçdi. Biziň bagyşlasymyzyň gelmeýäniniň ýene bir sebäbi, bize „öýkä hukugymyzy saklamagy“ halaýandygymyzdadyr.

			Göriplik bize bagyşlamaga ýol bermeýän ýene bir sebäp. Şawul patyşanyň Dawuda ýigrenji görüplik derekli ösdi, sebäbi biz öz pikirimizçe bizde bolmaly zady alan adamy bagyşlamak islemeýäris. Haçanda kimdir biri bizden has öňe gitse, biz ony bagyşlamaklyga mynasyp däl hasap edýäris.

			Gorky adamlaryň bagyşlamazlygynyň ýene bir esasy sebäbi bolup durýar. Siz haçanda kimdir birini bagyşlanyňyzda açylýarsyňyz. Siz adamy bagyşlamaga, öň bir gezek ýanyp görendigiňiz sebäpli we täze ýara almakdan gorkýarsyňyz. Edil şu ýerde hem biziň özümiz baradaky sagdyn düşünjämiz oýanýar. Entek siz özüňize az hem däl, köp hem däl, edil Hudaýyň seredişi ýaly seretmegi öwrenýänçäňiz, sizde açylmaklyga höwes döremez. Emma haçanda sizde ýagdaýy açmaklyga isleg döreýänçä, siz Hudaýyň nukdaý nazaryndan dogry hereket edýärsiňiz. Bu ol adamyň siziň teklibiňizi kabul edýändigine ýa-da däldigine seretmezden şeýledir.

			Öz-özüňize rehim etmeklik sizi bagyşlamakdan saklap biler. „Wah, meni hemmeden artyk öýkeletdiler, men indi bagyşlap biljek däl!“ — şeýle adam tassyklaýar. Emma Rimliler (8:28) Hudaýyň ähli zady (hatda erbetlik hem) Ony söýýänleriň hatyrasyna hereket edýär we özümize rehimlilik etmek bilen biz özümizi Onuň seljermesinden ýokarda goýýarys. Hakykatda biz şeýle aýdýarys: „Hudaý bu oňatlyga hiç hili täsir edip bilmejek ugur we Sen bu ýerde bir zatlar etmekden ejiz“.

			Öz günäňi başga birine ýüklemek özüňi bagyşlamaklyga has tiz gaýtalanýan we ynamsyz düşündiriş. „Meniňki dogry we men öz eden işlerimi etmeklige hukugym bar“ diýen duýgy, köp adamlary bagyşlamaklygy aňmakdan alyp galdy we köp sanly gatnaşyklaryň bozulmagyna getirdi. Hakykatda, siz bir adamyň size eden işini başga birine etmeklige ýol berýärsiňiz we onuň nähili edip şeýle etmeklige bogny ysýar! Efesliler kitaby (4:26) bize şuny aýdýar: „Siziň gaharyňyzyň üstüne gün ýaşmasyn!“ Haýyş edýän, şu ýerde öz ünsüňizi, munuň ýöne bir habar däl-de, wagyzdygyna beriň.

			Ulumsylyk bu hem bagyşlamaklyga ýol bermeýän ýene bir jogap. Ulumsylyk aýdýar: „Maňa bu gatnaşyklar gerek däl. Maňa ol adam gerek däl“.

			Ýatdan çykarmaklyga ukypsyzlyk bu hem size bagyşlatmaýan ýene bir sebäp. Unutmak bu siziň ol ýagdaýy ýadyňyza salyp bilmezligiňizi aňlatmaýar. Men unutmaklygy haýsydyr bir wakany gapdala süýşürip, düýnki öýkelere ýapyşmakdan, şu günki şatlyga zyýan bolsa-da, ýüz öwürýärsiňiz.

			Eger siz maşynlar bilen gyzyklanýan bolsaňyz, kepillendirilen tizligiň hasabyny unutmaklygy hasaplaň. Ýa-da eger siz men ýaly fermada ösen bolsaňyz, öýkäni süýdiň soňuna çenli sagyp almaklygy unudylşy ýaly düşüniň. Unutmak bu zady tekjede goýmak we oňa tozan basylmagyna ýol bermek. Haçanda şuňa meňsez ýagdaý bolup geçende, tekjäni görüp şeýle etmeli däldigini ýadyňa salmak we ýene şol ýagdaýy gaýtalamak. Unutmak bu öz islegleriňe öýkede hasap ýöretmeklige ýol bermezlik we öýkä özüňe ýolbaşçylyk etmegine ýol bermek.

			Haçanda men haýsydyr bir dersi öwrenenimde, Hudaý maňa Özi bilen gatnaşyklaryma gerek özgertmeklige mümkinçilkleri berýär. Hudaý meni eden oňat işlerimde öwrenýär we haýsy ýerlerde düzediş girizmelidigimi görkezýär.

			Indi haýsydyr bir zat bolanynda, men tekjä seredip geçen öýkelerimi görýärin we olara seretmek bilen bir zatlary öwrenip: „Bu dogry däl, emma Mesih şonuň üçin öldi“ diýýärin. Soňra men olary ýene tekjä ýygnap, ynam bilen ýaşaýaryn, geljekki öýkelerden has oňat baş çykarmaklyga ukyply bolýaryn. Hudaý meni has oňat etmek üçin ine, şeýle zähmet çekýär.

			Genri Uord Biher: „Men bagyşlap bilerin, emma unudyp bilmerin“ diýen jümläni „Men bagyşlap bilmerin“ diýmegiň ýene bir usuly diýip düşündirýär.

			Kimdir birini öz bagyşlamagyňa mynasyp däl diýip hasap etmek — biziň bagyşlamaýandygymyzyň ýene bir sebäbidir. Biz kimdir birini bagyşlamaklyga mynasyp däl diýip hasap edýäris. Emma Injil bize şeýle seljermeklige hukuk bermeýär. Ol: „Bagyşla“ — diýýär. Nokat! Siz Mesihiň bagyşlamasyny almak üçin näme etdiňiz?

			Öýkäniň gaýtalanmagy — bu bagyşlamazlygyň klassiki sebäbidir. „Men seni bäş gezek bagyşladym. Indi bagyşlap biljek däl. Eger men ýene bagyşlasam, sen ýene gaýtalarsyň we bu aňsyzlyk bolar“. Men hakykatdan hem bir doganymyza degişlilikde, muny gördüm we ony bagyşlamazdan öz gowuja sapak bermek gerek diýip hasap etdim. Her gezek erkin bagyşlamak bilen, biz Onuň bize Mesihiň üsti bilen hödürleýän Hudaýyň bagyşlamasyny görýäris. Emma bizi Hudaýyň bagyşlajakdygyna aň ýetirmegimiz, bize ýene bir gezek günä etmegimize rugsat bermeýär. Bu diňe Hudaýyň bizi ýene günä edenimizde yzymyza hiç bir çäklendirilmesiz kabul edýändigini aňladýar.

			Mesihiň döwründe sopy mugallymlaryň arasynda adamy dört gezekden köp bagyşlamak bolmaýar diýen pikir bolupdyr. Has sahy mygallymlar ýedi gezege çenli bagyşlapdyrlar we şeýle pikir seýrek hasap edilipdir. Siz Petrusyň Isadan näçe gezek bagyşlap bolar diýip soraýan pursatyny göz öňüne getirip bilermisiňiz? Petrus halys ýürekden Isa özüniň ruhulygy we dini taglymatlardan çykyp bagyşlamaklyga taýýarlygy bilen täsir etmekçi boldy: „Ýedi gezege çenli?“

			Biz döşüni gaýşardyp, özüne göwni ýetijilik bilen ýylgyrýan we Isanyň öz eginlerine kakyp: „Wah, ýok, Petrus! Men seniň çuň ruhulygyňa ýokary baha berýärin, emma iki ýa-da üç gezek ýeterlik“ diýmegine garaşýan Petrusy göz öňüne getirýäris.

			Oňa derek Isa oňa tarap öwrülip: „Men saňa ýedi gezek däl, ýetmiş ýola ýedi gezek diýýärin“ (Matta 18:22) diýýär. Biz Petrusyň sakawlap jogap berýänini eşidýäris: „Reb, siz ýene bir gezek gaýtalap bilermisiňiz? Siz 490 gezek diýdiňizmi?“ Emma Isany sanlar gyzyklandyrmaýar. Ony bagyşlamaklyga taýýarlyk we gatnaşyklary düzetmeklige isleg gyzyklandyrýar. Bu dünýäniň öwredýän zatlaryna garşy gelýär we iki, üç gezekden soň talap etmeklige hukuk bermeýär. Bir-iki gezek synanyşykdan soň biziň haýsydyr bir zatdan ýüz öwürmegimiz tebigy garaýyşdyr. Biz ony islemesek-de, öz bagyşlamaklygymyzy ynamyň üsti bilen hödürlemeli.

			Käwagt eger biz bagyşlamak islemesek, ar almak biziň niýetimiz bolup durýar. Biz ol adamyň haýsydyr bir wajyp işde ýa-da özara gatnaşyklarda şowsuzlyga uçramagyny, onuň biziň durmuşymyza ýetiren zyýanyndan hem köp zyýan gelmegini isleýäris. Biz onuň özüniň bizden hem köpräk ejir çekmegini isleýäris. Emma Injil şeýle öwredýär: „Ýamanlyk deregine hiç kime ýamanlyk etmäň. Ähli adamlaryň öňünde oňat işlere üns beriň. Oňardygyňyzdan ähli adamlar bilen oňşukly ýaşamak barada eliňizden geleni aýamaň“ (Rimliler 12:17-18). Ýewreýlere ýazylan hatda Hudaý: „Mende ar almak bar. Men ýerine goýaryn“ diýýär.

			Gowşaklyk — bu bize bagyşlamaklyga ýol bermeýän iň soňky sebäp. Çuň öýkeden soň biz: „Men seni bagyşlaýaryn“ diýmeklige ýeterlik duýga güýç tapmaýarys.

			Pikirlenmek üçin soraglar

			
					■Näme üçin bagyşlamak uzak we ysnyşykly gatnaşyklaryň esasy bolup durýar?

					■Biz bagyşlamaklyga düşünmek we durmuşda ondan peýdalanmak üçin näme etmeli?

					■Bize bagyşlamaga päsgel berýän sebäpler näme? 

					■Bagyşlamak barada Injil näme diýýär?

			8.Ynama mynasyp bolmak

			Siziň pikiriňizçe aýalyň we erkegiň durmuşynda esasy alada näme bolup durýar?

			Statistika erkegiň öz şahsy ähmiýetini gymmatlyklar şkalasynyň iň depesinde goýýandygyny görkezýär. Eger-de aýal ärini haýsydyr bir ýagdaý bilen kemsitse ýa-da onuň duýgularynyň ähmiýetini kiçeltse, onda ol dymma bolup galar ýa-da ýarylar.

			Başga bir tarapdan aýal ynamlylyk duýgysyny sylaýar: ýeterlik maddy ýagdaý; öz töwereginiň howpsuzlygy, emma ol has köp öz ärine ynanyp biler. Haçanda ol şoňa ynamly bolsa, başga köp ugurlarda dartgynlyk aýrylar.

			Näçe geň hem bolsa biziň günlerimizde ynamy gazanmak häsiýetine ýeterlik üns berilmeýär. Emma ynamlylyk bu är-aýal gatnaşyklarynda uzak we ysnyşykly ýaşaýşyň esasy bolup durýar.

			Umumy „men“

			Ýakynlyga ýetmek üçin är-aýallara öz şahsylygyny „biz“ gatnaşyklary formirlemeklige gönükdürmeli. Jübütler biri-birine degişlilikde açyklyga we ýakynlyga yhlas etmeli. Ynamlylyk bolmasa açyklyk we ýakynlyk bolup bilmez.

			Meniň dostlarymyň biri aýalynyň öz işdeş ýoldaşlarynyň birine fiziki we duýgy tarapdan üns berýändigini duýupdyr. Äri onuň ünsüni özüne çekmek üçin kyn wagtlarda kömek etmeklige, oňa özi üçin onuň hakykatdan hem ezizdigini düşündirmeklige çalşypdyr. Äriniň özüne şertsiz söýgüsi, wepalylygy bilen köşeşen aýal oňa ynanýar we öz içki garyşyk duýgusy barada aýdýar. Ony ýazgarmagyň ýerine äri oňa özüniň goldaw berjekdigini ynandyrýar we ol öz duýgylaryndan baş alyp çykýança doga okaýar. Birnäçe hepdeden soň olar täze söýgi gatnaşyklaryny gurýarlar we olara özge duýgynyň aralaşmak mümkinçiligi aradan aýrylýar.

			Eger-de sizde öz ýanýoldaşyňyzyň wepalylygyna şübhe bar bolsa, ynamy gazanmaýan we siz barada hem-de siz üçin oňat pikir etmeýän bolsa açyk bolmaklyk düýbünden mümkin däl, şeýle hem uzak wagtlaýyn ýakyn gatnaşyklary gurup bolmaz. Siz ikiňiz bir öýde ýaşasaňyzda diýseň ýalňyz bolarsyňyz.

			Şeýle ýalňyzlygy düşündirmek bilen, Riçard Stross şuny ýazýar: „Ýalňyzlyk gorkunç zat. Bu boşluk, sözleşmekligiň, şahsy bagly bolmaklygyň ýetmezligi. Ýekelik özüňi kimedir birine açmak mümkinçiliginiň ýetmezligi“.

			Edil häsiýet ýaly, ynam bir gijeki duşuşyklaryň toplumynyň netijesinde döremeýär. Adamlaryň köpüsi ähmiýetli gatnaşyklary gurmakçy bolanlarynda ynamyň möhümligine aň ýetirýärler.

			Bir talyp: „Köplenç men kimdir biri bilen düşekde bile bolanymda, men bu gatnaşyklaryň uzaga gitmezligini isleýärdim — diýip boýun alýar. Haçanda işiň onuň bilen gijeki duşuşykdan soň gutarjagyna göz ýetirenimde ähli zat tersine bolýardy. Men diňe göwräm bilen hereket edýärdim. Bu zatlaryň tiz gutarmagyny isleýän wagtlarym bolýardy. Haçanda jyns gatnaşygynda, eger oňa hakyky ynam we söýgi goşulmadyk bolsa, hiç hili oňat zadyň ýoklugyna göz ýetirenimden soň, men bu zatlary goýdum. Olar bolmasa baglanyşmak gerek däl“.

			Sosiolog we psiholog Lonni Barbah we psihoterapewt Linda Lewin öz konsultasiýalary wagtynda ynamyň berkleşmeklige we özara baglanyşmaklyga alyp barýan faktordygyna göz ýetirdiler. „Öz gatnaşyklarynda ynamy we söýgini görýän aýallar özlerini has açyk we duýgy gatnaşyklaryna has berlendiklerini aýdýarlar, sebäbi olar öz ýanýoldaşlaryna ynanýarlar we olaryň özlerini kabul edýändiklerini bilýärler“.

			Men ynamyň biziň öz kalbymyzdan nahilidigimiziň we biziň hakykatda nämä durýandygymyzyň aýnasy diýip hasap edýärin. Bu häsiýetleri ösdürmek üçin bize wagt gerek.

			Erkinlik ynamy talap edýär

			Görşümiz ýaly ynam faktory fiziki gatnaşyklar ulgamynda örän möhüm. Eger siz öz jynsy durmuşyňyz bilen nikadan öň ýolbaşçylyk etmegi öwrenen bolsaňyz, onda siz oňa nikadan soň hem gözegçilik etmekligi başararsyňyz. Nikadan öňki jyns gatnaşyklardan saklanmaklyk özara ynamy berkidýär. Jyns gatnaşyklaryna Hudaýyň meýilnamasy diňe öz ýanýoldaşyňa ýüz göterim berilmekligi özünde jemleýär. Eger gatnaşyklarda haýsydyr bir ynamsyzlyk bardygyna göz ýetirmek üçin az wagt gerek bolýar we onda jyns we doly berilmek gatnaşyklara ýetmezlik örän kyn bolar.

			Bir adam ýol-ulag heläkçiliginde öz aýalyndan jyda düşüpdir we birnäçe ýyllar geçenden soň başga bir aýal bilen duşuşmaga başlapdyr. Ol ony söýüpdir we öýlenmegi karar edipdir. Emma özlerine bagly bolmadyk sebäplere görä olara iki ýyla golaý garaşmak gerek bolupdyr. Emma oňa nikadaky jyns gatnaşygynyň şatlygy tanyş hem bolsa, ol öz duşuşyklarynda şonça wagtyň dowamynda, hoşlaşanda öpmekden daşa göýbermändir.

			Haçanda olar öýlenenlerinden soň ol aýal onuň bu hereketi üçin buýsançdan doludy. Ol şeýle diýdi: „Tebigaty öz ýoluna goýbermeli pursatlar hem bolupdy, emma ol hüşgärligi elden bermeýärdi. Dünýäde meniň adamyma ynanyşym ýaly ynanyp boljak başga adam ýokdur. Ol öz işleri bilen köp gezmeli bolýar, emma men eger ol bäş ýüz sany ýalaňaç aýal bilen adada bir özleri galanda hem oňa ynanyp bilerdim“. Önuň özüne gözegçilik edip bilmegi nikada olara öz miwesini berdi.

			Düýbüni tutmak gurluşygy

			Haçanda men entek öýlenmedik wagtymda öz şu ýagdaýymyň aýalym bilen gatnaşyklaryma täsiri olar diýip pikir etmeýärdim. Hiç kim maňa ýigitlik ýyllarymdaky duşuşyklarda alan tejribäm, meniň nikadaky şatlygyma we bagtyma täsir eder diýmändi. Aspiranturada okaýan wagtymda Paula atly gyz bilen tanyşdym. Biz üç ýarym ýylyň dowamynda söýüşdik we oý edipdik. Biz biri-birimize örän şat we çäksiz hormat goýýan hem bolsak, Hudaýyň beren söýgüsiniň dolulygy ýokdy. Ahyrsoňunda, biz gatnaşyklarymyzy bes etdik, emma oňat dostlar bolup galdyk.

			Üç ýyl geçeninden soň men Dottä sataşdym we biz toý etdik. Dotti Paula bilen tanyşdy. Olar jora boldular we köp wagtlaryny bile geçirýärdiler. Paula öz aýal doganynyň we ata-enesiniň ýaşaýan ýerine, biziň bilen goňşy bolup Kaliforniýa göçüp geldi.

			Men bir gezek ir bilen syýahatdan dolanyp geldim we Dottini öýde tapmadym. Haçanda ol dolanyp gelende ir bilen Paulanyň ýanynda bolandygyny aýtdy. Ol meniň ýanyma gelip, meni gujaklap şeýle diýdi: „Mähribanym, men seniň üç ýarym ýylyň dowamynda özüňi salyhatly alyp baranyňa örän şat“.

			Men uludan dem alyp soradym: „Näme üçin?“

			Dotti jogap berdi: „Şu gün irden Paula maňa seni örän söýendigini, onuň seniň üçin ähli zada taýýar bolandygyny, emma seniň hiç wagt şondan peýdalanmandygyňy aýdyp berdi“. Meniň uly ýeňillik bilen dem alandygymy, hiç wagt Paula fiziki ýakynlyk etmändigime örän şat bolandygymy aýtmak gerekmi.

			Ajaýyp häsiýetnama

			Paula bilen bolan şol gürrüňiň meniň aýalym üçin nähili täsirli bolandygyny siz göz öňüne getirip bilermisiňiz? Ol: „Men öz ärime ynanyp bilerin!“ diýmekligi tassyklaýar. Ýaňy-ýakynda Dotti öz interwýusynda şu pikirini paýlaşýar: 

			Siz öz gatnaşyklaryňyzy ynamdan gurmaly. Men Joşuň öz çagalarymyzy gerek derejesinde üpjün etjekdigine ynanýaryn. Men onuň özüm bilen dogruçyldygyna ynanýaryn. Men onuň ruhy halypa bolmagyny we Mesih bilen şahsy gatnaşyklarynyň bolmagyny isleýärin. Men oňa biziň üpjünçiligimiz barada alada edip biljek adam hökmünde ynanýaryn.

			Haçanda ol öýde ýok wagtynda, öý babatda aladalanyp ýörmez, sebäbi meniň oňat enedigimi bilýär. Ol meniň çagalary dogry we ýokumly naharlajagymy bilýär. Entek ol syýahatda wagtynda, ol meniň köp pul harçlamajagymy ýa-da uly oturyşma guramajagymy bilýär. Siziň her bir edýän işiňiz, her bir ädimiňiz ynama ýugrulan bolmaly. Bu siziň nikaňyzyň esasy. Eger siz kimedir birine ynanýan bolsaňyz, oňa bil baglamak ýeňil.

			Haçanda mende bir çynlakaý mesele ýüze çyksa men kime ýüz tutmaly? Men şol wagtyň özünde meni şu bolşumda söýýän, meni näme edendigime seretmezden öz pikirini üýtgetmejek, öz ynanýan adamymyň ýanyna bararyn. Ol adam Joş, sebäbi men oňa dolulygyma ynanýaryn. Munuň sebäbi onda muňa mynasyp abraý bar. Onuň saýlamagy kyn bolan hem bolsa, mesihi bolmak bilen, ol dogry ýoly saýlamagy başardy. Onda hemişe ýokary ahlak ölçegler bardy.

			Geçmişinde meseleleri bolan islendik adama, meniň pikirimçe, sözleşmek ähmiýetli ädim hasaplanýar. Är-aýallar biri-birine, geçen zatlara seretmezden, ynamyň olaryň arasynda bardygyna düşünmelidirler.

			Haçanda siz ynama mynasyp bolanyňyzda, siz özüňiziň biri-biriňize has ynanýandygyňyza göz ýetirersiňiz. Pawlus, haçanda söýginiň bu aspektini nygtanda şeýle ýazdy: „....her zada umyt baglaýandyr, her zada çydaýandyr“ (1 Korintoslylar 13:7).

			Bişişen söýgi hiç wagt ýykyp bolmajak ynama eýedir. Söýgi birnäçe gezek ýalňyşan adama ynanmaga taýýar. Biziň üçin Mesih şeýle söýginiň beýik nusgasy. Ol hemişe gaýtadan söýmäge taýýar. Mesih oňat zada ynanýar we eger Oňa müň gezek ýamanlyk edeniňde-de, Ol müň gezek bagyşlamaklyga taýýar.

			Pikirlenmek üçin soraglar

			
					■Nähililik bilen ynam är-aýal gatnaşyklarynyň esasy bolup bilýär?

					■Näme üçin ynam fiziki gatnaşyklarda möhümdir?

			9.Häkimlige bolan garaýyş

			Siz özüňizde, heniz ýalňyz wagtyňyz, abraýa hakyky we tebigy jogaby terbiýeleseňiz nikada „şol adam“ bolarsyňyz. Biziň durmuşymyzda abraýa oňat jogap, üstünlikli är-aýal gatnaşyklary üçin örän möhümdir.

			Eger siz hemişe özüňiziňkä ýetmeklige çalyşýan, ata-enesiniň, mugallymlarynyň, başlygyňyzyň garşysyna çykyş edýän adam bolsaňyz, onda size ýakyn jyns gatnaşyklary gurmak aňsat düşmez. Ýat häkimligi inkär edýän adama öz aýalyna ýa-da ärine degişlilikde hakyky  gatnaşyklary gurmak aňsat bolmaz.

			Är-aýallykda iki adam özi bilen bile geçmişi we endikleri getirip goşulýarlar. Olaryň oňatlyga we erbetlige garýyşlary her dürli. Olaryň maksady — ilki berk är-aýal soňra bolsa berk maşgala boljak birligi gurmak. Är-aýallyga garanyňda durmuş meseleleriniň köpüsiniň uly çeýeligi talap etmeýändigi üçin, abraýa dogry jogap örän möhüm. Eger ýanýoldaşyň biri oňa öwrenmedik bolsa, dawalar ösmek bilen bolar.

			Birnäçe ýyl mundan ozal Latyn Amerikasynda ýaşamak bilen, men hökümete degişli birnäçe sapak edindim. Her wagtlar meniň bile işleşýän adamlarymyň gelýän kararlary meni şahsy ýa-da medeni düşünjelerim boýunça kanagatlandyrmaýardy. Emma men (käbir zatlar meniň pikir edişim ýaly çözülmeli diýip hasap edýän hem bolsam) maňa Argentinanyň häkimiýetine gulak asmalydygyma we olaryň kararlary boýunça hereket etmelidigime düşündim. Hudaý maňa başga biriniň menden eden tamasy boýunça işlemekligi, hatda men öz pikirlerimi oňat diýip hasap edýän bolsam-da, hatda men olaryň aýdyşyça islemesem-de işlemegi öwredip sapak berdi. Nika üçin örän oňat taýýarlyk! Eger siz hemişe öz diýeniňizde durmazlygy öwrenen bolsaňyz, siz öz nikadaky ýoldaşyňyz bilen has oňat sözleşip bilersiňiz.

			Sary aşhana

			Bu sapaklaryň meniň aýalym bilen durmuşyma nähili sapak bolandygyny aýtmaga maňa rugsat beriň. Hususy jaý baradaky arzuwymyzy hasyl edip, biz ispanlaryň usulynda salnan jaýa göçdük. Ol gatybir gymmatly däl, emma biz oňa bar pulumyzy harç etdik diýen ýalydy. Men ony hiç bir kemsiz hasap edýärdim.

			Biz göçüp gelip, entek goşlarymyzy açyp, entek öýe tozan girip ýetişmänkä meniň aýalym: „Mähribanym, sen aşhanany reňkläp bilmezmiň?“. Men aşhanany hiç bir kemçiliksiz hasap edýärdim! Ol tutuksy sary goňur-reňke boýalandy, emma reňki bölünmedikdi. Men öz pikirimçe reňklemegiň zerur däldigini aýtdym, emma ol ýene gaýtalady: „Haýyş edýän, men sarynyň başga reňkini görmek isleýärin“.

			Şonda men bu barada oýlandym. Aşhananyň reňklenmegi meniň aýalym üçin köp many berýärdi, emma meniň üçin bolsa onuň parhy ýokdy. Bolmanda-da, maňa görä ol aşhanada köp wagtyny geçirmeli bolýardy. Ine, şu ýerde maňa özgäniň erki bilen hasaplaşmak gerek boldy. Oňa biziň serişdämiz az bolsa-da, aşhanany reňklemegiň özümizde galan pulumyzy sarp etmäge iň möhüm ýeridigine men düşündim. Ol aýalyma meni onuň isleginiň we yhlasynyň gyzyklandyrýandygyny aňladýar. Şonuň üçin hem men reňklemegi karar etdim.

			Emma men aýalyma: „Ýagşy, men muny ederin, sen ýöne meni günüme goý!“ diýmedim. Bu biziň ikimizi hem şatlykdan mahrum eder. Oňa derek men aýalyma: „Ýagşy, mähribanym, gel ony reňkläli“ diýdim we işe girişdim. Haçanda men birinji hatary reňklänimde, men öňki reňkiň hakykatdan hem elhençdigini boýnuma aldym.

			Aýalym geldi we meniň işime guwandy. Ol meni şa hökmünde duýup görmekligime mejbur etdi. Haçanda ol guwanmagyny gutarandan soň, göýä men özümi Sikstinsk ybadathanasyny boýaýan ýaly duýdym. Soňra ol sorady: „Mähribanym, sen ak çäk çyzyp bilmezmiň?“ Öz wagtynda reňkleýji bolup işlänimden soň, onuň menden nämäni haýyş edýändigine we onuň nähili kyndygyna göz ýetirdim. Emma ertesi gün has ir turdym we ýene bir gezek reňk çaldym we çäk çyzdym. Men ony aýalym görýänçä gyssandym. Meni işi gutaranymdan soňky günorta nahary ýadyma düşýär. Dotti meni gujaklap aýtdy: „Mähribanym, men seniň reňklemek islemeýändigiňi duýdym, emma bu meniň üçin uly ähmiýetlidi, köp sag bol!“

			Siz muny Dottiniň nähili kabul edendigini gördüňizmi? Ol duýman biljek däldi: „Onuň göwni bir ýaly! Ony meniň arzuwlarym we islegim gyzyklandyrmaýar!“. Bu durmuş tejribesi bize uly peýda berdi. Almak we bermek, şeýle hem biri-biriň pikiriňe gulak salmak ýakyn gatnaşyklary gurmakda uly manysy bar. Siz şonda bir bolup bilersiňiz.

			Emmonz we Stinnett iki sany öwrenijiler şowsuz nikalary öwrendiler. Bu nikalarda esasy är-aýala berilýän häsiýetnama olaryň „başgalara ünsli bolmaklary.., olar özgäniň gerek zadyny duýýarlar, olaryň tapawudyny sylaýarlar, olaryň ukyplaryna üns berýärler, özlerini olaryň ýerine goýup görýärler“. 2500 är-aýallary öwrenmek bilen doktor lýuis Terman nikada bagtly boljak adamlary suratlandyrýar:

			Ol başgalar bilen işleşmäge taýýar. Ol özüne ýolbaşçylyk edýän adam bilen oňat düşünişýär. Ol özünden peslere göwni açyk we sahy, bela sataşan adama kömek bermeklige hemişe taýýar (meniň tarapymdan bellik edildi — J.M).

			Ine, jemläp alanymyzda nikada bagtsyz boljak adamyň häsiýetlendirilişi; ol köpçülige bolan gatnaşygyna ynamly däl we adatça özüni başgalardan pes duýýar. Emma ol haçanda ýolbaşçy roly ýerine ýetirende, ol „başlyk“ bolmaklyga ýykgyn eder we başgalaryň üstünden agalyk etmegi gowy görer. Ol başgalaryň buýruklaryny ýerine ýetirmekligi halamaýar we utulmagy başarmaýandygy üçin ýaryşlara gatnaşmaýar. Ol inkär etmeklige, hemişe närazy bolmaklyga oňaýlanan we islendik häkimiýete garşy.

			Söýgüli bolmaklyga hukuk

			Söýgi baradaky ähli ýazylanlardan iň ajaýyp setirleriň biri, söýgüliňiň isleglerine ünsli bolmaklyk barada: „[Söýgi].... öz nepini gözleýän däldir“ (1 Korintoslylar 13:5).

			Şu günler „hukuk“ barada köp aýdylýar. „Meniň hukugym bar we men ondan peýdalanmak isleýärin“ — şu günki gün adaty garaýyş. Şeýle gatnaşyk söýgüni we ýakynlygy ýaralaýar, sebäbi munda ilkinji bilen özgäniň islegini göz öňüne tutup bolmaýar. Resul Pawlus hukuklaryň we borçlaryň meselesi barada 1 Korintoslylar 7:3,4-de aýdýar: „Är aýalyna, şeýle hem aýal ärine mähribanlyk borjuny berjaý etsin. Aýalyň öz tenine ygtyýary ýokdur, bu ygtyýar äriňkidir we şonuň ýaly, äriň-de öz tenine ygtyýary ýokdur, bu ygtyýar aýalyňkydyr“.

			Pawlus: „Her kim diňe öz peýdasyny däl-de, beýlekileriň hem peýdasyny gözlesin“ diýip ýazyp, muny gaýtadan nygtaýar (Filipililer 2:4).

			Ýazyjy H.G.Zirof „Romantiki söýginiň gapanlary“ kitabynda şeýle soraýar: „Hukukly bolmak size näçeräk möhüm? Siz öz ýanýoldaşyňyza, eger ol dogry bolmasa-da, onuň bilen siz ylalaşmaýan bolsaňyz-da, şahsy duýgylarynyň bolmagyna ýol bermegi öwrendiňizmi?“.

			Her bir ýanýoldaşyň içki owadanlygy, söýgülisiniň geregine we islegine jogap berýär we ol bu sagdyn „almak we bermek“, söýgüde, nikada, jyns gatnaşyklarynda lezzet almak üçin gerek bolan gatnaşyklaryň netijesinde ýüze çykýar. Bu gatnaşyklaryň açary bolsa biri-biriňe ýol bermegi öwrenmek bolup durýar.

			Dotti biziň ilki toý eden aýymyzda Meksikada wagtymyzda meniň kino görmek isländigimi ýadyna salýar. Ol ispan dilini bilmänden soň, bu teklibi oňlamady. Ondan hem başga filmi mör-möjeklerden doly açyk kinoteatrda goýdular. Dotti bolsa olary ýigrenýärdi. Emma meniň filmi örän göresim geleni üçin ol razylaşdy. Belki, ol nikada diňe öz diýeniňi tutman, ýoldaşyňyň hem islegine kaýyl bolmalydygyna düşünendir. Pikirleriň çapraz düşjek ýerleri bolýandyr, emma biz nikada birimiziň beýlekimiziň islegine hem ýol bermek şatlygyny duýmagy hem başarmaly.

			Göwün açmak bu ugurda biz biri-birimiziň ünsümize endik etmekligi öwrenmeli bolduk. Biziň bu baradaky isleglerimiz düýbünden tapawutlanýar. Dottiniň düşündirişi ýaly: 

			Joşa ýakýan filmler, teleprogrammalar bu habarçylar, içalylar barada taryhlar, syrly ölümler barada. Maňa bolsa söýginiň taryhy, adam gatnaşyklary we adamlar baradakylar ýaraýar. Köplenç haýsydyr başga zada seretmeli wagtymyzda, ol meni kesgitli bir filme seretmeklige yrýar. Emma ol meni San-Fransisko balet görmäge alyp bardy we bu onuň tarapyndan ajaýyp ädim boldy, sebäbi onuň özi hiç wagt balete barmazdy.

			Är-aýallykda almagy we bermegi başarmaly. Wagtal-wagtal size diňe alýan ýa-da berýän ýaly görünmegi mümkin. Adatça, biri beýlekisiniň üstüni ýetirýär.

			Biziň başga bir pikirlerimiziň aýry düşýän ýeri bu sportdy. Dottiniň halaýan we ýürekden söýýän sport görnüşi bu diňe beýsboldy. Ol „Red Soksyň“ janköýeridi. Ine, ol beýsboldan başga sportuň ähli görnüşini söýýän adama durmuşa çykdy. Men „Dallas Kowboýzyň“ janköýeri. Meniň aýalym futbola az üns berilýän öýde ösen. Emma ol futbol bilen gyzyklanmagy öwrenmäge başlady, men bolsa beýsbol bilen. Biz duran ýerimizde saklanyp galman, öňe gitmegi karar etdik we ikimize hem peýda getirjek umumy karary tapmaly etdik.

			Deň derejede ylalaşyga gelmek

			Kyrk ýedi ýyl nikada ýaşap, Dawut Bogart şeýle ýazýar:

			Maňa iki sany düýbünden meňzeş arça agaçlaryny görmek nesip etdi. Olar bir agaç bolup görünýärdiler, emma golaý barsaň olar ikidiler we ikisiniň hem ölçegleri deň bolup, bular bir agaç diýdirýärdi. Nikada hem iki adam şeýle biri-birine meňzäp biler, olaryň biri beýlekisiniň hatyrasyna durmuşda wajyp gyzyklanmany ýitirip, şeýlelik bilen iki ägirt şahslar, biri-biriniň garşysyna sütem etmezden ösmeklige mümkinçilik alar. Özbaşdak häsiýetleriňi saklap galmak bilen almagy we bermegi, ýoldaşyň islegine görä hereket etmegi başarmaly. Eger kimdir biri muny agyr zähmet däl diýip hasap edýän bolsa, oňa göwniçökgünlik garaşýar.

			Pikirlenmek üçin soraglar

			
					■„Häkimlige hakykata esaslanyp jogap bermek“ nämäni aňladýar?

					■Näme üçin ol är-aýal gatnaşyklarynda möhüm?

					■Siz nähili edip häkimlige (awtoritete) jogap bermegi öwrenmekçi?

			

			Başga çeşmeler:

			Barrs, Jerram. Shepherds and Sheep. Downers Grove, Ill.: Intervarsity Press, 1983.

			Lloyd-Jones, David Martyn. Authority. Carlisle, Pa.: Banner of Truth, 1984. 

		

	
		
			10.Maşgala syrlary barada

			Biziň günlerimizde arassa wyždan baradaky gürrüňleriň gülkünç görünmegi mümkin. Emma siz nikada we är-aýal gatnaşyklarynda „şol adam“ bolup görünmekçi bolsaňyz, geçmişe degişlilikde arassa wyždanyň barlygy aýgytlaýjy bolar. Öz durmuşyňda we şahsy gatnaşyklaryňda eýýäm şu wagtdan şol häsiýetiň kämillenmegi size är-aýallykda we söýgide diýseň baý hasyly ýygnamaklyga mümkinçilik berer. Sen özüňi söýgi, maşgala, jyns gatnaşyklara arassa wyždan bilen girýändigiňi — öz durmuşyňda başga adamlary öz duýgylaryňy kanagatlandyrmak üçin ulanman, seniň Hudaýa sygynandygyňy bilmek we duýmak ajaýyp.

			Ýyllaryň geçmegi bilen gatnaşyklaryňy nähili gurmalydygyna düşünmeklige wagt talap edilýär we her gezek özüňi alyp barmagyň aýgytly shemasy düzülýär. Olar size mahsus jogaby we siziň başga adamlara gatnaşygyňyzy kesgitleýär. Şonuň üçin hem biziň durmuşymyzda oňat söýgi, oňat gatnaşyklar zynjyrynyň netijesidir. Siziň başga adamlara öňki gatnaşygyňyz üýtgeşik bir zat aralaşmazdan häzirki wagtda hem şeýle bolar. Olar siziň geljekki gatnaşyklaryňyzy hem kesgitleýär. Ine, şonuň üçin özüňi alyp barmagyň sagdyn görnüşini öz duşuşyk wagtlaryňyzda terbiýelemeli. Siz geljekki nikadaky durmuşyňyzyň düýbüni tutýarsyňyz.

			Eger siziň durmuşyňyzda öz keýpiňiz üçin adamlary ulanmak endigi peýda bolsa,söýgüňiz näçe ýürekden bolanynda hem siz nikada gutarnykly üýtgemersiňiz.

			Esasy iki düzgün

			Siz öz söýüşýän döwrüňizde nämäni Altyn Düzgün diýip atlandyrarsyňyz? Men ony şeýleräk düzdüm: duşuşyk wagtynda aýala ýa-da erkege siz edil siziň bir wagtlar nikalaşjak aýalyňyza ýa-da erkegiňize başga biriniň nähili gatnaşmagyny isleýşiňiz ýaly gatnaşmaly. Men mesihi bolanymdan soň bu düzgüni özüm üçin esasy düzgün edip goýdum.

			Siz öz duşuşýan adamyňyz bilen nahili gatnaşykda? Siz öz ýanýoldaşyňyz bilen kimdir biriniň şeýle gatnaşyk etmegini islärmisiňiz? Ýa-da siz öz gatnaşyklaryňyzda halal bolmadyňyz we edil şeýle siziň nikalaşmak isleýän adamyňyza şeýle gatnaşmaklaryny isleýärsiňizmi? Siz öz isleýän hereketiňize kimidir birini siz bilen haçandyr bir wagtlar nikalaşjak adamy mejbur edilişini görmek isleýşiňiz ýaly mejbur etdiňizmi? 

			Men şu günler öz nikadan öňki gatnaşyklaryny aklamaga taýýar köp adamlary görýärin. Emma muny Herbert J. Maýlz öz „Nikadan öňki jyns gatnaşyklary“ kitabynda görkezýär: 

			Özüniň nikadan öňki gatnaşyklaryny esaslandyrmak üçin islendik adam durmuşa çykmazyndan öň öz ejesine erkek adamyň gatnaşygyna garaýşyny aklamaly. Ol islendik erkek adamyň özüniň gyz doganyna nikadan öňki jyns gatnaşyklaryna hukugyny aklamaly. Ol islendik erkek adamyň özüniň gyzyna nikadan öňki jyns gatnaşyklaryna hukugyny aklamaly. 

			Eger biz nikadan öňki jyns gatnaşyklarynyň bir görnüşini aklap bilmesek, nädip onda biz başga bir görnüşe bu oňat diýip bileris? Bu logiki däl we biziň aňymyz ony bilýär. „Eger sen söýýän bolsaň“ diýmek bilen öz nikadan öňki jyns gatnaşyklaryny aklamak isleýänler özleriniň söýgä näçe az düşünýändiklerini görkezýärler. Siz kimdir birini ýürekden söýüp we şol bir wagtyň özünde ony arassa bolmadyk wyždan bilen nika gatnaşyklaryna girmeklige mejbur edip bilermisiňiz? Meniň hemişe öz gyzlarymyň gözlerine seredip, olaryň duşuşan we oňa durmuşa çykmakçy bolýan erkeginiň olara edil meniň olaryň ejesine gatnaşygym ýaly gatnaşmagyny isleýändigimi aýdasym gelýär.

			Meniň ýene bir öňde baryjy düzgünlerimiň biri bu meniň geljekki aýalymy özümiň öňki duşuşan aýallarym bilen tanyşdyrmak islegi. Şu günki gün men bu pelsepäni tutýanyma şat. Meniň üç ýylyň dowamynda duşuşyp gezen we tas öýlenjek bolan gyzym, meniň aýalymyň iň ýakyn jorasy.

			Ýekeje minut, siz, men hakykatdan hem ýagşylygyň hakyky hossary bolmadym diýip bilermisiňiz? Men indi näme etmeli? Ejir çekmelimi? Nikany unutmalymy? Ýok, bu sizi bagyşlaýan Hudaýyň garaşýan zady däl. Öz günä duýgyňy täze gatnaşyklara getirmek gerek däl. Käwagt öz göwnüňi arassalamagyň ýeke-täk ýoly geçmişi gaýtaryp bermek we bolan ýalňyşlyklaryň üçin bagyşlanmagyňy soramak bolup durýar.

			Elof G.Nelson öz „Siziň bilelikdäki durmuşyňyz“ kitabynda günä duýgusy bilen baglanyşykly meseleleri seljerýär:

			Öz çuň meseleleri bilen maňa gaýta-gaýta ýüz tutýan adamlar, özlerini utanç we öňki ýalňyşlyklary üçin günä duýgusynyň yzarlaýandygyny gürrüň berýärler. Emma olar Hudaý tarapyndan bagyşlanan hem bolsalar, görşüňiz ýaly ruhy ýaralardan gutarmak üçin hirurgiýa ýok bolmaga çemeli. Şonuň üçin hem bize her günki bagyşlanmakda ýaşaýandygymyzy ýatlatmak we Hudaýa ynamyň rehimliliginde bagyşlanandygymyza düşünmegimiz gerek Geçen günälerimiz Hudaý rehimliliginde bagyşlanan we ony şahsy kabul etmek, özüňde ynamyň döremegi bilen ýetilip biler. Mesihi durmuşy bagyşlamak fakty bilen goldanýar, sebäbi bagyşlanan bolmagyň hakykaty mesihi durmuşynyň esasyny düzýär.

			Öz geçmişini Hudaýyň bagyşlamagyny kabul etmek haýyşyna goşmaça, siz özüňizi ýürekden bagyşlamaly we kabul etmeli. Siziň geçmişi üýtgedip bilmejekdigiňiz sebäpli, siz öz durmuşyňyzyň şol böleginiň gutarandygyna minnetdar boluň we Hudaý häkimligi eýeleýär we ähli zady siziň mesihi durmuşyňyzda täzelemek isleýär. Size edil şu wagt siziň geçen durmuş tejribäňiz näçe nädogry bolup görünse-de, oňa garamazdan siz arassa wyždan edinip bilersiňiz.

			Syrlary açmak bilen

			Köp jübütler özara duýgy ýakynlygy duýanlaryndan soň maňa gaýta-gaýta sorag berýärler: „Men öz geçmişimi öz söýýän adamym bilen näçeräk bölüşmeli?“ Bu mesele köplerde uly alada döredýär. Meniň maslahatym — özüňi „ähli zady aýtmaklyga“ borçly duýmazlyk. Eger siz özüňizi edil häzirki bolşuňyzda söýýändigini we kabul edýändiklerini bilseňiz, siziň söýgiňiz howpsuzlykda bolar. Emma siziň geçmişiňizden wakalar siziň islendik biriňizi öz gatnaşyklaryňyza gaýtadan seretmäge mejbur etse, siz yrgyldaýan toprakdasyňyz.

			Kris atly bir ýaş ýigit şu soragy çözmelidigini bildi. Ony diňlemek bilen men gelinlige käbir görnetin ýalňyşlyklar barada, eger dymmak, aýdyňlaşdyrmaklygy onuň söýgüsine we onuň özüne ters täsir eder gorky hasap edilmeýän bolsa aýtmazlygy maslahat berdim. Eger bu gorky habary saklamagyň esasy sebäbi bolsa, men oňa öz geçmişi bilen paýlaşmagy we söýgüni datmagy maslahat bererdim.

			„Nika taýýarlanmak bilen“ kitabynda Dawut Meýs bu barada birnäçe goşmaça düşünjeleri getirýär:

			Men size boýun almakda ýönekeý düzgün teklip etmekçi. Siz olary etmelidigiňize doly ynamly bolsaňyz, siz ony ýanýoldaşyňyzda şübhe bolmaz ýaly etmekligi başarsaňyz, onda diňe öňe. Emma siz ynamly bolmasaňyz, onda şeýle ediň. Ilki bilen kimi sýlaýan, ynanýan bolsaňyz şoňa baryp aýdyň we onuň bilen şeýle etmekligiň nikalaşmakçy bolýan adamyň bilen paýlaşyp boljakdygyny ara alyp maslahatlaşyň. Eger siziň ikiňiz hem muny şeýle etmeli däl diýip hasap etseňiz, onda siz şu mesele bizi indi alada goýmaýar diýip hasap etmeli diýen netijä gelmeli. Siz aýtmaklyga taýýardygyňyzy görkezdiňiz, bu bolsa esasy zat. Eger birnäçe wagtlardan soň deliller belli bolup, siziň ýanýoldaşyňyz näme üçin aýtmandygyňyzy sorasa, siz aýtmaklyga doly taýýar bolandygyňyzy, hatda kimedir birine eýýäm aýdanlygyňyzy (adyny aýdyp bilersiňiz) boýun alyp bilersiňiz. Soňra siz bu hereketi öz ýanýoldaşyňyzdan gizlemegiňiziň sebäbi, şol wagty siz ony şeýle etmeklik has dogry diýip hasap edendigiňizi düşündirip bilersiňiz.

			Şu zatlary ýatda saklaň: arassa wyždan bu arassa we bolmalysy ýaly edip, üstünde Hudaýyň siziň durmuşyňyzy üýtgedip eçiljek sahylygyny ýazmaga, taýýarlanan düşek. Eger üsti hapa ýa-da öňki suratkeş tarapyndan çekilen surat doly öçürilmedik bolsa, Esasy Suratkeşiň gözleri bilen seredeniňde bolmalysy ýaly bolmagy kyn bolar.

			Pikirlenmek üçin soraglar

			
					■Siziň durmuşyňyzda şeýtanyň size ejir çekdirmekde ulanyp biljek syry näme?

					■Siz ol syrdan nähililik bilen dynyp bilersiňiz?

			

		

	
		
			11.Göwnüňizi terbiýeläň

			Siziň Hudaý bilen şahsy gatnaşyklaryňyz, siziň deň derejeli söýgi, nika we jyns gatnaşyklaryňyzy tapmaga we saklamaklyga kömek berer. Şonuň üçin hem „şol aýdylýan“ adam bolmaklygyň esasy talaplarynyň biri ýetişen we ähli tarapdan ösýän ruhy durmuş bolmaly.

			Bir gezek haýsydyr bir göwni galan är menden sorady: „Üstünlikli nikada esasy sebäp näme bolup durýar?“ Men Dotti bilen meniň nikamda, meniň Isa Mesih bilen gatnaşyklarym esasy sebäpleriň biri bolup durýandygyny aýtdym. Beýle jogap ony ünjä goýdy. Men şonda islendik ruhy taýdan ýakynlaşmak isleýän erkegiň ýa-da aýalyň gatnaşyklara dogry seretmekligi başarmak bilen iň oňat jyns gatnaşykly durmuşa eýe boljakdygyna göz ýetirdim. Bu mesihilere we mesihi dällere deň derejede hakykatdyr, sebäbi ruhy ýakynlyk bilen jyns lezzetiniň arasynda uly meňzeşlik ýatyr.

			Haçanda Isa Mesih siziň ýürekleriňizde zähmet çekmeklige başlanynda, siz adamlary edil Hudaýyň görşi ýaly görmäge başlarsyňyz. Hudaý adamy şeýle wajyp hasaplady we Öz Ogluny adamyň günäleri üçin haçda ölüme ýollady. Haçanda biz öz ýanýoldaşymyzyň gymmatlygyna şeýle garaýyş bilen seretmeklige ylalaşanymyzda, biziň durmuşymyz düýpgöter üýtgär: mesihi her bir adamyň hakyky gymmatlyklara eýedigine ynanar. Şonuň bilen hem adam diňe jyns gatnaşygynda gerekli zada öwrülmän, eýsem oňa Hudaý baky gymmatlyklary salandygy üçin hormat we mynasyp gatnaşyk bilen serediler. Bu ynam sizde ornaşmak bilen iň oňat sypatlary siziň esasy jyns organyňyzy beýniňizi gaýtadan düzüp biler.

			Ruhlulygy öwrenmek bilen

			Meniň bu garaýyşymy berk düzgünli ylmy öwrenijiler goldaýarlarmy? Geliň, käbir öwrenilen zatlaryň netijesine seredip göreliň.

			Iki sosiologlar, Jordžiýa ştatyndaky Uniwersitetiň çagalygyň we maşgalanyň sosial ösüşi fakultetiniň professorynyň assistenti doktor Pol Emmonz, Nebraska ştatyndaky Uniwersitetiň ýanyndaky öý ykdysadyýeti kollejiniň adamyň we maşgalanyň ösüşi fakultetiniň professory we dekany doktor Nik Stinnet öwrenilen bagtly nikalardaky iň oňat maşgala gatnaşykly adamlaryň ýagdaýyny öwrendiler. Şeýle gatnaşykly maşgalalarda esasy açar bolup, olaryň „çuň ruhlydyklary“ anyklanyldy.

			Doktorlar Lorna we Filipp Sarrel, Ýelsk uniwersitetiniň medisina mekdebiniň mugallymlary we seksologlary 26000 aýaly we erkegi aýal jyns gatnaşygy baradaky hasabaty üçin öwrendiler. Netijeler „aýalyň dini duýgylarynyň güýji bilen onuň jyns gatnaşyklaryndan lezzet almak ukybynyň“ arasyndaky ýakyn aragatnaşygy görkezdi. Olar: „Adatça dini duýguly aýallaryň işjeň jyns durmuş obrazyny alyp barýap“ diýip hasap etdiler. Şeýlelik bilen, „dine garşy garaýyşly aýallar bagtsyz nika durmuşyna has köp dogry gelip biljek dalaşgärler bolup bilerler“.

			Aýalyň we erkegiň arasyndaky ýakyn jyns gatnaşyk durmuşyna degişli bolan „Makkolz“ žurnalynyň okyjylaryndan alnan soraglara jogaplar „dine Hudaýa ynanýan aýallar olar öz durmuşynda Hudaýyň barlygyny bilýärler. Olar beýlekilere garanda has açyk, has ýyly görünýärler“.

			Soňra Wirdžiniýa ştatynyň Uniwersitetiniň we Politehniki institutyň iki professorlary Maýkl J.Sporakowskiň we Jorj A.Hýuston, bir nikada elli ýyla golaý ýaşan är-aýal jübütlerinden, olaryň durmuşynda bagtly nikada ýaşamaklyk üçin esasy sebäbiň nämedigini soradylar. Soralanlaryň meseleleriniň biri „olaryň bagtly nikalarynyň reseptine nämäniň girýändigini agzamakdy“. Edil ärleri ýaly aýallar hen dini ilkinji bäş esasy sebäbiň biri hökmünde aýtdylar we hatda aýallar ony söýgüden hem öňe geçirip bagtly nikanyň birinji kriteriýasynyň ýerinde goýdular!

			Maşgala medisinasynyň hünärmeni doktor Robert B.Teýloryň ýokary derejeli interwýusynda diniň är-aýallyk gatnaşyklaryny ösdürmekde wajyplygy barada soradylar. D-r Teýlor, „Işjeň dini maşgalalar, adatça has durnukly nika eýedirler“ diýip, ol jogap berdi.

			Iki alymyň, maşgala durnuklylygyny öwrenýän doktor Nik Stinnetiň we Jon Defreýniň (ikisi hem Nebraska ştatynyň Uniwersitetinden) işleri barada doklad etmek bilen, „Redbuk“ žurnalynda Dawut Milewskiý şeýle ýazýar: 

			Maşgala durnuklylygyny öwrenmekligiň milli elementleriniň haýran galdyryjylarynyň biri bolup, çykyş eden maşgalalaryň arasynda, dinilik boldy. Köpüsi (ählisi bolmasa-da) ybadathana ýa-da sinagoga yzygider gatnaýarlar, beýleki ybadahanada geçirilýän çärelere gatnaşýarlar, ähli maşgalasy bilen bilelikde Injil okaýarlar.

			Doktor Stinnet indi bäş ýyl bäri barlag geçirilip, din bilen maşgalanyň arasyndaky berk baglanyşygy we diňe bir maşgala durmuşynda däl-de, beýleki durmuş sferalarynda hem bagt tapandyklaryna göz ýetiren başga bir barlaga ünsi gönükdürýär. Şonuň üçin hem umumy dini durmuşyň gymmatlyklaryň umumy şkalasyny we maşgalada umumylyk duýgysyny döredýändigi geň däldir. Stinnet maşgala durnuklylygyny öwrenmek adamy Hudaýa ynamynyň maşgala bagty üçin möhüm şertdigini, dini däl maşgalalaryň bagtly bolup bilmejekdigini aňlatmaýar, şonuň ýaly-da din edil umumy maşgalada bolşy ýaly her bir aýratyn şahsa hem güýç çeşmesi bolup durýar diýip görkezýär.

			„Bu tötänlik däl“ diýip, doktor sosiolog Iwelin Dýuwall ýazýar, barlaglaryň görkezişi ýaly, ybadathanada nikalaşan köp jübütler, beýleki raýatlyk nikasyny baglanyşanlara seredeniňde köp uzak bile galýarlar; olar öz dinindäki umumy gymmatlyklary we maksady bölüşýärler“.

			Jynsa ýykgynlyk baradaky soraglaryň jemlerini „Çikago Tribýun“ hasabat berýär. „Redbuk“ žurnalynyň ýüz müň okyjylary şeýle aýdýar: „Aýallaryň dini ynamynyň näçe intensiw bolsa, şonça-da tiz onuň nikanyň jynsy şatlygy bilen kanagatlandyryljakdygyny ol ajaýyp yzygiderlik bilen düşündirýär“. Soňra hasabatda şeýle diýilýär: „Dini aýalyň has ýokary jyns kanagatlanmasy umumy uly şatlygyň durmuşyň ähli gatnaşyklarynda peýda bolmagy bolup durýar“.

			Ruhlulyk we jyns duýgurlygy

			Näme üçin çuň dini düşünjeler söýgä, nika we jyns gatnaşyklaryna şeýle oňat täsir edip bilýärler? Sosiolog doktor Herbert J.Malz „Nikadan öňki jyns gatnaşyklary“ kitabynda şeýle jogap berýär: 

			Bu soraga jogap bolup biljek teoriýanyň üç kriteriýasy bar. Birinjiden, mesihiligiň esasy düzgünleri oňat jyns durmuşyna oňaýly täsir edýär. Özara adamçylyk gatnaşyklarynda (1) mynasyplyk we gymmatlyklar şahslarda ýerleşýärler; (2) biz ähli adamlaryň hukuklaryny sylamaly; (3) bizi hiç bir öwezine zat islemezden gurban bolmaklyk häsiýetlendirmeli; (4) biz biri-birimize düşünmeli we sylamaly; (5) biz başgalara geçirimli bolmaly we tankyda gyssanmaly däl; (6) biz başgalaryň gülläp ösmegi we bagty üçin aladalanmaly; (7) biz özgäniň aladasyny çekişmeli we (8) biz öz-özümizi terbiýelemekde we üns bermekligi mesihilik öwredýär. Bu mesihi düzgünleriniň düýbüni tutujy bolup, onuň oňat jynsy durmuşa öz täsirini ýetirjekdigi tizden düşnükli bolýar.

			Başga bir tarapdan, oňat jyns gatnaşyklaryna ters täsir etjek adamçylyk häsiýetleri; (1) ulumsylyk, (2) çydamsyzlyk, (3) özgäniň mätäçligine we hukuklaryna üns bermezlik, (4) ýazgarmaga we günälemäge howlukmak; (5) öwrenmegi islemezlik; (6) az wagtlyk islegiňi kanagatlandyrmaklyga howlukmak hem bar. Bu hereketleriň mesihi häsiýetler däldigi düşnükli. Mesihi idealynyň bagtly nika durmuşynyň açary bolşy ýaly, olary lezzet beriji jynsy durmuşynyň hem esasy diýip ynam bilen aýtmak bolar.

			Ikinjiden, biziň barlaglarymyz, görşüňiz ýaly, mesihilik nikada oňat jyns endiklerini mümkin edýär.

			Sorag bilen ýüzlenilen 151 är-aýal jübütiniň biziň barlaglarymyzda 98 %-i ybadathananyň agzalary boldy; 83 %-i ärler we 96 %-i aýallar çagalykda we ýaşlykda haç mekdebine yzygider gatnanlar, 76 %-i ärler we 79 %-i aýallar şol mekdepleriň mugallymlary; 73 %-i öz aýlyk haklarynda yzygider ybadathana geçirýänler; 86 %-i Injili okaýanlar we nika agşamy sesli doga okaýanlar; 90 %-i maşgalalary bilen Hudaýa gulluk etmekligi ýerine ýetirýänler; 90 %-i nahardan öň doga okaýanlar; 96 %-i ärler we 93 %-i aýallar ybadathana çärelerinde köpçülikde doga okaýanlar.

			Görşüňiz ýaly, 90-dan 95 % soraga gatnaşanlaryň işjeň mesihiler bolandygyny uly ynam bilen aýtmak bolar. Bu mesihi jübütleriniň 78 %-i jyns gatnaşyklaryna bir hepdäniň dowamynda, 12 %-i — iki aýyň dowamynda 6 %-i bolsa otuzynjy aýyň aýaklaryna endik edendiklerini bellemek zerur. Jübütler bilelikde alty aýdan bir ýyla golaý ýaşanlaryndan soň, 96 %-i jynsy durmuşa endik eden aýallar, özleriniň jyns gatnaşygynda lezzet almaklygyň olara hemişe başardandyklaryny tassyklaýarlar.

			Mundan hem başga şol döwürde, jübütleriň 41 %-i köp ýagdaýlarda äriniň we aýalynyň bilelikde orgazm alýandyklaryny, 38 %-i bolsa käwägt orgazm alýandygyny aýdýarlar. Bu endik etmek derejesi başga barlaglardaky endik etmek derejesinden öňe geçýär. Eger mesihi durmuşy adaty jynsy durmuşa pasgel bermek mümkinçiligi bar bolsa, onda barlaga gatnaşyjylaryň ýokary derejedäki endik etmelerini nähili düşündirip bolar? Biz muny berk düşündirip bilmesek-de, biziň göwnümize bu barlaglarda mesihi gymmatlyklarynyň we motiwleriniň hem-de jynsy durmuşa endik etmegiň arasyndaky baglanyşyk öwrenilýär. Mesihiligi tankyt edýän käbir awtorlar, ýaşlaryň jyns ýakynlygy barada, nikanyň meýilleşdirmekde açyk gürrüň edip bilmeýärler diýip duýdurýarlar. Onda mesihiçilik gymmatlyklarynyň we motiwleriniň oňat jynsy endik etmeklige päsgel berýändigi barada subutnama ýok. Biziň barlaglarymyz bu teoriýanyň ýalandygyny görkezýär. 91 %-i är-aýal jübütleri nikadan öň öz şahsy gatnaşyklaryny geregiçe giňden ara alyp maslahatlaşandyklaryny aýdýarlar. 97 %-i bu barada nikadan bir aý öň aýdyşanlar.

			Üçünjiden, köplenç mesihilige köp sanly ýalňyş, jynsy durmuşy baradaky ýahudy-mesihi ylmyna düýbünden çapraz gelýän düşünjäni goşýarlar. Mysal hökmünde, aýra ýaşaýan we aýrylyşmakçy bolýan, otuz ýaşlaryndaky, üç çagaly är-aýal jübütlerini getirmek bolar. Aýalyň ejesi hanym N maşgalanyň ruhanysynyň ýanyna baryp aýrylyşmagyň öňüni almaga kömek bermegini soramakçy boldy. Är-aýalyň arasyndaky dawanyň bolup biläýjek sebäplerini öwrenmek bilen ruhany ahyrsoňy är-aýalyň arasynda kadalaşan jyns gatnaşyklarynyň barlygy bilen gyzyklandy. Hanym N utanmak bilen şeýle diýdi: „Jenap, siz bilýäňizmi, är-aýal N-ler — olar mesihiler. Haçanda men çagalarym dogulanyndan soň är-aýal gatnaşyklaryny etmegi bes etdim. Haçanda gyzymyň üçünji çagasy dogulandan soň, men gyzyma öz äri bilen bile bolmaklygy bes etmegini tabşyrdym. Ol öz äri bilen bäş ýylyň dowamynda bile bolmady. Jenap, men siziň hem bu jyns gatnaşyklary baradaky gürrüňleriňiziň mesihi mynasybetinden pesdigini bilmegiňizi isleýärin“. Är-aýal aýrylyşdylar.

			Islendik çokundyrylan adam hanym N-ň garaýşynyň nädogrydygyny we mesihilik däldigini bilýär. Mesihilikden hanym N-ň garaýyşlaryna jogaby talap etmek, edil medisinadan kesele bir ýerlerden täsir bolup biljekdigini düşündirmegi talap etmek bilen deňdir. 

			Meni Günorta-günbatardaky uniwersitetleriň birinde, adamlaryň jyns gatnaşygyny öwrenýän talyplaryň öňünde çykyş etmeklige çagyrdylar. Men toparlaryň biriniň talyplaryndan okuw kitabyny sorap aldym. Kitaby açyp, gyzyklanýan wagtymda men talybyň aşagyny çyzyp, belläp goýan sözlemine duşdum. Men onuň okan: „Dini düşünjeleri bolan islendik adam doly bolmadyk jyns durmuşynda ýaşar“ sözlemine ynanyp bilmedim. Munuň ýalandygyny düşündirýän tomlara seretmezden, dünýewi awtorlar edil öňküleri ýaly bu rowaýaty ýaýradýarlar.

			Meniň nukdaýnazarymy barlaň

			Belki siz şu pursat: „Saklanyň. Meni satistikada gyssamaň. Men öz ýanýoldaşym bilen düşünişmeli hakyky durmuşda ýaşaýaryn“ diýýänsiňiz.

			Statistikany deňlemek üçin meniň öz şahsy düşünjelerimi siz bilen bölüşmeklige maňa rugsat ediň. Är-aýal gatnaşyklarynda olar biri-birine, olaryň Mesihe ýakynlaýyş derejesinde ýakynlaşýarlar. Maňa muny deň taraply üçburçlyk bilen deňemeklige rugsat beriň. Är we aýal iki aşaky, Mesih bolsa ýokarky burçda. Eger aşaky iki burç birleşmekçi bolsa, onda olar ýokarky burça tarap hereket etmeli. (Mundan bu ýana muňa düşünmeklik üçin, men size Uolter Torbişiň „Men size öýlendim" atly“ kitabyny okamaklygy maslahat berýärin). Meniň Isa Mesihiň üsti bilen Hudaýa bolan şahsy gatnaşyklarym maňa oňat söýmäge we Dottä ýakyn dost we ýanýoldaş bolmaklyga kömek etdi.

			ÄRAÝAL

			

			Meniň Dottä sataşmazymdan köp ýyllar öň, men durmuşyň köp kyn soraglaryna jogap gözledim. Meniň ösüp ulalan ýerimde adamlaryň köpüsiniň diňe „görer göze“ dini bolandyklary üçin, men, belki, jogap din bilen baglydyr diýip pikir etdim we dinden başladym. Men din bilen irden, gündiz we agşam meşgullanýardym. Emma men, belki „nädogry“ ybadathana gatnan bolmaly, sebäbi ondan soň meniň ýagdaýym öňküdende erbetleşdi.

			Soňra men şeýle pikir etdim: „Ýagşy, belki bilim almak esasy jogapdyr“. Fermada ösen oglan bolanymdan soň, men gaýmagyň ýokary göterilýändigini bilýärdim. Belki bilimli adamlar içki şatlyk, nagt we ähmiýet, hatda, azat bolmaklyk üçin güýje eýedirler. Şeýle pikirler bilen uniwersitete okuwa girdim. Durmuşda öz maksadyny we hakykaty tapmak isleýän adam üçin nähili göwni galmaklyk!

			Meniň Miçiganda okuwa baran ilkinji uniwersitetim talyplaryň we mugallymlaryň arasynda iň bir tanymal bolmadyk okuw jaýydy. Maňa jogaplar gerekdi. Men mugallymlary öz kabinetlerinde tutýardym. Men olaryň käbiri meniň gelýändigimi görenlerinden çyralaryny öçürip, tutylaryny ýapýardylar diýip pikir edýärin. Maňa bu fakultetiň mugallymlarynyň we talyplarynyň köpüsiniň durmuşyň manysyna seretmekden hem has köp meseleleriniň, umytsyz göwni galmaklygyň meniňkä seredeniňden hem has köpräkdigine düşünmek üçin köp wagt gerek bolmady. Dogrudan hem meniň ykdysadyýet boýunça mugallymym maňa durmuşda nähili edip köp gazanmagy öwredip bilse-de, nähili edip oňat ýaşamalydygyny öwredip biljek däldi.

			Men şonda şeýle pikir etdim: „Belki, wezipeli bolmak jogap bolýandyr“. Özüňe «wezipe» tap we oňa öz durmuşyňy bagyş et“. Meniň okaýan uniwersitetimdäki ähli sapaklary öz ellerinde saklaýan, has agramly hasaplaýan adamlarym, talyp hereketleriniň ýolbaşçylarydylar, şonuň üçin hem men öz kandidaturamy dürli syýasy wezipelere hödürledim we meni saýladylar.

			Talyp şäherjiginde hemmeleri tanamak, kararlary kabul etmek, başgalaryň pullaryny maksada ýetmek üçin sowmak, bularyň bary meniň etmeli işlerimdi. Men olardan lezzet alýardym. Emma her baş güni men şol adam bolup oýanýardym. Her gezek, adatça, geçen günden soň meniň kelläm agyrýardy we men şol bir zady pikir edýärdim: „Ine, ýene baş gün başlandy“. Men baş günden anna güne çenli çydardym, emma meniň bar ünsüm anna, ruh we dynç günleri geçirilýän agşamlyklarda jemlenipdi. We ähli zaýalanan aýlaw indiki baş güni başlanýardy.

			Kem-kemden men kejikmäge başladym. Men biziň ýurdumyzyň uniwersitetleriniň talyplarynyň köpüsiniň durmuşyň manysyny, hakykatyny, güýjüni we maksadyny tapmakda has hem meniň özüm olary tapmandygym üçin, menden aýdyň bolandyklaryna şübhelenýärin.

			Hemişelik umydyň çeşmeleri

			Takmynan, ol wagtlary meniň talyplar şäherçesinde adamlaryň toparyna gözüm düşdi. Olar köplük däldi, bary-ýogy sekiz talyp we iki mugallym, emma olaryň durmuşyny başgalardan özge edýän görnetin bir zat bardygy bildirýärdi. Olar edil bu durmuşda nirä barýandyklaryny bilýän ýalydylar we bu örän adaty däldi. Biziň ýurdumyzda köp adamlar meniň Çikago Uniwersitetinde gören adamyma meňzeş. Ol öz arkasyna daňylan uly ýazgyly plakat bilen (görşümiz ýaly registrasiýa hepdesi bolmaly) töwerekde aýlanýardy we onda şeýle ýazylandy: „Meniň yzym bilen ýöremäň. Men azaşdym“.

			Bu adamlaryň diňe bir ýörejek ýoly däl-de, ynamy hem bar ýalydy. Men siziň nähilidigiňizi biljek däl, emma maňa ynamy bar adamlaryň ýanyndan ýöremek, goý, ol meniňki bilen çapraz gelse-de, ýaraýar. Meniň birnäçe dostlarym meniň ynanýan käbir zatlarym bilen düýbünden yalalaşmaýarlar. Men özüniň nämä we näme üçin ynanýandyklaryny we nämä näme üçin ynanmaýandyklaryny hem bilýän adamlara guwanýaryn. Bu deň derejede wajyp we ol adamlar bu ähli zatlary bilýärdiler.

			Mundan hem başga ol adamlar başgalara özleriniň uly söýgüsini aňladýardylar. Men başgalaryň söýgi barada örän köp gürleýän wagtynda, olaryň söýgüni açyk aýdyň aňlatmaklaryny görýärdim. Olarda meniň isleýän we mende ýok bolan zadyň bardygy görünýärdi we şonuň üçin men olar bilen dostlaşdym.

			Birnäçe hepdeden soň biz talyplaryň ýygnagynda oturdyk. Meniň ýadyma, şol alty talybyň, olaryň biriniň aýaly bilen we iki mugallymyň gelendigi düşýär. Gürrüň Hudaý barada gitdi. Hakykatyň gözüne seredeliň: eger siz özüňize ynamyňyz bolmasa, siz mugallym boluň ýa-da talyp, ofisiant, biznesmen tapawudy ýok , size haçanda gürrüň Hudaý barada gidende syr bildirmezlige çalyşýarsyňyz.. Her bir uniwersitetde, mekdepde, edarada ýa-da naharhanada öz inkär ediji adamy bolýar. Ol: „Mesihilik? Bu aňly adamlar üçin däl-de, gowşaklar üçin“.

			Meniň hakykatda nämäni tapandygymy bilýärmisiňiz? Düzgünler hiç bir gyşarnyksyz: Kimdir biri näçe ynamly görünmeklige çalyşsa, şonuň hem içki boşlugy uludyr. Takmynan edil şeýleräk syr bildirmezligi gurmaklyga men hem çalyşdym. Olaryň gürrüňleri meni kejikdirýärdi. Men olarda bar zadyň mende bolmagyny, emma olaryň muny bilmezligini isleýärdim. Emma olar hemme wagt hem meniň olardaky zady isleýändigimi, emma olaryň bu barada bilmezliklerini isleýändigimi bilýärdiler. (Görýäňizmi, men nähili meselä çolaşdym?)

			Men oturgyja özümi arkaýyn taşlap erkin görünmeklige çalyşdym. Men nazarymy bir ýaş aýala gönükdürdim. (Ol örän owadandy! Men ähli mesihiler görmeksizdir diýip pikir edýärdim. Men eger özüň şowsuz bolsaň hiç ýerde işiň oňmasa, sen mesihi bolýansyň diýip pikir edýärdim). Men: „Siz talyplar şäherçesindäki beýleki talyplardan näme bilen tapawutlanýarsyňyz?“ — diýdim. Ol başga wagt bolanda meniň gaharymy getirjek ýeňiljek ýylgyrma bilen, meniň uniwersitetde „jogap“ hökmünde eşitmejek iki sözümi aýtdy: „Isa Mesih“. „Ýok, diňe şol däl — diýip, men aýtdym, — men dinden, Injilden we ybadathanadan kekirdegime gelýänçä doýgun. Maňa dine degişli bolan bu galyndylaryňyzy dakjak bolmaň“. Belki, onda berk ynam we gaýrat bolandyr, ol bu gezek ýylgyrman meniň gözlerime dikanlap seretdi. „Diňläň, — ol gödek jogap berdi, — men size „din“ diýmedim, men „Isa Mesih“ diýdim. Meni gödek bolmaklyga terbiýelemediler, şonuň üçin hem men ondan ötünç soradym. Men aýtdym: „Haýyş edýän, meni bagyşlaň, emma hakykaty aýtsam, bu zatlar meni bir eýýäm bizar etdi. Men indi beýle zatlar bilen iş salyşmak islemeýärin“.

			Men ondan soňky bolup geçen zatlara ynanyp bilmedim.Olar maňa şol ýerde, uniwersitetiň özünde Isa Mesihiň kim bolandygyny barlag geçirmekligi teklip etdiler. Men muny degişme diýip pikir etdim! Olar Hudaýyň adamda, Isa Mesihde birleşişi, adamyň günäleri üçin Onuň haçdaky ölümi, Onuň jaýlanyşy, Onuň jaýlanmagynyň üçülenji güni direlmegi barada giňden gürrüň berdiler we şondan soň olaryň Onuň adamyň durmuşyny ýigriminji ýüz ýyllykda üýtgedip biljek ukyby barada durup geçmeklige gaýraty çatdy.

			Garaşylmadyk soňlama

			Nähili geň! Men hemişe mesihileriň iki ýarym şary bolup olaryň bir ýarym şary ýitirilen, beýlekisi şony şowsuz gözleýär diýip hasap edýärdim. Meniň mesihi talybyň bir zatlar aýdaryna, ony gürlemez ýaly etmek üçin garaşanym ýadyma düşýär. Men adatça mugallymdan öňe geçerdim. Men mesihiniň berip biljek islendik soragyna jogaby bilýärdim, emma ol adamlar meni gaýta-gaýta synaýardylar we men olaryň çagyryşyny kabul etdim.

			Men bulary ýalan subutnamalar bilen edendigimi boýnuma almaly. Men bulary haýsydyr bir zady subut etmek üçin däl-de, ulumsylykdan we olary ýeňmek üçin edýärdim. Hakykatda meniň ilkinji işim bolan „Inkär edip bolmajak şaýatlar“ atly kitabymyň maksady olaryň ynamy intellektuallar üçin degişmä öwürmekdi.

			Men mesihiligiň biderekdigini görkezmäge çalyşdym we iki ýylky zähmetden hem-de birnäçe pullar harç edilenden soň, bu iş meniň öz garşyma tarap öwrüldi. Men Mesihiň Onuň Özüni Kim diýip atlandyran bolsa şoldugyna hem galmalydygyna düşündim. Ynamyň meniň bu gelen netijäme hiç hili dahyly ýokdy; ol berk intellektualdy. Men şeýle karar etdim: eger maňa iň bolmanda mesihiligiň hakykylygyny we taryhy ynançlydygyny subut etmek başartsa, onda men mesihiler bilen jedelde utýardym.

			Birinji mesele bolup, Täze Ähtiň taryhy ynamly çeşme däldigini subut etmek durýardy. Men bu ýerde sorag bolup bilmez diýip çak edýärdim. Ol köp hakyky bolup geçen wakalardan soň ýazylypdyr we sansyz mifler we rowaýatlar oňa başga ýalňýşlyklar we dogry gelmeýän zatlar bilen girizilen bolmaly diýip pikir edýärdim. Bu meniň ähli subut etmeli zadymdy. Emma ol meniň öz garşyma öwrüldi!

			Ikinji maksat bolup direlmek durýardy we men muny inkär etmek has ýeňil düşer diýip oýlaýardym. Isanyň ähli öwreden we nämäniň hatyrasyna Onuň ýaşamagy we ölmegi, Onuň mazardan direlip gelmegine esaslanandy we meniň üçin esasy mesele hiç wagt şeýle zadyň bolmandygyny subut etmekdi. Men muny maňa aňsat başardar diýip pikir edýärdim, sebäbi entek hiç kim öliniň direlenini görmändi. Bu hem meniň öz garşyma dolandy. Hakykatda subutnamalar şeýle bir ynandyryjy boldy we men ýene bir kitabyň „Direlmegiň faktoryny“ ýazmaga maglumat topladym.

			Eýgertmejek güýç

			Men hakykatdan hem kyn ýagdaýa duş geldim. Meniň aňym ynanan hem bolsa, men göreşmegi dowam etdirýärdim. Men mesihi bolmagyň (men „mesih“ diýmegi has halaýaryn) öz „meniň“ üçin ýeterlik ýykyjydygyna göz ýetirdim. Men öz garaşsyzlygyma guwanýardym. Isa Mesih menem Özüne edil Halasgäri we Rebbi hökmünde ynanmagymy talap edýärdi. Isa menden meniň durmuşymy soramak bilen meniň gaýratymy synap görýärdi, sebäbi Ol haçda meniň günälerim üçin gurban boldy. Onuň çakylygy mysaly şeýleräkdi: „Ine, Men işikde durun, gapyny kakýaryn. Biri sesimi eşidip, gapyny açsa, içerik girerin. Men onuň bilen, ol-da Meniň bilen bile naharlanar“ (Ylham 3:20). Emma men muny „Emma Ol Özüni kabul edenlere, adyna iman edenlere Hudaýyň oglanlary bolma hukugyny berdi“ (Ýahýa 1:12).

			Meni Onuň suwda gezendigi ýa-da gezmändigi, Onuň suwy çakyra öwrendigi ýa-da öwürmändigi tolgundyrmaýardy, men öz durmuşyma haýsydyr bir „iňirdiniň“ aralaşmagyny islemeýärdim. Men Isany öz durmuşyma girmäge çagyrmakdan hem başga hezil durmuşy heläk edip biljek, intellektual gazananlarymdan el çekdirjek ýa-da uly kollegalarymyň ýanynda ylmy gazananlaryma päsgel berip biljek zady tapyp biljekdim. Meniň aňym maňa mesihiligiň hakykydygyny aýdýardy; emma gaýratym „Muny hasap etme“ diýýärdi. Ýumşagrak aýdanymyzda men kyn ýagdaýdadym.

			Her gezek men bu ruhybelentlige dolan mesihilere ýakyn gelenimde dawa güýjeýärdi. Haçandyr bir wagt size özüňizi erbet duýýan wagtyňyzda bagtly adamlaryň ýanynda bolmaklygyň siziň gaharyňyzy nähili getirýandigini görensiňiz. Olar şeýle bir bagtlydylar, men bolsam özümi gaty erbet duýýardym we men talyplar ýygnagyndan turup, gaçyp gidýärdim. Men şeýle bir aladalydym we sagat onlarda ýatsamda, ir sagat dörde çenli uklap bilmeýärdim. Men maňa ýa-ha Isany kellämden çykaryp taşlamagyň, ýa-da kellämi düýbünden sogrup taşlamagyň gerekdigini bilýärdim! 

			1959-njy ýylyň 19-njy dekabrynda 20 sagat 30 minutda, uniwersitetiň ikinji kursunda okaýan wagtymda men mesihi boldum. Biraz soň kimdir-biri menden sorady: „Sen ony nireden bilýärsiň?“ Men: „Diňle, men ol ýerde boldum“ — diýip jogap berdim. Şol gije men doga okadym. Meniň Hudaý bilen aragatnaşygymy ýola goýmak üçin dogam şoňa baglylykda dört basgançakdan ybaratdy: Onuň Ogly bilen, direlen, diri Isa bilen şahsy gatnaşyklar.Wagtyň geçmegi bilen bu gatnaşyklar meniň durmuşymy üýtgetdi.

			Ilki bilen men şeýle doga okaýardym: „Reb Isa, Seniň meniň üçin haçdaky ölümiňe minnetdar“. Ikinjiden, men aýdýadym: „Men öz durmuşymdaky Saňa ýakymsyz zatlary boýnuma alýaryn, meni bagyşla we tämizle“ (Injil şeýle aýdýar: „Günäleriňiz gyzyl kimin bolsa-da, gar ýaly ak bolar“ Işaýa 1:18). Üçünjiden, men şeýle soradym: „Edil şu wagt, başardygymça öz ýüregimiň we durmuşymyň gapysyny Saňa açýaryn we Saňa öz Halasgärim we Rebbim hökmünde ynanýaryn. Meni tutuş we durşuma üýtget. Meni Öz döreden we görmek isleýän adamyňa öwür“.

			Iň soňky dilän zadym: „Saňa meniň durmuşyma ynam bolup gireniň üçin minnetdar“. Mukaddes Ruh meniň Hudaýyň Sözüne esaslanan we subutnamalar we taryhy deliller bilen berkedilen ynamymy aýdyňlaşdyrdy.

			Elbetde, men dini adamlaryň edil „ýyldyrym çakan“ ýaly duýgyny eşitmeli bolanyňyza ynanýaryn. Men doga okanymdan soň hiç zat bolmady. Hiç zat. Hakykatda, men bu karary kabul edenimden soň özümi has erbet duýup başladym. Diýseň erbet duýýardym. „Diňe şu däl, Makdauell. Bu gezek sen nämä uçradyň?“ — diýip, men pikir edýärdim. Men hakykatdan hem aňymy ýitiren ýaly duýýardym we birnäçe dostlarym hem muny duýdular. Edil şol wagt men öz kararymyň dogrudygyna şübhelenip biljekdim, emma birnäçe aý geçenden soň men özümiň aňymy ýitirmändigime düşündim. Meniň durmuşym üýtgedi.

			Oňatlyga tarap üýtgemek

			Meniň üýtgeşikligi aňan ýerim bu meniň yzyma dönmezligi öwrenmegim boldy. Men hemişe nämädir bir zada güýmenmese bolmaýan adamdym. Men talyplar şäherçesinden barýan hem bolsam, meniň kellämde bir topar pikirler at salýardy. Men oturyp bir zatlary etmäge ýa-da pikirlenmäge çalyşýardym, emma bu bolmaýardy. Emma men özümiň Mesihe ynananymdan birnäçe aý soň akyl taýdan rahatlyk tapdym.

			Men özümde dawalar bolmady diýip biljek däl. Emma meniň Isa bilen özara gatnaşyklarda tapan zadym dawalaryň bolmazlygy däl-de, dawalardan baş alyp çykmagy başarmagym boldy. Men muny eger hakykatda Isanyň: „Men size parahatlyk goýup barýaryn, Öz parahatlygymy size berýärin. Men muny, dünýäniň berşi ýaly bermeýärin. Ýüregiňiz gysmasyn, gorkmaň“ (Ýahýa 14:27) diýip, beren sözüni eşitmedik bolanymda dünýäde hiç bir zada çalyşmazdym. 

			Oňatlyga tarap üýtgän ýene bir zat bu bolsa meniň häsiýetim. Öňler men kimdir biri maňa sähel başgaça seretse ýarylýardym. Men häzir hem birinji kursda okaýan wagtymdaky, meniň tas bir adamy öldürjek bolan wakany ynjyly ýatlaýaryn. Meniň häsiýetim meniň özümiň aňly-başly bölegim bolup, men ony üýtgetjek hem bolmaýardym. Meniň Isa ynananymdan soň men bir howply ýagdaýa düşdüm we men özümdäki birden ýarylmak häsiýetimiň üýtgändigine göz ýetirdim! Men şol 1959-njy ýylyň dekabryndan soň bir gezek öz-özüme gözegçiligi ýitirdim. Isa durmuşy üýtgedýär.

			Meniň, Mesihiň üýtgetmäge ukyply güýjüniň täsirinde oňatlyga tarap üýtgän ýerim bu meniň kakam bilen gatnaşyklaryma degişlidir. Men öz kakama şäher arakhoruna, biziň maşgalamyzy masgaralap we ezip gelýän adama bolan mese-mälim ýigrenjim, söýgä we ony kabul etmek ukybyna öwrüldi. Bu üýtgeşme şeýle bir göze ildi welin, meniň kakam Isany öz durmuşyna çagyrdy. Men öz kakamyň gözümiň öňünde özgerişini gördüm. Ol ondan soň hiç wagt içmedi. Men şeýle netijä geldim: Isa Mesih bilen özara gatnaşyklar durmuşy üýtgedýär. Siz mesihiligiň üstünden gülüp we äsgermezçilik edip bilersiňiz, emma ol öz täsirini ýetirýär. Haçanda siz Isa Mesihe ynananyňyzda, öz hereketleriňize syn etmäge başlaň, sebäbi Isa Mesih durmuşy üýtgetmäge, günäleri geçmäge we günäkär duýgyny ýok etmäge başlaýar. Eger şu är-aýal durmuşyňyzy üýtgetmese, onda başga hiç zat kömek etmez.

			Biziň netijelerimiz nähili?

			Men özümiň Isanyň çagyryşyna nähili jogap berendigimi siz bilen paýlaşdym. Siz hem özüňize degişli soragy berip bilersiňiz: „Şu subutnamalaryň ählisi meniň üçin nämäni üýtgedýär? Meniň Isanyň haçda meniň günälerim üçin gurban bolandygyna ynanýandygymyň ýa-da däldigimiň näme tapawudy bar?“ Muňa iň oňat jogap Isanyň Tomasa mesihi däl adama beren jogaby bolup biler: „Men ýol, hakykat we ýaşaýyşdyryn, Mensiz hiç kim Ata baryp bilmez“ (Ýahýa 14:6).

			Siz Hudaýa edil şu wagt doga okamaklygyň üsti bilen ynanyp bilersiňiz. Doga okamak bu Hudaý bilen gepleşmek. Hudaý siziň ýüregiňiňzi bilýär we siziň sözleriňiz barada ýüregiňiziň gatnaşyklary derejesinde alada etmeýär. Eger siz Isa siziň günäleriňizi geçer we size baky ýaşaýşy berer diýip hiç haçan ynanmadyk bolsaňyz, onda siz şony edil şu wagt edip bilersiňiz. Siz mysaly şeýleräk doga okap bilersiňiz: „Reb Isa men Saňa mätäç. Men Saňa haçda meniň günälerim üçin gurban bolanyňa minnetdar. Men öz durmuşymyň gapysyny Saňa açýaryn we Saňa öz Halasgärim hökmünde ynanýaryn. Saňa meniň günälerimi geçeniň we maňa baky durmuşy bereniň üçin sag bolsun aýdýaryn. Meni Öz görmek isleýän adamyňa öwür. Meniň Saňa ynanyp bilýändigim üçin sag bol“.

			Haçanda siz Isa Mesihe öz Halasgäriňiz we Rebbiňiz hökmünde ynananyňyzdan soň injil ylmynyň ulanylmagy we gatnaşyklardaky ruhy ölçegleri has aýdyň bolýar. Meniň Hudaý bilen gatnaşyklarym durmuşymyň köp ýagdaýyna täsir edýär. Olar, gürrüňsiz, meniň nikama hem täsir edýärler.

			Nikadaky aýyrmak we goşmak alamatlary

			Demirgazyk-gündogar uniwersitetleriniň birinde, psihologiýa fakultetinde söýgä, jyns gatnaşyklaryna we nika mesihi garaýyşlar barada leksiýa okaýan wagtymda menden şeýle soradylar: „Haýsy ýagdaýlar oňat nika gurmaklyga oňaýly täsir edýär?“ Oňat we erbet ýagdaýlary sanamak bilen men topardakylardan soradym, olaryň pikiriçe men bu sanawy nireden aldym. Olaryň köpüsi nikanyň soraglary boýunça kitapdan ýa-da psihologiýa ýa-da sosiologiýa baradaky okuw kitabyndan diýip jogap berdiler. Haçanda men olara ýakyn jyns gatnaşyklary baradaky bu oňat we erbet ýagdaýlary Injilden alandygymy aýdanymda olaryň boluşlaryny görmek gerekdi. Käbiri ynanmazlyk bilen kellesini ýaýkaýardylar. Bu talyplar ilkinji gezek Injili söýgä, nika we jyns gatnaşyklaryna üns berýän kitap hökmünde garamaga başladylar.

			Indiki sahypalarda meniň olara getiren nika täsir edip biljek oňat we erbet ýagdaýlarym sanalýar.

			
				
						
						OŇAÝLY TÄSIRLER

					
						
						TERS TÄSIRLER

					
				

				
						
						Çydamlylyk:
Ýewr.10:16; 1Kor.13:4; Ýakup1:2-4; Kol.3:12,13

					
						
						Çydamsyzlyk 

					
				

				
						
						Başgalara oňatlyk etmäge howlukmak
1Kor.13:5; Fil.2:4; Gal.6:2

					
						
						Diňe öz peýdaňa howlukmak

					
				

				
						
						Bermek islegi:
Lk.6:38; 1Ýah.4:10

					
						
						Almak islegi

					
				

				
						
						Eli açyklyk:
Flp.2:3-8

					
						
						Ulumsylyk

					
				

				
						
						Hakykatçy bolmak:
Kol.3:9; Ef.4:25; Zek.8:16; 1Kor.13:6

					
						
						Ýalan

					
				

				
						
						Kaýyl bolmak:
Flp.2:3-8; Sül.tym.16:18; Ýak.4:6; Kol.3:12

					
						
						Boýun egmezlik

					
				

				
						
						Ýagşylyk:
1Kor.13:3; Mf.5:21,22; Kol.3:12; Gal.5:22

					
						
						Ýigrenç

					
				

				
						
						Ynam:
Sül.tym.27:4; 1Kor.13:4,7

					
						
						Ynanmazlyk

					
				

				
						
						Özüňe haky taýdan seretmek:
1Kor.4:6,7;8:1;13:4; Kol.2:18; Gal.6:4 

					
						
						Gedemlik, men-menlik

					
				

				
						
						Jogapkärçiligi duýmak:
Lk.16:10-12

					
						
						Jogapkärçiligi duýmazlyk

					
				

				
						
						Özgeleriň gyzyklanmalaryny goramak:
1Kor.13:5,6 

					
						
						Diňe öz abraýyňa kowalaşmak

					
				

				
						
						Bagyşlamaklyk:
Kol.3:13; Mat.11:25;6:14

					
						
						Geçirimsizlik

					
				

				
						
						Öz-özüňe baha bermek:
Mat.7:1,2; Ýah.8:9; Lk.6:37

					
						
						 Özgeleri ýazgarmak

					
				

				
						
						Kanagatlanmak:
Ýah.15:18; Ýewr.13:5

					
						
						Garşylyk görkezmek

					
				

				
						
						Minnetdar bolmak:
Sül.tym.19:3; Sel.5:8

					
						
						Gadyr bilmezlik

					
				

				
						
						Öz-özüňe seretmek/ birsydyrgyn häsiýet:
Sül.tym.16:32, Rim. 5:3,4; 1Kor.13:5; Gal 5:23  

					
						
						Başyna gidenlik/ baş bermeýän häsiýet

					
				

				
						
						Zähmetsöýerlik:
Ýak.4:17, Kol.3:23

					
						
						Ýaltalyk

					
				

				
						
						Syr saklamagy başarmak:
1Kor.13:7; 1Petr.2:9; 1Tim.5:13 

					
						
						Gybatkeşlik

					
				

				
						
						Ýumşaklyk:
Gal.5:23; Kol.3:12

					
						
						Gödeklik

					
				

				
						
						Duýgudaşlyk:
Kol.5:23; Lk.6:28; Gal.6:2

					
						
						Içigaralyk

					
				

				
						
						Ünslilik/ içginlik/ mylaýymlyk:
1Kor.13:5

					
						
						Yzgytsyzlyk

					
				

				
						
						Wepadarlyk:
Gal.5:22

					
						
						Biwepalyk

					
				

			

			Belki, siz hem meniň ilknji gezek şu sanawy görenimdäki ýaly haýran bolansyňyz. Belki, siz bu sanawdakylary özüňde jemlemek üçin haýsydyr ruhyň giganty ýa-da Hudaý bolmalydyr diýip pikir etmek bilen entek başlamankaňyz taşlamakçy bolýansyňyz. Emma sagdyn pikir bu ähli sanalanlaryň jebis, ýakyn gatnaşyklaryň döremegi üçin esasy sebäpleriniň biridigini aýdýar. Şu zatlary özüňiziň başaryp ýüze çykaryp bilmejekdigiňizi bilýändigiňiz üçin özüňizde ynamsyzlyk we kejikmekligi duýmagyňyz mümkin.

			Köşeşeiň, oňat täzelikler bar! „Ýeňlemek“ harplap aýdylanda: 
M-u-k-a-d-d-e-s R-u-h. Hudaý bize durmuş üçin diňe bir ýokary ölçegleri bermedi. Ol bize şoňa görä ýaşamak üçin güýç hem berdi.Ýokarda agzalan oňaýly ýagdaýlar diňe Hudaýa Onuň tebigaty boýunça mahsus häsiýetleriň ýüze çykmagynyň ýagdaýy hasaplanýar. Başga söz bilen aýdanymyzda Hudaý diňe bir biziň ýaşaýyşda almaly ölçegimiz bolman, eýsem Onuň häsiýeti biziň üçin söýgüde, nikada we jyns gatnaşyklarynda durmuşymyzyň özeni hasaplanýar.

			Bizi söýýän gökdäki Atamyz bize Öz tebigatyny (has dogrusy,Özüniň Kimdigini) Injilde görkezýär. Ol Mukaddes Ruhyň üsti bilen mesihde ýerleşýär we onuň üsti bilen Öz durmuşyny ýaşaýar. Hudaý bize mesihi durmuşynda ýaşamak üçin Mukaddes Ruhyň şahsynda ähli zatlary berýär. Mukaddes Ruhyň üsti bilen Hudaýyň içki barlygy bu bize är-aýal gatnaşyklarynda „şol adam“ bolmaklyga güýç berýän çeşmedir.

			Ornuny tutujyny ulanmaň 

			Mukaddes Ruhyň içki barlygynyň möhümliginiň sebäbine görä, men şu ýerde öz kitabymda: „Onuň keşbi..meniň keşbim“ diýip aýdanlarymy „ynamyň täze duýgularyna“ degişlilikde aýdanlarymy gaýtalaýaryn:

			Mukaddes Ruhyň bize berýän öz güýjüňdäki aňrybaş ýaramly ynama göz ýetirmegiň netijeli ýoly her bir mesihiniň özünde Ruhyň barlygyndaky resurslara düşünmegidir.

			Ellinji günüň bellenilýän wagty Rebbiň şägirtleri bilen bir täsin waka boldy. Olar Mukaddes Ruhdan doldular we Onuň güýjünde taryhy üýtgetmeklige girişdiler. Şol şägirtlere mukaddes durmuşda ýaşamak we güýçli we önjeýli şaýatlar bolmak üçin berlen Mukaddes Ruh Öz zähmetini bu gün bizde ýerine ýetirmek isleýär. Geň zat, emma Isa Mesih bu günki gün bizde ýaşaýar we Öz söýgüsini biziň üstümiz bilen aňladýar we bu Hudaýyň Sözüniň esasy hakykatlarynyň biri.

			Öz güýjüň bilen, mesihi durmuşynyň ölçeglerine görä ýaşamaga synanyşmak bu biziň her birimize duşup biljek we biziň duýgularymyzy peseltjek şowsuzlyk. Hakykatda, Isa Mesihe bolup bildiginden meňzejek bolmaga çalyşýan mesihi (hakykatdan ýokardaky ideal), mesihi bolman haýsydyr adamçylyk idealyna meňzemek isleýän adamdan, az duýga eýe bolup biler. Mesihi durmuşynyň ülňüleri diýseň ýokary we biz oňa öz güýjümiz bilen ýetip bilmeris. Hudaýyň Sözünden görşümiz ýaly diňe bir adama, Isa Mesihe ony tutmak başartdy. Diňe Onuň Mukaddes Ruhunyň güýjüne dolmak bilen mesihi durmuşynda ýaşap bolar.

			Mukaddes Ruh mesihä diňe bir Hudaýyň maşgalasynda täzeden dogulmaklyga ýol bermän, eýsem oňa Ruhuň miwelerini ýetişdirmekde ruhy ösüşe kömek berýär.

			Diňe Mukaddes Ruh bize önjeýli şaýatlar bolmaklyga güýç berýär. Haçanda Isa bize Onuň: „Iýerusalimde, tutuş Ýahudada we Samariýada we hatda ýeriň çetindäki şaýatlary bolmalydygymyzy“ aýdanda ,Ol bulary şu sözler bilen aňlatdy: „Ýöne Mukaddes Ruh üstüňize inende, güýç-kuwwat alyp, Iýerusalimde, bütin Ýahudada, Samariýada, ýeriň tä soňuna çenli Meniň şaýatlarym bolarsyňyz“. (Resullaryň Işleri 1:8). Mukaddes Ruhsyz diňe bir mesihi bolup bolman, eýsem Ruhyň miwesini öz durmuşyňa getirmek we başgalary Isa bilen tanyş etmek hem bolmaz.

			Edil Isany kabul eden wagtymyzdan, bizde Mukaddes Ruh ýerleşýär we bize Hudaýyň adamy bolmak hem-de Mesihiň özümize elýeter miwelerini getirmek gerek. Mukaddes Ruha biziň durmuşymyzy biziň eýeçiligimizde bar bolan zatlardan biz peýdalanyp bilerimiz ýaly berkitmäge we doldurmaga mümkinçilik bermek gerek. „Doldurmak“ sözüne bizden aýra bolup geçýän zat hökmünde seretmän biziň dolduryp duran, eýýäm içerde bolan zat hökmünde seretmek gerek. Ine, men näme üçin „içine böwsüp girmek“ we „güýç bermek“ sözlerini ulanýaryn.

			Biz ähli ýerde bar bolan, ähli zady başarýan we bizi söýýän Hudaýa ynanmak bilen ynamda Mukaddes Ruhda ýerine ýetirilýäris. Haçanda siz çekli banka gideniňizde, siz bankyň size çekiň üsti bilen nagt pil berjekdigine eýýäm ynanýarsyňyz. Siz kassiri pul bermäge yrmak barada pikir etmeýärsiňiz. Siz eýýäm çegi kassire uzadyp, öňden siziňki bolan puly almaklyga barýarsyňyz. Hudaýa bizi Mukaddes Ruh bilen doldurmaklygy haýyş etmek bilen, biz özümize Hudaýyň çagalary bolmagymyz bilen degişli bolýan zady soraýarys.

			Siz puly çegiň üsti bilen almaga we Mukaddes Ruhdan dolmaga hem birmeňzeş ynam bilen seredýän bolsaňyz, siz barybir ony we beýlekini almaklygy ündeýän sebäplere aň ýetirmelisiňiz. Siz banka pul almaga çek ýa-da çykdajy orderi, haçanda olar gerekli derejede doldurylandan we gol çekilenden soň barýarsyňyz. Eger siz diňe ynanmak bilen gerekli resmi kagyzlary bolmaly düzgünde doldurmasaňyz, onda siziň puly alyp biljegiňiz gümana. Eger-de siz diňe pyýada geçelgede durup: „Maňa pul gerek“ diýip näçe gygyrsaňyz-da, bu size isleýän netijäňizi bermez.

			Taýýarlanyň

			Edil şeýle birnäçe zatlar sizi Mukaddes Ruhdan dolmaklyga taýýarlaýar. Birinjiden, siziň Hudaýy ýürekden gözlemegiňiz we garaşmagyňyz hem-de Onuň Ruhy bilen doldurylmagy islemegiňiz gerek. Isa şeýle söz berdi: „Dogrulyga ajygyp-suwsanlar bagtlydyr, çünki olar doýup-ganarlar“ (Matta 5:6)

			Ikinjiden, siz Isa öz durmuşyňyzy dolandyrmaga rugsat bermegiňiz gerek. Pawlusyň aýdyşy ýaly: „Eý doganlar, özüňizi diri, mukaddes, Hudaýyň halajak gurbany hökmünde hödürläň diýip, Hudaýyň rehimleri arkaly size ýalbarýaryn, bu siziň ruhy ybadatyňyzdyr“ (Rimliler 12:1). Eger siz özüňiz barada edilenleri oýlap göreniňizde bu haýyş gatybir uly görünmese gerek?

			Üçünjiden, Mukaddes Ruhuň siziň aňyňyza açjak ähli belli günäleriňizi açyň we Hudaýyň söz beren bagyşlamasyny hem-de tämizlemegini kabul ediň: „Günälerimizi boýun alsak, Ol ynamdar, adyldyr. Günälerimizi öter, bizi her hili ýamanlykdan arassalar“ (1 Ýahýa 1:9). Hudaý bulary siziň üçin etmeklige doly hukukly, sebäbi Isa bizi günälerden ýuwmak üçin gurban boldy.

			Mukaddes Ruhdan doldurylan bolmak bu mesihi üçin durmuşyň goşmaça stili däl. Hudaý bize Onuň Ruhy bilen doldurylmagymyzy wesýet edýär. „Siz bir wagtlar garaňkylykdyňyz, ýöne indi Rebde yşyksyňyz. Yşyga degişli ynsanlar bolup geziň“ (Efesliler 5:18). Emma Hudaý bize Öz talaplaryna boýun bolmaklyga usul bermezden äht bermeýär. Ol bize söz berýär: „Biziň Onuň huzuryndaky gaýratymyz bolsa şudur: Onuň islegine görä bir zat dilesek, Ol dilegimizi eşider. Onuň her dilegimizi eşidýändigini bilýän bolsak, onda Özünden dilän dilegimizi aljakdygymyzy-da bilýändiris“ (1 Ýahýa 5:14-15).

			Mesihilerde eýýäm olarda ýaşaýan Mukaddes Ruh bar, şonuň üçin hem olara durmuşyna Onuň gelmegini haýyş etmek gerek däl. Indi olara Onuň ähli zady doldurmagyny we ähli bölekler bilen her bir gizlin burçda, her bir gatlakda ýolbaşçylyk etmeklerini haýyş etmek gerek.

			Mukaddes Ruhyň mesihide bir gezek ýerleşýän wagtynda (şol wagt biz Mesihe bize Mukaddes Ruhyň üsti bilen biziň durmuşymyza girmegini haýyş edýäris) biz ruhda birnäçe gezek ýerine ýetirilýäris. Hakykatda grek sözünden terjime „(siz) ýerine ýetirilýän boluň“ diýmeklik, dyngysyz we yzygider adamçylyk durmuşyna güýç bermek we ýolbaşçylyk etmek üçin doldurylmagy aňladýar. Haçanda biz Mukaddes Ruhyň güýjünde ýaşanymyzda, özbaşdak yhlasyň hysyrdysynyň soňy gelýär. Onuň ýeke özi bize özümiziň ýetmäge çalyşýan mukaddes we oňat oýlanyşylan durmuşymyzda ýaşamaklyga mümkinçilik berer.

			Eger-de siz özüňiziň Ruhdan doldurylan durmuşda ýaşamagy isleýändigiňize göz ýetireniňizden size bu barada Atamyza aýtmagyňyz gerek. Siz öz durmuşyňyzy özüňiziň dolandyrandygyňyzy boýnuňyza alyň we bu biziň durmuşymyzyň kanuny eýesi Hudaýa garşy günädir. Oňa Isanyň haçdaky ölüminiň üsti bilen siziň günäleriňizi bagyşlandygy üçin minnetdarlyk bildiriň. Mesihden siziň durmuşyňyzda ýolbaşçylygy öz eline almagyny siziň ähli öz edýän işleriňizde Mesih sizi şöhratlandyrar ýaly haýyş ediň.

			Soňra bolsa ynam bilen, siziň haýyş eden ähli zatlaryňyzy ýerine ýetirendigi üçin Oňa minnetdarlyk bildiriň. Oňa minnetdarlyk öz güýjüňe daýanmak däl-de, bize Onuň erkindäki haýyş eden zatlarymyzy ýerine ýetirýändigi üçin ynam etmek. Onuň bize Mukaddes Ruh bilen ýerine ýetirilmegimizi wesýet etmegi Onuň erki, Ol ähli mesihileriň şu adaty bolmadyk durmuşda ýaşamaklaryny isleýär.

			Hudaýyň güýjümi ýa-da siziňki?

			Mukaddes Ruh bilen sözleşmekden gelip çykan güýç barada aýtmak bilen Pawlus şeýle diýip biler: „Özümi güýçlendirýän Mesih arkaly her zady etmegi başarýaryn“ (Filipiller 4:13). Pawlus bu ynamlylygy özünde däl-de, öz durmuşynyň aýrylmaz bölegi hökmünde aň ýetiren Hudaýyň güýjünde edindi. „Bir zady hamala özümizden ýaly saýmaga biziň özümiz ukyply däl-de, eýsem ukybymyz Hudaýdandyr“ (2 Korintoslylar 3:5).

			Özüni Hudaýa ynanan adamalara syn etmek bilen siz olardaky bar bolan kemçilikleri Hudaýyň artykmaçlyklara öwürýändigine göz ýetirensiňiz.

			Adamlar köplenç şeýle diýýärler: „Wah, Andreý (ýa-da Anýa) belki ol haýsydyr bir wajyp mesihi işi bilen meşgul bolýandyr. Ol şeýle bir zehinli, ynamly, bu bölekde ol şeýle berlen“. Emma biziň özümiziň durmuşymyzy Hudaýa ynanmazymyzdan öňki başarnyklarymyz, köplenç gowşaklyk bolýar. Biz özümizi Hudaýa aňly-başly ynanyp durmuşymyzda başga güýçli taraplary gurmaga bermezimizden öňki güýçli taraplarymyza ynanmaga ýykgyn edýäris. Bu biziň özümize Mukaddes Ruhuň ýolbaşçylygyndan öňki taraplarymyz ulumsylyga, diňe ýüzüňi bilmeklige we gopbamsylyga alyp barýan öte geçmeklikdir.

			Başga bir tarapdan biziň bilýän we olary aradan aýyrmak çyn Hudaýyň kömegi gerek bolýan gowşaklyklarymyz biziň Mukaddes Ruhdan baglylygymyzy gowy tarapa üýtgemegimiz üçin goldap biler. Olar biziň iň güýçli taraplarymyza öwrülip biler.

			Özüňize dogry düşünmeklik — bu öz güýçli taraplaryňyza, artykmaçlyklaryňyza, kemçilikleriňize we ýalňyşlyklaryňyza, daşky artykmaçlyklaryňyzyň ulumsylyga alyp barýan ýalňyş düşünjedigine göz ýetirmek bilen, özüňe seretmekdir. Özüňe oňat baha bermek bu siziň kemçilikleriňiziň ýoklugyny aňlatmaýar. Eger siz Mesihde özüňiziň kimdigiňizi bilseňiz, onda siz öz kemçilikleriňizi, gowşaklygyňyzy we şowsuzlyklaryňyzy olar tarapyndan hiç hili howpsuz kabul edip bilersiňiz. Sabyrlylyk we umyt bilen siz öz meseleleriňizi, haýsydyr bir göz öňüne getirilýän kämillik ölçeglerine gabat gelmeýändigiňize gyýylmazdan, çözüp bilersiňiz.

			Kimdir biri berk ynam bilen ýokarda agzalan aksiomany tassyklap biler: „Men edil bolmaly adamym ýaly däl, men edil bolmaly adamym bolup bilmedim we Hudaýyň kömegi bilen men bolmak isleýän adamym hem bolmaýaryn“. Biz ynamly bolup bileris: „Sizde oňat işe başlan Hudaýyň Mesih Isanyň gününe çenli muny bitirjekdigiňe ynamym bar“ (Filipililer 1:6).

			Eger siz mesihi durmuşynda ýaşamaklyk agyr diýip pikir edýän bolsaňyz, onda siz ýalňyşýarsyňyz. „Bolup bilmez“ bu eger siz onda öz güýjüňiz bilen ýaşamagy karar eden bolsaňyz, has dogry kesgitleme bolardy. Diňe Mukaddes Ruh özüni siziň üstüňiz bilen aňladyp biler. Hudaý siziň durmuşyňyzda Öz häsiýetleriniň hakyky bolmagyny isleýär. Resul Pawlus Ruh tarapyndan ýolbaşçylyk edilýän adamyň häsiýetlerini bellemek bilen şeýle diýýär: „Ruhuň miwesi bolsa söýgi, şatlyk, parahatlyk, sabyr, mähribanlyk, ýagşylyk, sadyklyk, ýumşaklyk we nebsiňe buýurmaklykdyr. Bu zatlara garşy çykýan kanun ýokdur“ (Galatýalylar 5:22-23). Injil nukdaý nazaryndan „şol aýdylýan“ adam bolup ýaşamak, haçanda Hudaý Mukaddes Ruhuň Öz durmuşy bilen sizde we siziň içiňizde ýaşanda mümkin bolup biler.

			Maňa Dotti bilen nikamdaky wajyp nukdaýnazaryň, Isa Mesih bilen özara gatnaşyklarym bolandygyny ýene bir gezek belläp geçmäge maňa rugsat beriň. Diňe öz durmuşyňy Mesihe bagyş etmeklik talap edilmän, eýsem ruhy taýdan ösmek we kämilleşmek hem gerek. Şeýle köplenç göwni galan är ýa-da aýal öz ýoldaşynyň ruhy tema sowuklygyny aýdýar. „Aý, men ol (aýal ýa-da erkek) toý edenimizden soň üýtgär diýip pikir edýärin“.

			Maňa dört sany ajaýyp düzgüni ýatlatmak bilen jemlemäge rugsat beriň. Olary ulanmak bilen siz durmuşyňyzda ruhy kämilleşmek ýagdaýynyň bolup geçýändigini ýa-da bolmaýandygyny kesgitläp bilersiňiz. Olar doktor Peter Allanson tarapyndan „Öýlenmeziňizden öň atly“ kitabynda hödürlendi we olar är-aýal jübütleriniň şu aşakdaky ugurlarda ösmelidigini görkezýärler. Eger siz şu aşakdakylary yzygider ýerine ýetirseňiz onda „şol aýdylýan“ adam bolarsyňyz:

			
					1.Hudaý bilen her günki ýekelikde sözleşmegi öz durmuşyňyzyň aýrylmaz bölegine öwürseňiz.

					2.Mesih barada başga adamlar bilen erkin gürrüň edip bilseňiz.

					3.Öz durmuşyňyzda günälere we olara aradan aýyrmaklyga täsirli bolsaňyz.

					4.Hudaýyň Sözüne eýermekde össeňiz.

			

			Pikirlenmek üçin soraglar

			
					■Näme üçin ruhy ýakynlyk fiziki ýakynlygy güýjedýär?

					■Injilden är-aýal häsiýetlerini oňat tarapdan ýola goýýan aýatlary ünsli okaň.

					■Siziň durmuşyňyzda Mukaddes Ruhuň roly nähili?

			

		

	
		
			12.Tolgunmagyň sebäbi

			Sizde gaýgy barmy? Ol siziň söýgüňize täsir edýärmi? Siz ýeke dälmi! 

			Angliýanyň psihiki saglyk institutynyň direktory ýaňy-ýakynda Amerikanyň Birleşen Ştatlarynda çykyş etmek bilen şu aşakdakylary aýtdy: „Bütin dünýä gaýgylanmagy başdan geçirýär. Bu dünýäde iň çalt ýaýraýan keselleriň biri“. Gaýgylanmak, umuman alanyňda är-aýallyk we özara gatnaşyklaryň kynçylyklarynyň ilkinji sebäpleri bolup durýar. Ol biziň her birimize hem degip geçýär we biziň olary çözüp bilmekligi başarmagymyz biziň her gün „şol aýdylýan“ adam bolup galmagymyza täsir edýär.

			„Jeneral Millz“ kompaniýasy tarapyndan 1978 we 1979-njy ýyllarda „Gaýgylanmak ýyllarynda maşgalanyň saglygy“ diýip atlandyrylan programmada soralyp görlen 15000 işçiden, 83 %-i gaýgydan baş alyp çykmagy öwrenmeklige mätäç diýip hasap edildi. Maşgala lukmanlarynyň amerikan akademiýasy soňky ýyllardaky barlaglara esaslanyp, terapewtlere ýüz tutýan näsaglaryň her üçünjisi gaýgylanmakdan ejir çekýärler diýip çaklaýar. Bu we beýleki şuňa meňzeş çaklamalar kompaniýalaryň başlyklaryny alada goydy. Sebäbi geçen ýylda kompaniýalaryň gaýgy sebäpli kesellänleriň medisina tölegleri we işe gelmezlikleri kompaniýa üçin 50 milliard dollar çykdaýjy boldy. Indiki iki ýylyň dowamynda, olaryň çak etmeklerine görä gaýgy faktory sebäpli çykdajylaryň mukdary 75 milliard dollara çenli öser bu Amerikanyň Birleşen Ştatlarynyň her bir işçisine 750 dolllara barabar bolap. Maşgalalar gaýga sezewar bolmaklyga has hem oňaýly hasap edilýär. Ol är-aýal we özara gatnaşyklaryň meselesi bolup durýar.

			IBM korporasiýasynyň işgärlerini okadýan Don Osgud gaýgynyň sebäpleri, onuň öňüni almagyň ýollary bilen baglanyşdyrylan birnäçe ajaýyp synlamalaryny getirýär. Meniň aşakdaky tutuşlygyna bermekçi bolýan makalamda gaýgy bilen baglanyşykly birnäçe soraglaryň jogaplary we onuň ajaýyp mazmuny hem-de gymmatlygy bar.

			Sebäbi we netijesi

			Bir erbet işi edeniňizde we ony kimdir biriniň tizden biljekdiginde siz nahilidir bir gaýgy başdan geçirýärdiňizmi? Gaýgynyň bu görnüşi siziň ambardaky kökäni ogrynça iýmegiňiz ýa-da kanuny bozup indiki çüňkde polisiýa işgarine duş gelmek bilen baglanyşykly. Emma başga bir sebäpleri hem bolup biler.

			Käwagt siz gaýgyny adaty sowuklama ýaly her gün köçä çykan ýeriňizde hem „ýokaşdyryp“ bilersiňiz. Emma bu barada hiç kim alada etmeýär, sebäbi biraz gaýgynyň size zyýan etmejekdigini hemme bilýär. Onuň biraz mukdary, hakykatdan hem peýdalydyr. Emma bir „ajaýyp“ gün siz özüňiziň „adaty bolmadyk gaýgy“ diýip atlandyrylýan kesel bilen keselläp onuň haçan başlanandygyny hem bilmersiňiz. Indi size ondan çykmagyň ýollaryny gözlemek gerek — sebäbi göreşmek sizi barha halys edip barýar. Haçanda siz öz hususy ýoluňyzy goýanyňyzda, Hudaýa size gutulmaklygy berer. 

			Gaýgyny bejermekde özara gatnaşyklar esasy çeşme bolup durýar. Haçanda biz haýsydyr bir erbet işi edenimide ýa-da biriniň göwnüne degenimizde biz öz gaýgymyzy güýçlendirýäris. Onuň sebäpleriniň biri bolsa biziň gatnaşyklaryň kesilmeginden gorkmagymyzdyr. Waşington uniwersitetiniň medisina Mekdebiniň iki lukmany, Holms we Reýi kyrk iki gaýgynyň şkalasyny emele getirýän durmuş wakalaryndan düzülen sanawy düzdüler. Bu durmuşy wakalaryň onusy has uly gaýgyny döredýärler. Ondan ýedisi gönimel aragatnaşýklaryň ýitirilmegi bilen baglanyşylan, mysal üçin, aýryşmak, ýanýoldaşyň ölümi, nika gatnaşyklarynyň arasynyň kesilmegi ýa-da dynç alyşa çykylmagy. Emma bu şkalada bir ýagdaý gözden sypdyrylypdyr bu Hudaý bilen gatnaşyklar we Ony adama zorluk, yrmak, ýa-da aldaw bilen bize zyýanly görünýän zatlara çekmek ýaly edip bolmaýar.

			Ýewreýler kitabynyň 4-nji babynda bu ynamly gatnaşyklar gaýgy bilen kesellemekden gutulmagyň usuly hökmünde berilýär we biz ol ýere örän ýeňillik bilen seredip bileris: „Hudaý Öz işlerinden nähili dynç alan bolsa, Onuň dynçlygyna giren hem öz işlerinden şeýle dynç alandyr“ (10-aýat). Şahsy işleriňi bes etmek baradaky bu ýatlatma Sabat güni barada ysraýyllara ýatlatma we äht edilen ýere sürgün edilmeklige ýollanma boldy. Emma bu hem bize Hudaý tarapyndan gaýgyny bejermekdäki berlen resept.

			Keselleriň köki

			Öz „meniňi“ ýene bir gezek seredip görmek bu ilkinji ädim bolar. Tanymal psiholog doktor Garri Lewinson „ego ideal“ diýip atlandyrylýan, özümiziň ahyrsoňunda kim boljagymyz barada aýdyň ýaldyraýan düşünjämiz hakynda gürrüň edýär. Biz özümiziň nähili öňdebaryjy, oňatdygymyzy görmek üçin ähli elimizde baryny edýäris. Emma adatça biziň bolmak isleýşimiz bilen barlygymyzyň arasynda tapawut bolýar we ol bizi gaýgy bilen kesellemeklige getirýär. Men muny „ego gaýgy“ diýip atlandyrmakçy, sebäbi biziň „menimiz“ (lat. „ego“) ilkinji sebäp hasaplanýar. Ine, näme üçin size mesihi bolmak bilen öz durmuşdaky usulyňyza her gün syn etmegiňiz gerek 

			Gaýgynyň bu görnüşinde meniň öz hususy tejribäm maňa uly sapak berdi. Menden Ýaponiýa bellenmegime özümiň nähili seredýändigimi soradylar. Eger-de men muňa yalalşan bolanymda, ol meniň „menimi“ güýçli berkiderdi, emma bu maňa maşgala kynçylygyny dörederdi. Men indi maşgalam bilen dört gezek başga şäherlere gitdim, emma şol göçmeklikleriň birinden soň meniň on bäş ýaşly oglum öýi taşlap birnäçe günlik gitdi. Meniň indiki şuňa meňzeş göçmekligi edip öýde ýene bir kynçylyk döretmegim gerek däldi, sebäbi meniň ýene bir oglum şol on bäş ýaşa ýetipdi. Emma men ýolbaşçylara beýleki öňe sürülýän adamlar bilen deň derejede öz adymy hem alty hepdäniň dowamynda seretmeklerine ýol berdim. „Men özümi Hudaýa satmaklyga çalyşmaryn. Men ýöne olara netijä gelmeklige ýol berýärin“. Meniň aýalym Joan: „Men biziň üçin Hudaýyň ýolbaşçylyk etmegine ynanýaryn Don“ diýdi. Men şondan onuň gitmek islemeýändigini bildim. Meniň on bäş ýaşly oglum kes-kelläm: „Meniň gidesim gelenok kaka!“ diýdi.

			Ýene bir ýarym aýdan başga birini saýlandyklary belli boldy. „Ine, ähli zat düzleşdi“, diýip, men aýtdym. Emma iki günden soň mende içegelerimiň işleýşiniň kadasy bozuldy we men göreşiň nähili çynlakaý bolandygyny duýdum. Ýarawsyzlygyň dördülenji güni ýarygije şol dert we ol derekli döreýän ysgynzyslyk bilen oýandym we ýuwaşjadan doga okadym: „Reb, men nähili agyr göreşendigimi bilýärin. Öz isleglerim biln kesellemek günäsinden meni gutar. Meniň maşgalam bilen gatnaşyklarymy bejer..., we haýyş edýän meni fiziki ýarawsyzlykdan gutar“.

			Şol gijeden soň maňa krowatdan galmak gerek bolmady we meniň ähli günälerim geçildi, ähli dartgynlyklar we kynçylyklar uçup gitdiler. Netijede men çynlakaý sapak edindim. Adam öz durmuşdaky orny bilen şeýle bir gümra bolup biler we ol öz maşgalasyny we ruhy gatnaşyklaryny ýitirmek howpuna duş geler. Ine, şu ýolda biz öz dogry zada düşünjämizi çuň jaýlaýarys.

			Heläk ediji aladaçyllyk

			Eger siz durmuşyňyzda, ondan ýapyşan penjäňizi haçan açmalydygyny öwrenmezden ýapyşan bolsaňyz ýa-da siz Hudaý bilen öz „meniňiz“ üçin göreş edýän bolsaňyz, onda siz öz şahsy şalygyňyzda ýaşaýarsyňyz we Onuň ýoluny eýermeýärsiňiz.

			Haýsydyr bir zady berk tutmagy başarmak biziň işewür dünýämizde oňat başarnyk we siziň öz „meniňiz“ bu ýerde wajyp düzgün bolup durýar. Hudaý bizi bolýan zatlara başarnyk bermek üçin öz şahsy „menimiz“ bilen ýaratdy. Emma Hudaý öz-özüňi alada etmeklige garşy çykýar, sebäbi bizi öz-özümize bagly edýär. Biziň wagtymyzyň takmynan 90 göterimi özümizi alada etmeklik we „ulumsy ideala“ kowalaşmak bilen geçýär. Hudaýyň biziň gaýgyny başdan geçirýän wagtymyza meýilnamasy bolsa, biziň işlerimizden köşeşip, ýene Oňa ýüzlenmegimize gönükdürilen. Köne ispan nakylyna laýyklykda „ýük däl-de, aşa ýük haýwany öldürýär“. Başga söz bilen aýdanymyzda, adaty gündizki kada laýyk alada we gaýgy bize zyýan ýetirýär. Haçanda Isa: „Eý argynlar, agyr ýüklüler, Meniň ýanyma geliň, Men size dynçlyk bereýin“ (Matta 11:28) — diýeninde, bu barada bilýärdi.

			Gaýgynyň ýene bir görnüşi elenmek we aýgytsyzlyk bilen baglanyşylan. Haçanda men Kanzas-Sitide ýaşaýarkam, kompaniýanyň başgaça guralmagy bilen baglanyşyklylykda nirä barjagymy bilmän ýören wagtymda maňa Çikagoda we Nýu-Ýorkda iş hödürlediler. Men Kanzas-Sitide galmagy pikirlenýärdim, emma Joan garşy boldy. Men özümi Hoş Habarçylyk guramasynda işlemeli bolaryn diýip oýlanýardym. Emma bize aýtdylar: „Siz hem, aýalyňyz hem wezipeli bolmaly bolarsyňyz“, emma Joan ony ýöne duýmady. Birnäçe hepde aladalanyp ýörenimden soň, men öz mesihi doganyma ýüzlendim we ol bu gyzyklanýan adamlaryň arasynda agzalalygy döredýän aýgytsyz meseläni çözmekligiň ýoluny salgy berdi. 

			Ol: „Siz üç zat etmeli. Durmuşyňyzda bar bolan günäleriňizi açyň, Hudaý bilen arassa gatnaşyklarda ýoluňyzdaky bar zatlary aýryň. Ondan soň Oňa öz meseläňiz barada ak ýürekden aýdyň. Iň soňunda, Onuň siziň jogabyňyzyň üstünde işlejekdigine ynanyň, Onuň etmekçi bolýan zadyna däl, Onuň edýän zadyna ynanyň. Soňra ähli zady goýuň“ diýdi. Bu „bil baglamak“ diýmekligi aňladýar. Men ilkinji iki ädimi ätdim, emma üçünjini başarmadym. Haçanda men Hudaýa Onuň meniň jogabymyň üstünde işlejekdigine ynanýandygymy aýdanymdan birnäçe minutdan soň özümiň nirä gitmelidigime düşündim.

			Bir biznes edýän adam özüniň Minnesota ştatynda Roçesterdäki çykyşyna gijä galypdyr. Ol bellenen ýerinden 100 km daşdaky Minneapolisden, günorta naharsyz, öz çykyşyna bir ýarym sagat galanynda çykypdyr. Adaty wagtda ol 80 km bilen sürýän bolsa ol bu gezek tä ýol gözegçisi ony görýänçä 125 km bilen sürüpdir. Ýol gözegçisiniň deňinden geçýän wagtynda ol onuň göni özüne seredýändigini görüp diledi: „Hudaý, sen meniň Roçestere ýetmelidigimi bilýärsiň. Oňa meni saklamaklyga ýol berme“. Soň bir zatlar aňyna gelip, ol goşdy: „Eger Sen ähli zat ýerbe-ýer diýip hasap edýän bolsaň“. Görşümiz ýaly ähli zat ýerbe-ýer däl bolmaga çemeli, sebäbi ýol gözegçisi ony saklady we nirä barýandygyny sorady. Ol: „Gaýgy barada leksiýa okamaga“ diýdi. Soňra ol gyzarmak bilen goşdy: „Men şu wagt hem güýçli gaýgyny duýýaryn“.

			Biz haçanda haýsydyr bir nädogry zat edenimizde aýratyn hem häkimligi bar adamlar bilen sataşmagy halamaýarys. Emma öz nädogrylygyňy boýun almaklyk aladany ýeňledýär. Şatlyk getirmeýän hem bolsa, günäkär wagtymyzda tutulmaklyk günäli bolup gezmekden has ýeňil. Bize irde — giçde öz günämizden halas bolmaklyk ýa-da hakyky ruhy gatnaşyklary mümkin edýän açyklykdan mahrum bolmak gerek.

			Çykmadyk tama

			Özüňde şübhe sebäpli ýüze çykýan gaýgy hem edil şonuň ýaly. Meniň dostum, filosofiýa ylymlarynyň doktory, öz kompanýasynyň onuň täze tehniki karar çykarjagyna has uly tama edip başlandygyny bilip, öz bolmalysyndan has az progressirlenip başlapdyr. Özgeleriň garaşmaklaryna dogry gelip biljegine aladaly şübheler ony ahyr keselhana düşmeklige çenli eltdi. Bu tä ol umytly gatnaşyklaryň biziň özgeleriň garaýşyna dogry gelmegimizde däl-de, kimligimizde gurulýandygyna düşünýänçä şeýle boldy. Bir ýyllyk maslahatdan soň psihiatr meniň dostumdan sorady: „Siz näme üçin özüňiz bilen şeýle gazaply? Sizi Hudaý söýýär“ diýdi we ol sagalmaga başlady.

			Eger biz öz durmuşymyzy oňat bolar ýaly Hudaýyň garaşyşyça çak bilen gurmaga başlasak, onda biz özümize bu barada hasabat bersek-bermesek-de durmuşyň ego-gaýgy görnüşinde ýaşaýarys. Haçanda biz özümizi Hudaýyň söýýändigini bilsek we Onuň oňat bolmaklygy başarmajagymyzy bilsek, şonda biz azatlyga ýakynlaşarys. Mesihiň iň hakyky dermany şu aşakdaky pikir bolýar: „Meýdan liliýalarynyň ösüşine serediň: ...“ (Matta 6:28). Emma biz näçe uly üstünlige ýetsek, olar barada pikir etmek hakynda gürrüň etmänimizde hem, şonça-da liliýalary görmek kynlaşar. Biz haçanda liliýalary hakykatdan görenimizde, olaryň bolup bilen ýa-da biljegi barada gürrüň etmezden, Hudaýyň görmek isleýşi ýaly ajaýypdygyny görýaris.

			Eger siz öz Rebbiňiziň meýilnamasy bilen mundan beýläk hem ylalaşmagy öwrenmeseňiz, onda belki, size mundan bu ýana hem öz ýoluňyzda gaýga ýolukmagyňyz mümkin. Isa olary has güýçli duýýar. Eger size soňy görünmeýän uly mesele berilse we size ony bir aýyň dowamynda çözmek gerek bolsa, onda siz her günki etmeli işleriňizi bilersiňiz. Ýene iki hepdeden özüňiziň näçe edip biljekdigiňizi oýlanmaň. Bu Mesihiň ertirki gün barada alada etmezlik hakyndaky aýdanlaryna eýermegiň usulydyr.

			Aladadan gutarmaga derek, Mesih sizi oňa getirýän ýagdaýdan gutarmak isleýär. Eger siz eýýäm liliýalara seredip bilmezlik derejä gelen bolsaňyz we günde gaýtalansa, onda belki sizde gaýgy dörändir. Ine, siziň gaýgy baradaky bilmeli gündelik habarlaryňyz.

			Siziň işe ukyplylygyňyzdaky düşündirip bolmajak üýtgeşmeler. Siz birden öň oňat başarýan işiňizi kanagatlanarly derejede ýerine ýetirip bilmeýändigiňizi duýýarsyňyz.

			Işe birsydyrgyn däl ukyplylyk. Siz entek geçen hepdede hem diýseň işjeňdiňiz, emma bu hepde näme üçindir siziňki ugruna däl.

			Ýoklugyň täri. Siz rugsat alýarsyňyz ýa-da haýsydyr bir wajyp işi bitirmeli ýa-da biri bilen duşuşmaly wagtyňyzda, öz wagtyňyzy başga „wajyp işler“ bilen doldurýarsyňyz.

			Sowaşan gatnaşyklar. Siziň bilen öň oňat gatnaşykda bolan adamlar, siziň göwnüňize biraz sowaşan ýaly.

			Bu we beýleki duýduryşlar size gaýgynyň aralaşýandygyny habar berýärler we size tizden nämedir bir zatlar etmegiňiz gerek.

			Anyk dällik we boýun egmezlikden döreýän özümiz bilen meşgul bolmakdan gelip çykýan gündelik sebäpler nähili?

			Garaşylmadyk üýtgeşme. Ony biziň özümiziň ýa-da başga biriniň döredýändigine garamazdan, durmuş sizden güýçli taraplaryňyza derek gowşak taraplaryňyzy talap edýän ýa-da siziň taýýar bolmadyk jogapkärçiligiňizi goýdumy? Belki, siz edil şu wagt göçüp gelensiňiz ýa-da göçmekçisiňiz? 

			Amal edilmedik başagaýlyklar. Durmuşda bir wagtlar eýermekligi arzuw eden, öz maksadyňyza ýetmezden orta ýaşa ýetdiňizmi ýa-da olara ýetmeklige az mümkinçiligiňiz barmy?

			Ýyllaryň geçmegi bilen öz başarnyklaryňyzyň kütelmeginden gorky. Adatça bu esassyz gorky. Siziň başarnyklaryňyz ýetişenlige geçmekde başgalanýar, emma sizde ýitirilenleriň başarnyklaryň öwezini dolmak üçin, täze güýçli taraplar öser.

			Şahsy dawalar. Bu adatça başga biriniň siziň durmuşyňyza öz garaýşyça üýtgetmäge çalyşmagy bilen ýüze çykýar ýa-da siziň başga birini öz isleýşiňize görä ýaşatmaklyga synanyşmaklygyňyz sebäpli bolup biler. Haýsy bolanynda hem adamlar özlerine başga biriniň täsir etmeklerini halamaýarlar we gaýgyny döredýär. Käwagt bu ata-ene terbiýesinde hem bolup geçmegi mümkin. Emma kimdir birini Hudaýyň ruhunda terbiýelemek we birini bir zada mejbur etmek bu düýbünden başga zatlar. Siz ruhany bolsaňyzam, dolandyryjydyr ene bolsaňyzam, basyş däl-de, tertip-düzgün, terbiýelenmelidir.

			Siziň wyždanyňyza ters gelýän hereket. Öz ynanýan zadyňyzyň yzynda durmak üçin size ýetişenlik we gaýratlylyk gerek we öz ýakynyňyza ýa-da başlygyňyza: „Ine, şuny men edip bilmerin“ diýmek gerek. Bu size jogap çakylyga ýa-da işe siziň durmuşyňyzyň bir pursatynda durmagy mümkin. Emma bu aýratyn wepalylyk barada aýdýar we öz-özüň bilen ylalaşykda bolmaklyga getirýär. Mesihi hökmünde bu size öz-özüň bilen çakdan aşa meşgullanman, parahatçylykda ýaşamaklyga getirer. Bu ýeňil bolmasa-da, gerek zat.

			Gowşaklygyň güýji

			Ine, size öz güýjüňiz bilen adaty durmuş stilini ýola goýmak aladasy bilen ýüze çykýan gaýgydan çykmagyňyz üçin birnäçe praktiki maslahatlar. Siz bu maslahatlary diňe Hudaý bilen ynamly gatnaşyklary ýola goýanyňyzdan we Onuň sizde Öz zähmetini berjaý etjegine ynananyňyzdan soň ulanyp bilersiňiz.

			Öz meseleleriňizi wagtlaýynça gapdala goýmaklygy öwreniň. Haçanda siz gaýgy-aladanyň içinde galanyňyzda öz kelläňizden wagtlaýynça bar aladalaryňyzy çykaryp taşlamagy öwreniň. Öz bellän wagtyňyzda düýpden gapma-garşylykly bir zat bilen meşgullanyň we sol meselä ýene dolanyp geliň. Özüňize: „Eger men şu mesele bilen bir sagadyň dowamynda meşgullanmadygym bilen hiç zat bolup geçmez. Sebäbi men ony häzir çözmeklige taýýar däl“. Süleýmanyň Tymsallary Kitabynda 3:5-de berlen maslahat „Rebbe bütin ýüregiň bilen bil bagla, öz düşünjäňe daýanma“ aýgytly bir meselede ynamyň ulanylmagy barada aýdýar.

			Adaty bolmadyk shemanyň yzyna düşüň. Kyn soraglaryň üstünde ir bilen işläň, entek başga bir ýagdaýlar gaýgynyň ýüze çykmagyna getirmänkä çözmäge çalyşyň. Günüňize Rebbiň ýolbaşçylyk etmegine öwrenişiň, Isanyň mysalynda ir turup doga okamaklygy endik ediniň.

			Hudaýa „ýatlama hatlary“ ýazyň. Eger siz aladaly ýagdaýda galan bolsaňyz, siziň agyryňyzy güýçli aňlatmalarda bildirýän hatlary ýazyň. Sizi aladalandyrýan zady jikme-jik ýazyň. Sizi alada goýýan adamlary we hereketleri doly ýazyň. Öz duýgularyňyzy daşyňyza çykaryň. Ýönekeý ýazgy hem olary has başaryp bolarlyk edýär we gaýgyny azaldýar. Özüňize bu beýle däl wagtynda özümi oňat duýýaryn diýmäň. Hakykatçy boluň we Hudaýa ähli hakykaty aýdyň. Öz geregiňizi soraň we Ondan öz ýazan zatlaryňyzdan dyndarmagyny soraň.

			Ýagdaýy üýtgediň. Güýçli ylgamak üçin ýigrimi minut tapyň, soňra bolsa suwa düşüň ýa-da üstüňizden suw akydyň. Howlukmazdan ýeke özüňiz naharlanyň. Ýa-da haçanda gaýgy güýjände, öz aladaňyzy gezelençde „sowadyň“. Öz hereketleriňizi düýpden üýtgetmek örän möhüm. Mysal üçin, çagalaryňyzy galdyryp, dynç gününde öz aýalyňýz (äriňiz) bilen gezelenje gidiň we öz gatnaşyklaryňyzyň şatlygyny we ähmiýetini özüňiz üçin täzeden açyň. Bularyň bary siziň Hudaý bilen gepleşikleriňizi diklemek üçin oňat mümkinçilik berer.

			Meňzemeklik üçin nusga tapyň. Mesihiň adamçylyk tebigaty barada oýlanyň we näme üçin Oňa size garanyňda uly gaýgyny ýeňmek başardýar. Ol muny diňe Hudaý bolany üçin däl-de, Ol edil adamyň etjek zadyny edendigi üçin ýerine ýetirip bildi. Mysal üçin, Ol ýeke galmaklygy gözledi we Öz kämil durmuşynda şondan tejribe geçip gördi. 

			Özüňize kömek edip biljek „aýratyn“ adamy gözläň. Özüňiziň ynanýan, guwanýan, özüňize adyl çemeleşýändir diýip hasap edýän meseläňizde kömek sorap ýüz tutup biljek bir ýa-da birnäçe adamyňyzy tapyň (hökmany suratda sizden ýokary ýerdäki, sizi beladan gutaryp biljekdigine ynanýan adamyňyzy). Siziň bilen bile doga okap biljek ýa-da dymyp biljek adamy tapyň. Haýsy bolanynda hem sizi adyl bolmaklyga ündeýän dostyň bilen doga okamaklyk hem gaýgyny biraz ýeňledýär. Entek siz doga okaýarkaňyz, Hudaýyň siziň aladaňyzyň hakyky çeşmesi bilen gyzyklanýandygyna aň ýetiriň. Bu Onuň biziň ylalaşyga gelmegimizi islemeginiň ýeke-täk sebabi.

			Ysraýyl çagalaryna olaryň Hudaýa ynamlarynyň ýetmezligi, öz güýjüňe daýanmaklyga ýykgyn etmekleri sebäpli äht edilen ýurda girmek başartmady. Bu hakykat bize hem degişli. Biziň özümize dynç almak üçin ýerimiz hem edil äht edilen ýer ýaly bize ysraýyllara uzak maslahatlaşmazdan we şahsy göreşmezden hem elýeterli. Emma biz gutulmagyň tejribämizdäki usullaryna ynansak, onda oňat bolan ýagdaýynda ol ilkinji kömek beren ýaly bolar.

			Ýewreýlere hatyň 4-nji babynyň 9 we 10-njy aýatlaryna üns beriň. Olar hakykatda Hudaý tarapyndan ulanylýan dynç almagyň nusgasyny hödürleýärler: „Şeýlelikde, Hudaýyň halky üçin ýene bir sabat gününiň dynçlygy galýar. Hudaý Öz işlerinden nähili dynç alan bolsa, Onuň dynçlygyna giren hem öz işlerinden şeýle dynç alandyr“. Bu Hudaý tarapyndan synag edilen gaýgynyň çölünden çykalga. Ol gaýgyny dynç almak bilen çalşyrýar. Haçanda siz Onuň Oglunyň Isa Mesihiň ylmynyň boýun bolmaly ähtdigine, ynanmaly sözdügine, her gün ulanylmaly göreldedigine ynananyňyzda, siz gaýgyny getirýän öz egoňyzyň göreşini peseldersiňiz.

			Ussatlygyň syry

			„DPD Daýdžest“ (IBM-ň neşir guramasy) tarapyndan berlen söhbetdeşliginde Don Osgud, işde gaýgyny başarmaga degişli käbir düşünjeleri aýdýar. Bu örän möhüm, sebäbi işdäki başdan geçirilýän aladalar öýdäki düşünişmezlikleri we dartgynlygy döredýär. „Hiç kim gaýgyny ýeke ýeňmeklige çalyşmaly däldir, emma biziň köpümiz işde arkaýyn görünmäge synanyşyp, derdimizi bölüşmäge adam tapman içimizden kösenýäris. Käbir manyda biz bug bilen işleýän ýyladyja dönýäris we içimizde gaýnaýan duýgular öz işini bitirýärler. Size özüňize we başgalara adyl bolmaklygy öwrenmegiňiz gerek we şol bir wagtyň özünde bolsa gatnaşyklara zyýan ýetirmezlige çalyşmaly.

			Sizi özüňizde bar bolan kemçilikleriňiz we artykmaçlyklaryňyz bilen bilelikde kabul edip biljek birini tapyň. Bişişen gatnaşyklar ine, şu düşünjeden gurulýar. Men bir gezek önümçiligi meýilleşdirmegiň seljermesinde bu barada öz iş dolandyryjyma: «Men öz birnäçe gowşaklyklarym barada aýtmakçy. Eger siz özüňiziň gowşaklygyňyz barada aýtsaňyz, belki biz bilelikde oňat işläris». Bu meniň iş depginimde iň oňat miweli günler boldy we ol maňa işde gysynyşmaklyk bolanynda, örän uly kömek boldy.

			Hiç kimi günälemezden hakyky aladany aňlatmagy öwreniň. Indiki sapar haçanda iş ýeriňizdäkileriň biri sizi kejikdirmek üçin bir zatlar aýdanynda, «Siz muny aýdanyňyzda meniň göwnüm galdy» diýmegiň ýerine şeýle diýiň: «Haçanda siz maňa bu barada aýdanyňyzda, men ruhubelentligi duýdum». Biziň hakykatda aýdýan soňky sözlerimiz: «Siz muny meniň bilen şeýle etdiňiz. Bu siziň günäňiz» diýmekdir.

			Hakyky goldawy aňlatmagy öwreniň. Öz hakyky guwanmak, gyzyklanmak, minnetdar bolmak duýgularyňyzy saklamaň.

			Özüňize lezzet berip bilmek ukybyňyzy ösdüriň. Işde ýa-da boş wagtyňyzda haýsydyr bir zady, görelde bolmak isleýşiňiz ýaly, goý, ol gatybir akylly bolmasa-da ediň. Ýurt geziň ýa-da ýüzýän jaýda derýadan düşüp görüň. Eger öz maýa goýumyňyza degerli zyýan bermeýän bolsa köp wagtdan bäri edinmek isleýän zadyňyzy alyň. Öz etmek isleýän işiňizi başga gatnaşyklaryňyza zeper ýetirmezden ediň.

			Özgelere olaryň meselelerini çözmeklige kömek beriň. Bu ýagdaýda siz meseläňize has oňaýly çemeleşmegiň ýoluny edinip bilersiňiz.“

			Görşüňiz ýaly, gaýgyny inkär edip boljakdygyna sizi adatdan ýokary ynandyryp bilmerin. Eger ony çözmän galdyrsak, onda ol ösüp, göwni çökgünlige, saglygyň bozulmagyna, duýgylaryň zaýalanmagyna we gatnaşyklaryň dargamagyna getirip biler. Eger şu wagtdan gaýgynyň hötdesinden gelmegi başarsaňyz, onda siz söýgüde, nikada, jyns gatnaşyklarynda köp zady utarsyňyz. Öz durmuşyňyzda gaýgynyň döremeginiň sebäplerine seretmezden siz hem edil men ýaly ony başaryp bilersiňiz. Hakykatda adamlar bilen, aýratyn hem nikadaky taýyň bilen oňat gatnaşyklary gurmak, gaýgydan gutulmagyň iň oňat dermanlarynyň biridir. Biziň her birimize aladalar we gaýgylar ýüze çykan wagtynda ynanyp biler ýaly kimdir biri gerek.

			Pikirlenmek üçin soraglar

			
					■Siziň durmuşyňyzda iň uly gaýgyny näme getirýär?

					■Öz durmuşyňyzda belli bolan gaýgynyň daşky alamatlaryny sanap geçiň.

					■Gaýgyny azaltmak üçin edil şu wagt siz näme edip bilersiňiz?

			

		

	
		
			13.Maliýe gulçulykdan gaça duruň

			Siz bilen ýanýoldaşyňyzyň araňyzda iň soňky gezek näme sebäpli düşünişmezlik bolup geçdi? Belki, bu siziň näçe gazanýandygyňyz ýa-da näçe sowýandygyňyz sebäpli bolup geçendir. Haçanda iki adam nikalaşanda olaryň düşünişmezlikleriniň esasy sebäpleriniň biri pul bolup durýar we ol gatnaşyklary mydama jedelli tema bolmaklygyna galýar. Eger siz deň derejeli söýgi, nika we jyns gatnaşyklaryna eýe bolmak isleseňiz, pula netijeli çemeleşmek ukyby aňrybaş zerur bolýar.

			Serişdelerden nädogry peýdalanmakdan başga gatnaşyklary çalt bozup biljek zat bolmaz. Munuň sebäbini Isa tarapyndan Matta 6:21-de şeýle düşündirýär: „Hazynaňyz nirede bolsa, ýüregiňiz hem şol ýerde bolar“. Puluň sarp edilişi başga zatlara serediňden has hem adamyň ýüregini synaýar. Şonuň üçin hem pul meselesi bilen baglanyşykly dawalar häzirki aýrylyşmaklygyň esasy sebäbi bolmaklygyna galýar.

			Men öň „Makkollz“ žurnalyndan 30  000 aýaldan soralyp görlen barlagyň netijesi barada sitata getiripdim we onda „tas her üçünji aýalyň äri bilen meslesiniň pul ýetmezçiligi sebäpli döreýändigini aýtdy“ diýilýär. Hakykatdan hem „pul meselesi ähli zatdan öňe geçip, birinji ýerde durýar, bu ýerde „erbet gatnaşyk“ hasapdan aýrylýar“. Jyns endigi hasap etmänimizde, pul meselesinde endik etmeklige has köp wagtyň gidýändigini barlaglar görkezýär.

			Ortaça gazanýan amerikaly öz wagtynyň takmynan 80 göterimini öz pul serişdesini nähili tygşytlamalydygy barada oýlanyp geçirýär. „Maňa muny almak gerekmidi? Men göterilen aýlygy alarmykam? Ony maýa goýumy edip bolarmyka? Men egin-eşige näçe pul harçlamaly? Men Täze ýyl baýramçylygyna öýe uçup gidip bilermikäm? Frediň her ýylyna näçe gazanç edýändigi gyzykly? Täze maşyn almalymy ýa-da ulanylan? Hudaýa näçe gaýtarmak gerek bolarka?“

			Öz hojaýynyňyzy saýlaň

			Munuň sebäbi Isa tarapyndan Matta 6:24-de açylyp görkezilen: „Hiç kim iki hojaýyna hyzmat edip bilmez, çünki ýa birini ýigrenip, ol birini söýer, ýa-da birine wepaly bolup, ol birini äsgermezlik eder. Siz-de hem Hudaýa, hem-de mammona hyzmat edip bilmersiňiz. Mammon — pul..“ Ýa-ha siz puly özüňize bakna edersiňiz, ýa-da ol sizi.

			Nika gelmek bilen siz özüňiziň pul sowmak endigiňizi hem getirýändigiňiz üçin entek ýeke wagtyňyzda siziň sagdyn serişde endigini edinmegiňiz zerur. Puly bisarpa tutmaklyk we bimöçber sowmaklyk islendik öýde dartgynlylygy döredip biler. Jübütleriň biriniň puly sowmagy başarmazlygy we muňa biperwaý garamaklygy nikany bozmaklyga getirip biler. Siziň muny öz öýüňizde ýa-da oňat bilýän öýüňizde synlamak mümkin bolandygyna şübhelenmeýäris.

			Biz, mesihiler üçin ýeke —täk kanuny mümkinçilik mammona däl-de, Hudaýa gulluk etmek bolýar. Öýlere we ybadathanalara gözegçilik edýän weteran, resul Pawlus şeýle ýazýar: „Çünki her hili erbetligiň bir köki pul söýgüsidir“ (1 Timoteos 6:10). Indi bolsa muňa has üns beriň: ol ýazýar: „Ähli belalaryň köki“ pul däl-de, „kümşi söýmeklik“. Pul erbet hem däl, oňat hem däl — aralyk. Biziň pula bolan gatnaşygymyz we biziň ony ulanyşymyz ine, şu erbetlik bolup biler. Siziň pula bolan gatnaşygyňyz, siziň başga adamlara we Hudaýa bolan gatnaşygyňyzdan habar berýär.

			Öz „Arakesme wagtyndaky siziň pullaryňyz“ atly kitabynda ýazyjy Lerri Berket Injiliň ýedi ýüz aýadynyň, Isanyň üçden iki tymsallarynyň pul we emläk baradadygyny aýdýar. Isa adamlaryň ýürekleriniň Onuň we puluň arasynda aýryljagyny bilýärdi we Ol adamlara Oňa gulluk etmek bilen diňe puluň arasynda saýlamany eýsem olaryň özlerinde boljak pullaryna jogapkärçilikli çemeleşmelidigini aýdyň aýdýar.

			Goşmaça serişdeler

			Ýokarda aýdylanlary göz öňünde tutmak bilen, men puluň wajyplyk ähmiýetine siziň we Hudaýyň seredişini görmekçi. Geliň, iş ýüzündäki şahsy serişdelerimize seredeliň. Meniň bölüşmekçi bolýan tejribäm meniň öz şahsy durmuşymdan ýa-da meniň mesihi we ýakyn dostum Efan Poupanyň seljermelerinden bolup, ol köplenç serişdeleri meýilleşdirmegiň soraglary boýunça ýazýar.

			1. Serişde maksatlaryňyzy kesgitläň.

			Är-aýalyň arasynda köplenç pul sebäpli jedel (köplenç dawa) döreýändigi bu olaryň hiç wagt öz maşgala serişde maksatlaryny maslahatlaşmaýandyklaryndan gelip çykýar. Köp jedeller dürli çemeleşmeklerden gelip çykýar. Äri gämi satyn almaklygyň uly ähmiýeti bar diýip hasap edýän wagtynda aýaly puly öýüň tölegine ulanmagy zerur hasap edýär.

			Nikadaky pul sebäpli bolýan dawalary şu iki ýönekeý zatlary etmek bilen döremezlige getirip bolar:

			
					■Süýşirintgileriň pul maksadyny kesgitläň.

					■Öz serişde maksatlaryňyzy yzygider maslahatlaşyp durarsyňyz.

			

			Süleýmanyň tymsallary Kitabynda 21:5-de biz şeýle okaýarys: „Işeňňir adamyň pikirleri diňe bolçulyga getirýändir; alňasak adamlaryň bary diňe garyplyga barýandyr“ we bu ýönekeý düzgünleriň ýerine ýetirilmegi siziň öz serişdeleriňize ýolbaşçylyk etmegiňize, munuň tersine bolmazlygyna täsir edip biler.

			Siziň aýdyň serişde maksatlaryňyzyň bolmazlygy biziň olary nähili ýazmagy bilmezligmiz ýa-da olar gazanyp bolar ýaly edip bilmezligimiziň ýene bir sebäbidir. Öz maksatlaryňyzy kesgitlemek üçin siz şu indiki bäş ädimden peýdalanmaly: doga bilen, ýazgy bilen, jogapkärçilik, wagt, ölçeg belligi bilen. Geliň, her ädimi aýratynlykda seredeliň.

			Maksadyňy kesgitlemegiň iň möhüm bölegi doga okamakdyr. Hudaýdan Onuň size beren puluny näme etmegiňizi isleýändigini soraň. Ýakup 1:5-de bu şeýle tassyklanýar: „Siziň biriňize akyldarlyk ýetmezlik edýän bolsa, ol hemmelere jomartlyk bilen käemän berýän Hudaýdan dilesin, oňa berler“. Şonuň üçin hem siz birinjiden, eger siz haýyş etseňiz, Hudaýyň size akyl-paýhas berjekdigine ynanmaly.

			Ýene bir möhüm bölegiň bolsa ýazgylary kagyzda ýazyp ýöretmekdigini siz ýatda saklamaly. Arzuwlar eger olar ýazylmasa hakykata öwrülmeýärler. Bu her günki, her sagatdaky ýazgy Hudaý bilen aragatnaşygy talap edýär, sebäbi her gezek ýazmaga oturmazyňyzdan öň siz öz durmuşyňyzdaky zatlaryň Hudaýyň öňünde dogrulygyna, öz ýüregiňiziň arassalygyna, özüňize belli bolan günäleriň geçilendigine ynamyňyz bolmaly. Eger siz tarapdan ähli zat dogry edilen bolsa, onda Hudaý size gerek bolan akyldarlygy berer. Emma siziň durmuşyňyzda günäňiz bolup, siziň ol barada hiç hili alada etmezligiňiz şeýlelik bilen özüňizi düşünmeklik bilen Hudaýyň maşgalasyndan aýyrsaňýz, — onda siz Hudaýyň goýjak maksatlaryny däl-de,öz hususy maksatlaryňyzy goýarsyňyz.

			Üçünjiden, öz öňüňizde hakyky hem-de ýetip boljak maksatlary goýuň. Mysal üçin, adam 30000 gazanýan bolsa, milliardy bolsa paýlamak isleýän bolsa, bu arzuw ýumşak aýdanymyzda bolup bilmejek zat. Elbetde, biz Hudaýyň biziň durmuşymyzda edip biljek ägirt uly täsinligini çäklendirmek islemeýäris, emma biz amal edip bilmejek maksatlary goýanymyzda lapyheç bolarys. Eger biz Hudaýa ynansak, onda Ol bize öz durmuşymyzda ýazgylary ýöretmeklige kömek berer we biz geljekde has uly maksatlara ýetmeklige ynamy edineris.

			Öz maksatlarymyza ýetmegiň anyk möhletini bellemek hem biziň üçin dördünji möhüm ädim bolup durýar. Anyk we gutarnykly möhletsiz maksat bu ýel berilmedik futbol pökgüsine meňzeş we dereksiz.

			Möhletini bellemek we biziň maksatlarymyzyň ýerine ýetirilmeginiň möhüm böleginiň biri hem ölçegliligidir. „Men bu ýyl köp pul paýlamak isleýärin“ diýen jümle kesgitli däl. Ýylyň ahyrynda siz bu maksadyňyza ýetenligiňizi nädip bilmekçi? „Köp pul“ bu näme? Size öz girdejiňiziň 20 göterimini bermeklik köp ýaly görünse, şol bir wagtyň özünde başga biri 30 göterimi-gysgançlyk hasap edýär. Eger siz öz öňüňizde anyk maksatlary goýsaňyz, onda siz öz bellän maksadyňyza ýetenligiňizi ýa-da däldigiňizi bilersiňiz.

			Men maksatlara ýetmekligi bellemekde, esasan äri ýolbaşçylyk etmeli, emma aýal bu işde işjeňlik görkezmeli diýip hasap edýärin. Jebislik bolmasa taraplaryň biriniň göwni galmaklygy mümkin.

			2. Girdejiňizi ýola goýuň 

			Bu siziň serişde maksatlaryňyzyň biri bolar. Ýeke minut sabyr ediň! Men siziň bu bölümi okasyňyz gelmeýändigini bilýärin. Ol örän möhüm. Aşakda süýsürintgileriň nämedigi we onuň size etjek kömegi sanalýar. Süýşürintgiler:

			
					■Girdejileri öňden görýär;

					■Çykdajylary hasaplaýar;

					■Hereketiň ýazmaça meýilnamasy bolup durýar;

					■Är-aýal bilen bilelikde taýýarlanýar;

					■Serişde ýagdaýyňyza ynamlylygy berýär;

					■Sizi azat edýär;

					■Hudaýyň size ynanan zatlaryna oňat ýolbaşçy bolmaklyga kömek berýär;

					■Gerek bolan wagtynda tiz çalşyp durmaklyk üçin syýa bilen däl-de, galam bilen ýazylýar

			

			Süýşürintgiler bilen işlemekligiň indiki usullaryny Lerri Berkett hödürleýär.

			Öz serişdeleriňizi her hepde bahalandyrmaga başlaň. Öz girdejiňizi belläniňizden soň, her hepdelik girdejileriňizi we çykdajylaryňyzy öz ýönekeý hasabatyňyz bilen amal edip, öz işleriňiziň gidişini barlaň. Är-aýallara muny bilelikde etmeklik gerek. Munuň üçin on minutdan köp wagt gerek däl. Onuň maksady bir hepdäniň hasabatyna, bir aýyňka garanyňda, düzedişleri girizmek has ýeňil bolup durýar. Berkett şeýle belleýär:

			Serişdeleri hasaba almakda esasan iki kynçylyk ýüze çykýar. Bir adam diýseň talap ediji, beýlekisi diýseň gowşak bolýar. Başyna goýberilen serişde harçlamak baradaky endikleri bir aýyň dowamynda düzetmäge çalyşmaklyk uly talapkärçilige getirýär. Bu ýerde är hem, aýal hem biri-birine ýol bermeklige taýýar bolmaly. Haýsynyňdyr biriniň has köp harçlamaklygynyň öňüni almak dartgynlygyň döremeginiň sebäbi bolýar.

			Gowşaklyk haçanda, hasabat düzülip ýygnalsa we ondan soň hiç barlanmasa ýüze çykyp biler. Meýilleşdirmek halaty kimidir birini özüni oňat duýmaklyga getirip biler, emma hiç bir meýilnamanyň, eger ol ýerine ýetirilmese, gymmatlygy ýokdur.

			„Geljekde edinjeklerimiz“ we „Gurban bermeklik“ sanawlaryny düzüň. Muny siz her hepdelik serişdeleri maslahatlaşan wagtyňyzda aýdyşyp bilersiňiz. Özüňize gerek we edinmek isleýän zatlaryňyz barada we öz dostlaryňyza ýa-da ybadathana kömek etmek isleýän zatlaryňyz barada sanaw düzüň. Soňra olaryň hersini öz gerek ýerine göçürip ýazyň. Siziň özüňizde bar bolan arzuwlary, aladalary, gerek zatlary, umytlary we zerurlyklary seljerişiňizçe, öz nikaňyzda sözleşmek üçin täze kanal açýandygyňyza düşünersiňiz we „almak-bermek“ düzgünine esaslanan serişdäni meýilleşdirmeklige ýakynlaşarsyňyz.

			Eger siz öz maşgala serişdeleriňizi meýilleşdirmegi öwrenseňiz, onda siziň durmuşyňyz has şowly gider! Men köp sanly serişde meselesiniň eýýäm çözülendigini bildim. Siziň serişde çäkleriňiz eýýäm bellenen. Eger siziň biriňiz, mysal üçin, wideomagnitofon ýa-da täze dagda typylýan köwüş almakçy bolsaňyz, ýönekeý soragy bermeli: muňa biziň serişde ýagdaýymyz mümkinçilk berýärmi? Bu biziň „geljekde edinmeli zatlarymyzyň“ sanawynda bellenilenmi? Eger-ýok, sorag çözülen. Jogap-almaly däl! Eger bu siziň üçin aýratyn manyly zat bolsa, her hepdelik maslahatda sanawa gaýtadan seredip, haýsy üýtgeşmeleri girizip boljakdygyny görüň.

			Haçanda iş maýa goýumlaryna ýa-da adatdan daşary satyn almaly zat ýüze çykanda, muňa Injil aýdyň we peýdaly görkezmeleri berýär. „Ýygy bolmadyk hasapdan çykmalardan soň — Berkett şeýle dowap edip, — Hudaýyň pullarynyň ýitmeginiň öňüni, birnäçe ýönekeý injil düzgünlerini berjaý etmek bilen almak bolar diýip, şu aşakdakylary ýazýar:

			
					■Doga okaň we Hudaýa özüňize sagdyn akyl bermegini soraň. (Süleýmanyň Tymsallary 3:13).

					■Är-aýal özara maslahatlaşmaly, eger olar haýsam bolsa bir işde ylalaşmasalar, hereket etmeli däldirler (Süleýmanyň Tymsallary 12:14).

					■Hereket etmezden öň biraz tagapyl ediň. Siziň pul gözýetimiňiz näçe ýiti bolsa, şonça-da uzaga gider (Süleýmanyň Tymsallary 37:7)

					■Öz bilýän zatlaryňyzda saklanyň, tejribäňiz bolmadyk zatlardan daşda boluň (Zebur 22:12).

					■Eger siziň ýüregiňizde rahatlyk ýok bolsa — saklanyň (Süleýmanyň Tymsallary 10:22).

			

			Ýatda saklaň: serişdeleriň ýöremegi üçin är hem aýal deň derejede agzybirlikde zähmet çekmeklige taýýar bolmaly. Serişde ýygnanlaryny ýöretmek bu özüňiň tertipliligiňiziň netijesi. Bu erkiň netijesi. Öz serişdelerini meýilleşdirip tutýan we zerur wagtynda hasapdan çykmaklygy edýän adamlaryň serişde ýagdaýlarynyň oňat bolmaklygy tötänden däl. Bu adamlar aýyň ahyrynda ellerini ýaýyp: „Ähli pullar nirä gitdi?“ diýen soragy geň galmak bilen berýän adamlar ýok däl.

			3. Karz pul almakdan gaça duruň. 

			Öz ýagdaýlaryňyza görä ýaşaň! Köp adamlar, özlerine ýaramaýan adamlara täsir etmek üçin, ýagdaýynyň çatmaýan we özüne gerekmeýän zatlary satyn alýarlar. Karz pul almak oňat hem, erbet hem däl, emma siziň peýdalanyşyňyza baglylykda ol erbet hem, oňat hem bolup biler. Biziň günlerimizde ägirt uly, sizi karza batyryp biljek karz pul resmi kagyzlaryny goşmaça doldurmak dowam edýär: pes ilkinii goýumlar; arzanlatmaklar; ýeňillikli karz berýän hasaplar; nesýe satyn almak. Ýatda saklaň, ähli karz almalar geljekde göz öňünde tutulýan girdeýjilere esaslanan hem bolsa, geljekki girdeýjileriň boljakdygyny hiç zat öňünden kesgitläp bilmeýär. Işiňi ýitirmek, agyr kelle urgusyny almak ýa-da kesellemek, ýa-da bazardaky üýtgeşmeler sizi öz wagtynda hasaplaşyk geçirip bilmezligiňize sebäp bolup biler.

			Ýaş är-aýallar jübüti karz bermekligi we kredit kartalaryny hödürleýänleriň pidasy bolýarlar.Kimdir biri indi kolledži gutaryp, öýlenip, işe başlady we indi bolsa oňa köp zatlar: geýim, öý-goş, durmuş esbaplaryny hem-de maşyn edinmek gerekdi. Elýeterli karz puluň bar ýerinde satyn almak höwesine ýykgyn etmek aňsatdyr. Örän tiz wagtdan siz şonsuz oňup hem boljak birnäçe zatlaryň eýesi bolarsyňyz we egniňize ýüklenen uly serişde meseleleriniň aşagyna düşersiňiz. Men sizi nikaňyzyň ilkinji iki ýylynda her nämede bolsa karz pul almazlyga çalyşmaklygy maslahat bererdim. Size pul derekli gul bolmaklyk iň az gerek zat. 

			Amerikan jemgiýeti şeýle aýdýar: „Bu zady şu gün edin“ we köp sanly ýaş maşgalalar muny diňleýärler. Olar öz ata-eneleriniň edinmek üçin ýigrimi ýylyny sarp eden zatlaryny edinmek isleýärler. Bank kartalary eger siz kyn ýagdaýda bolup, görkezilen stomatologik kömegi gyssagly tölemeli ýa-da maşynyňyzyň döwlen ýerini bejermeli bolanyňyzda peýdaly bolup biler, emma eger siz ondan dogry peýdalanmagy başarmasaňyz, onda bank kartalary sizi serişde sebäpli gulçulyga getirip biler. Karz kartasyndan peýdalanýan wagtyňyzda möhüm hasaplanýan bir zady tölemekçi bolsaňyz, özüňize bir zady söz beriň: poçta üsti bilen gelen hasabaty, eger siz hasaby tutuşlygyna töläp bilmeseňiz, size tölegiň belli bir bölegini tölemek galýar we siz öz karzyňyzyň mukdaryny iki esse azaldarsyňyz. Köp ýaş maşgalalar wagtlaýyn şatlyk üçin „amerikan bulam-bujarlygynyň“ pidasy bolup, karzdarlyga ýol salýarlar.

			Emma serişde sebäpli gulçulygy başdan geçirmekligiň, kämil bolmadyk we nädogry karz pul ulanmakdan hem başga ýoly bar. Süleýmanyň Tymsallary 22:7-de şeýle diýilýär: „Baýlar garyplaryň üstünden höküm sürýändir; bergili karz bereniň hyzmatkäridir“.

			Siziň „zat ölçegiňiz“

			Biziň medeniýetimiz bizi gerek derejesinde edinmekligi öwredýär. Maňa zat edinmeklik hyjuwyna degişli doktor Jon Makkartyr-kiçiniň pikiri ýaraýar:

			Jenap we hanym Zatlar örän ýakymly we ýetişikli jübütler. Iň bolmanda bu üstünligi „zat ölçeýji“ bilen ölçemeklige öwrenen adamlaryň pikiri. Haçanda „zat ölçeýjini“ jenap we hanym Zadyň durmuşynda ulananlarynda netije hemmeleri aňk edýär.

			Ine, olar örän kaşaň zatlarda otyrlar, olar örän kaşaň köp zatlaryň... zatlaryň aňyrsynda, oturýan zatlary, nahar taýýarlaýan zatlary, iýýän zatlary we ähli zatlary täze we ýalpyldaýarlar. Zatlar, zatlar, zatlar.

			Ýuwýan zatlary, arassalaýan zatlary, ýuwýan zatlar, arassalaýan zatlar. Lezzet berýän zatlar, göwün açmak üçin zatlar, seredip bolýan zatlar, oýnap bolýan zatlar. Uzak we yssy tonus üçin zatlar, gysga we sowuk gyş üçin zatlar. Olaryň ýaşaýan uly zatlary üçin zatlar, eýwan üçin zatlar, bag üçin zatlar, aşhana üçin zatlar, ýatylýan otagy üçin zatlar. Dört tigirli zatlar, iki tigirli zatlar, dört tigirlini süýremek üçin zatlar, dört tigirliniň interýerine goşmak üçin zatlar.

			Zatlar, zatlar, zatlar we ortasynda — özlerinden göwni hoş, ýylgyrýan jenap we hanym Zatlar, olary öz toplumyna ... zatlaryň köşgünde umytda goşmak üçin otyrlar!

			Emma jenap we hanym Zatlar, mende siziň üçin erbet täzelik bar. Bu näme boldugy? Siz meni eşitmeýärsiňizmi? Zatlar päsgel berýärmi?... Onda ähli mesele zatlarda. Öýüňiziň daşynda duran bu zada serediň. Ulanylan zatlaryň satyjysy üçin onuň bahasy näçe bolanynda hem, ol siziň üçin örän ähmiýetli. Emma bir hasapda ýalňyşmakda, ünsüňi az wagtlyk ýitirmekde bu zat metallolom tabşyrylýan ýere süýredip eltilmeli bir topbak metal döwügine öwrüler.

			Öýüňizdäki zatlar barada nähili? Olar azda-kände ýaramly hasap edilýärmi? Hawa, ýatmaga wagt boldy. Pişigi ýerinde goýuň, emma gapyny ýapandygyňyza ýene bir gezek göz ýetiriň we aýnalary hem ýadyňyzdan çykarmaň. Üns beriň! Ogry ýakynda...

			Ine, şeýdip durmuş geçip barýar. Haçanda bolsa bir wagt siz aradan çyksaňyz, olar ýaşige bir zady goýarlar — sizi. Kimdir-biriniň aýdyşy ýaly: „Kepeniň jübüsi ýok“. Bu näçe samsyklaç eşidilse-de, biz zat edinmeklige durkumyz bilen berlen.

			Zatlar we bagt

			Ummasyz emläge eýe bolmaklyk, bagtly maşgala durmuşynyň açary bolmaýar. Eger bu şeýle bolanynda garyp adamlar hiç wagt bagtly bolup bilmezdiler! Tersine, köp adamlar „ruhy“ bolmak üçin zatlardan görnetin ýüz öwürýärler. Bu hem edil material baglylyk we tersine ýol. Zatlar: pul ýa-da hususy emläk nikany bagtly etmeýär; ony adamlar edýär. Söýgä, parahatlyga, çydamlylyga, ýagşylyga, kömege taýýarlyga, ýumşaklyga, wepalylyga we öz-özüňe gözegçilik etmeklige yhlas edýän adamlar ol durmuşyny hiç wagt poslamajak we ogurlanmajak ömürlik häsiýetlerden doldurýarlar. Adyllygy we gynanç bildirmekligi, has hem bizi ýaraşdyryp, durmuşy ýaşanyňa degýän ediji zatlary satyn alyp bolmaýar.

			Goý, siziň emlägiňiz tortuň üstüniň miwe şetbeti bolsun. Sizi gurşap alan Hudaýyň ýalkanyşyna guwanyň, emma olara size eýelik etmeklerine ýol bermäň. Isanyň aýdyşy ýaly boluň: „Siz öňürti Hudaýyň Patyşalygyny, Onuň dogrulygyny agtaryň, şonda bu zatlar hem size onuň üstüne goşulyp berler“ (Matta 6:33).

			4. Öz şahsy maliýe serişdeleriňizi tertipleşdiriň.

			Ýene bir serişde maksady bolsa serişde ýazgylaryny gurnamak bolmalydyr. Siz öz ýanýoldaşyňyz bilen şu aşakdaky sanawy ýöne gözden geçirip bilersiňiz. Mesele sözleşigi sazlaşdyrmak we ýanýoldaşyňy nirede resmi kagyzlaryň durýandygyny habardar etmekden durýar.

			Adat boýunça, pula degişli meseleler erkegiň hereketlerine girýärdi. Eger sizde bu şeýle däl bolsa, aýalyňyzy serişdä degişli bolan has köp soraglaryň çözülişine çekmeklige synanyşyň. Goý, ol bir aýyň dowamynda banka tölegleri geçirmek ýa-da çek kitapçasy boýunça balansy çykarmak ýaly işleri etsin.(Bularyň bary äriniň gözegçiliginde edilip bilner). Eger kimdir biri siz üçin salgytlaryňyzy hasaplasa, ol adam bilen duşuşyga aýalyňyzy hem alyp baryň, goý, ol ilki başda hiç zada düşünmese hem, özüni gatnaşyjy diýip hasaplasyn (size hem bu zatlary öwrenmek gerek bolandyr!). Siziň aradan çykan ýagdaýyňyzda, ol nirede haýsy zatlaryň ýerleşýändigini, serişdeleriň nähilidigini, kömek sorap kime ýüz tutmalydygyny bilsin. Goý, ol baryp sizi tanaýan adama ýüz tutsun we siziňkä meňzeş karara gelsin.

			5. Hüşür-zekat bermegiň yzygider meýilnamasyny düzüň.

			Siziň serişde meseläňiziň iň wajyp aspekti hüşür-zekat bermek hasaplanýar; ol siziň iň ýokary derejeli serişde gazananlaryňyz bolmaly. Adamyň Hudaýa wepalylygyny başga zat pul ýaly barlamaýar. 

			Giňişliklere berilmezden, hüşür-zekat bermegiň birnäçe esasy düzgünleri barada pikirimi paýlaşmaga maňa rugsat ediň.

			Ilki bilen, Hudaýa beriň. Süleýmanyň Tymsallary 3:9: „Malyň bilen, bütin hasylyň ilkinji miwesi bilen Rebbi hormatla“.

			Siz baý. Köpçülikleýin habar beriş serişdeleri, size eger siz „Rolls-Roýse“ barmasaňyz we baýlyk bilen dolan bolmasaňyz, sizi garyp diýip hasap edilýändigiňize ynandyrmaga çalyşýarlar. Hatda ortaça ýaşaýan amerikaly hem, Üçünji Dünýäniň islendik öýsüz we aç, millionlarça adamlaryndan köp baýlyga eýedir. Haçanda siz öz töweregiňizdäki zatlaryň bahasyna adyl seredeniňizde, siz onda jemlenen baýlygy görersiňiz.

			Öz ilkinji miweleriňizi beriň. Başga söz bilen aýdanymyzda, haçanda girdeýjileri böleniňizde ilki bilen Hudaýa beriň. Oňa galanlaryny bermäň, sebäbi siz adatça Onuň paýyny kesýärsiňiz. Oňa ilkinji bolup bermek bilen, „Ilki bilen Hudaý“ gatnaşyklaryňyzy görkezýärsiňiz.

			Hudaýyň eýýäm ähli zada eýedigini ýadyňyza salyň. Siz ýöne Hudaýyň beren zatlaryny eýeleýärsiňiz. Özüňiziň Hudaýyň beren pullaryna eýedigiňize düşünmegiňiz, öz serişdeleriňize başgaça seretmeklige goşmaça garaýyş berer. Siz barlaga taýýarmy?

			Özüňizde bar zatlaryňyza wepaly boluň. Isa şeýle diýdi: „Az zatda ynamly bolan köp zatda hem ynamlydyr, az zatda hilegär bolan köp zatda hem hilegärdir“ (Luka 16:10). Siz Hudaýyň beren pullaryna erbet gatnaşykda bolmak bilen adyl bolup bilmersiňiz.

			Hüşür-zekat bermek barada pikir etmek bilen, siz „oňaýly pursata“ garaşmaly däl. Gowusy edil şu wagt bar zatlaryňyzdan beriň. Hudaý siziň uly bir sowgat almak üçin pul goýmagyňyzy islemeýär. Hudaýy uly sanlar gyzyklandyrmaýar, Ol uly ýürekleri gözleýär.

			Girdejiler we maýa goýumlar barada pikirleniň. Hudaý üçin hüşür-zekat bermek bu siziň edip biljek iň oňat maýa goýumlaryňyz we ol aksiýadan, bilelikdäki kömek goýumyndan, salgyt azat obligasiýalardan we el degrilmesiz emläkden has oňatdyr; we ondan girdeýjiler ömürlikdir. Size üşür-zekat bermekligi öwredendikleri üçin salgyt tölemek hem gerek däl! Isa şeýle diýdi: „Ýer ýüzünde özüňize hazyna ýygnamaň, bu ýerde güe bilen pos iýýändir, bu ýere ogrular girip ogurlaýandyr. Özüňize Gökde hazyna ýygnaň, ol ýerde ne güe, ne pos iýýändir, ne-de ogrular girip ogurlaýandyr“ (Matta 6:19,20).

			Ormaga taýýarlanyň. Durmuşda hem edil başga ähli zatlardaky ýaly öz eken zadyňy iýýärsiň. „Şuny biliň: az eken az orar, köp eken köp orar“ (2 Korintoslylar 9:6).

			Şatlyk bilen beriň. Injiliň bize öwredýän zatlarynyň biri bu Hudaýyň söýýän we söýmeýän zatlary. 2 Korintoslylar 9:7-de biz şuny okaýarys: „Tukatlyk ýa mejburlyk bilen däl-de, her kim öz göwnünden çykaranyny bersin. Sebäbi Hudaý begenç bilen bereni söýýändir“.

			Diňe söýgi bilen beriň. „Ähli zadymy paýlap, ýoksullary doýursam, tenimi ýakmaga bersem, ýöne söýgim bolmasa, onda munuň maňa hiç bir peýdasy ýokdur“ (1 Korintoslylar 13:3).

			Meniň dostum bir gezek meniň bilen şeýle pikiri aýdyşdy: „Her bir amerikan teňňesinde ýa-da pulunda «Hudaýa bil baglaýarys» diýen sözleri okaýandygym maňa gyzykly. Ol ýerde: «Biz bu pullara bil baglamaýarys!» diýilmedik“. Meniň dostum her gezek kimdir biriniň pul sowanda ýa-da çek alanynda: „Hudaýa bil baglaýarys“ diýen sözleriň onuň aňyna ýetmegini dileýär.

			Ýetişen söýgi, är-aýallyk we jyns gatnaşyklary her günki işlerde serişdelere jogapkärçilik bolmasa, adyl görnüş bilen öz ähmiýetini ýerine ýetirip bilmez. Dogalaryňyzda Hudaýyň islegini gözläň we Onuň size ynanan zadyna oňat ýolbaşçy boluň. Biziň ahyrky maksadymyz Hudaýy şöhratlandyrmak we gol bermek Onda serişde azatlygyny, materializmiň üstünden ýeňşi we bagtly nika edinmek!

			Pikirlenmek üçin soraglar

			
					■Siz öz serişde maksatlaryňyzy nähili kesgitleýärsiňiz?

					■Serişdä degişli Injiliň berýän maslahatlary nähili?

					■Hüşür-zekatyň (öz girdejiňiň ondan bir bölegini sadaka bermek) ähmiýeti nämeden durýar, bu barada Injil näme diýýär?

					■Maýa goýumyň maksady näme?

			

			Başga çeşmeler:

			Burkett, Larry. What Husbands Wish Their Wives Knew About Money. Wheaton, Ill.: Victor Books, 1982. 

		

	
		
			14.Seniňki, meniňki we biziňki

			Söýgüde, nikada we jyns gatnaşyklarynda iň köp ýaýran gapma-garşylyklaryň biri hususyýetçilik soragydyr. Men är-aýal jübütleriniň ynam, dostluk we söýgi ýaly ýasap bolmajak zatlara öz ünslerini gönükdirmek bilen öz gatnaşyklaryndaky iň möhüm zady ünsden düşürýändiklerine göz ýetirdim. Bu göze görünmeýän predmetleriň hem olaryň gatnaşyklarynda durmuş taýdan wajyp hem bolsa hususyýetçilik soraglarynda özara düşünişmeklige ýetmek hem örän möhümdir.

			Nikadan öň näçe köp soraglar aýdylyp, çözülen bolsa, şonça-da peýdalydyr. Has hem oňat görmek ýa-da görmezlik ýaly güýçli duýgular bilen baglanyşykly meselelerde düşünişmek has möhümdir. Men köp adamlaryň öý-goşlary ýaly zatlary är-aýal gatnaşyklarynyň teninde biten tiken ýaly edip goýýandygyna haýran galýaryn.

			Biz Dotti ikimiz nikalaşmazdan öň hiç wagt hususyýetçilik soragyny aýdyşmadyk jübütlere maslahatlar berdik. Toýdan soň olar hersiniň öz puly we zady bolmaklygy karar etdiler. Olaryň gürrüňlerinde „bu meniňki“, „bu seniňki“ diýen jümleler ýygy-ýygydan duş gelýärdi. 

			Tizara olaryň gapma-garşylyga duçar boljakdyklary geň däldi. Olaryň durmuşynda hususyýetçilik soragy şeýle ýumrujy güýç bilen olaryň gatnaşyklaryna girdi we tizden ol gatnaşyklar gynançly aýrylyşmaklyk bilen gutardy.

			Hususyýetçilik babatda özara gatnaşyklaryňyz, iň oňat söýgi, nika we jyns gatnaşyklary hakynda gürrüň edeniňizde öz sözleriňizi barlaň. Siz „şol aýdylýan“ adam bolmaklyga näçe golaýdygyňyz barada köp zatlary bilersiňiz. Oňa has köp ygtyýary bolan adam „biz“ we „bize“, „biziň“ sözlerini „men“, „maňa“ we „meniňki“ ýaly sözlere garanda has köp ulanýar.

			Bularyň bary nämede jemlenýär

			Biz bilelikde adama zerur bolan on bir sany şahsyýet häsiýetlerini öwrendik. Olar söýgüde, nikada we jyns gatnaşyklarynda „şol adam“ bolmakda aýdyp düşündirip bolmajak lezzetini duýmak we öz üstüne jogapkärçiligi almak isleýän adama zerurdyr. Maňa size görnetin bir soragy bermäge rugsat ediň: „Men nika üçin «şol aýdylýan» adammy?“

			Öz ýüregiňiziň töründe siz bu soragyň jogabyny bilýärsiňiz. Eger size özüňizi aldamak başartsa-da, köp beýleki adamlary aldamak başartmaz. Siziň özüňiz „şol diýilýän“ adam bolmakda özüňizde bar hasaplaýan häsiýetleriňiz, siziň ýanýoldaşyňyz üçin „şol adamdygyňyz“ ýa-da däldigini anyklamaga esas bolup durýar. Bu hem öz gezeginde aýgytly soraga getirýär: „Biz birek-birege gabat gelýärismi?“

			Maksatly söýginiň, nikanyň we jyns gatnaşyklarynyň esasy siziň öz nikalaşmak isleýän adamyňyza duşmazyňyzdan has köp öň tutulan bolmaly. Ol ýagdaý sizden başlanýar.

			Şondan bäri biz maksatly gatnaşyklary ornaşdyrmakda, siziň özbaşdak nukdaý garaýşyňyzdan başladyk. Mundan bu ýana iki adamyň öz başdan geçirýän söýgüsini kämil hasaplaýarlarmy ýa-da ýok, şony öwreneris. Emma başlamazymyzdan öň sizi ätiýaçlandyrmaga rugsat ediň.

			Kämil däl, ýöne ösüp barýan

			Hiç wagt siz we siziň ygtybarly taýyňyz kämil adamlar bolmaz. „Şol adam“ bolmakdaky biziň öwrenýän häsiýetlerimiz ýetip bolmajak bolup görner. Emma olaryň her biriniň nukdaýnazarda boljakdygyny we ähli wagtda işjeň boljakdygyny gözden salmaň.

			Eger siz: „Aý, näme, men hiç wagt puly oňat saklamagy başarmaýardym. Meniň özüm ýöne şeýle ýaradylan-da“ diýip hasaplaýan bolsaňyz, onda siziň nikaňyz howp astyndadyr. Eger siziň oňa gatnaşygyňyz şunuň ýaly bolsa: „Men öň hiç wagt puly ykjam tutup bilmeýärdim, emma şu wagtdan başlap men ony öwrenmeklige taýýar“ diýseňiz, onda siz dogry ýoldasyňyz. Elbetde, şeýle garaýyş diňe bir pul meselelerinde däl-de, eýsem biziň seredip geçen ähli häsiýetlerimize degişli.

			Meniň size görkezenlerim aýdyň düşünje bilen gatnaşyklary ýola goýmaga kömek eder. Haçanda siz öz gowşak we güýçli taraplaryňyza göz ýetireniňizde, siz Hudaýa ynanyp, siziň kämilleşmeklige zerur häsiýetleriňiziň üstünde işlemeklige ynanarsyňyz. Şeýlelikde, siz Hudaýa — hemişe ýakymly bolan, uzak wagtlaýyn gatnaşyklary sowgat etmegine taýýar bolarsyňyz. 

			Eger siz düşünjeli bolsaňyz, onda Hudaýyň ýa-da öz taýyňyzyň öz durmuşyňyzyň düzedilmegine mätäç bolan çägini görkezmeklerine minnetdar bolarsyňyz. Siziň gowulaşdyrmaklyga yhlas edýän her bir häsiýetiňiz özüňiziň geljekde aljak girdeýjileriňiziň göterimini köpelder.

			Pikirlenmek üçin soraglar:

			
					■Hususyýetçilik barada aýdanymyzda, siz haýsy sözleri ulanýarsyňyz?

					■Eger siz nikalaşmagy göz öňünde tutýan bolsaňyz, sanalyp geçilen on bir häsiýetiň haýsylary sizde bar?

					■Siziň durmuşyňyzyň haýsy sferasy siziň „şol diýilýän“ adam bolmakda üýtgemeklige mätäç?

			

		

	
		
			Açar — kämil söýgi

			Özüňiziň duýýan söýgiňiziň saklanyp galjagyny nädip bilmeli?

		

	
		
			GIRIŞ: Kämil söýgini nädip bilmeli 

			Men şowsuz nikadan gorkýan adamlara gün-günden has köp duş gelýärin. Bir wagtlar olar bu barada ähli zady bilýändiris öýdüp pikir edýärdiler, emma häzir beýle däl. Olar: „Söýgi hakykatda nämäni aňladýar?“ diýen soraga jogaby has köp agtarýarlar. 

			Siz entek „söýmekligiň“ tolgundyryjy we köplenç kyn çözülýän soraglaryna duş gelmedik bolsaňyz, belki bu size indi garaşýandyr. Belki edil şu wagt sizde haýsydyr bir gatnaşyklar başlanyp, ol aýala ýa-da erkege bolan bu gatnaşygyň hakyky duýgudygyny ýa-da däldigini size kesgitlemek kyn düşýändir. Siz ol aýaly ýa-da erkegi birnäçe ýüzleý garamaklykda güman edýärsiňiz we edil şol bir wagtyň özünde hem ol size geň görünmegi mümkin.

			Eger haýsydyr bir akylly alymyň „superkomputeri“ oýlap tapyp, onuň size söýgülimi ýa-da däldigiňizi gutarnykly aýdyp bilmegi ajaýyp bolmazmydy? Emma gynansakda, biziň başdan geçirýän duýgumyzyň çuňlugyny we hilini ölçäp biljek „söýgi hasaplaýjy“ guraly ýok. Özara täsir edýän gatnaşyklaryň güýji we adamlaryň arasyndaky gatnaşyklaryň dürlüligi söýgi gatnaşyklarynyň hilini grafigiň ýa-da statistikanyň kömegi bilen kesgitlemäge mümkinçilik bermeýär.

			Şeýlelikde, mesele çözülmän galýar. Söýgini nädip synap bolar? Her dürli adamlara bolan söýginiň her görnüşinde siz öz kesgitli bir adamyňyzyň hakykydygyny kesgitläp bilermisiňiz?

			Pal atmak gerek däl

			Köpler bize diňe „öz ýüregiňe“ eýermegi maslahat berýärler. Belki, siz bu maslahatyň ýüregiňi paralaýjy ýagdaýa getirjekdigini bilýänsiňiz. Bir duýguly talyp şeýle diýdi: „Men edil şol gözleýän gyza sataşanymy bilýärin.... men ýatyp bilemok, iýip-içip bilemok, ähli synaglardan ýykyldym“. Meniň göwnüme bu dümewleme keseline has meňzeş“.

			Geliň, „Men söýgülimi?“ diýip, özümize berýän soragymyzy üýtgedip göreliň. Muňa derek: „Miweli söýgini, sözleşmegi, nikany we jyns gatnaşyklaryny berip biler ýaly, meniň söýgim ýeterlik kämilmi?“ diýeliň. Men „ýetişen“ terminindäki söýgini has oňaýly hasaplaýaryn. Men özümizi hemişe „söýgüli“ diýip hasaplaýaryn. Güjük söýgüsi öz derejesi we ýygylygy bilen kämil söýgiden tapawutlanýar we ol söýginiň bir görnüşi hasaplanýar. Güjük söýgüsiniň meselesi, eger siz onda batyp galsaňyz, „it durmuşy“ bilen hem gutarjakdygyňyzda jemlenýär.

			Elbetde, güjük söýgüsi hem hakykat we ol adamlaryň başyndan geçirýän başga duýgulary ýaly hormata mynasyp. Haçanda çaga öýe gelip: „Men söýýärin“ diýeninde, onuň üstünden gülmek gerek däl. Söýginiň ýetginjeklik duýgulary hem deň derejede täsin we hakykydyr. Ol ony başdan geçirýän ýaş ýigit üçin hakyky we çynlakaý seretmek gerek.

			Şeýlelik bilen sorag siziň söýgülimi ýa-da däldigiňizde däl. Hakyky sorag şeýle galýar: „Meniň söýgim uzak wagtlaýyn gatnaşyklara we jogapkärlige getirer ýaly kämilmi?“. Söýgä san hasaby ulanylmaýar. Duýgyny berk kesgitlemek gerek däl. Emma men siziň öz söýgi gatnaşyklaryňyzdan onuň kämil hiliniň bardygyny ýa-da ýokdugyny kesgitlemeklige ukyplydygyňyza ynanýaryn. Nikalar boýunça hünärmen Silwanus Dýuwall: „Eger jübütlere nikadan öň olaryň söýgüsiniň esassyz däldigini kesgitlemek başartsa, onda olaryňky şowuna bolar“ diýýär.

			Söýginiň syry „edil şol adam“ bolmakda jemlenmän, eýsem söýginiň „şol görnüşini“ başdan geçirmekde jemlenýär.

			Kitabyň galan böleginde men ýetişen kämil söýginiň häsiýetnamasyna seljerme bermekçi. Ondan öz söýgiňize häsiýetnama hökmünde peýdalanyň. Emma haýyş edýän, seresap boluň. Sanalan häsiýetler aňrybaş hasaplanmaýar. Olar siziň öz gatnaşyklaryňyza has aňly-başly çemeleşmegiňiz üçin zerur.

			Söýmeklik, hususy ýagdaýyň iň ýokary derejesidir. Onuň ölçegi öz şahsy islegleriňize bagly bolup durýar. Emma aşakdaky sanalan häsiýetler siziň başga birine bolan söýgiňize, duýgularyňyzyň hiline baha bermekde siziň geçmişiňize, bilimiňize we diniňize seretmezden, siziň pikiriňize pozitiw we gerekli gural bolup biler. 

			Başga çeşmeler:

			Chapian, Marie. Love and Be Loved. Old Tappan, NJ.: Fleming H.Revell, 1983.

			Keller, W.Phillip. A Layman Looks at the Love of God. Minneapolis: Bethany House Pubs., 1984. 

		

	
		
			15.Tutuş şahsyýete gönükdirilen söýgi

			Nika iki adamyň arasyndaky şahsyýetler hökmünde bir-birine borç ýaly kabul edilmelidir. Emma biziň köpümiz beýlekiniň bir ýa-da iki häsiýetine guwanmaklyga öz söýgisini esaslandyrýarlar. 

			Maşgalany we bilimi öwrenmek institutynyň psihology we direktory Sol Gordonyň ýaňy-ýakyndaky çykyşynda ata-eneler topary oňa şeýle sorag berdi: „Özara gatnaşyklarda jyns gatnaşygy näçeräk möhüm?“ Ol özüniň öwrenenlerine laýyklykda on sany wajyp aspektleriň içinde alada we söýgi (birinji), degişme duýgusy (ikinji), durýandygyny aýtdy.

			Geliň, belilikde Gordonyň on sany wajyp elementden durýan sanawyna seredip geçeliň we onuň her bir bölegi maşgala maslahatçysy H. Norman Raýt tarapyndan düşündirilýär:

			1. Gülki. Gülmegi başarmak we ösen degişme duýgusy her günki durmuşa deňagramlylygy berer. Ýagdaýdan degişme gözläň we onuň özüňizi gynandyrmagyna ýol bermäň.

			2. Dostluk. Jübüt bolmak bilen siz bilelikde öz wagtyňyzy gyzykly geçirýärsiňiz we şol bir wagtyň özünde siziň her biriňiziň aýry-aýrylykda gatnaşýan dostlaryňyz hem bar. Bu möhüm we zerur. Siziň ýanýoldaşyňyz siziň käbir talaplaryňyzy kanagatlandyryp biler, emma siziň bilen sport gyzyklanmalaryna meňzeş we bu ugurda siziň onuň bilen bile geçiren wagtyňyzyň sagdyn häsyýete eýe bolýan adamlar hem bar.

			3. Gatnaşmak. Jübütler hökmünde siz öz maşgalaňyzyň we öýüňiziň çäginden daşarda haýsydyr bir gatnaşykda umumy maksady emele getirmäge çalyşýarsyňyz. Käbir jübütler dynç günüň mekdebinde bile okadýarlar ýa-da haýsydyr bir komitetde işleýärler. Öz şahsy durmuşymda men ýurduň dürli kolležlerinde, ybadathanalarynda we seminarlarda çykyş edýärin. Men öňki meýilnamada okadýaryn we çykyş edýärin. Meniň aýalym Joýs hiç wagt öňki meýilnamada bolmaýar, emma ol meniň gullugyma hemişe gatnaşýar. Ol meniň öz çykyşlarymda ulanjak proýektlerim üçin ýüzlerçe ýuka kagyzlary taýýarlaýar. Ol meniň her bir çykyşymyň manysyny bilýär we edil özi çykyş edýän ýaly derejede oňa gatnaşýar.

			4. Jyns gatnaşygy. Jyns kanagatlanmasy aýratyn ýakynlygy aňladýar. Lezzet bermek üçin jyns gatnaşygy söýgi bilen baglanyşan bolmaly. Köp jübütleriň öz durmuşynda jyns gatnaşygy bilen çakdanaşa gyzyklanýandygy sebäpli, jynsy gatnaşyk duzy gaçan aňlatma öwrülýär. Jyns gatnaşygy nikanyň bir bölegi hasaplanýar, emma köp jübütler ony esasy är-aýallyk lezzeti hökmünde aşa bahalaýarlar.

			5. Umumylyk. Bu öz pikirleriň, habarlaryň, işiň, meýilleriň we ş.m. paýlaşmagy aňladýar. Biz edil şu kitaby ýazýan wagtymyzda şeltiniň täze güjügini öý şertlerimize uýgunlaşmaga kömek edýäris. Her gezek men ýa-da Joýs aşhananyň ýanyndan geçenimizde, Emberiň oýanan we töwerekde aýlanýan pursatynyň yzyny gözleýäris. Eger öllenen ýer bar bolsa biziň her birimiz poluň şol ýerini süpürýäris we ýuwýarys. Biz muny etmek üçin başga birini çagyrmaýarys. Öýde aýal we erkek işiniň emeliligi kem-kemden üýtgeýär we bu üýtgeşme ukyba, usula we bilelikdäki herekete, berk düzgüne garanyňda has esaslanýar.

			6. Tertiplilik. Ynanyp we daýanyp boljak adam bolmak, şonuň bilen birlikde öz ynamyňy we ölçegiňi üýtgewsiz galdyrmak tertipliligi görkezmegi aňladýar.

			7. Gürrüň. Gyzykly we manyly, özünde täzeligi we duýgulary jemleýän habar nika üçin gymmatly goşant bolýar. Öz duýgularyňy açmak we başganyň duýgusyna garyşmakdan gorky duýgusyndan azat, açyk we adyl gürrüňdeşlik uly mana eýedir.

			8. Söýgi özünde aladany, ýakynlygy, ynamy we jogapkärçiligi jemleýär. Uly we kiçi zatlarda yzygiderlik hem edil söz ýaly söýgi barada gürrüň edýär. Söýgüli bolmak başga birine ýakymly gatnaşyk etmek we onuň bilen bile bolmaklyga çalyşmak.

			9. Uýgunlaşmaklyga ukyplylyk — başga bir adamyň ägirtligine düşünmekligi aňladýar. Uýgunlaşmak — başga birinden öz fotokopiýaňy ýasaman, eýsem ony bar bolşy ýaly kabul edip bilmekligi aňladýar. Bu başga birine başgaça bolmaklyga rugsat bermekligi aňladýar. 

			10. Çydamlylyk — başga bir adamy öz bolşuça kabul etmegi aňladýar. Käwagt onda bolup geçýän unudyjylygy ýa-da keýpsiz wagtynda täsinligi kabul etmek bilen siz öz ýanýoldaşyňyza edil şol adam ýaly bolmaklyga rugsat berýärsiňiz. Haçanda size gerek bolsa öz närazylygyňyzy we aladaňyzy gatnaşyklara erbet däl-de, oňaýly täsirini ýetirer ýaly derejede bildiriň. 

			Bölekleriň mukdaryndan has köp

			Söýgi gatnaşyklary köp taraply we ol öz öňünde iki söýgüli şahsyýetiň, fiziki, sosiýal, intellektual we ruhy aspektlerini jemleýär. Edil şeýle hem olaryň her birine maksatly şahsyýet bolmak üçin bu ugurlarda bilelikde ösmek garaşýar. 

			Isa bu ösüşi Öz durmuşynda görkezdi. Biz Luka 2:52-de şeýle okaýarys: „Isa akyldarlykda (intellektuwal ösüş aspekti), boýda ösüp (fiziki aspekt), Hudaýyň (ruhy aspekt) hem adamlaryň (sosial aspekt) mährini gazanýardy“. Ol hem siziň edil maksatly şahsyýet bolşuňyz ýaly, maksatly Şahsyýetdi. Gatnaşyklaryň dilinde „adam öýlenmek üçin ýeterlik kämil bolar, haçanda ol aýal ýa-da erkek söýmäge we söýgüli bolmaga öz dolulygy we çuňlugy bilen taýýar bolanda toý edýär“.

			Kämil däl söýgi adamyň bir ýa-da iki häsiýetine üns berýär. Eger gatnaşyklar adamyň bir häsiýetine gönükdirilen bolsa, onda ol fiziki häsiýete eýedir. Bu gyzyklanma gaty uly bolup, ol adamyň beýleki häsiýetleriniň öňüni ýapýar. Söýgi jyns gatnaşyklaryndan hem başlanyp bilner, emma olar maksatly şahsyýetler bolmak üçin gatnaşyklarda köp sanly täsirler gerek bolar.

			Jyns gatnaşygy ýagdaýy işlemeýär

			Söýgi fiziki taýdan özüne çekijilige we jyns gatnaşygyna esaslananda, ol uzak ýaşamaýar. Jyns taýdan özüne çekijilik näçe owadan hem bolsa, ol örän dar ýagdaý hasaplanýar we öz-özüni uzak saklap bilmeýär. Siz nämäňiziň ýetmeýändigine basym göz ýetirersiňiz. Jyns gatnaşygyna esaslanan nikalarda has özüne çekiji biriniň peýda bolmagy bilen ol örän howp astynda galýar. 

			Jynsy özüne çekijilige we jyns lezzetine esaslanan gatnaşyklara abanýan howp barada doktor Ouen Morgan şeýle ýazýar: „Ortaça är-aýal gatnaşyklarynyň ondan bir bölek wagty jyns oýunlaryna sarp edilýär“. Morgan ýene-de „öz bilelikdäki durmuşynda är-aýalyň biri-biri üçin ähli aspektlerdäki ähmiýeti ..... nikanyň üstünligini kesgitleýär“ diýip belleýär. Adamlaryň uzak wagtlaýyn bolmaklaryny isleýän nika we beýleki gatnaşyklaryny özleriniň azajyk wagtlaryny alýan zadyna esaslanyp gurmaklary geň galdyryjydyr.

			Güýçli duýgy we jyns duýgulary belli bir wagta çenli gatnaşyklaryň çuňlugynyň öňüni ýapyp biler. Güýçli duýgularyň wagtyň geçmegi bilen sowaýandygy meseläni özünde jemleýär. K.S.Lýuis muny awtomobiliň işleýşi bilen deňeýär. Dwigateli herekete getirmek üçin ony bar güýjünde işletmeli bolýarys, egerde biz ony boş işleýiş ýagdaýyna getirmesek çalt ýangyjyňyz gutarar. Romantiki garaşmalara esaslanan nikalar göwni galmaklyga getirýär. Emma Minnesota ştatynyň Uniwersitetiniň psihology Ellen Berşild talyplary öwrenmekde „öz nikalarynda höwesiň gutarmagy bilen olaryň ýarysyndan köpüsiniň aýrylyşmak isleýändiklerini“ bildi.

			Injil bize söýginiň çydamlydygyny aýdýar. Nikadan öň jyns gatnaşygyny islemeklik tebigy zat, emma hakykatda söýýän adam toýa çenli garaşyp biler. Çyndan söýýän adam bu zatlary soňa goýup, adamy bütinleý söýmäge ünsi güýçlendirer. Söýgä şaýatlyk hökmünde jyns gatnaşygyny talap edýän adamyň söýgüsi talap ediji we tekepbirdir. Öz islegleriniň tersine boýun bolan gyz, çaga ýa-da nerwi gowşaklygyny görkezýär. Dyngysyz talaplar we islegsiz ýol bermeklik bu maksatly şahsyýeti inkär ediji bolup, kämil däl söýginiň şaýadydyr.

			Ýahýa ata Pawlus II şeýle diýdi: „Aýalyna agalyk ediji göz bilen seredýän adam öz ýüreginde zyna edýändir“. Bu belligiň köp sanly tankydy garaýşy emele getirendigine garamazdan, onuň aňladýan pikiri aýdyň. Ol kämil söýginiň, nikanyň we jyns gatnaşyklarynyň diňe jyns lezzetine däl-de, maksatly şahsyýetli söýgä esaslanan bolmalydygyny aýdýar. Nikada aýry maksady tutmaklyk çuň bolmadyk gatnaşyklara we ýanýoldaşyňy hormatlamazlyga getirýär.

			Ýönekeý barlag

			Siz adamyň bedeni bilen däl-de, adamyň özi bilen nikalaşýarsyň. Fiziki özüne çekijilik, elbetde fiziki ýakymlylyk adamy söýmek az ähmiýete eýe, emma fiziki özüne çekijilik adamyň beýleki häsiýetlerini gysyp çykarmaly däl. Özüňize şeýle sorag beriň: „Hir hili aragatnaşyksyz geçirilen agşamdan siziň özüňiz haýsydyr bir lezzeti alyp bilersiňizmi?“ Eger siz şeýle lezzeti alyp bilmeseňiz, onda siziň söýgiňiz kämil hasaplanmaýar. Men şeýle hem adamlara „otuz günlük“ barlagy hödürläp, olaryň hatda biri-biriniň elinden hem tutmazdan, biri-birinden lezzet alyp bilişlerini synap görmekçi. Köp adamlar bu barlagyň başynda özlerinde bu babatda hiç hili kynçylygyň bolmandygyny aýtsalar-da, emma birnäçe gün geçenden soň kanagatlanmazlyk we kejikmek duýgusyny başdan geçirýärler. Köp sanly är-aýal jübütleri maňa edil şol „otuz günlük“ barlagyň özlerine olaryň „söýgileri“ barada gözýetimini giňeltdi. Olar özlerine ýakymsyz bolan, biri-birilerini söýýän däl-de, fiziki ýakynlygyny subut edýän hakykat bilen ýüzbe-ýüz duçar boldy.

			Bir boluşly özara gatnaşyklar

			Adamyň bir häsiýeti boýunça gurulýan gatnaşyklar köp görnüşe eýedirler. Käbirleri özleriniň başga birine söýgüsini biri-birinden sosial meýilnamada lezzet almaklaryna esaslandyrýarlar. Bir aýrylyşan adamyň maňa aýdyşy ýaly: „Biz bilelikde örän oňat wagt geçirýärdik, bu örän söýgä meňzeşdi“ diýýär. Ýaş ýigidiň wagtlaryny bile geçirmeklerine söýýändirin öýtmeginde hiç hili geň zat ýok. Bu näme, eger siz öz wagtyňyzy şimpanze bilen bile fantastiki oňat geçirseňiz, eýsem siz oňa öýlenmelimi! Şeýle gatnaşyklardaky betbagtçylyk haçanda şübhe döräp kanagatlanmazlyk dörände, bile şatlanmakdan hem başga çözülmeli mesele ýüze çykýar.

			Meniň öň belläp geçişim ýaly, entek aspiranturada okaýarkam men Paula atly gyz bilen tanyş boldum. Biz daşymyzdan örän meňzeşdik we bile örän şatlanýardyk, emma tizden biziň duşuşyklarymyz kesildi. Biz özümizde bar bolan zatlaryň uzak wagtlaýyn we intim nikany döretmek üçin ýeterlik däldigine göz ýetirdik we bilelikdäki şatlyga bizde ýetmeýän häsiýetleriň ýerini tutmaklyga ýol berdik.

			Köp adamlara eger olar öz ýanýoldaşy bilen bir gyzykly zady etmeseler, içgysgynç görünýär. Kämil söýgi ol aýalyň ýa-da erkegiň bile geçiren oňat wagty üçin söýmän, eýsem ony bütin durşy ýaly söýýär.

			Başga birleri öz söýgüsini gatnaşyklaryň ruhy tarapyna esaslandyrýarlar. Eger olar özleri bilen bile dileg etseler ýa-da bile Injil okasalar, Hudaý olary başgalaryň Mesihe gelmekleri üçin ulansa, muňa söýgi diýip düşünýärler. Özleriniň paýhas, ýalkanyş alan durmuşda ýaşaýandyklary üçin birmeňzeş ruhy hyjuw we ideallary bolany üçin, olar özlerini biri-biri üçin ýaradylan hasaplaýarlar. Olaryň gözlerinde Isa bolan söýgi bu biri-birilerine bolan söýgi bilen deň.

			Eýsem bu men Isany söýýän, Billi Grem hem Isany söýýär, diýmek biz nikalaşyp bilýäris diýmegi aňladýarmy? Öz söýgüsini ruhy ýakynlyga esaslandyrýan adamlar Isanyň Hoş Habary diňe adamçylyk ruhuny halas etmeklige gönükdirmändigini olar unudýarlar. Isa olaryň aňyny ösdürmek üçin we bedenini bejermek üçin, olara soraglar berdi we jogaplaryny aldy. Ony adamlaryň özara gatnaşyklary, gorkulary, gelejege umytlary tolgundyrýardy. Isany maksatly şahsyýet gyzyklandyrýar. Ruhy aspekt durmuş üçin wajyp, emma ol uzak wagtlaýyn nika üçin esas bolmaýar.

			Hasaplamak boýunça tutulýan nika

			Öz gatnaşyklaryny diňe serişdelere esaslanyp gurýanlar hem bar. Bir ýaş ýigit öz gelinligine şeýle zeýrendi: „Men özümde saňa ýaraýan zat bardyr öýdüp pikir edýärdim“. Ol şeýle jogap berdi: „Hawa, emma sen olaryň baryny sowduň“.

			Doktor Goward Hendriks anyk belleýär: 

			Öz hakyky söýgi gatnaşyklaryňyzda siz başga biriniň durmuşyny doly edýärsiňiz. Şeýle tipli gatnaşykdaky adam toý edenine otuz-kyrk ýyl bolan hem bolsa, öz aýaly bilen edil ilkinji toý eden günündäki birinji gijedäkiden hem beter gyzyklanýar. Näme üçin? Sebäbi ol onuň bedenine öýlenmedi. Eger bu şeýle bolanynda, ol bir eýýäm öçüp galardy. Ol şahsa öýlendi we ýyllaryň geçmegi bilen ol şahs baýlaşýar. Şonuň üçin hem olaryň gatnaşygy-da baýlaşýar. 

			Gyza diňe owadanlygyna gyzyp öýlenen betbagt ýigit barada pikir ediň, emma gyzyň bedeniniň owadandygyny, emma özüniň samsykdygyna ol ýigit wagtyň geçmegi bilen düşünýär. Bu ýigit hatda onuň bilen gürleşip hem bilmedi. Ruhy boýunça ol çagady, ony hiç zat tolgundyrmaýardy. Sosiýal taýdan bolsa ol maýypdy. Ol ilkibaşda näçe ajaýyp bolup görnen hem bolsa, özüniň peýdasyz pişä baş goşanyna düşündi. Bu size ähli taraplaýyn dogry gelýän adamdan näçe tapawutlanýar! Ol kimdir birine owadan däl hem bolup görünmegi mümkin, emma siz üçin welin ol diýseň owadan.

			Hakykatyň gözleginde

			Özüňize şeýle sorag beriň: „Bu adamyň özüni alyp barşy size ýaraýarmy? Ol öz pikirini nähili aňladýar? Men özümiň ömrümiň soňuna çenli şu adam bilen sözleşmelidigim meni bagtly edýärmi? Meniň keýpsiz ýagdaýymy onuň kabul edişi size ýaraýarmy? Eger meni Ak tama çagyrsalar, ol ýere ýanýoldaş hökmünde onuň sizi ugratmagy meni guwandyrýarmy?“

			Nikalaryň köpüsi şahsyýetleriň biri-birine doly derejede şahs hökmünde gatnaşyklary esasynda gurmaýandyklary sebäpli heläkçilik bilen gutarýar. Şeýle doly bermezlik sebäpli söýgi doly we kämil däl bolýar.

			Emma biz ünsli bolmaly we ony hereketlerden tapawutlandyrmaly. Aýalym meni hiç zat üçin söýýär, men ýönekeý ýazyjy we lektor. Ol meni edýän ähli işlerimde goldaýar we özümiň barlygym üçin söýýär. Erkek aýala oňat nahar taýýarlaýandygy üçin öýlenmeli däl, aýal hem erkege wajyp sosiýal gatnaşyklary üçin durmuşa çykmaly däl. „Nika — bu iki adamyň arasyndaky iýmit ýa-da hyzmat alyşmaklary üçin däldir, bu özara zat çalyşmak pikirini aradan aýyrmak üçindir. Her bir adam öz ýanýoldaşyny ilkinji nobatda onuň öz bolşy ýaly maksatly şahs hökmünde kabul etmelidir“.

			Dotti biziň gatnaşyklarymyzyň onuň mundan öňki durmuş gatnaşyklaryndan tapawutlanýandygyny aýdýar. „Men Joş bilen birlikde maksatly şahsa gönükdirildik. Ol meni fiziki tarapdan özüne çekýär, emma onuňakyly, özüni alyp barşy meni özüne çekýär. Maňa onuň akylly başarnygy, onuň saýlawy, ruhy çuňlugy, onuň segsen metr töwereginde peýda bolýan adamlara mähirliligi güýçli täsir etdi“. Bu maksatly şahsa jogapdyr. 

			Adamyň bilimi biziň ýetginjeklik wagtymyzdaky duşuşyklarymyzdaky endiklerimiz bilen berkemeli. Biz biri-birimizi oňat tanamaga kömek etjek duşuşyklary guramaklyga çalyşmaly. Biz öz sözleşmegimiziň hilini görmeli. Meniň üçin iň uly meseläniň biri Dottini intellektual derejede tanamak boldy. Onda ýiti akyl bar we meniň iň oňat redaktorlarymyň biri.

			Maslahat beriji — konsultantlaryň biri nikada umumylygy saklamaga ygtyýar berýän ýeke ýol gatnaşyklary gurmak diýdi. Nähili edip? Öz dostuňyza dürli ýagdaýlarda seredip görüň. Siz onuň bilen „Monopoliýa“ ýa-da şahmat oýnaň, eger siz utsaňyz, onuň garaýşyny görüň. Belki siz bu Romeoda gyzgyn gylyk bardygyny bilersiňiz. „Men bütin galan ömrümi şonuň bilen geçirmelimi?“ — diýip, siz özüňizden sorarsyňyz.

			Kämil söýgi maksatly şahsa gönükdirilen. Bu siziň özgäni diňe maksatly şahs hökmünde kabul edýändigiňizi aňlatman, eýsem sizi ähli ugurlarda şu bolşuňyz ýaly söýülýändigiňizi aňladýar. Köpler bu kämil söýgini berip bilerler, emma özleri muny isleýän hem bolsa, dolulygyna açylyp söýgüli bolmagy başarmaýarlar. Maksatly şahs hökmünde söýgüli bolmazlyk açlygy aňladýar. Başga birini maksatly şahs hökmünde söýmezlik bogulmagy aňladýar.

			Pikirlenmek üçin soraglar

			
					■Näme üçin jynsy özüne çekijilik bilen nikalaşmak howply?

					■„Tutuş şahsa gönükdirilen“ söýgi näme? Anyk jogap beriň.

					■Nikanyň möhüm elementleri näme we näme sebäpden?

					■Duşuşyklaryň maksatly şahsdygyna wagtynda göz ýetirmek üçin siz nämeler edip bilersiňiz?

			

		

	
		
			16.Harplap b-e-r-m-e-k diýiň

			Siz „söýgi“ sözüni nähili aýdýarsyňyz? Siz hakyky söýýän adamyň häsiýetini nähili kesgitleýärsiňiz?

			Haçanda adamlar menden söýgä kesgitleme bermeklerini haýyş edenlerinde, men şeýle jogap berýärin: Haçanda siz başga adamyň bagty, arkaýynlygy we ösüşi edil öz şahsy bagtyňyz, arkaýynlygyňyz we ösüşiňiz ýaly sizi tolgundyrsa, şol hem kämil söýgüdir.

			Söýgi — b-e-r-m-e-k diýip aýdylýar. Ol siziň başgadan aljaklaryňyza däl-de, berjegiňize hem esaslanandyr.

			Öwrenijiler doktor Rol Emmonz we doktor Nik Stinnett meniň öň hem ýüz tutan adamlarym, oňat sagdyn özara gatnaşyklary bolan adamlaryň berýän adamlardygyny bildiler. Maňa söýgi meselelerinde köp kömek beren Iwlin Dýuwall şeýle ýazýar: „Uzak ýaşaýan söýgi özünde başga birine maksatly şahsa gönükdirilen hakyky hem çuň gyzyklanmasyny we onuň ösüşini özünde jemleýär“.

			Kämil söýgi başga adamda jemlenmeli. Doktor Riçard Stross öz „Nika söýgini aňladýar“ atly kitabynda şeýle ýazýar:

			... bu beýik lezzet başgany bagtly etmekden durýar. Biz bagty ýöne gözlesek, onda ony hiç wagt tapmarys. Biz näçe gözlesek, şonça-da kanagatlandyrylmadyk we göwni galan bolarys. Diňe özüň üçin gözlemeklik hiç zat bermeýär we diňe özüňi bagtsyz hasaplamaklyga mejbur edýär. Özgeleriň hatyrasyna hiç zatdan tamasyz durmuş bol miwe berýär. Kämil söýgi özünde köp almagyň ösüş stadiýasyny we azy şatlyk bilen berip, ýerine hiç zat talap etmezligi jemleýär.

			Siziň iň uly islegiňiz näme? 

			Adaty gatnaşyk: „Men öz isleýän zadymy, öz küýseýän wagtymda isleýärin“ diýýär, bu halkara dartgynlygyň döremeginiň esasy sebäbi. Bu halklary, maşgalalary we nikany ýykýan güýç. Men şu günki gün dünýäni alada goýýan meseleleri çözüp biljekdigimize ynanýaryn, bize munuň üçin birek-birege berilmegimizi we özgeleriň islegini ilkinji orunda goýmagymyzy öwrenmek gerek. Ähli maşgala we är-aýal gatnaşyklaryny öz gatnaşyklarymyza ýönekeý üýtgeşme girizmek bilen oňatlaşdyryp bolýar.

			Minneapolisiň „Feýrwýu“ hassahanasynda Elot. J.Nelson nika bolan on iki sagatlyk taýýarlyk kursuna ýolbaşçylyk edýär, bu bolsa dini we sagaldyş programmasynyň bölegidir. Ol öz „Siziň bilelikdäki durmuşyňyz“ atly kitabynda şeýle wakany gürrüň berýär:

			Jon öýlenenden soň hem edil öňküsi ýaly ýaşamaga başlady. Ol basketboly söýýärdi. Basketbol möwsüminiň has güýjän wagty bolany üçin, ol üç komanda birleşip, öz soňky bäş ýyl oýnan komandasynda oýnaýardy.

			Öýlenenden iki aýdan soň Jon her gün giçde bäş günlük, anna gününe çenli türgünleşmäge ýa-da oýnamaga gidýärdi. Ruh günlerinde talyplaryň oýnuna bilelikde seretmek üçin ol öz dostlarynyň birnäçesini öýe getirýärdi. Onuň durmuşy güýzde, gyşda we ir baharda öýlenmegiň birinji we ikinji ýylynda şeýle geçdi. Haçanda bahar gutarandan soň, onda beýsbol komandasynda borçlary başlandy.

			Ine, şonuň üçin maşgalada uly dawalar bolup geçdi. Jon Nensi bilen bilelikdäki geçirilýän agşamlary azaltdy. Haçanda ol öýde bolanynda öz satyn alýan sport baradaky žurnallaryny okamak bilen geçirýärdi. Nensi özüni onuň aýaly däl-de, öý hyzmatkäri ýaly duýýardy. Soňra ol öz dostlary bilen ruh we dynç günleri oturlyşyklara gitmegi çykardy. Onuň maşgala durmuşy bilen ýaşamajakdygy mälim boldy. Ol: „Men hiç kime öz durmuşyma gatyşmagyna ýol bermerin“ diýmegi halaýardy.

			Jonuň edil öňküsi ýaly öz isleýşi ýaly we özi üçin ýaşamagy pikir edip, aýalynyň islegi barada alada etmejekdigi belli boldy. Ol: „Men islän zadymy ederin“ diýen pelsepä ýugrulandy, ol erbet nikalary aklaýardy.

			Ýaňy-ýakyndaky Los-Anželosdan Atlanta uçuşda, men öz ýanymda oturan adam bilen gürrüňdeş bolmagy ýüregime düwdüm. Men köplenç öz aňymy eýeleýän iki zat barada, Isa ýa-da öz aýalym barada gürleýärin. Men bu gezek öz aýalymdan gürrüň başlamak isledim. Men ondan: „Siz öýlenenmi?“ diýip soradym. Ol bu soraga tas oturgyjyndan gaçypdy. Ol edil bäş oturgyç mundan aňyrdakylar hem eşider ýaly gaty sesi bilen: „Ýok, dost, bu meniň üçin däl“ diýdi. „Näme beýle?“ diýip, men öz aýalym, gyzlarym, oglum we öz gatnaşyklarymyz barada gürrüň bermäge başladym.

			Şowsuzlygyň bolmagy — 50-den 50-ä deň

			Basym onuň meniň gürrüňlerime bolan gatnaşygy üýtgedi we ol: „Aý, belki men hem haçandyr bir wagt öýlenerin. Emma jenap, maňa aýtmaga rugsat beriň, bu — 50-den 50-ä deň bolar“ diýdi.

			Men: „haýyş edýän, öýlenmäň!“ diýdim.

			Oňat gatnaşyklara derek näme alýandygyňyza seretmezden 100 göterim berilmekligi talap edýär. „50-den 50-ä“ gatnaşygyň meselesi siziň beýleki adamyň öz paýyny ýerine ýetirendigini ýa-da däldigini barlamaklyga hemişe synanyşýandygyňyz üçindir. Näme üçindir ol hemişe ýeterlik däl ýaly bolup görünýändir. Haçanda siz 100 göterim berleniňizde, siz söýmek we başga adamy hiç bir şertsiz kabul etmeklikde erkin bolarsyňyz.

			Haçanda „bermek“ siziň endigiňize öwrülende, size täsin baýrak garaşýar. Siz 100 göterim berileniňizde, size 150 göterim gaýtargy garaşýar. Haçanda adam şertsiz söýülýändigine göz ýetirende, ol edil şeýle söýgi bilen hem jogap berer. Siz hemişe bereniňizden köp yzyna alarsyňyz.

			Sizi diňe maksadyňyza ýetmegiňiz alada goýmasa, siziň söýgiňiz kämil bolar. Siz başganyň maksadyna ýetmegine deň derejede yhlas edersiňiz. Her gezek ol maksatlar siziňki bilen gapma-garşy ýaly görünse-de, kämil söýgä kimiň maksady bilen ilki gyzyklanmalydygy üçin teňňe taşlap görmegiň geregi bolmaz. Kämil söýgi ilki bilen özgä kömek bermek üçin gol uzatmaga çalyşýar. Siz özgäniň aladasynyň özüňiziňkiden has möhümdigine göz ýetirersiňiz.

			K.S.Lýuis şeýle belleýär: „Bir ýokary böküş bilen (söýgi) ulumsylygyň ägirt diwaryny böwüsdi, ol işdäni kişi göwnüni görmeklige öwürdi, öz şahsy şatlygyny lenç edilen hökmünde gyra aýyrdy we başganyň gyzyklanmasyny öz aramyza getirdi“.

			Mundan soň Lýuis iki adamyň arasyndaky söýgini skripka bilen sepe meňzedýär. Tejribeli sazandanyň elinde bu iki gural ajaýyp sazy döredýär we ony skripka bilen sepi aýry-aýrylykda göz öňüne getirmek mümkin däl. Edil şeýle hem erkek we aýal kämil hem hiç hili kem-kösseksiz söýgi gatnaşyklarynda bolanynda, olaryň bilelikdäki owadanlygy we ylalaşygy bölek seredeniňde göz öňüne getirip hem bolmaýar.

			Entek güýç bar wagtynda bermek

			Berilmegiň iň wajyp jähtleriniň biri-de özgäniň pikirini we duýgularyny ölçemek bolup durýar. Ýaş jübütler Olga we Oleg nikalaşanlaryndan on sekiz aý geçensoň hem kämil söýgi häsiýetli gatnaşygy gurmadylar. Olga özleriniň gatnaşyklaryna gerek bolan Olegiň pikirini we duýgusyny hasaba almazdan kararlary kabul edýärdi. Ol ahyrsoňunda Olga üçin diňe talaplary ödemek guraly bolup durýandygyna düşündi. Özleriniň gatnaşyklaryny Olga meýilleşdirýärdi we ol özünden diňe onuň bir taraplaýyn kabul edilen kararlaryny ýerine ýetirmeklige garaşýandygyny duýdy. Ol Olga bir zat hem berip bilmeýärdi, sebäbi ol ondan bir zat kabul etmek üçin ýeterlik açyk däldi.

			Emma kämil söýgi bu öz-özüňi gurbanlyk bermeklige taýýar bolmakdyr. Haçanda siz başga biriniň şatlygy üçin hakykatdan yhlas edeniňizde, siz öz söýgiňizi tassyklaýan hereketi edýärsiňiz.

			Biziň üçin kämil söýginiň nusgasy — Isa Mesihdir. Onuň söýgüsi özüňi gurban bermeklige taýýarlykdyr. Ol söýgi baradaky ylmynyň janly mysalydy. „Bir adamyň öz dostlary üçin janyny pida etmeginden uly söýgi hiç kimde ýokdur“ (Ýahýa 15:13). Isanyň durmuşynyň we Onuň haçdaky ölüminiň maksady diňe biziň halas bolmagymyz bolman, eýsem şeýledir: „Size bu zatlary Meniň şatlygym sizde bolsun we şatlygyňyz doly bolsun diýip aýtdym“ (Ýahýa 15:11). Efesliler 5:1-2-de Pawlus şeýle diýýär: „Şeýlelikde, söýgüli çagalar ýaly bolup, Hudaýdan görelde alyň. Mesih bizi nähili söýen bolsa, Özüni biziň üçin atyr ysly sowgat, gurban hökmünde Hudaýa hödürlän bolsa, onda siz hem söýgüde geziň“.

			Mesihiň göreldesine eýermek bilen, Pawlus şeýle diýýär: „Her kişi abatlyk üçin, ýagşylyk üçin goňşusynyň göwnünden turmalydyr“.

			Haçanda siz başga biriniň gatnaşyklary hakynda özüňizden has köp alada etseňiz, siziň söýgiňiz kämil bolar. Haçanda umumy maksatlar we gymmatlyklar siziň ikiňiz üçin hem bähbitli bolanda, ýeňiş we subutnamalar öz ähmiýetini ýitirer we söýgiňiz kämil bolar.

			Pikirlenmek üçin soraglar:

			
					■Näme üçin „50-den 50“ gatnaşyklar sizi kanagatlandyrmaýar?

					■Nämede Isa Mesih siziň üçin bermäge we gurban bolmaga taýýar söýginiň nusgasy bolýar?

					■Kämil gatnaşyklarda bermäge taýýarlyk nähili peýda bolýar?

			

		

	
		
			17.Gadyr we hormat görkeziň

			Biz içgiliniň ýörgünli: „S-sen m-meni hor-mat-la-ýar-myň?“ diýen jümlesiniň üstünden birnäçe gezek güldük. Emma haçanda hakyky durmuşda hormat bolmasa, onda gülki ýada düşmez. Meni söýgi gatnaşyklaryny edip hem köp adamlaryň öz ýanýoldaşlaryna özgelere edýän ýönekeýje hormatyny edip bilmeýändigi haýran galdyrýar. Maşgala maslahatçysy Jadson Suaýhart öz „Dostlaryňa bolan gatnaşyklaryňyz ýaly, öz maşgalaňa hem şonuň ýaly gatnaşygyň bolmaly“ atly peýdaly kitabyny şu soraga bagyşlady.

			Kämil söýginiň aýgytly görkezijisi söýgüli adam bilen gatnaşyklarda peýda bolýan hormatyň derejesidir. Kämil gatnaşyklarda şeýle söýgi we hormat özara çalyşyklydyr. Eger gatnaşyklarda hormat we gadyr bolmasa, söýgi söýgi bolmagyny bes edýär we ol ýöne umumy hyjuwa öwrülýär.

			Hormat siziň başga birine ösmekde we kämilleşmekde erkinligi bermekde ýüze çykýar. Hormat şeýle diýýär: „Hemme zat ýerbe-ýer, men seni şu bolşuňda hem söýýärin“ diýýär. Hormat söýýän adama hakykatda ösmäge we öz-özi bilen bolmaklygy we başga biriniň hatyrasyna däl-de, özüň üçin kämilleşmegi ýola goýýar.

			Gadyr bu özünde ýokary hormaty başga birine bildirmek we ezmeklige ýykgyn etmezlikdir. Özara hormat nikany duçar boljak çaknyşmalardan, ýokary galmaklygyň we gaçmaklygyň pidasy bolmakdan goraýar.

			Ýazyjy we maşgala maslahatçysy Lerri Kristeson şeýle belleýär:

			Eger är-aýalyň aladasy we näzikligi olaryň nähilidigine bagly bolsa ýa-da ol islendik gün özüni nähili alyp barsa, aýalyň ärine bolan hormaty onuň keýpine bagly bolsa ýa-da onuň näçeräk derejesiniň garaşmagyny ödeýşine bagly bolsa sypjyk örklüdir. Söýgi üýtgäp durýan keýpiň oýnunda pyýada bolýar. Hudaý nikada söýginiň has berk esasda gurulmagyny isleýär. Bu esas Hudaýyň biziň garşydaşymyza kesgitlän ýagdaýy.

			Iki adamyň biri-birine hormaty we gadyry, iki şahsyň söýgi gatnaşyklarynda tutuşlygyny we özboluşlylygyny saklaýar.

			Psiholog Nataniel Branden şeýle diýýär: „Ahyrky netijede bolsa romantik söýgi hyjuwly, ruhy duýguly, jynsy baglylyk bolup, birek-biregiň gymmatly şahsyna beýik hormaty aňladýar“. Söýgi temasyndan has ýiti ýazýan ýazyjylaryň biri Jon Pawlus şeýle diýýär: „Eger gülüň gunçasyna sowuk howa erbet şert bilen zeper ýetirilen bolsa, ol güllemez. Edil şeýle ýyly söýgi goldawyndan mahrum bolan adam hem, öwgüniň doňduryjy ýokdugyna çydamaly bolýar we öz-özünde baglanyp galýar“.

			Äşgär ediji sorag

			Hormatyň ýetmezligi bir adamyň başga birini ulanmak ýaly möhüm ýagdaý bolup, nikadan öňki jyns gatnaşygy hasaplanýar. Hormat we gadyr ezijilik jümleleri ulanmaýar: „Eger sen meni söýýän bolsaň, maňa rugsat berersiň“, muňa şeýle jogap berýär: „Eger sen meni hakykatdan söýýän bolsaň, onda meni mejbur etmezdiň ýa-da eýsem sen meni şeýle az söýýärsiň we ony subut etmek üçin jyns gatnaşygyny etmeli bolýarys“.

			„Hemmeler şeýle edýärler“ diýilýän söýgä gizlenýän baryp ýatan tekepbirligiň durmuş eşretini keýpi-sapada hasaplamakdyr. Muňa oňat jogap şeýledir: „Onda başga birirni tapmak kyn bolmazdy“. Ulumsy sorag: „Seniň yzky oturgyja geçesiň gelenokmy?“. Ol şeýle jogap alyp biler: „Ýok, meniň seniň bilen öňde galasym gelýär“.

			Bir gezek bir talyp gyz menden şeýle haýyş etdi: „Jenap Makdauell, siz maňa kömek edip bilmezmisiňiz?“. Men ondan näme bolanyny soradym. Ol: „Meniň ýigidim maňa eger sen meniň bilen bolmasaň, bu meniň böwreklerime zyýan etjekdigini aýtdy“ diýdi.

			Ýokarda sanalyp geçilen islendik jümleler köpleriň „söýgi gatnaşyklary“ diýip atlandyrýan arzan gatnaşyklaryň we meýilleriň kesgitlemesini aňladýar.

			Ýalňyzlar üçin (Nikada durmadyklar) konferensiýasynda meniň ýanyma örän salykatly sorag bilen bir aýal geldi. Biraz soň men ol wakany Minskide aýdyp berenimde, onuň Moskwanyň eteginde bolup geçendigini aýtmagy unudypdyryn. Leksiýadan soň meniň ýanyma bir gaharly gutardyş ýylyň talyby geldi we ol öz gezýän gyzy muny maňa aýdyp berendir, men hem muny tutuş auditoriýa aýdandyr öýdip pikir edýärdi.

			Bu waka göwreli aýal bilen baglydy we ol meniň çagany aýyrtmaklyga garaýşymy sorady. Men oňa: „Men saňa jogap bermezimden öň, şahsy sorag bermek mümkinmi?“ diýip soradym. Ol rugsat berdi we men ondan: „Siz näme üçin öz halaşýan ýigidiňize jyns gatnaşygyny etmäge rugsat berdiňiz?“ diýip soradym. Ol: „Joş, meniň hemişe dogry wagta we dogry gatnaşyklara garaşmak isledim, emma basyş güýçli boldy. Ol hemişe maňa: «Eger sen meni söýýän bolsaň, maňa rugsat ber. Ezizim, sen meni söýýän bolsaň, rugsat et. Lena jan, sen meni söýýän bolsaň, maňa rugsat et» diýip, dyngysyz gaýtalaýardy. Men ondan: „Indi sen göwreli wagtyňda ol beýik aşyk näme diýýär?“ diýip soradym.

			Men ýüzlerçe telefon jaňlaryndan, hatlardan we konsultasiýalardan onuň näme jogap berjekdigini bilýärdim. Ol: „Ol indi «Mähribanym, sen meni söýýän bolsaň, çagany aýyrt. Ezizim, men seniň üçin gerekli bolsam, çagany düşürt» diýýär“ diýdi.

			Hileli duzaklara düşmäň

			„Eger sen meni söýýän bolsaň, sen maňa rugsat edersiň“ — bu iň mekir we kemsidiji arzalaryň biri bolup, ol özüňiziň gatnaşyk saklaýanlaryňyza aýdyp biljek zadydy. Şonuň üçin hem aýal ýa-da erkek jyns gatnaşygy meselesinde sizi mejbur etmekçi bolsa, siziň ilki aýtmaly sözüňiz: „Ýok“ bolmalydyr. Eger ol barybir goýmasa, onda oňa ýüregiňizi açyň: „Sen maňa nähili duýgyny çekmäge mejbur edýärsiň?“ diý. Eger duýgularyňyz baradaky gürrüň muňa kömek etmese, onda ol adama „Hoş, sag bol“ diý. Bu siziň saklamaly gatnaşygyňyz däl, sebäbi size şahs hökmünde däl-de, ulanyp boljak zat hökmünde seredýärler.

			Köpler meniň ýanyma gelip: „Joş, men entek garaşmak isleýärin“ diýýärler. Ýa-da: „Men öň garaşmaýardym, emma indi men nikada «şol diýilýän» adama garaşmakçy“ diýýärler. Soňra olar: „Men gatnaşyk edýän adamyma näme üçin garaşýandygymy aýtmakçy“ diýip, sözleriniň üstüni ýetirýärler.

			Men olara: „Eger siz garaşmakçy bolsaňyz, näme üçindigini bilmeli. Eger siz «ýok» diýýän bolsaňyz, emma ol barybir günüňize goýmasa, onda ol sizi çynlakaý söýmeýär. Bu ýerde söýgi ýok. Bu adamyň ahyrky  isleýän zady — bu jyns keýpi we öz isleglerini kanagatlandyrmak. Sizde garaşmaklyga ýeterlik esas bar we size muny düşündirmek gerek däl“.

			Sizi jyns gatnaşyklaryna iterýän adam biraz soň aldawa, ýalana ýa-da ýene başga bir zada itermegi mümkin. Bu ol adamda ýyllaryň dowamynda ösen häsiýetiň ýarylmagydyr we ol ýene peýda bolar. Ýadyňyzda saklaň, söýginiň hili onuň häsiýetiniň ýüzi bolup durýar.

			Siz nämä garaşýarsyňyz?

			Albert we Kerol Ollman Li özleriniň „Kämil jübüt“ kitabynda gyzykly netijelere alyp gelen mugallymyň dünýewi ýalňyşynyň taryhyny gürrüň berýärler.

			Birinji gezek klasa girýän mugallymyň ýylyň başynda okuwçylaryň sanawyny alandygyny, her bir adyň yzynda üç ýa-da iki sany sanlaryň bolandygyny gürrüň berýärler. Okuw ýylynyň ahyrynda okuwçylaryň alan bahalary mugallymyň alan belligine gabat geldi. Öz adyndan söň 140 bellik alan okuwçy „5-lik“ aldy, şol bir wagtyň özünde 87 bellikli okuwçy „3-lik“ aldy. Haçanda bahalary goýanynda mugallym ol bellikleriň IK-ni (intellektual koeffisentini) aňlatmaýandygyny, olaryň okuwçylaryň eşiklerini goýýan şkafynyň bellikleridigini bildi. Mugallym okuwçylaryň başarnyklary barada kesgitli çaklamalar etdi we olar (oňat we erbet tarapdan) garaşmalara gabat gelmeli. Siz kimdir biri bilen ylalaşyk baglanyşjak bolsaňyz, siz oňa bolup biljek ýokary bahany goýmaly.

			Madora Holt öz „Bagtly nikanyň daşky görnüşiniň aňyrsynyň syry“ kitabynda hormatyň möhümligi barada ýazýar. Ol öz äri bilen gatnaşyklarynda kanagatlanarly diýip duýýan aýalyň taryhyny gürrüň berýär.

			Haçanda biz toý edenimizde, meniň ene-atam bu nikanyň alty aýdan uzak gitmejekdigini we maňa ony saklamak üçin hemişe işlemek gerek boljakdygyny aýtdylar. Emma olar bir zatda ýalňyşdylar. Biz köp gowgany başdan geçirdik we men hemişe öz çöregimi gazanýardym. Öz ärimiň çydamlylygynda, mähirli hormatda we aýawly häsiýetinde maňa öz ukybymy önjeýli, girdejili, gyzykly we uzak wagtlaýyn orna ýetmek başartdy. Eger onuň akylly synlamasy we biziň goýumlarymyza ýolbaşçylyk etmegi bolmadyk bolsa, men hem edil öz ýaşytdaşlarym ýaly örän az ýa-da hiç zatsyz galardym.

			Hormat, özara hormat ine, açar. Mysal üçin ömrümiň bir kesgitli pursatynda men öz ornumyň belentdigini gördüm we köp pul gazandym. Edil şol wagtlar meniň pikir edişimçe, maňa görä has ökde hünärmen bolup görünýän bir erkek adam peýda boldy. Ol alçak, akylly we şadyýanlygy söýýän millionerleriň biridi. Men öz ärim bilen aýrylyşmak üçin arza berdim we özümden hem akylly bolan erkege barmagy umyt etdim. Emma şol wagtlar onuň meniň jorama „has ýakyn tanyşmak üçin“ jaň edendigini eşitdim. Men onuň aýalynyň biwepalygy üçin aýrylyşandygyny bildim we ýagdaýy jikme-jik öwrendim.

			Men şol wagtlar eýýäm takmynan ýigrimi ýyl bäri maşgalalydym we ärim başga aýallara seretmek bilen meni oňaýsyz ýagdaýa salmandy. Şöhrat, pul we birnäçe inçe degişmeler ýuwaş, hakykatçy we tertipli adama çalşyp bolarmy? Ýok! Biz birleşdik we bu meniň gelen netijelerimiň iň oňadydy. Biz bir çagany gyzlyga aldyk we eger biz öz düşünişmezligimizi maşgala deňagramlygyny saklamazdan çözenimizdäki oňa ýerirjek ters täsir ýadyma düşende inim tikenekleýärdi.

			Guwanmagyň güýji

			Meniň aýalym meni şa hasaplaýar. Ol meni iň oňat orator, iň oňat är we dünýäde iň oňat kaka diýip pikir edýär. Onuň maňa nähili täsir edýändigini bilýärsiňizmi? Ol meni aýalym bilen gatnaşyklarymda bolmalym ýaly bolmaklyga mejbur edýär. Onuň maňa bildirýän hormatynda meniň başgalar üçin hem bolmaly adam ýaly bolmaklyga isleg döredýär. Hormat gatnaşyklaryň tutuşlygyny saklaýar, sebäbi ol diňe bir başgany daşky basyşlardan goraman, eýsem gatnaşyklary hem goraýar. Özara hormat we gadyr är-aýaly köp kynçylyklardan alyp çykar we dürli çozuşlardan olaryň gatnaşyklaryny gorar.

			Eger siz edil şu wagt biri bilen söýüşýän we nikalaşmagy ýüregiňize düwýän bolsaňyz, onda men sizden bir örän wajyp soragy çynlakaý soramakçy: „Men öz duşuşýan adamymy hormatlaýarynmy? Men öz durmuşymyň soňuna çenli bu adamy öz bolşunda we edýän işinde hormatlap bilerinmi?“ Eger siziň jogabyňyz hakykatdan „hawa“ bolsa, onda siz bu faktdan diňe öz ykbalyňyzy baglamalydygyny ýa-da ýokdugyny çözmekde däl, eýsem öz söýgiňiziň hakyky kämildigini kesgitläp bilersiňiz. 

			Pikirlenmek üçin soraglar:

			
					■Näme üçin hormat we gadyr är-aýal gatnaşyklarynda möhüm düzüji hasaplanýar?

					■Haýsy ýol bilen siz başga adama hormaty we gadyry aňladyp bilersiňiz?

			

		

	
		
			18.Hiç bir şertsiz

			Men söýgi barada haçandyr bir wagt ýazylan beýik suratlandyrmagy bermezden, kämil söýgini suratlandyryp bilmezdim.

			Meniň siziň bilen paýlaşmakçy bolýan häsiýetlerimiň sanawy diňe bir psihologiýanyň häzirki zaman kitaplarynda peýda bolmaýar. Ol ilki bilen Injilde peýda boldy. Maňa aňrybaş söýgide, jyns we är-aýal gatnaşyklarynda möhüm häsiýetleri görkezmäge rugsat ediň we men olary ilki bilen 1-nji Korintoslylar 13:4-8-de tapdym.

			Emma bu ýazgydaky örän tanyş bölegi söýginiň kesgitlemesi hasaplamak bolmaz. Söýgini Injilde suratlandyrýan ýekeje pursat, ol hem Isanyň haçdaky ölümidir. Genri Inrig öz „Oňat hilli dostluk“ kitabynda bu barada şeýle ýazýar: „Söýgi Hudaýyň islegine we häsiýetine degişlilikde ýerleşýän hereket, ol söýýäniň häsiýeti we zerur zady bilen herekete girizilýär, başganyň girdejisine ýa-da çykdajysyna seretmezden bolup geçýär. Şeýle söýgini biz diňe haçda görüp bileris we Golgofyň kesgitlemesinden başga söýginiň ähli kesgitlemeleri kämil bolmaz“.

			Söýgi — işlikdir

			Inrig bize grek dilinde söýgini suratlandyrmak üçin ulanylan sözüň sypat däl-de, işlikdigini aýdýar. Ol şeýle düşündirýär: „söýginiň hiç wagt işjeň däl we bölekleýin bolmaýandygy barada manyly düşündirişdir. Söýgi hemişe hereketde ...“. 

			Kennet S. Uest her bir grek sözüne doly manyny berip, öz Täze äht terjimesinde söýginiň işjeňdigini görkezýär. Ine, onuň 1-nji Korintoslylar 13:4-8-iň terjimesi:

			Söýgi özüne her hili erbet daraşmaklaryny kaýyllyk we çydamlylyk bilen geçirýär. Söýgi ýumşak, mähirli, bütin tebigaty böwsüp geçýär, ähli gazaply we gatylary ýumşadýar, ol görip däl. Söýgi öwünmeýär, özüni görme-görşe goýmaýar, özüni oňaýsyz alyp barmaýar, öz bähbidini gözlemeýär, kejikmeýär, gepe gitmeýär, özüni ýitirmeýär, gaharlanmaýar, özüne berlen azarlaryň hasabatyny ýöretmeýär (çydaýar), adalatsyzlyga şatlanmaýar, ýöne hakykata şatlanýar, ähli zadyny berýär, ähli zada ynanýar, ähli zada umyt baglaýar, ähli zada döz gelýär, öz erkini we gaýratyny ýitirmeýär. Söýgi hiç wagt biwepalyk etmeýär.

			Şeýle söýgä eýe bolmak bilen biz ähli zadyň biziň isleýşimiz ýaly bolmagyny bes edýäris. Biz öz söýgimizi hiç bir şertler bilen baglanyşdyrmaýarys we söýýän adamymyzyň gyzyklanmasyny we isleglerini özümiziňkiden ýokary goýýarys.

			Gaýtadan gurulmak üçin gönükmeler

			Siz kimdir biri saňa oýlanyşyksyz bellik edeninde, özüňizi nähili alyp barýarsyňyz? Siz haçandyr bir wagt başgalar üçin beren zatlaryňyzy indi ýeterlik hasap edip, indi bermek gezegi olara ýetdi diýip hasap edýärsiňizmi?

			Eger siziň gatnaşygyňyz haýsydyr bir derejede Injil söýgüsine dogry gelmeýän bolsa, onda 1-nji Korintoslylar 13:4-8-däki „söýgi“ sözüne derek „Hudaý“ sözüni goýup okamaga synanyşyň. („Hudaý çydamly, rehimdarlyk edýär ....“). Indi bolsa „söýgi“ sözüne derek öz adyňyzy goýuň. (Joş çydamly, rehimdarlyk edýär....). Aha! Gaşa däl-de, gözedigi mälim gerek? Haçanda Injil Mesihiň keşbine laýyklykda biziň üýtgemegimiz barada aýdanda , Ol edil şony göz öňüne tutýar. Hudaýyň derejeleri ýokarydyr.

			1-nji Korintoslylar 13-nji bap söýgi baradaky iň soňky mowzuk däldir. Hudaýyň söýgüsi bütin Injiliň dowamynda dürli usullar bilen görkezilendir. Emma men sizi şu bapda aýdylýan hilden peýdalanmaga we olary öz durmuşyňyzda hem-de başga adamlar bilen gatnaşyklaryňyzda ulanmaga yhlas etmeklige çagyrýaryn.

			Hiç hili „eger-de“ ýa-da „sebäbi“ ... Nokat!

			Meniň „Söýginiň berýän, alýan we beýleki görnüşleri“ (Tyndale, 1981) atly kitabymdan alnan söýginiň üç görnüşiniň suratlandyrylyşy indiki üç sahypada ýerleşdirilýär. Men siziň bu suratlandyrmalardan edil häzir sizde bar bolan dostlaryňyz, maşgalaňyz, garşylyklaýyn jyns wekilleri ýa-da ýanýoldaşyňyz bilen gatnaşyklaryňyza baha bermek üçin aýna hökmünde peýdalanmagyňyzy isleýärin.

			Söýginiň birinji görnüşi köp adamlaryň haçan hem bolsa bir wagt aň ýetiren görnüşidir. Men ony „söýgi, eger“ diýip atlandyrýaryn. Biz şeýle söýgini belli bir şertler ýerine ýetirilende alýarys ýa-da berýäris. Biziň delillerimiz öz mazmuny boýunça tekepbirlik we öz söýgimiziň deregine haýsam bolsa bir zat almak biziň esasy maksadymyz bolup durýar. „Eger sen oňat çaga bolsaň, onda kakaň seni söýer“. „Eger sen, oýnaşym hökmünde meniň isleglerimi berjaý etseň..... Eger sen meniň isleglerimi kanagatlandyrsaň...... Eger sen meniň bilen jyns gatnaşygyny etseň, onda men seni söýerin“.

			Men: „Sen meniň bilen jyns gatnaşygyny etseň, men seni söýerin“ diýen söýgüden başga söýgini bilmeýän köp aýallara duş geldim. Köp nikalar edil şu söýgä esaslanandygy sebäpli dargaýarlar. Är-aýal haýsydyr bir hyýaldaky romantiki keşbi söýýärler. Haçanda olaryň hyýaly başa barmasa ýa-da garaşanlary çykmasa „söýgi, eger“ gaharlanmaklyga öwrülýär. 

			Söýginiň ikinji görnüşi (men köp adamlaryň edil şuňa esaslanyp nikalaşýarlar diýip pikir edýärin), „söýgi, sebäbi“. Adamy onuň kärine, nämedir bir zat edýändigine, kimdir biridigine seredip söýýärler. Bu söýgi adamyň haýsydyr bir häsiýetinden ýa-da durmuş şertinden gelip çykýar. „Söýgi, sebäbi“ şeýle eşidilýär: „Men seni söýýärin, sebäbi sen owadan“. „Men seni söýýärin, sebäbi men özümi seniň ýanyňda has ynamly duýýaryn“. „Men seni söýýärin, sebäbi sen tanymal“ we ş.m.

			Siz „söýgi, sebäbi“ erbet däl diýip pikir etmegiňiz mümkin. Biziň hemmämiz özümizi durmuşda haýsydyr bir häsiýetimiz üçin söýmeklerini isleýäris. Bizi haýsydyr bir häsiýetimiz üçin söýýändikleri baradaky hakykat ilki başda köşeşdirýär, sebäbi biz özümizde söýgä mynasyp zadyň bardygyny bilýäris. Emma söýginiň bu görnüşi basym „söýgi, eger“ we ş.m.-den oňat bolmaz, sebäbi ol nika üçin berk binýat däl.

			Bäsdeşlik meselesi barada pikir edip görüň. „Söýgi, sebäbi“ gatnaşyklaryna esaslanan gatnaşyga, eger sizi söýýän hilinden has ýokary hilli biri peýda bolanynda nämeler boljagyny göz öňüne getirip görüň. Siziň owadanlygyňyz äriňiziň sizi söýmeginiň sebäbi diýip hasap edeliň. Eger sahnada has owadan aýal peýda bolsa nähili bolar? Ýa-da siz özüňizi ýokary aýlykly ýa-da düşewüntli işiňiz üçin söýülýän är diýip hasap edeliň. Eger sizden hem pully biri peýda bolsa näme bolar? Sizi bäsdeşlik aladalandyrmazmy? Ol sizi nikaňyza howp salmazmy? Eger siziň söýgiňiz şeýle bolsa, bu „söýgi, sebäbi“ görnüşinde degişlidir. 

			Biziň köpimiz özümiz barada iki düşünjä eýediris. Daşymyzdan bir adam bolup görünsek-de, biziň köpimiz „meni“ köp kişiniň ýakyndan tanamaýandygyny bilýäris. „Söýgi, sebäbi“ görnüşine eýerýän köpimiziň öz ýanýoldaşymyzyň ýüregimiziň töründe özümiziň kimdigimizi bilmeginden gorkýandygymyza men göz ýetirdim. Eger biziň ýanýoldaşymyz hakyky „meni“ tanasa, özümiziň az kabul edilmegimizden, az söýülmegimizden ýa-da ýüz öwrülmegimizden gorkýarys. 

			Siziň durmuşyňyzda azajyk oňaýsyzlyk ýa-da aýrylmaklyk sebäpli paýlaşmakdan gaça durýan zadyňyz barmy? Eger şeýle bolsa siziň jyns gatnaşygyndan ýokary derejeli lezzet alyp bilmejekdigiňize söz berýärin, sebäbi jyns ýakynlygy ýüz göterim ynamy we berilmekligi talap edýär. Islendik gorkynyň we ynamsyzlygyň peýda bolýan ilkinji ýeri — bu düşekdir.

			Hakyky jynsylygyň ýokary derejede peýda bolýan ýerinde biz diýseň goragsyz bolýarys. Edil şu açyklyk hem iň ýokary jyns lezzetini we sözleşmegi mümkin edýär. Şeýle hem edil şu açyklyk eger biz kabul edilmesek çuň synmaklygy mümkin edýär. „Söýgi, sebäbi“ görnüşinde siz fiziki sözleşmeklige döwülmek ätiýaçlygy uly bolandygy sebäpli doly berlip bilmersiňiz.

			Ine, ol!

			Men söýginiň ýene bir görnüşiniň bardygyny habar berýändigim üçin bagtlydyryn. Bu şertsiz söýgi. Bu söýgi: „Men seni, kalbyňyň töründe nähili bolsaň hem söýýärin. Men sende haýsy üýtgeşme bolanynda hem söýýärin. Men seni söýýärin. Nokat!“.

			Ýalňyşmaň, bu kör söýgi däl! Ol beýleki adamyň kemçiliklerini doly bilse-de, ony şol bolşunda, ýerine hiç zat talap etmezden doly kabul edip bilýär. Bu söýgini gazanyp hem bolmaýar. Ol hiç zat bilen bagly däl. Ol „söýgi, sebäbinden“ tapawutlanýar, sebäbi ol adamyň aýratyn bir häsiýetine esaslanmaýar.

			„Söýgi, nokat!“ diňe tutuş we doly adam tarapyndan geçirilýär. Öz durmuşynyň boşluguny durmuş gatnaşyklaryndan nämedir bir zat alyp doldurmak gerekmejek adamyň başyndan geçýär. 

			Köp syýahat edýän adam hökmünde men mesihileri we mesihi dälleri gördüm, olar söýginiň bu üçünji görnüşini başdan geçirýärler. Emma olaryň uzak wagtyň dowamynda başdan geçirenleri (men bu tankydy garaýyş boýunça başga bir zadyň hilini ölçemekçi) diňe bir ýöne Mesih bolman, eýsem Isa olar üçin durmuşyň merkezi hasap edilýär.

			Belki siziň ýadyňyzdadyr, men uniwersitetde ikinji ýyl okaýarkam, „Inkär edip bolmajak şaýatlar“ atly ilkinji kitabymy mesihiligi degişmä öwürmek niýeti bilen ýazmaga başlapdym. Meniň maksadym özleriniň Isa baradaky gürrüňleri bilen meni kejikdirýän birnäçe mugallymlary „batga batyrmakdy“. Birleşen Ştat we Ýewropa boýunça iki ýyl syýahatymdan soň, meniň bu hyýalym tersine öwrüldi. Men özüm üçin Isanyň Özüni Kim diýip atlandyrýan bolsa, Şoldugyna hem göz ýetirdim. Men bu gün hem şoňa ähli wagtdakydan-da berk ynanýaryn.

			Isa şeýle diýdi: „Ine, Men işikde durun, gapyny kakýaryn. Biri sesimi eşidip, gapyny açsa, içerik girerin. Men onuň bilen, ol-da Meniň bilen bile naharlanar“. Men Isany öz durmuşyma çagyrdym, Ol bir ýarym ýylyň dowamynda meniň kalbymy söýgüden doldurdy we men özümi bermek hem-de ýerine hiç zat talap etmezlik babatda erkin boldum. 

			Görşüňiz ýaly „söýgi, eger“ we „söýgi, sebäbi“ hem-de „Men seni söýýän, nokat!“ ýaly görnüşleriň arasynda özara düzgün tapawutlary bar. Söýgi bermek üçin garaşyp bilmez. Söýgi almak üçin hem garaşyp bilmez. Maňa bu söýgini şertsiz söýgi diýip atlandyrmak has ýaraýar, sebäbi biziň barymyz öz tekepbirlik tebigatymyz bilen çäklenen we baglanan. Hudaýyň garşysyna gozgalaňymyz biziň şertsiz söýmek ukybymyza täsir etdi. Hudaý diňe Isa Mesihiň üsti bilen şertsiz söýgini görkezdi. Diňe Isa Mesihe bolan ynamyň üsti bilen biz bagyşlanyp, gökdäki Atamyz bilen şahsy gatnaşyklary gurup bileris, sebäbi Isa Mesih haçda biziň günälerimiz üçin öldi. Siz muňa göz ýetirýärsiňizmi ýa-da ýok? „Söýgi, nokat!“ siziň üçin uly ähmiýete eýedir.

			Hakyky arzuw

			Eger siz edil şu wagt bir söýgini başdan geçirmeýän bolsaňyz, munuň haçan hem bolsa bir wagt bolup geçmegine garaşýan bolmagyňyz bolup biljek zat. „Söýgi, nokat“ — b-e-r-m-e-k diýlip aýdylýar. Bu özüňe erkin bermek diýmegi aňladýar. Bu gatnaşyklarda gorka, gahara, basyşa, göriplige we gabanjaňlyga ýer ýok. 

			Bu pursatda belki söz söýginiň üçünji görnüşi iş ýüzünde barmy we has dogrusy ol bolup bilermi diýen soragy berýänsiňiz. Bir angliýaly aýal maňa: „Men öz ýigidimi bolup geçýän zatlara garamazdan ýöne şeýle söýýän bolsam, onda biziň gatnaşyklarymyz ösmezdi we ol öz bolşuna, hereketine üns bermezdi, biziň gatnaşyklarymyz bolsa dargardy“ diýdi. Men oňa şeýle jogap berdim: „Ine, siz şu ýerde mamla däl“. Söýginiň bu üçünji görnüşi döredejilikli we ol ony alýan adamda üýtgäp durmaklygy emele getirýär.

			Öz bilelikdäki ýaşaýşymyzyň on dört ýylynda meniň aýalym durmuşymyzyň üýtgemekligine degişli taraplaryny görkezdi we ol meniň oňat adam, är, ata, Isa Mesihiň wekili we dost bolmagyma kömek etdi. Emma bile ýaşaýan on dört ýylymda meniň aýalym maňa bir gezek hem: „Mähribanym, sen üýtgemeli!“ diýmedi. Oňa derek ol maňa bir zady görkezýär we logiki düşündirýär hem-de meni bu üýtgeşmede goldaýar, meni söýmegini dowam edýär. Siz näme bolup geçýänini bilýärsiňizmi? Bu örän geň. Meniň içimde üýtgemeklige arzuw döreýär we ol diňe meniň mejburlygym üçin däl-de, meniň isleýändigim sebäpli şeýle bolýar. Diňe söýgini şu üçünji görnüşi şeýle döredejilikli üýtgemeklige getirip biler.

			Maňa ýene bir gezek Dottä söz bermäge rugsat ediň. Ol näme üçin şertsiz söýginiň ony oňat bolmaklyga iterýändigi barada gürrüň berer: 

			„Özümi Joşuň edil şu bolşumda söýýändigine we kabul edýändigine ynanýaryn, emma ol meni oňatlyga tarap üýtgemekde hem goldaýar. Bu maňa erkin özüm bilen bolmaklyga we oňatlyga üýtgemäge ýol açýar. Sebäbi men özümi nirädir bir ýere itekleýändiklerini ýa-da meniň yzymdan seredýändiklerini duýmaýaryn.“

			Kämil söýgi şertsiz häsiýetlendirilýär ýa-da has hakyky aýdanymyzda başga adama gatnaşykda şertleri goýmaýar. Ol başga adama gönükdirilen, emma bize öz söýýän adamymyzy olaryň geljek bolup biljegi üçin däl-de, häzirki bolşy ýaly kabul etmäge isleg berýär. Ýönekeý aýdanymyzda kämil söýgi az hem däl, köp hem däl, „öz görýän zadyňy almaklyga“ doly taýýarlykdyr.

			Pikirlenmek üçin soraglar:

			
					■„Söýgi, sebäbiniň“ nähili käbir meseleleri bar?

					■Şertsiz söýgini düşündiriň.

					■Näme üçin şertsiz söýgi bizde oňat bolmaklyga islegi oýarýar?

			

			Başga çeşmeler:

			Ingir, Gary. Quality Friendship. Chikago, Ill.: Moody Press, 1981. 

		

	
		
			19.Bile bolmak bagty

			Söýginiň ýene bir tassyklamasy söýýän adamyňkydan aýra düşendäki agyry we onuň barlygynda ösýän şatlygyňdyr. Kämil söýgi başga bir adamyň barlygyna uly şatlygy we ondan aýrylanyňda bolsa bile bolmaklyga güýçli islegi ýüze çykarýar. 

			Bir gezek maňa Wiržiniýa ştatynyň politehniki institutynda bolmak miýesser etdi we meniň ýanyma bir ýaş ýigit maslahata geldi. Ol gutardyş ýylynyň talybydy. Onuň halaşýan gyzy başga uniwersitetde işleýärdi. Ol maňa indiki ruh güni toý edýändiklerini aýtdy. Emma ol: „Biz indi iki gezek toýy yza çekdik, soňky sapar bir hepde mundan öň. Meniň meseläm — men ony söýýändigimi ýa-da däldigimi bilmeýärin“ diýdi. 

			Ol ýaş ýigit näçe tolgunsa-da, men meseläniň nikanyň öň ýanyndaky galpyldamakda däldigine düşündim. Men onuň näme üçin mundan birnäçe aý öň onuň söýýändigini ýa-da däldigini kesgitlemändigine haýran galdym. Şonuň üçin hem men ondan: „Siz haçandyr bir wagt üzňelikde uzak dynç gününi geçirip görüpmidiňiz?“ diýip soradym? Ol muňa düşünmedi, onsoň men şeýle düşündirdim:

			„Minnetdarlyk güni — «Üzňelikde uzak dynç gününe» oňat mysal, bu haçanda sen onuňkyda ýa-da ol seniňkide hoş gününden tä anna güne çenli, dört gün diýen ýaly myhmançylykda bolmak. Men ony «üzňelikde dynç güni » diýip atlandyrýaryn, sebäbi ol günleri «Täzeliklerde» näme bolup geçendigi barada hiç hili ýatlama galmaýar“.

			„Bizde şeýle günler köp boldy“ diýip, ol aýtdy.

			„Ýagşy, diýip, men sözümi dowam etdim, men indi siziň şol günlerde gatnaşyklaryňyz nähili bolandygyna düşünmek isleýärin“.

			Iki sahna

			Maňa iki sahnany suratlandyrmaga rugsat ediň, olaryň haýsysy sizi has oňat suratlandyrýandygyny göreliň.

			„Birinjide, siz Minnetdarlyk gününe çenli öz sagadyňyzy, günüňizi we minudyňyzy sanaýarsyňyz we bile bolmaklyga howlugýarsyňyz. Hoş güni agşam düşýär, işiňizi, okuwyňyzy gutarýarsyňyz we ol ýere ýetmäge howlugýarsyňyz! Siz maşyna böküp münüp, ol ýere ugraýarsyňyz. (Meniň uly tizlikde maşyn sürendigim üçin jerime tölemekleriň ählisi Dottiniň ýanyna duşuşmaga howlugýan wagtymda bolup geçipdi).

			Ahyrsoňy, siz gelip ýetdiňiz, öz söýgüliňizi berk gujakladyňyz we siz özüňizi dünýäniň depesinde ýaly duýýarsyňyz! Sogap we anna günleri geçýär, haçanda ruh güni geleninde siz dynç güni barada oýlanmak hem islemeýärsiňiz, sebäbi siz gitmeli. Siz ony kelläňizden çykaryp zyňmak isleýärsiňiz. Ruh güni agşam siziň ýeriňize geçip ýatasyňyz gelmeýär, sebäbi siz irden turanyňyzdan soň, siziň bile geçirmek üçin bary-ýogy birnäçe sagadyňyz bar. Dynç güni siz wagty näçe uzaltmaga synanyşsaňyz-da, ol uçup barýar. „Görüşýänçäk!“ — diýmek bilen siz öz bir bölegiňizi yzda galdyrýan ýaly duýýarsyňyz.

			Tanyş ýaly eşidilýärmi? Ýa-da size ikinji sahna has dogry gelýärmi?

			Siz hoş güni giçde peýda bolýarsyňyz we ähli zat oňat. Sogap we anna günleri ajaýyp. Siz wagtyňyzy diýseň oňat geçirýärsiňiz. Haçanda ruh güni gelende, siz dynç gününe garaşýarsyňyz, sebäbi siz özüňize arakesme gerekdigine düşünýärsiňiz. Dynç güni siz gidýäniňize gaty bir gynanmaýarsyňyz, sebäbi size demiňizi dürsemek gerek“.

			Soňra men ol talypdan: „Siz şol arakesmelere garaşýarsyňyzmy? Siz özüňize has uly giňişligiň gerekdigini duýýarsyňyzmy?“ diýip soradym.

			Ol şeýle jogap berdi: „Köp wagtyň dowamynda maňa birinji sahna dogry geldi. Emma men boýnuma alsam, soňky alty-dokuz aýyň dowamynda maňa arakesme gerek boldy“.

			Men oňa: „Bu ýagdaýda öýlenmäň. Siz bile ýaşap biljegiňize öýlenmäň. Siz şonsuz ýaşap bilmejegiňize öýleniň. Bularyň tapawudy uludyr“ diýip maslahat berdim.

			Yhlas etmekdäki tapawut

			Kämil söýgi umumylyga şatlanýar we bu şatlyk birnäçe günlerden soň hem gutarmaýar. Hakykatda ol şonça ulalýar we siz aýrylyşmaly günüňizi kelläňizden çykaryp taşlamaly bolarsyňyz. Entek dynç günüň gelmegini islemegi bes edýänçäňiz öýlenmäň.

			Bu meniň Dotti we Paula bilen gatnaşyklarymdaky esasy tapawut bolupdy. Biz Paula bilen özümizi söýgüli hasap edýärdik, emma dynç gününe men aýratyn gynanmaýardym. Men arakesme etmeklige çalyşýardym.

			Emma haçanda Dottä sataşanymda bu başgaça boldy. Haçanda sogap güni geleninde, men anna güni barada pikir etmezlige çalyşýardym. Anna güni bolsa men ruh gününiň gelmezligini isleýärdim, sebäbi ol meniň gitmegimiň öň ýanydy. Ruh güni men galmak üçin bolup biljek bahanalary agtarýardym. Haçanda men dynç güni gelende , men ýatyp galsam gitmerin diýen pikir bilen sagadyň jaňyny düzmeýärdim.

			Men özümiziň ilkinji „üzňelikde dynç günümizi“ Hýustonda bir dostumyň öýünde geçirenimizi ýatlaýaryn. Dynç güni Dottä Brennifiden Ostine uçmak gerekdi, maňa bolsa Çikago konferensiýa gitmek gerekdi. Men ony aeroporta alyp barýarkam, Brennifiden gelmeli uçaryň gijä galyp gelmegini dileýärdim. Biz gidilýän zalda durduk we men ony hoşlaşmak üçin öpdüm, haçanda ol koridor bilen gidip, uçara gireninde, onuň yzyndan ylgap, „gitme!“ diýip, gygyrmazlyk üçin, maňa ähli güýjümi sarp etmek gerek boldy.

			Her gezek bile bolmak bagty ösdi we hatda biz aýralykda wagtymyz hem bile bolmaklygy küýseýäris. Hudaýyň rehimdarlygynda elbetde, men Dottisiz ýaşap bilerdim, emma muny islemeýändigimi anyk bilýärin. Men muny kämil söýginiň alamaty hasaplaýaryn.

			Uolter Trobiş „Men bir gyzy söýüpdim“ atly özüniň çuňňur kitabynda „Eger siz onsuz durmuşy göz öňüne getirip bilmeseňiz, eger siz ondan daşda wagtyňyz agyry duýsaňyz, eger ol ähli wagty siziň aňyňyzda bolsa we ähli wagtda siziň arzuwlaryňyzy ganatlandyrsa, eger onuň bagty siziň üçin özüňizkiden has ähmiýetli bolsa“ onda siz söýýärsiňiz“ diýýär.

			Maşgalanyň we nikanyň soraglary boýunça maslahatçy doktor Genri Brandt söýgi haçanda „jübütlere başgalary hasapdan aýyrmazdan diňe has köp bile bolmak ýarasa“ kämil hasaplanýar diýip ýazýar.

			Olaryň hersi öz durmuşynda lezzet almak üçin bilelikde, olaryň hersiniň aýratynlykda ýerine ýetirenlerinde lezzet alyp bilmejek zadyny ederler. Haçanda olar aýry bolanlarynda, olaryň biri beýlekisiniň pikirleriniň saýasy bolmaklygynda galýar. „Gadymdan gelýän aýralyk ýüregi näzik edýär“ diýen söz kämil söýgi barada özgeleriň pikir edişinden hem köp zady aýdýar.

			Her gezek has agyrlaşýar

			Meniň gullugym öz wagtymyň elli göterimini syýahatda geçirmeklige mejbur edýär. Maşgalam meniň bilen käbir ýerlerde bile bolsa-da, men azyndan Dottini we çagalary aýda on iki günläp görmeýärin. On bäş ýyldan soň maňa ýeňil düşýändir öýdüp pikir edýänsiňiz, emma bu meniň üçin her gezekkiden agyrlaşýar. Käbir erkekler öz dynç günlerini aýalyndan aýralykda geçirenlerinden soň, meniň ýanyma gelip: „Bu örän kyn boldy. Munuň size nähili başardýandygyny men bilmeýärin. Men mundan uzak wagtlap öz aýalymdan we çagalarymdan aýralykda geçirip bilerin öýtmeýärin“ diýýärler. Olar: „Men muňa endik edip bolýandyr diýip pikir edýärin“ diýip, sözleriniň üstüne goşýarlar. Bu meniň ýüzümi çytmaklyga getirýär. Men hiç wagt endik etmerin. Men ony islemeýärin. Söýgi kämil we çuň bolanynda, siz öz on günlük gezelenjiňizi dokuz güne getirmäge we ýene bile bolmaklyga çalyşarsyňyz.

			Dotti köplenç meniň öýden daşarda geçirýän wagtym barada gyzyklanyp soraýar. Ýagşy gylykly adamlar öz goldawyny we aladasyny aňladýarlar hem-de geljekde meniň has köpräk öýde bolmagymy umyt edýändiklerini aýdýarlar. Dotti öz duýgularyny beýan etmek bilen şeýle diýýär: „Men ony uzaga ugratmagy diýseň halamaýaryn, emma onuň edýän işini oňlaýaryn. Men her gezek ol gideninde aglaýaryn, sebäbi meniň ony göresim gelýär. Ýerini hiç zat bilen dolduryp bolmajak boşluk döreýär. Ýöne bu ikimiziň hem onuň edýän işine wepaly bolanymyz üçin biziň ikimiziň hem saýlawymyz. Saýlamak hemişe ýeňil däl, emma gerek. Men ol saýlawa şonça-da ynanýaryn we onuň etmeli işini etmeklige rugsat berýärin, çünki ony etmeklige Hudaý çagyrdy, men bolsa Hudaýyň özümi etmäge çagyran işini edýärin.

			Gep ol bosagadan çykanynda maňa ýakmaýan zatda däl. Men şeýle häsiýetli adam, ýeňillik bilen ondan bagly bolup bilerdim. Maňa käbir zatda garaşsyz bolmak we meniň üçin oňat bolan käbir garaşsyz karary kabul etmeli boldum. Emma bu ýeňil däl, aýralyk şeýle zat, muňa öwrenişmek mümkin däl.

			Men onuň edýän işine we özümiziň bilelikde edýän işimize, eger ol biziň üçin biraz oňaýsyzlyk döredýän hem bolsa guwanýaryn. Men onuň bilen bile bolmaklyga begenýärin, sebäbi ol: „Hudaýyň ondan isleýän zadyny edýär we ol Hudaýyň özüne beren ummasyz peşgeşinden peýdalanyp biler“.

			Kämil söýgi näçe kyn bolsa-da, aýralygy hem saýlap biler.

			Pikirlenmek üçin soraglar:

			
					■Eger siz çynlakaý niýetde biri bilen duşuşýan bolsaňyz, „uzak dynç güni“ barlagyny ulanmak islärmidiňiz?

					■Aýralyk siziň ýüregiňizi näzik edýärmi?

			

		

	
		
			20.Hakykatçyl bolalyň

			Belki nikanyň göklerde baglanyşylýandygy dogrudyr, emma ol şu ýerde, zeminde kämil bolmadyk adamlar bilen baglanyşylýar. Söýgi kämil bolanda muňa üns berýär we hiç bir adatdan daşary zada garaşmaýar. Eger siziň kimdir birine söýgiňiz kämil bolsa, onda siz ol adamy öz bolşy ýaly ähli ýetmezçilikleri bilen kabul edersiňiz, onuň siziň garaşýan adamyňyz bolmagyna seretmezden ony söýersiňiz we kabul edersiňiz.

			Emma söýginiň bu kämil görnüşi hemişe käbir gapma-garşylyklara sezewar bolýar we olar şahsy gatnaşyklara bolan hakyky garaýşa päsgel berýär.

			Biziň ýanýoldaşymyza we nikamyza degişlilikdäki ideal toslamalar  — ilkinji duş gelýän päsgelçiligimizdir.

			Iwlin Dýuwall şeýle ýazýar: „Öýlenip boljak iň howly adam“ siziň belent maksadyňyz, bu howply, çünki siziň göwün galdyryjy ýetmezçilikleriňiz we gerekli häsiýet gylyklaryňyz ýokdur“. 

			Kimdir biri nika siziň gaýgyňyzy deň bölüşer, şatlygyňyzy iki esse artdyrar, çykdaýjylaryňyzy üç esse köpelder diýdi. Emma erkek adam öz öýlenmeginde maksada okgunly bolup, özüniň taýyny tapandyr öýdüp pikir eder we aýalyň käbir kemçiliklerini bagyşlar. Gözüne gülgüne äýnek dakynan äre barýan aýal öz durmuşa çykýan erkegi barada ýalňyş düşünjäni alar. Bu hemişe kämil, hakyky söýginiň döremegine päsgelçilik döredýär.

			Ýazyjy Çarlz Suindoll özara gatnaşyklaryň hakyky taraplary babatda şeýle belleýär: „Dawadan doly gutarnykly öý bolup bilmez. „ýaşadylar, baýlyk ýygnadylar“ diýilýän iň soňky jübütler, bu Garpamyk we ajaýyp Şazada bolupdy. Siziň öz ýoldaşyňyza wepalydygyňyza seretmezden sizde dartgynly ýagdaýlar, özara düşünişmezlik we çydamsyzlyklar bolar. Wepalylyk biziň adamçylyk barlygymyzy süpürip taşlamaýar!“.

			Kimdir biri toslama ýa-da maksatlaşdyrylan keşbe aşyk bolanda, iki netijäniň biri bolup geçýär: ýa ýanýoldaşynyň keşbine dogry gelmeýändigi üçin ýüz öwrülýär, ýa-da ony şol keşbe görä üýtgetmek üçin uly synag geçiriler.

			Aýlanyp durýan duýgylar

			Duýgulara we hyjuwlara hemişelik teşnelik hakyky söýgi üçin ikinji päsgelçilikdir. Kämil söýgi diňe bir güýçli duýgy däl. Bu borç, söz bermek we kömege ýetişmeklik. Duýgular gelýär we gidýär, emma söýgi galýar. Eger sizi hemişe söýgi duýgusy gaplaýan bolsa, utanmaň. Siziň biriňizde duýgular sowan dessine, gatnaşyklardan el çekmäň. Hakyky söýgi şeýle tapgyrlara taýýar bolup, olary gatnaşyklary gowşatmak üçin däl-de, berkitmek üçin ulanýar. 

			Meniň ýanýoldaşym islendik wagt meniň islendik isleglerimi kanagatlandyrýar — bu bolsa hakyky söýgi üçin üçünji päsgelçilikdir. Bu giň ýaýran ýalňyşlyga köp sanly är-aýal jübütleri büdreýärler. Köp adamlar „şol diýilýäni“ özlerine doly düşünip biljek we olara durmuşynda duýgulary boýunça ýetmeýän zatlara berjek adamy gözleýärler.

			Emma bu ýagdaýda köplenç şu aşakdakylar bolup geçýär: erkek özüniň ähli talaplaryny ödejek aýala duşýar. Ol özüniň islendik islegini berjaý etjek „şol diýilýäni“ tapdym diýip pikir edýär, emma ol hakykatda öz durmuşyndaky düýpli soraglary çözüp biljek adamy tapdy. Hakykatda ol özüniň kanagatlandyrylmadyk isleglerini görmeýär. Şeýdip, ol oňa: „Men seni söýýärin, sebäbi sen meniň ähli talaplarymy berjaý edýärsiň we meniň garaşanlaryma dogry gelýärsiň“ diýýär.

			Bir ýazyjy bu barada şeýle ýazýar: „Iki adamyň biri-birniň talaplaryny doly ödemekleri seýrek bolup biljek zatdyr. Eger jübütler özara talaplaryny 80 göterim ýerine ýetirseler, bu kiçijik täsinlik bolar. Nikadaky talaplaryň doly kanagatlandyrylmagyna garaşmaklyk köp sanly är-aýal gatnaşyklaryny bozýar“.

			Jikme-jiklik ......... jikme-jiklik

			Men öz şahsy nikamda Dottiniň duýgularyny we mätäçligini kanagatlandyrylmadyk köp pursatlary başdan geçirdim. Meniň öň aýdyp geçişim ýaly, öz özüniň gürrüňleriniň maýda böleklerini meni gyzyklandyrýandyr öýdüp pikir etdi, emma hakykatda men hemişe olara üns bermeýärdim. Ol häzir muny şeýle düşündirýär: „Bu zatlar meni ilki toý eden wagtymyzda has aladalandyrýardy, emma men ondan häzirki bolmalysy ýaly däl, başgaça bolmagyna garaşyp bilmedim. Ol mende döreýän her bir talaby ödäp bilmez. Eger bu oňa başardanda, ol Hudaý bolardy. Ol hem meniň onuň ähli isleglerini berjaý edip bilmejegimi bilýär, emma men elimde baryny edýärin.

			Eger men Joşuň meni diňlemeýändigini duýsam, ol maňa düşünmek islemeýär diýip aňardym. Ol meniň gürrüňlerimiň her bir sözüne gulak asmasa, mende özümiň göwnüme deglen hasaplamaga ýa-da onuň özüniň we häsiýetiniň şeýledigine düşünmäge saýlaw bar.

			Men gürrüňimiň her bir kiçi bölegini hem diňleýän adam. Onuň aňy bolsa çalt başga uly zatlara geçip bilýär we ol giňişleýin gürrüň bermekden gaça durýar, ol şonsuz oňup bilýär. Şeýlelikde, men onuň nähilidigine düşünip bilýärin we men öz gatnaşyklarymda hakyky bolup bilýärin. Men onuň has giňişleýin kabul etmegini isleýärin, emma bu onuň ugry däl we men onuň berip biljek zadyndan köp zada garaşyp biljek däl“.

			Psiholog doktor Lerri Krebb biziň näme üçin ýanýoldaşymyzyň ähli talaplaryny ödäp bilmeýändigimizi şeýle düşündirýär:

			„Dünýäde iň wepaly aýal hem öz äriniň öz hususy ähmiýetinde ylhamyny kanagatlandyryp bilmeýär. Sebäbi ol günäli, ol maňa bolmalysy ýaly kömek edip bilmez, sebäbi onda maňa laýyk gelýän wezipe, ömürlik wajyp tabşyryga öňden bellemek ygtyýary ýok — ine, diňe şol hem meni kanagatlandyryp bilerdi. 

			Dünýäde iň bir söýýän är hem öz ynamlylyk duýgusynda aýalyny kanagatlandyryp bilmez. Özümiziň ýeriň-gögüň diregidir öýtmek tegmili biziň içimizdäki islendik niýetiň reňkini öçürdi. Biz öz aýallarymyza, olaryň isleýän şol kämil şertsiz we muzdsyz kabul edilmeklige bermäge ukypsyz. Biz biri-birimiz üçin ýeterlik däl“.

			Är-aýal öz biri-birniň kesgitli isleglerini kanagatlandyryp bilerler, emma diňe Hudaýyň başarjak başga talaplary hem bar. Ýanýoldaşyňy her bir islegiňi kanagatlandyrjak adama getirmeklik dawalara we gatnaşyklary ýykmaklyga getirýär. Mesihi hökmünde biz özümiziň Mesihde kämildigimizi bilýäris we biziň durmuşymyzda onuň başarmajak zady ýok, emma biz köplenç öz ýanýoldaşymyzdan onuň özümiz üçin Hudaýyň ornuny tutmagyny talap edýäris. Biz özümiziň ýanýoldaşymyzyň talaplarymyzy ödäp bilmezligini Hudaýyň eçileni diýip düşünmeli, ýanýoldaşymyz bizi hemişe Hudaýa seretmeklige mejbur edýär.

			Söz bermeler... wadalar

			Aýratyn wagt ýa-da kesgitli waka bilen baglylykda berlen söz üýtgär, ol hakyky adamçylyk gatnaşyklaryna we garaýyşlaryna ýene bir päsgelçilik bolup durýar. Näçe adamlar: „Gaýgy etme, ezizim, toýdan soň men içmämi bes ederin“ ýa-da „Maňa ynan, toý eden badymyza, seniň yzyňdan samsyklyk etmämi bes ederin“ diýýärler.

			Indi bolsa siziň meniň sözlerimi ýatda saklamagyňyzy isleýärin. Bu adamyň häsiýetinde we söz bermelerinde ynama mynasyp zat ýok. Söz bermeler hiç wagt gutarmaýar. „Biziň birinji çagamyz dogulan güni men içmämi goýaryn.... Men ýokary wezipä çekilenimden... Biziň öz öýümiz bolan güni... we ş.m.

			Öz gatnaşyklaryňyzy söz bermelerde gurmaň. Ähli zady öňünden düşünişiň. Bu pursatda diňe özara gatnaşyklar ähmiýete eýedir.

			Eger siz ýanýoldaşyňyzyň özüňizi hakykatda ynama mynasyp adam hasaplamagyny isleýän bolsaňyz, onda siz ynama edil şu wagt mynasyp bolmaly. Eger ýanýoldaşyňyz sizi Hudaýdan gelen adam hökmünde görmek isleýän bolsa, onda edil şu wagt şeýle boluň. Durmuşyňyzdaky wakalar edil şu wagta çenli içmegi taşladyp bilmedik bolsa, onda haýsy täsinligiň muny size geljekde başardar diýen umyt döredýär? Haçanda durmuş wadalar bilen gurlanda, gatnaşyklardaky hakykat ýitýär.

			Başga bir adamy üýtgetmäge çalyşmaklyk söýýän adamyňa hakyky baha bermekde ýene bir päsgelçilikdir. „Biz toý eden günümizden muňa nokat goýaryn!“. Bu hem wadanyň mesele dine meňzeş, eger bu ýerde biriniň beýlekini başgaça bolmak islegini göz öňünde tutmakdyr. „Oňa ýöne biraz wagt gerek. Men bile ýaşap başlanymdan soň, ony üýtgederin“. Ýönekeý sagdyn pikir oňa üýtgemeklik üçin wagty, onuň „Hawa, men razy“ diýmeginden has öň berilmelidigini aýdýar.

			Siz öz görýän zadyňyzdan has köp zady alarsyňyz

			Siz öz söýýän adamyňyzyň arzuwlaryňyzdaky adam bolmaly däl-de, edil wagtky barlygy üçin söýýändigiňize göz ýetiriň. Meniň maslahat berenlerimiň arasyndan toý edenimizden soň men ony üýtgederin diýip pikir edýän adamlaryň hasabyny ýitirdim. Ine, ýatda saklamaly esasy jümle: „Ýekelikde siz nähili bolan bolsaňyz, nikada hem edil şeýle bolarsyňyz, ýöne has uly derejede. Häsiýetdäki erbet gylyklar är-aýallyk gatnaşyklarynda has güýjär, sebäbi siz özüňize üns bermezlige hakly hasaplaýarsyňyz, ol adam özüni size bagyş etdi we indi size ony ürküzerin öýdüp aladalanmagyň geregi ýok“. 

			Dawalary we özara düşünişmezligi bolan jübütler toýdan soň oňat ýaşamaklary nämälim zat.

			„Birini başgaça üýtgetmek mümkin däl“ diýip, doktor German Waýss şeýle aýdýar: 

			Siz ony has romantik, has alçak, az içýän (çekýän), az oýnaýan ýa-da öz pişigiňizden ýaňa örgün örmekden hem gutaryp bilmersiňiz. Siz özüňize onuň enesi, mugallymy ýa-da bejerýän lukmany bolmaklygy rugsat edip bilmersiňiz. Gatnaşyklara topulmazdan töweregiňize serediň.“

			Aýal erkegi söýeninde onuň özi barada aýdýanlaryna ynanmak isleýär, onuň ähli aýdýanlary hakykat — diýip kabul edýär. Emma köp erkegiň oňat uruş barada aýtsa-da, söweşde ýekeje urgy hem urup bilmeýändigi çözülmedik mesele bolup galýar. Kämil söýgi öwünmeýär we maslahata gitmeýär. Eger siziň söýgiňiz kämil bolsa, siz biri-biriňiz barada gümürtiklik döretmersiňiz. Dotti maňa durmuşa çykanynda, ol nirä barýandygyny bilýärdi. Ol Hudaýyň meni lektor hökmünde gulluga çagyrandygyny bilýärdi we özüni geljekki durmuşynyň nähili boljakdygy barada aldamady. Ol şeýle diýdi: „Men özümi Joşa bagyşlanymda, özümi doly adam hökmünde, doly orator hökmünde bagyş etdim. Mundan köp syýahatlaryň boljakdygy we biziň hemişe bile bolup bilmejekdigimiz gelip çykýar.

			Biz nika barada pikir edenimizde, syýahat meselesi bilen çaknyşdyk. Maňa hakykatyň gözüne seretmek we özümiziň durmuşa çykmak barada aýgytly karara gelmezden öň düşünişmek gerekdi.

			Käwagt adamlar maňa: „Siziň köplenç aýralykda bolmagyňyz elhenç dälmi? Size onuň beýle köp aýralykda bolmazlygyny islemeýärsiňizmi?“ diýip soraýarlar. Men köplenç şeýle soraglara has gödek jogap berýärin, sebäbi Joş meni taşlap gitmeýär. Çuň syýahata näçe zadyň goýlandygyny hiç kim bilmeýär, bu düýbünden parhsyz karar däl. Ony biz saýladyk.

			Men onuň gitmekleri bilen öwrenişen, sebäbi meni Hudaý öňünden taýýarlady. Men entek durmuşa çykmandym, Tehas ştatynyň Uniwersitetiniň „Täze durmuş“ guramasynda işleýärdim we men şol ýerde ilkinji gezek Joşuň çykyşyny diňledim. Men öň ony tanamaýardym we onuň aýdanlary mende uly täsir galdyrdy. Meniň ähli ýerde ony gaýtalap gezenim ýadyma düşýär: „Belli orator aýdýar.... (Meniň söýgüli sitatam ‘Parahatlyk dawalaryň bolmazlygy däl-de, dawalardan baş alyp çykmak’. Men köplenç ondan peýdalanýardym).

			Maňa onuň gullugy uly täsir galdyrdy we onuň şol talyplar şäherjiginde galdyran täsiri entek men hiç zada düşünmesemde, onuň meniň barlygym barada hiç zady bilmezligi, biraz wagtdan soň meniň oňa durmuşa çykmagym täsir galdyrdy.

			Biraz soň biz entek onuň bilen duşuşýan wagtymyzda maňa onuň bilen bilelikde Tennesi ştatynyň Uniwersitetine gitmek bagty miýesser etdi. Maňa onuň işleýşine başga göz bilen seretmek mümkinçiligi döredi we men onuň talyplaryň hem işgärleriň durmuşyna nähili täsir edýändigini gördüm. Şeýlelik bilen men onuň talyplar şäherçesine gitmäge taýýarlygyna gatnaşdym. Onuň bilen bile ol ýere bardym. Men örän uly iş möçberini, onuň gitmegi bilen bagly bolan taýýarlygy, öý işini, giç ýatmagy ýa-da dürli hili düşekde ýatmagy we ş.m. gördüm. Bularyň bary biz toý etmezimizden öň onuň durmuşy barada maňa hakyky düşünje berdi. 

			Men Joşy 100 göterim goldaýaryn, sebäbi oňa Hudaýyň adamlar bilen paýlaşmak üçin ägirt ukyby berendigine adamlaryň Mesihi özleriniň tanap biljegine we Onuň bilen öz gündelik durmuşda bile gitjegine gözüm ýetdi.

			Joşuň ýygy-ýygydan gitmeginiň meselesini çözýän wagtymyzda, men oňa düşünmek üçin dürli nukdaý nazardan seredendigimi aýdasym gelýär. Maňa bu ýagdaýy öz söýgimiň dünýäsinde seretmek gerekdi we men Hudaýyň meni näme etmeklige çagyran bolsa, şony hem etmelidim. 

			Şeýlelik bilen biz bu meseläni çözdük we ony „derwezeden daşda galdyrmak bilen“ biz ony nikamyzyň agyryly ýerine öwürmedik. Biziň bilelikde meýilleşdirýändigimiz we Hudaýyň söýgüsini görýändigimiz sebäpli ol hakykatda ýalkanyşa öwrüldi.

			Söýgi kör däl

			Gatnaşyklary hakyky bahalandyrmagyň ýolunda aýratyn belli päsgelçilikleriň biri ählumumy kabul edilip, lenç edilen aňlatma „söýgi körlügidir“. Bu gatnaşyklar şeýle görnüşli söz düzümlerinde peýda bolýar: „Diňle, sen ony söýýäň, şeýle dälmi? Onda başga zatlar hakda alada etme“ ýa-da „Bol, öýlen, ähli zat oňat bolar. Hemişe şeýle bolýar!“. Aýrylyşmaklaryň hasabatynyň netijesine görä, ýagdaýlaryň ýarysyndan köpräginde hiç zat bolup geçmeýär we dawanyň güýçli çeşmesini ýok etmäge synanyşmak — bu heläkçilige barýan ýol.

			Köp adamlar nika „aýyň ýagtysynda garaňkylyga bökme“ diýip degişýärler. Başga birleri „bir bakyşda söýüşmek“ diýýärler. Bökmeziňizden öň ünsli seretmegiňizi duýdurmaga maňa rugsat ediň. Köplenç söýýän öz arzuwlaryna we isleglerinde şonça çolaşýar, hatda söýgülisi hakyky adam däl-de, söýýäniň islegleriniň toplumyna öwrülýär. Eger siziň söýgiňiz kör bolsa, siz ahyr-owal büdrärsiňiz. Eger siz adamy tutuş söýseňiz, onda siz ol derekli özüňizi aldamarsyňyz. Kämil söýgi şahsyň ähli oňat we erbet taraplaryny öwrenýär, bu siziň ol adamy şatlykda we gaýgyda söýüp biljegiňizi aňladýar.

			Şemleriň we öpüşmekleriň bardygy bilen ylalaşýaryn, emma kir ýuwmak, dükana barmak we irden bir wannadan peýdalanmak isleýän iki adam hem bar. Uzak wagtlaýyn gezelençler we siziň barmagyňyzda oýnajak saçlaryňyz hem bar, emma ýygyrtlar hem düwürtikler hem bar. Haçanda biz adamy bar bolşundan tutuş şahs hökmünden pes göwrümde görsek, onda söýgi kördir.

			Bir aýal erkegi hakyky kabul etmek hakda şeýle diýdi: „Erkek adamy söýmek ony şu günki bolşunda söýmegi aňladýar, emma ertir oňa siziň göwnüňizdäki ýaly bolmaklyga kömek etmegi aňlatmaýar“. Bu elbetde, ol aýalyň öz äriniň kemçiliklerine göz ýumýandygyny aňlatmaýar, bu onuň olary kabul edýändigini aňladýar. „Eger hakykaty aýtsam, men düýpden ony üýtgetmezdim. Eger men edip bilenimde oňa edep-ekram bererdim. Ol şeýle bir gönümel, men onuň syýasatda üstünlik gazanjagyna ynanyp bilemok. Ol gönümel siz näme görýän bolsaňyz, şony hem alýansyňyz“ — diýip, ýazýar. 

			Nika — bu iki sany kämil bolmadyk özbaşdagyň özara gatnaşyklara girmegi.

			Kämil söýgi — bu kämil bolmadyk adama şertsiz wepalylykdyr.

			Şowsuz ulaltma

			F. Koks özüniň „söýginiň amerikan ýollary“ kitabynda şeýle ýazýar:

			„Biz öz çaklamalarymyzy köplenç başga adama gabatlaýarys we gylyk-häsiýeti öz gözleýän hilimizde ulaldýarys, öz islemeýänlerimize göz ýumýayrs. Has dogrusy biz başga adamy hakykatda bolup bilmejek gahrymana öwürýäris, onuň biziň çaklamalarymyzdaky romantik gahrymana gabat gelmegini isleýäris. Görşümiz ýaly biz hakyky adamzat barlygyna däl-de, öz hususy romantik maksatlarymyza aşyk bolýarys.

			Edil şeýle „aşyk“ bolanlar olaryň saýlany öz hakyky şahsyny görkezende göwni galmaklykdan ejir çekýärler. Romantiki maksada ynanýanlar peýda bolýan hakyky şahsa begenmäge derek, öz tipografiýa keşbi üçin hakykylykdan ýüz öwrüp biler. Olar gaýtadan öz söýgisine gabat gelýän obýekti, hakykatda bar bolan ýanýoldaşyny mynasyp däl ýa-da üýtgän hökmünde ýüz öwürmek bilen gözlemäge başlaýarlar“.

			Hakyky ädimler

			Hakyky gatnaşyklary bahalandyrmagyň ýolunda päsgelçilikler köp hem bolsa size olary ýeňip geçmek başardar. Aýgytly ädimi saýlap bilmek bilen, siz gatnaşyklaryň statusyny we öz başga adama bolan düşünjäňizi oňat kesgitläp bilersiňiz.

			Bu ädimleriň biri özüňe birnäçe berk, gönümel soraglary bermek bolup durýar: Näme üçin men onuň bilen nikalaşdym? Men muny puluň, ynamlylyk duýgusynyň, ornuň ýa-da başga bir sebäpleriň hatyrasyna etdimmi? Bu gaçmaklyk hasaplanýarmy? Eger meniň saýlan adamym bir sebäbe görä, owadanlygyny ýa-da baýlygyny ýitirse, men oňa nähili gatnaşykda bolaryn?

			Siz sözleşýärsiňizmi? Biri-biriňiziň aň derejäňizi kämilleşdirýärsiňizmi? Ýa-da biriňiz beýlekiňizi intellektual meýilde içgysgynç hasaplaýarsyňyzmy? Öz ruhy durmuşyňyzda siz bir tolkuna düzülenmi? Size öz ýanýoldaşyňyzyň dostlary ýaraýarmy? (Bu köp zatdan habar berýär).

			Hakykatda siziň çagalara, pula we garyndaşlara bolan garaýşyňyz biri-biriňiziňkä näçeräk gabat gelýär?

			Onuň nählili gowşaklyklary bar? Siziňkiler haýsy? Size onuň nämesi ýaramaýar? Näme üçin? Siziň pikiriňizçe oňa siziň nämäňiz ýaramaýar? Näme üçin?

			Ýagşy, eger siz bütin galan ömrüňizi şol adam bilen bile geçirmegi niýet edýän bolsaňyz, bu zatlar barada pikirleneniňizde uludan ýylgyrarsyňyz. Eger siz ol adamy şol bolşunda kabul etmeklige taýýar bolmasaňyz, onda siz öz eýeleýän pozisiýaňyzy üýtgetmek gerek. Siz başgany hakyky şahs hökmünde, onuň ähli ýetmezçilikleri bilen birlikde kabul etmeklige, öz düşünişmezlikleriňizi söýmek we adyllyk bilen çözmäge ukyply bolmaly.

			Kämil we hakyky söýgi jübütleriň dürli ugurlardaky gatnaşyklara başgaça garaýşynyň bolmagy, ony teklip edip biljek zatlary üçin däl-de, şu durkunda söýmelidigine düşünýär.

			Öz garaşmalaryňyzy tanaň

			Başga bir ädim birek-biregi nika degişlilikde öz garaşýanlaryň bilen paýlaşmakdyr. Bu siz hakyky bolmadyk nika baradaky garaşylmalaryň we başga adam baradaky ýoýulan düşünjeden gelip çykýan soňky heläkçilikden gorar. Biri-biriňiz barada has köp bilmäge çalşyň we siz öz gatnaşyklaryňyzda has berk binýady gurarsyňyz.

			Nika baradaky soraglaryň maslahatçysy doktor H. Norman Raýt nikadan garaşmalary seljermekde açyklygyň ähmiýetini şeýle suratlandyrýar:

			Her bir şahs nika açyk ýa-da ýapyk garaşmalary, ýanýoldaşyň özüni alyp barşy we olaryň özleriniň borçlaryny ýerine ýetirişi bilen nika gelýär. Nikanyň ösüş derejesine baglylykda olaryň köpüsi ýüze çykýar, köpüsi bolsa çöküp galýar. Haçanda ol garaşylmalar açylanda, bahalandyrylanda, deňeşdirilende we seljerilende nikadaky özara ylalaşyk ösýär. „Ol akar suwlar ýakasynda ekilen, miwesini möwsüminde berýän we ýapragy solmaýan agaç ýaly bolar; eden ähli işi rowaçlanar“ (Zebur 1:3).

			Umyt we tama — gatnaşyklardaky örän sagdyn tilsimdir, sebäbi her bir jübüte özüni başganyň isleginde görmäge, onuň başganyň talaplaryny ödemeklige ukyplylygyny bilmäge mümkinçilik berýär. Sözleşmek şeýle-de bolup biljek gapma-garşylyklara olaryň ýüze çykmagyndan has ir öňüni almaga we şeýle hem jübütleriň her biriniň dawalara öz nukdaýnazaryndan seredip görüp düşünmäge mümkinçilik berýär. Şol bir wagtyň özünde öň ýüze çykarylmadyk umumy gyzyklanmalary we umumylygy ýüze çykararlar.

			Bir aýal geljekki adamsy bilen garaşmaklyga derek, tersleşmegiň gözbaşy bolan çeşmeleri aýdýar: 

			Özara öwrenişmeklik köp derejede oňat sözleşmeklige we birek-birege düşünmeklige degişli boldy, sebäbi her gezek gürrüň toý etmekçi bolýan iki adam barada gidende, siz iki dürli jyns (elbetde), dürli maşgala, dürli bilim, dürli medeni tejribe we ş.m. barada barýar. Şeýdip, birdenkä bize bularyň baryny bir ýere jemlemek gerek bolýar we siz dürli soraglara degişlilikde başgaça garaýyşlary ýüze çykararsyňyz. Men bolsa näme üçindir bu dürli garaýyşlara garaşmandym.

			Näme üçindir biz toý edenimizden soň bir täsinlik bolup geçer we biz ähli babatda umumylygy taparys diýip pikir etdim. Biziň garaşýanlarymyz baradaky öň eden gürrüňlerimiz bize köp zady açdy. Bu meniň ähli zatda umumy düşünje tapyp bilmejekdigime düşünmegimiň başy boldy, emma men muny köp zatdan beter biziň garaşýanlarymyzyň şeýle dürlüligi täsin galdyrdy. Bu zatlary bilmek gerek.

			Berk maslahat

			Bred we Mardži edil beýleki köp sanly aratapawutlary we nikanyň öň ýanyndaky aladalar bilen göreşýän ýaşlar ýaly meniň ýanyma maslahat sorap geldiler. Men olara: „Siziň toý etjekdigiňize men ynanmaýaryn. Bu karary ikiňiz çözmeli. Emma biri-biriňize bolan öz gatnaşyklaryňyza we söýgiňize baha berşiňize görä, bu ugurdaky gaýgyňyza we şübhäňize açyk seretmegi maslahat berýärin. Bu howsalalygyň hakykatdan hem esassyz bolmazlygy mümkin, emma olary inkär etmäň. Öňden syzmagyň erbetliginden baş alyp çykyp, siz ýa öz gatnaşyklaryňyzy berkidersiňiz, ýa-da özüňiziň biri-biriňize laýyk gelmeýändigiňize göz ýetirersiňiz.

			Ikinjiden, men nikanyň „şol diýilýän“ adamy tapanlar üçin gymmatlygyny tassyklasym gelýär! Nika täsin ýalkanyş, emma oňa şübheli bolmakdan ol wajyp. Nikadaky durmuş borçlaryna degişli käbir howsalany almak bu tebigy zat, emma siziň duýgularyňyz nikanyň öň ýanyndaky galpyldamakdan uly bolsa, onda edil şu wagt toý etmän, biraz garaşyň.

			Siziň edip biljek iň agyr zadyňyz — bu ynamsyzlyk duýgusyny duýmazlyga ýa-da ony ýok diýip hasap etmeklige çalyşmaklykdyr. Men şübhelerini çözmezden nikalaşyp ejir çeken köp adamy gördüm. Men indi yzyna dikläp bolmajak diýip hasap edilen nikalary, Hudaýyň halas edenini hem gördüm. Mesele köp adamlaryň öz talaplaryndan el çekmek islemeýändigine we Hudaýa olaryň durmuşynda zähmet çekmäge ýol bermeýändiginde jemlenýär.

			Men Hudaýa Dotti we bizde bar bolan gatnaşyklar üçin minnetdar, emma men nikanyň iki sany gabat gelmeýän adam üçin heläkçilik boljakdygyny bilýärin“.

			Ruhy bahanadan gaça duruň

			Kämil söýgide gözler açyk we ol hakyky. Gynansakda, köp jübütler öz gatnaşyklaryny adatdan ýokary ruhly edip görkezmäge çalyşýarlar we şonuň bilen öz şübhelerini basyrmak isleýärler. Her günki aladalary inkär etmek niýeti bilen gatnaşyklaryň ruhy nukdaýnazaryna has üns bermeklige çalyşmaklyk bu bahanadyr.

			Öz geljekki ýanýoldaşyňyza garaşmalaryňyz bilen ýakynlaşmazdan öňürti siz onuň nähilidigini bilmeli. Öz şahsy pikirlenmegiňi bilmegiň oňat usuly olary ýazmakdyr. Öz-özüňize, nikaňyza, ýanýoldaşyňyza, geljegiňize degişlilikde öz garaşmalaryňyzy ýazyň. Haçanda siziň her biriňiz muny edeniňizden soň, garaşylmadyk zatlary aňmak bilen bir ýere ýygnanyň. Bu başga adamyň durmuşyndan näme zatlary isleýändigini bilmek üçin oňaýly pursat we siz ikiňiz hem bir ýola ugraýandygyňyzy ýa-da däldigiňizi bilersiňiz. Siz adama häzir näçe hakyky seretseňiz, toý edeniňizden soň binýadyňyzyň düýbi şonça-da berk bolar.

			Pikirlenmek üçin soraglar:

			
					■Hakyky söýgi üçin nähili päsgelçilikler bar?

					■Siziň durmuşyňyzda nähili söýgi bar?

					■Öz garaýyşlaryňyz babatda siz özüňize haýsy berk soraglary bermeli?

			

			Başga çeşmeler:

			McDowell, Josh. Evidence for Joy. Waco, Tex.: World Books, 1984.

		

	
		
			21.Aýawly gatnaşyklar

			Adamlaryň köpçülik ýerlerinde öz ýanýoldaşy barada gürlemeleri meni haýran galdyrýar. Bularyň ikiçäk wagtynda nähili gepleşýändikleri hakda men pikir edýärin? Bir erkek adam öz aýalynyň ýanynda maňa şeýle diýdi: „Maňa aýtmaga rugsat ediň, dünýäde az sanly aýallar meniň aýalym ýaly nahar taýýarlaýarlar, emma goşun gullugy hem muňa ýakyn“. Size belki myhmançylykda wagtyňyz, haçanda nahar oňmasa aýdylýan däbe öwrülen jümläni bilýänsiňiz: „Gaýgylanma, ezizim, naharhanada mundan hem beter naharlaýarlar“.

			Hakyky söýgi şeýle bellikleri etmeýär. Kämil söýgi aýawly gatnaşyklarda peýda bolýar. Birden şeýle kemsidiji bellik aýalynda bolsa, kämil söýgi şol wagt ötünç soraýar.

			Eger siziň söýgiňiz kämil bolsa, siz ilkinji nobatda başga adam barada pikir edersiňiz we ol adamy ýekelikde hem, köpçülikde goramaga çalyşarsyňyz. Haçanda bagt, howpsuzlyk we başga adamyň ösmegi siziň öz şahsy ösmegiňiz üçin möhüm bolanynda, siz ony islendik zeperden goramaga çalşarsyňyz.

			Bir aýal öz äriniň ony göz-görtele kemsidýändigini aýtdy. „Men ýöne ony gyjyndyrmak isleýärin. Sen näme şoňa-da düşüneňokmy?“ diýip, erkek adam aýdýar. „Men haýran boldum, meniň göwnüme degildi we kemsidildim“ diýip, aýal boýnuna alýar.

			Meniň öýümde, aýalymyň ýanynda gowusy meni tankytlamazlyk diýip men sizi ynandyryp biljek. Ol meni söýýär we meni diýseň goraýar. Ol sizi öz ýeriňize goýar.

			Alýaskanyň ybadathanasynyň birinde çykyş edenimden soň, esaslary inkär ediji öňe çykdy we meni günälemäge başlady. Men özümi rahat saklap durdum, emma meniň aýalym ýanynda duran saýawany alyp, ol adamy kowmakçy boldy. Ol erbet gaharynyň gelendigini, ony zordan iki adam bolup saklandyklaryny ýatlaýar. Norman Raýt akylly belleýär: „Nika aýryp bolmajak edilip ýasalan gaýça meňzeýär, olar köplenç biri-birine garşy hereket edýärler, emma hemişe özleriniň ortasyna düşeni jezalandyrýarlar“.

			Goragda durmak bilen

			Men hem Dottini başga iş ýüzündäki usul bilen goraýaryn. Haçanda çagalar özlerini oňa degişlilikde tertipsiz alyp barsalar, men ony çagalardan goraýaryn. Ýaňy-ýakynda Dotti meniň bilen şeýle paýlaşýar: „Ol hemişe çagalaryň arasynda meniň abraýymy goraýar we olara ejeleriniň nähili ajaýyp adamdygyny aýdýar. Meniň olar bilen geçirýän sapaklarymda we olara öwretmek isleýän zatlarymda onuň goldawyny eşitmek we duýmak gerek. Joş aýratynlykda özüniň men taraplaýyndygyny görkezýär we ol meni hemişe çagalaryň biri haýsydyr bir sylamazlyk alamatlaryny görkezende maňa kömege ýetişmek bilen söýgüsini bildirýär.

			Biz ilki toý eden günlerimizde, men nika baradaky kitapda äriniň aýalyny öz çagalaryndan goraýşy barada okadym. Men bu ýerde gürrüň näme barada barýarka diýip pikir etdim. Bu meniň üçin manysyz zat bolup göründi. Emma ýyllaryň geçmegi bilen haçanda çagalaryň biri maňa gödek jogap bereninde, Joş şol wagt golaý geldi we şeýle diýdi: „Sen şeýle äheňde öz ejeň bilen gepleşip bilersiň, emma men şeýle äheňde öz aýalym bilen gepleşilmegine ýol bermerin!“ diýdi. Çagalar düşündiler we bu soň gaýtalanmady.

			Şondan bäri Joş meni çaga düşünmezliklerinden we günälemesinden goraýar, bu äriniň aýaly üçin edip biljek ajaýyp zady. Ol aýalyny şu pursat many bilmeýän çagadan goraýar. Bu ene üçin ýalkanyş, sebäbi çaga ata-enesiniň biledigine düşünýär“.

			Ýazyjy Garold J. Sala özüniň „Bagtly nika üçin 20 wesýet“ atly makalasynda peýdaly maslahat berýär: „Sen öz bar ýeriňde aýalyňy tankytlamaklyga hiç kime ýol bermeli däl we jogapsyz galdyrmaly däl“. Öz ýanýoldaşyňy goramak onuň kemçiliklerine göz ýummagy aňlatmaýar. Bu öz ýanýoldaşyňy dilden we fiziki kemsitmelerden goramagy aňladýar.

			Haçanda siz söýgüliňiziň sizi goraýandygyny we size kömege geljegini bilseňiz, siz ynamly we açyk, has ýakyn we aladaçyl bolarsyňyz.

			Pikirlenmek üçin soraglar:

			
					■Söýýän adamyňa aýawly gatnaşyk nämäni aňladýar?

					■Siz öz söýýäniňizi nämeden gorap bilersiňiz?

					■Aýawly gatnaşygyň nähili peýdaly netijeleri bar?

			

		

	
		
			22.Jogapkärçiligi öz üstüňe almak

			Özüni basketbola, beýsbola bagyş eden äri we onuň dostlaryny ýadyňyza salyň. Onuň özüni alyp barşy barada siz näme pikir etdiňiz? Siziň hem edil meniň ýaly gaharyňyzyň gelendigine men ynanýaryn, sebäbi kämil söýgi jogapkärçiligi öz üstüne alýar!

			Hakyky söýgi jogapkärçiligi öz üstüne almaga taýýar bolmak bilen başga adam baradaky alada: pul meselesi, saglyk we çagalar bilen baglanyşykly aladalara geçýär. Eger siz öz ýanýoldaşyňyzy jogapkärçiliklerden el çekýär diýip hasaplasaňyz, onda siz hiç wagt ol adama ynanyp bilmersiňiz.

			Tersine, eger siz hakykatdan hem öz ýanýoldaşyňyzyň size bolan söýgüsinde hakyky jogapkärçiligi öz üstüne alýandygyny bilýän bolsaňyz, onda siz bu adamy hetdanaşa joşup söýme üçin doly erkin bolarsyňyz. Bu söýgi, är-aýal we jyns gatnaşykalryndaky ýokary derejedäki berilmeklikdir, bu Hudaýyň biziň lezzet almagymyz üçin ýaradanlary hasaplanýar. Emma jübütleriň biri ýa-da ikisi hem jogapkärçiliksiz bolanda ol ýetip bolmaýan zat.

			„Kämil jübütler“ kitabynda Li atly är-aýal şeýle ýazýar:

			Öz şahsy işiňiň ýerine ýetirilýän“ asyrynda jogapkärçilik sözi edil sögünç söze öwrüldi. Her öwrümde bize özümiz üçin uly ýalkanyşyň hatyrasyna jogapkärçiligimizi taşlanymyzda, özüňi günälemek gerek däl diýýärler. Nähili duýgusyzlyk! Hakykat jogapkärçiligiň toplumyndan we başgalar barada alada etmeýän islendik adamyň mejbur edilen arakesmesi üçin günä duýýandygynda durýar .... günä size öz durmuşyňyzda ýaşamagyňyza päsgel bermeli däl, ol bize özgeleriň durmuşyny gerekmejek ýere heläklemegimize päsgel bermeli.

			Jyns gatnaşygy we jogapkärçilik

			Eger siziň ýanýoldaşyňyz hiç hili jogapkärçilgi duýmasa, siziň gatnaşyklaryňyz hemişe dartgynly bolar we siz oňa hiç wagt ynanmarsyňyz. Häzirki wagtda köp adamlar jogapkärçiliksiz jyns gatnaşygyny we hiç hili borçnamasyz ýakynlygy isleýärler. Bu adamlaryň öz jyns durmuşynda özlerini üzülen we boş ýaly duýmaklary geň däl. Jyns gatnaşygy wepalylyk we jogapkärçilik mazmunynda özüňi aňlatmak üçin döredildi.

			Doktor Betti Hemburg psihiki saglygyň Milli institutynyň öwreniji-psihology ýaşlyk barada şeýle diýýär: „Biz ýaşlara aýratyn bir peýdasyz wagtyň geçişini çaltlandyrdyk. Biz olara ýatgy turbasy we howpsuz jyns gatnaşygy barada gürrüň berýäris, emma özara gatnaşyklaryň ähmiýeti we biri-birimize jogapkärçilik barada örän az aýdýarys!“.

			Doktor Uolter Trobiş „Men bir gyzy söýüpdim“ atly kitabynda şeýle görkezýär: „Hakyky söýgi özünde biri-biriňe, bilelikde bolsa Hudaýa jogapkärçiligi jemleýär. Söýginiň bar ýerinde „men“ indi aýdylmaýar, „sen“ diýilýär. Men seniň üçin jogap berýärin, sen meniň üçin jogap berýärsiň. Şeýlelik bilen siz bilelikde Hudaýyň öňünde duranyňyzda, siz „sen we men“ däl-de, „biz“ diýýärsiňiz.

			Jogapkärçiliksiz är-aýal birligi bu tekepbirligiň iň ýokary derejeli gatnaşyklara giren iki sany şahsyýeti. Kämil söýgi jogapkärçiligi we umumylygy aňladýar. „Gutarylmadyk işler, ýerine ýetirilmedik wadalar we hasyl bolmadyk oňat niýetler bu umytsyzlygyň mysallary“ diýip, Stross ýazýar.

			Kämil däl adam öz jogapkärçilik çekýän meselelerini şatlyk bilen ýerine ýetirip bilmez. Ol bitirilen işden lezzet alman zeýrenýär we huňurdeýär. Öý hojalykçy aýallar huňurdeýärler, sebäbi olaryň durmuşy içgysgynç we çolaşyk. Işleýän aýallar öý işleri bilen meşgul bolmagy arzuw edýärler. Erkekler aýallaryna üns bermezden ol işden bu işe geçip, başagaý, duýdansyz kararlary kabul edýärler. Köp erkekler öz aýallaryna jaň edip, bolmaly wagtynda öýde bolup bilmejekdigini duýdurmagy ýönekeý mylakatlylygy ýatdan çykarýarlar. „Wepalylygy“ we „umumylygy“ aňladýan wepa sözi Mukaddes Ruhuň miwesidir. Biz özümizi Mukaddes Ruha bagyş etmeli we wepalylykda ösmeli!.

			Pikirlenmek üçin soraglar:

			
					■Jogapkärçilik duýgusy bolmasa, gatnaşyklarda näme bolup geçýär?

					■Jübütleriň ikisi-de özleri hem, gatnaşyklary üçin, jogapkärçilik çekenlerinde näme bolup geçýär?

			

		

	
		
			23.Wepalylygy görkezmek

			Siz öz toý kasamyňyza haýsy borçlary girizdiňiz? Siz oňa „tä bizi ölüm aýyrýança“ sözlerini goşduňyzmy? Eger „hawa“, onda siz yza galýarsyňyz. Şu günki gün „wepalylyk“ sözi her burçda ýaňlanmaýar.

			Biziň „hapa“ medeniýetimiz gatnaşyklardan jogapkärçilik düzgünini aýryp taşlajaga meňzeýär. Doktor Robert Teýlor öz „Är-aýal jübütleri, bilelikde galmagyň sungaty“ atly kitabynda „Biz häzir ýeke gezekligiň eýýamynda ýaşaýarys, bir gezek ulandyňmy zyňyp goýber. Soňky onýyllykda gatnaşyklarda hem ýeke gezeklik ýaly duýgy döredi“ diýýär. Emma kämil söýginiň tapawutly häsiýeti jogapkärçilik bolup durýar.

			Men köp sanly jübütler entek toý etmänkäler utulýarlar diýen netijä geldim. Olar nika şeýle gatnaşyk bilen girýärler: „Eger başa barmasa ýa-da mesele ýüze çyksa, biz ýöne ondan dynarys“. Borçlaryňa ýüzleý garaýyş „gözden gitse, ýürekden hem gider“ we „eger sen söýýäniň bilen bolmasaň, häzir bile bolýanyňy söý“ diýen jümlelerden has oňat görünýär. Hakyky mesihi söýgi, jyns we är-aýal gatnaşyklarynda şeýle tekepbirligiň ýokary derejeli gatnaşyklara ýer ýok. Kämil söýgi: „Eger men söýýänim bilen bile bolup bilmesem, garaşaryn“ diýýär. 

			„Men“ diýlip atlandyrylýan jemgyýetiň köp sanly aýrylyşan nikalara getirýärmi?“ diýen soraga jogap bermek bilen şeýle diýýär:

			Hawa, men „Men“ pelsepäniň şu günki hasaba alynýan aýrylyşmaklyklara ýokary goýum goýýandygyny çak edýärin. Mesele kyrkynjy ýyllaryň ortasyndan , altmyşynjy ýyllaryň ortasyna çenli çaga terbiýesinde ulanylan ýörelgelere baryp direýär. Bu ähli zatlaryň mümkin edilen, islegiň gerekli diýip hasap edilen, ata-eneler öz çagalaryna kanagatlanmazlyk duýgusyndan baş alyp çykmagy öwredip bilmedik wagtyna gabat geldi. Olara çagalarda başgalara bolan we gatnaşyklara jogapkärçilik duýgularyny terbiýelemek başartmady. Bu topardaky köp adamlar häzir uly adam hasaplanýarlar we olar är-aýallygyň ilkinji ýyllaryny başdan geçirýärler.

			Medalyň arka tarapy

			Wepalylyk ýaly, özüňi bagyş etmegiňem kyn döwri başdan geçirenligi geň zat däldir. Emma özüňi gurban etmezden wepalylygyň manysy ýokdur. Biz özümize taýymyzyň wepalydygyny, onuň bize özüni gurban etmeklige taýýardygyny diňe dilden däl-de, iş ýüzünde muňa taýyndygyny bilýäris. Eger siz öz taýyňyzyň size wepalydygyna we özüni gurban etmäge taýýardygyna göz ýetirip bilmeseňiz, onda siz oňa Hudaýyň belleýşi ýaly ynanyp bilmersiňiz. Siz hemişe dartgynly bolarsyňyz. Netijede siz gatnaşyklarda, siziň şatlygyňyz üçin döredilen ýakynlykdan we birlikden mahrum bolarsyňyz. 

			Agalyk edýän „Eger men olarda özüm üçin bir zat bar bolsa, gatnaşyklaryň üstünde işlärin“ diýen ýörelge düýbünden ýumrujydyr. Gaý turanda gämiden bökmeklige derek, kämil söýgi meseläni çözmeklige çalyşýar. Wepalylygyň är-aýal jübütlerine meseleleri we dawalary çözmekde gerekdigini barlaglar görkezýär. Haçanda är-aýal biri-birine wepaly bolanlarynda özüne çekijilik ösýär taýyňa düşünmeklik üýtgeýär we bu adamlar biri-brini has çuň söýmäge başlaýarlar. 

			Şeýle barlaglar öz wepalylygyň we özüňi gurban etmeklik gatnaşyklarynyň üstünde işlemek uzak we bagtly nikanyň esasy bolýar. Tanymal radiogepleşik „Durmuşa ünsli garaýyş“ ýaýlymynyň alyp baryjysy doktor Çarlz Suindoll we onuň aýaly Sintiýa şeýle diýýärler: „Biz ýygy-ýygydan haýsydyr bir ýuwaş, asuda ýere gijeläp gitmek bilen ýeke bolýarys. Ol ýerde biz biri-birimize seredip, beren wadalarymyzy sesli gaýtalaýarys. Biz wepalylygymyz barada hakykatdan sesli gaýtalaýarys. Biz munuň nähili we nädip islenýändigini aýdyp biljek däl, emma olary sesli gaýtalamakda köşeşdiriji bir zat bar. Haçanda biziň gulagymyz dodagymyzyň diýýän zatlaryny (hakykatda ýüregimiziň) eşitse, biziň wepalylygymyz täze tassyklamany alýar“.

			Ýaňy-ýakynda men öz aýalyma wepalydygym hakda sesli aýtmaklyk gerek diýip hasapladym. Men oňa maňa ýene täzeden başlamaklyk miýesser etse, onda men ýeke sekunt hem oýlanmazdan seni saýlardym diýdim. Siziň taýyňyz özüňiziň gatnaşyklaryňyzyň oňa wepalydygyny bilse, uly ýakynlyk we ynamlylyk duýgusy döreýär.

			Näme üçin meseleleri çözmekde wepaly bolmak, ondan ýöne çete sowulmakdan möhüm? Ç. Suindoll indiki sebäpleri sanaýar:

			
					1.Muny hemişe Mukaddes Ýazgy maslahat berýär.

					2.Mesihde adamyň ösüşi berkeýär.

					3.Adamlaryň öňünde Mesihiň şaýatlygy berkeýär.

					4.Duşmançylykly güýçler bilen göreşmek üýtgemekligi talap edýär. Gitmeklik şu meseleleri indiki gatnaşyklaryňa hem getirmekligi aňladýar.

					5.Bir tekiz oňat gatnaşykda bolan maşgalanyň çagalary özüni howpsuz duýýarlar. Eger ata-ene kynçylykdan gaçsalar, olar hem gaçarlar, olar onuň üstünde işläp, görelde görkezseler, çagalar hem şoňa eýererler.

			

			Goý, bu ýerde şübhä ýer galmasyn: kämil söýgi gurban bolmaga taýýar wepalylyk bilen häsiýetlendirilýär.

			Pikirlenmek üçin soraglar:

			
					■Öz oňat görýän adamyňyza degişlilikde oňa öz wepalylygyňyzy nähili görkezersiňiz?

					■Haçanda wepalylyk ýüze çykanynda gatnaşyklarda näme bolup geçýär?

					■Näme üçin meseleleri çözmekde yzygiderlik gerek?

			

		

	
		
			24.Güýçli depgindäki ösüş

			Söýgi hasaply däl. Är-aýal we jyns gatnaşyklarynda bar söýgi artar ýa-da kemeler. Kämil söýgi diňe artar. 

			Biziň ýaňy toý eden ýyllarymyzda, men Tennessi ştatynyň uniwersitetiniň gullukçylarynyň, mugallymlarynyň we administratorlarynyň, jemi üç ýüze golaý adamyň öňünde ykdysadyýet soraglary boýunça çykyş etmeli boldum. Adatça öz çykyşymyň birnäçe minudynda men öz aýalym barada söz aýtdym. Bu ahyrsoňunda siziň ýüregiňizi köp eýeleýän we köpleriň dilinde bolýan zat. Meniň göwnüme bu örän jaýdar ýaly göründi. Birden bir ýaş mugallym (otuz ýaşlaryndaky) meniň sözümi basyk ses bilen bölüp: „Siz haçan öýlendiňiz?“ diýip sorady.

			„Alty aý“ diýip, men jogap berdim. Ol bu gezek meniň köp gezekler eşiden gaýgyly sözlerimi aýtdy: „Ýene bäş ýyldan seniň nähili aýalyňyň bardygy hakda aýdanyňy göreris!“.

			Diňe garaş....

			Men öýlenmezimden hem has öň „Söýginiň syry“ diýen mowzukdan çykyş edýärdim we köp adamlar maňa: „Öýleneniňden soň nähili aýdym aýdyşyňy göreris!“ diýýärdiler. Soňra olaryň bellikleri üýtgedi. Olar maňa öýlenýänçäň garaş diýdiler. Soňra bäş, soňra on, soňra bolsa ýigrimi ýyl garaş diýdiler.

			Men adamlaryň ýalňyşýandyklaryna ynanýardym. Emma tejribeli adamyň, entek diňe salgylanýan adamyň öňünde uly aýratynlygyň bardygy meniň pelsepäme girýärdi. Şonuň üçin hem Tennessi ştatynyň Uniwersitetiniň auditoriýasynyň öňünde durmak bilen, mende ol mugallymda tejribe aýratynlygy bar ýaly göründi. Bu meniň durmuşymda näme jogap berip biljegini bilmän duran az pursatlarymyň biri boldy.

			Şol pursat yzky hatardan bir adam turup, öňe çykdy. Ol takmynan ýetmiş bäş ýaşlaryndady. Ol meni bilmeýärdi we ol maňa häzir hakykatdan bir zatlar diýjek ýaly göründi. Biraz soň men ol adamyň öňki döwlet sekretary Din Raskyň dogany, hakyky mesihi, Uniwersitetiň çuň hormatlanýan professory Rodžer Raskdygyny bildim.

			Ol birinji hatara gelip, meniň gözlerime dikanlap seretdi. Soň ol ýaňky gürlän mugallyma seredip, biraz öňe eglip: „Jenap, ýene elli ýyldan has oňat bolar!“ diýdi. Men aýdyp düşündirip bolmajak ýeňilligi aldym. Bu waka meniň üçin kämil söýginiň esasy hilini has nygtady. Ol bir ýerde durýan däldir. Eger biziň söýgimiz kämil bolsa, ol öser, bolmasa ol ýiter.

			Ösüşiň dört tapgyry

			Biziň döwrümizde ylmy öwrenişleriň köpüsi , ählitaraplaýyn ösen nikanyň barha kämilleşýän, gatnaşyklarda üýtgeýän nikadygyny görkezýär. Bu barlaglar är-aýal gatnaşyklarynyň esasan dört tapgyrda ösýändigini görkezýär.

			Birinji tapgyr: är-aýal üçin tekepbirligiň ýokary derejesi, olaryň hersi gatnaşyklardan özi üçin peýdaly tarapy gözleýärler. Indiki tapgyrda olar biri-biriniň hyzmatyna derek hyzmat, ýol bermegine derek ýol bermek talap edýärler. Üçünji tapgyrda olar biri-biriniň şahsylygyna hormat goýmakda we är-aýal gatnaşyklarynyň hem-de biri-biriniň hatyrasyna ylalaşmaklyga girişýärler. Dördünji tapgyrda olar „gatnaşyklar üçin düzgünleriň“ toplumyny, soňra şonuň üsti bilen dawalary çözmek we olardan çetde durmak üçin edinýärler. „Gynansakda, ikinji tapgyrdan soň nikalar batyp galýarlar“ — diýip, Boston Uniwersitetiniň professory, maşgala terapewti doktor Ronald Lewant belleýär. 

			Är-aýal: „Men seniň arkaňy ýuwaryn, sen hem meniňkini“ diýen jümleden daşa gitmeýärler.

			Eger siziň söýgiňiz esasynda şertsiz bolsa, şeýle söýgi adamy öz bolşunda kabul etmek bilen ony ösüş tarapa höweslendirer we siz ösersiňiz. Bu ýere gatnaşyklara wepalylyk we ynam faktory goşulanda, oňat hilli jyns taýdan sözleşmeklige getirer we sizde güýçli depginde ösüş başlanar. Bu ösüş has çuň duýgulara we her bir ýanýoldaş tarapyndan uly alada getirer.

			Eger siziň has çuň tanaýan oňat dostuňyz bar bolsa, belki ol adam size ilkinji gezek göreniňizde ýarandyr. Siz özüňizi şeýleräk duýansyňyz: „Muňa serediň, ähli zat jadyly ýaly bolup geçdi. Bizde şolbada gatnaşyk açyldy we biz örän oňat sözleşdik“. Soňra köp ýyllaryň geçmegi bilen sizde umumy taryh döredi, „aýlar aýlanyp, ýyllar geçýär“ we siz ol adamy has oňat tanaýandygyňyz üçin has hem söýýärsiňiz. Wagt näçe köp geçdigiçe, siz ol adamy şonça-da söýýärsiňiz. Şeýle ösüş Hudaýa degişlilikde hem adalatly. Siz mesihi bolan pursatyňyzdan Ony şeýle söýýärsiňiz we muny kynlyk bilen daşyňyza çykarýarsyňyz. Wagtyň geçmegi bilen bu has hem güýjär.

			Öz gatnaşyklaryňyza ünsli serediň. Siz olaryň ösüşini görýärsiňizmi? Egerde siz toý eden bolsaňyz, öz duýgularyňyzyň çuňlaşýandygyny görýärsiňizmi? Öz wepalylygyňyzy? Öz ynamlylygyňyzy? Eger siziň söýgiňiz kämil bolsa haýran galdyryjy ösüşde belli bolar we siz ony öz gatnaşyklaryňyzda görersiňiz.

			Pikirlenmek üçin soraglar:

			
					■Siz öz gatnaşyklaryňyzda söýginiň haýsy tapgyrynda durýarsyňyz?

					■Siz has köp ösüşi duýmak üçin näme edip bilersiňiz?

			

		

	
		
			25.Döredijilikli söýgi

			Men siziň: „Bu kämil söýgä geçirilen barlag adalatly däl. Men döredijilikli şahs däl“ diýip pikir edýändigiňizi bilýärin. Ýagşy, köşeşiň. Bu ýerde siziň göz öňüňize getirer ýaly artist ukyplarynyň geregi ýok. Kämil söýgide hormat we gadyr adamyň biri-birine bolan gatnaşyklarynda ýüze çykýar. Ol adamyň gerek zadyna duýgur we şonuň üçin hem özüni döredijilikli aňlatmagyň ýoluny tapýar. Kämil söýgi öz söýýänine: „Men seni söýýärin!“ diýmegiň ýollaryny we ägirt uly usullaryny tapýar.

			Meniň Dottä ony söýýändigimi görkezmekde Egerde siz toý eden bolsaňyz, öz ýollaryň biri örän oňaýly. Men oňa çagalara seretmekde kömek berýärin. Dört çaganyň enesi hökmünde ol gije-gündiziň ýigrimi dört sagadynda „ tiz kömege çagyryşdady“. Çagalar entek kiçi wagtynda men oňa gundagyny çalyşmaga kömek berdim. Häzir men Dottä biraz ýeke galmaga wagt bermek maksady bilen, olary bir ýerlere gezdirmäge alyp çykýaryn. Haçanda men öýde bolan wagtymda ony käbir borçlaryndan gutaryp, oňa özümiň söýýändigimi görkezýärin.

			Dotti hem örän döredijilikli adam. Onuň ata-enesiniňkä gidip, meniň ýeke galan ýagdaýym ýadyma düşýär. Giçde men näme üçindir doňduryjyny açdym we ol ýerde haýran galdyryjy „Men seni söýýärin, mähribanym!“ diýen hatjagazy tapdym. Men geýimlerimi goýýan ýerime gitmäge taýýarlananymda, her bir sport eşigime şeýle hatjagazyň ýelmeşdirilendigini gördüm. Men köwşe dykylan, el süpürgije ýelmenen we aýnada dodak boýalýan bilen ýazylan şeýle ýollanmany okadym. Bu örän haýran galdyryjydy!

			Men gezmäge ugranymda, oňa özi üçin wagt bermäge çalyşýaryn. Dottiniň Florida ştatynyň Tampda ýaşaýan ýakyn jorasy bar we ol bizi Nýu-Orleana uçanymyzda garşy aldy. Ol we Dotti ýigrimi dört sagady bile geçirdiler, men çagalara seretdim. Bu oňa meniň „Men seni söýýärin!“ diýmegimiň döredejilikli usuly boldy.

			Söýgi kagyzlaryny paýlaň

			Dottiniň iň söýgüli zatlarynyň biri „Söýgi kuponydy“. Ol: „Joş öýden gideninde ähli ýerde „söýgi kuponlaryny“ galdyrýar. Olarda ol meni kino alyp gitmegi, nahara çagyrmagy söz berýär ýa-da meni ýöne gujaklaýar. Men olary ol öýe dolanyp geleninde ýerine ýetirip bilerin. Men olary öz el süpürijim üçin asawaçdan, suwa düşülýän otagyň süýşürilýän gapysyndan, ýassykdan tapýaryn. Özüňi hakyky gurban bermekligi talap edýän kupon balete alyp barjakdygy baradaky beren sözi, sebäbi ol ony gaty halap baranok!“ diýip düşündirýär.

			Indi bolsa meniň bu ýerde döredijilikli teklipleriň sanawyny aýdyp başlandygym sebäpli, Dotti ikimiziň öz söýgimizi aňlatmak üçin oýlap tapanlarymyzy mysal getireýin we şonuň bilen olary özüňiziň oýlap tapmak şatlygyndan mahrum edeýin. Biziň etmeli ähli zadymyz başganyň durmuşynda gerek zadyny bilmek. Bu hem edil oňa çagalardan daşda dynç almaga pursat döretmek, özüň üçin goýan puluňa oňa bir zatlary satyn almak ýaly oňaýly hereket bolup biler. Eger siziň söýgiňiz kämil we ösýän bolsa, onda siz hiç wagt teklipleriňize ýetmän galmarsyňyz. Döredijiligiň oňat görnüşi adatça hiç zada durmaýar.

			Pikirlenmek üçin soraglar:

			
					■Siz ony başga adama söýýändigiňizi haýsy döredijilik usuly bilen görkezip bilersiňiz?

					■Başga adama öz söýgiňizi hemişe we döredijilikli aňladyp durmaklygy siz näme üçin möhüm hasaplaýarsyňyz?

					■Siziň gatnaşyklaryňyzda söýgini haýsy döredijilikli usul bilen aňlatmak bolar?

					■Siz şu hepdede öz söýgiňizi has döredijilikli aňlatmak üçin näme edip bilersiňiz?

			

		

	
		
			26.JEMLEÝIJI

			Siz „söýginiň syryny“ gözleýän iň soňky adam däl. Nika üçin „şol adamyň“ gözlegi adatça öwrenijilere ýüzlerçe kitaplary we makalalary çykartdy. Men olaryň köpüsinden çykgytlar aldym.

			Emma meniň hakyky maksadym sizi berk nikaňyzda, size we Hudaýa şatlyk berýän nikada görmek. Men doly we bagtly nikanyň nämedigini bilýärin. Men her bir adamyň ony bilmegini isleýärin. Men her bir nikanyň ýalkanan we üstünlikli boljagyna berk ynanýaryn. 

			Elbetde, bir gün irden bagtly we doly derejeli nikaly bolup oýanmagyňyz mümkin däl. Oňat är-aýal gatnaşyklary entek siz ýüzük alyşmazyňyzdan öň uly işi talap edýär. Men muny öz şahsy tejribämden bilýärin. 

			Ýeke bu hem däl, ähli işi siz edýän ýaly bolup görünýän pursaty hem geler. Siz diňe berýändigiňizi, almaýandygyňyzy; bagyşlaýandygyňyzy, emma sizi bagyşlamaýandyklaryny; tutuş şahsyýet hökmünde şertsiz söýýändigiňizi, emma özüňiziň bütinleý kabul edilmeýändigiňizi duýýarsyňyz. „Nämä yhlas etmeli?“ diýip, siz özüňizden soraýarsyňyz. Onda näme, siz ýönekeý — onuň şoňa degýändigi üçin yhlas edip bilersiňiz. 

			Biz nikanyň ömürboýy gidýän okuwdygyny aňsat ýatdan çykarýarys. Eger siziň ýanýoldaşyňyz gatnaşyklary duran ýerinde galdyryp, akymyň ugruna ýüzmeklige rugsat edýän bolsa, onda hakykatda siz däl-de, ol utulýar.

			Siz hem, siziň ýanýoldaşyňyz hem dünýäni söýen Hudaýyň keşbinde ýaradylandyr. Ol biziň içimizde, biziň durmuşymyzda, özgäni söýmegi we söýgä jogap bermegi ornaşdyrdy. Haçanda bize kimdir biri berende, biz ol adamyň bize el uzadýanyna düşünýäris we ol hem biziň öz gezegimizde bermegimizi mejbur edýär. Kimdir biri biziň ähli kemçiliklerimiz bilen birlikde kabul edeninde, bu bize-de başgalary edil şeýle kabul etmäge we söýmäge mejbur edýär.

			Eger siz gatnaşyklara 100 göterim goýup, azajyk hem alýan bolsaňyz, onda haýyş edýän, saklanmaň. Men başga adamyň jogap berjegine ynanýaryn. Hudaý bizi şeýle ýaratdy. 

			Eýgertmeýän söýgi

			Belki bu adamlaryň Mesihden ýüz öwürmek sebäpleriniň biridir. Olar özleri üçin öz durmuşyny berip, olaryň Hudaýdan doly bagyşlanmagyny berip biljek Kimdir-biriniň bardygyna ynanyp bilmeýär. Sebäbi biziň köpimiz bu derejedäki söýgini görmedik, ol biziň düşünjämizden ýokary, bize bolsa öz düşünmeýän zadymyzdan ýüz öwürmek aňsat. 

			Adam Hoş habardan ýüz öwrüp we ol barada hiç wagt pikir etmän biler. Emma özüňiz bilen bir öýde ýaşaýan adamyň söýgüsini inkär etmek — bu has hem kyndyr, hatda mümkin hem däldir. Mesihiň bagyşlamagyny ölçäp bilmeýän aýal, belki iş ýüzünde-de öz äriniň bagyşlamagyny duýup biler. Edil şu ýerdäki wagt we aralyk baradaky hakyky aragatnaşyk jogapkär garaýşy döreder. Meniň öň aýdyşym ýaly, haçanda siz 100 göterim berseňiz, siz yzyna 150 göterim alarsyňyz.

			Kadadan çykmasyz

			„Şol adam“ bolmak üçin talap edilýän hil we kämil söýginiň her bir ugry ähli adamlara degişlidir. Siz otuz ýyl bäri öýlenenmi ýa-da öz ilkinji duşuşygyňyza garaşýarsyňyzmy, tapawudy ýok, size öz durmuşyňyzda uzak we ýalkanyşly nikany gurmagyň ýörelgesini we häsiýetlerini gazanmagyňyz gerek.

			Belki sizde meniň aýdýanlarymdan käbiri gerekmejek ýaly bolup görünmegi mümkin. Ahyrsoňunda arassa wyždanda näme bar? Meniň öz ýanýoldaşymy döredejilikli söýmegimi kim aýdýar? Eger siz meniň aýdýan haýsydyr bir şahsy häsiýetler ýa-da kämil söýginiň ugruny gatnaşyklarda möhüm hasaplamasaňyz, onda siziň öz seljermeleriňiziň nämeden gelip çykýandygyny bilmegiňiz gerek. Belki siz özüňizde ýa-da gatnaşyklaryňyzda islenmeýän häsiýet-gylyklary görýänsiňiz we siz olara ýöne düşünmek islemeýärsiňiz.

			Nikadaky meseleler ýöne özi ýitip gitmeýärler. Size dartgynlygyň başlan ýerini hemişe gönümel, adalatly we elmydama söýgi bilen çözmegiňiz gerek. Eger, siziň üçin iň oňat usul öz ulumsylygyňyzy ýuwdup, ötünç soramak bolsa, şony ediň! Men bir adamyň ýaraşmakda eden ilkinji ädimi bilen dikelen köp sanly şowsuz nikalary bilýänlerimiň sanyny ýitirdim. Eger siziň nikaňyzy janly we gyzyklandyryjy diýip bolmasa ýa-da size ýaraşmak gerek bolsa, bir zatlar ediň. Gaýtadan dörän söýgi hökmünde siziň alýan peýdaňyz we durmuşyňyzda gaýnap joşýan nika, ähli suratlandyrmalardan öňe geçer.

			Hakyky syr

			Ine, esasy jümle: özüňizi oňatlyga üýtgetmäge çalşyň we başganyň hatyrasyna oňatlyga tarap ymtylyň. Bu „şol diýilýän“ adam bolmagyň, ahyrsoňunda bolsa söýginiň syrydyr. Köp adamlar oňa ters tarapdan golaýlaşýarlar. Eger-de siz bir wagt näme üçin her bir ikinji nikanyň aýrylyşmak bilen gutarýandygy bilen gyzyklanan bolsaňyz, onuň sebäbi şundadyr.

			Özüňizi oňatlaşdyrmaga çalşyň! Zebur 120:11 şeýle diýýär: „Saňa garşy günä etmäýin diýip, Seniň sözüňi ýüregimde ýygşyrdym“. Mezmurçy Hudaýyň Sözünden akyl-paýhas gözleýär. Ol ony tapanda, ony başgalara öwretmek üçin däl-de, Hudaýyň öňünde dogry hereket etmek üçin öz ýadynda saklady.

			Başgalaryň gyzyklanmalarynda oňatlyga ymtylyň. Mattanyň Hoş habarynyň 25-nji babynda, Isa dogruçyl adamlara öz kesgitlemesini berýär. Dogruçyl adamlar Isanyň yzyna eýerýänler, olar öz bar zadyndan berýän adamlar, has takygy başgalaryň mätäçligini aňmaga we ony kanagatlandyrmaga ymtylýan adamlar hem-de gujak açyp kabul edýärler we bagyşlaýarlar. Siz öz ýanýoldaşyňyz babatda şeýle edýärsiňizmi?

			Käwagt size öz ýanýoldaşyňyza onuň durmuşynyň entek üstünde işlemeli ugruny görkezmeli bolýarsyňyz. Eger siziň maksadyňyz ol adamy öz isleýşiňiz ýaly etmek bolsa, onda siziň tekepbirligiňiz gatnaşyklaryňyzdan bir zatlary aýyrsa aýrar, emma goşmaz. Eger siz ýanýoldaşyňyzyň öz gyzyklanmagyndan adyllyk bilen oňatlyga tarap hereket etseňiz, onda siz dogry ýoldaşsyňyz. 

			Eger siz entek öýlenmedik bolsaňyz, siziň öňüňizde uly bir mesele duran ýaly bolup görünmegi mümkin. Birnäçe söz bilen aýtsak, ol edil şeýledir. Nika ýeňilkellelik bilen çemeleşmek bolmaz. Hudaý ony Öz häsiýetiniň şöhlesi hökmünde döretdi — doly, hoşniýetli, gurban edilen söýgili, hiç zat bilen bagly bolmadyk. Şeýle hem edil Ata, Ogul we Mukaddes Ruhuň bir bolşy ýaly är-aýalyň özbaşdak şahs bolşy hem jebis birdir. „Şol sebäpden hem erkek ata-enesini taşlap, aýaly bilen birleşýär we olaryň ikisi bir ten bolýar“ (Gelip çykyş 2:24). 

			Günäli adamlar ýaly her hili bolanynda hem biz birlige ýetip bilmeris. Emma bu kämil bolmak üçin hereket etmeklige bahana hem, sebäp bolup bilmez.

			Dileg bilen ýüzlenmek

			Söýgi, nika we jyns gatnaşyklary doly göwrümde başdan geçirilende — bu şatlyk we baýramçylykdyr. Bu Hudaýyň peşgeşi, şeýle hem Hudaýa we biri-biriňe bolan borç. 

			Aýalyňy Hudaýa garaşmaga mejbur edýän dogruçyl är we ruhy ýolbaşçy bolmak üçin akyldarlyk diläň. Goltgy berip, ärini öz durmuşynda dogrulyga tarap yhlas edinmäge mejbur eden aýal üçin akyldarlyk diläň. Özüňizi ýene birleri üçin „şol diýilýän“ adamy etmegini diläň.

			Siz Hudaýa öz durmuşyňyzy oňatlaşdyrmaga we başgalaryň hatyrasyna hem oňat bolmaga çalyşsaňyz, siziň nikaňyz doly bahasyndadyr. Ol sizde öň hiç haçan bolmadyk gowulyklary ýüze çykarar.

